
"FILIJAS FOGAS IR PASPARTU SUSITARIA 
BŪTI VIENAS PONU, KITAS TARNU 


1872 metais Londone, Sevilo gatvės namuose Nr. 7, arti 
Berlington Gardeno,— namuose, kuriuose 1816 metais 
mirė Šeridanas!',— gyveno Filijas Fogas, nuostabiausias 
„Reformų klubo“ narys. Visi jį laikė labai nesuprantamu 
ir keistu žmogum, nors jis, rodos, taip elgėsi, kad ko ma- 
žiausiai būtų kitų matomas. 

Apie Filiją Fogą, paveldėjusį didžiojo Anglijos orato- 
riaus vietą, tiek tebuvo žinoma, kad jis žmogus labai ma- 
lonus ir didelis anglų aukštosios visuomenės džentel- 
menas. 

Žmonės sakė, kad jis panašus į Baironą,— žinoma, tik iš 
veido, nes Fogas turėjo sveikiausias kojas, — bet į Baironą 
su ūsais ir žandenomis, į Baironą drąsuolį, kuris nesenda- 
mas būtų galėjęs tūkstantį metų išgyventi žemėje. 

Filijas Fogas buvo tikras anglas, bet gimimo, galimas 
daiktas, ne iš Londono. Jo niekuomet niekas nebuvo pati- 
kęs nei biržoje, nei bankuose, nei jokiose kontorose. Jo 
laivų taip pat niekas nematė Londono dokuose. Tas džen- 
telmenas nebuvo nei valdininkas, nei advokatas, nei pra- 
monininkas, nei pirklys, nei dvarininkas. Jis nepriklausė 
prie jokios mokslo arba dailės draugijos, kurių Londone 
yra neapsakoma daugybė. . 

"Fogas tebuvo „Reformų klubo“ narys — ir viskas. 

Tam, kuris stebėtųsi, kokiu būdu tas niekieno nežino- 
mas žmogus pateko tokios garsios draugijos nariu, galima 
atsakyti, kad jį rekomendavo žinomi bankininkai broliai 
Beringai, kurių banke jis laikė savo pinigus. 

!Šeridanas—anglų rašytojas ir politikas, (Vis! paaiškinimai 
vertėjo.) ž 

Ar tas Fogas buvo turtingas? Be abejojimo. Bet kaip 
jis sukrovė turtus, nemokėjo pasakyti nė artimiausi jo 
žmonės, ir Filijas Fogas buvo vienintelis, kuris galėjo tai 
paaiškinti. Jis nemėtė pinigų be reikalo, tačiau ir šykštus 
nebuvo. Renkant pinigus kuriam naudingam ir prakilniam 
tikslui, jis visuomet duodavo, bet, nenorėdamas skelbtis, 
savo vardo aukotojų skaičiuje nedėdavo. 

Sunku būtų rasti žmogų tylesnį už jį: jis beveik visai 
nekalbėjo ir savo tylėjimu darėsi dar slaptingesnis. Bet jis 
nesislėpė, ir visi matė, kaip jis gyvena; tik jo gyvenimas 
buvo sutvarkytas taip taisyklingai ir vienodai, jog kas 
dieną atsikartodavo vis tas. pat, todėl dažnas spėjo, kad 
Fogas nesąs tas, kas jis rodėsi. 

Ar jis buvo keliavęs? Tai galimas daiktas, nes niekas 
taip puikiai nemokėjo geografijos, kaip jis. Nebuvo pa- 
saulyje tokios vietelės, kurios jis nežinotų. Kartais, kilus 
klube ginčams dėl žuvusių arba paklydusių keleivių, jis 
trumpai ir aiškiai pasakydavo savo nuomonę apie juos, ir 
jo nuomonė, tartum kieno įkvėpta, išeidavo visuomet tei- 
singiausia. Tai buvo žmogus, kuris turėjo bent dvasia 
išvažinėti visą Žemę. 

Tikrai buvo žinoma, kad Filijas Fogas neišvažiuodamas 
daug metų gyveno Londone. Žmonės, kurie geriau jį pa- 
žino, tvirtino, kad jį tegalima buvo sutikti ant tiesiausiojo 
kelio, einančio nuo namų į klubą. Nieko jis daugiau ne- 
veikė, tik skaitė laikraščius ir lošė vistą. Tas lošimas ne- 
reikalauja daug kalbėjimo, todėl labai tiko jo tyliam bū- 
dui. Dažnai jis laimėdavo, bet tuos pinigus visuomet auko- 
davo labdarybės reikalams. Čia reikia pažymėti, kad Fo- 
gas lošdavo ne dėl uždarbio, bet dė] malonumo. Lošimas 
jam buvo kova, imtynės, bet jis nesikarščiuodavo ir nenu- 
vargdavo., 

Filijas Fogas neturėjo nei žmonos, nei vaikų, nei gimi- 
nių, nei draugų. Jis gyveno vienas savo namuose; Sevilo 
gatvėje, ir niekas jo nelankė, Jis telaikė vieną tarną. Pus- 
ryčiavo ir pietavo klube paskirtomis valandomis toje pa- 
čioje salėje, prie to paties stalo, niekados nieko nekvies- 
damas padėti. Grįždavo namo pačiam vidunakty; jis nie- 
kados nesinaudodavo patogiais kambariais, duodamais 
klubo savo nariams. Namie jis tebūdavo dešimtį valandų, 


bet ką veikdavo tuo laiku, nėra žinios: gal miegodavo, gal 
skaitydavo, o gal taisydavos. Jei jis“ vaikščiodavo kada 
po kambarius, tai vaikščiodavo visados iš lengvo, vie- 
nodais, lygiais žingsniais. Valgant jam tarnaudavo vis tie 
patys klubo tarnai, apsitaisę juodai, švariomis baltomis 
prikyštėmis; jie mokėdavo dailiai atnešti ir paduoti gar- 
džių valgių ir brangių vynų. 

Nors Fogo namai buvo ne gražiausi, bet labai patogūs. 
Ponui su tokiais papročiais, rodos, nesunku būtų tarnauti, 
bet Fogas reikalavo iš savo tarno, kad jis viską dirbtų kaip 
reikiant, laiku ir tiksliai. 

Spalio 2 dieną, tą pačią dieną, kurią prasideda mūsų 
istorija, jis atstatė savo tarną Džemsą Forsterį už tai, kad 
tas buvo atnešęs vandens barzdai skustis ne 86 Farenheito 
laipsnių!, kaip reikėjo, bet 84. Ir dabar jis laukė ateinant 
kito tarno tarp vienuolikės ir pusiau dvylikės. 

Filijas Fogas, sėdėdamas tiesiai krėsle, turėjo suglaudęs 
kojas kaip kareivis, rankas padėjęs ant kelių, atmetęs gal- 
vą ir sekė akimis laikrodžio rodiklį, kuris rodė valandas, 
minutes, sekundes, dienas, mėnesius ir metus. Mušant 
pusę dvylikės, Fogas turėjo, savo kasdieniu papratimu, 
eiti iš namų į klubą. 

Tuo metu kažkas pabeldė į to kambario duris, kur sė- 
dėjo Filijas Fogas. 

Duryse pasirodė atstatytasis Džemsas Forsteris. 

— Naujas tarnas! — tarė jis. 

Įėjo ir pasveikino Fogą trijų dešimčių metų berniokas. 

— Tamsta prancūzas ir vardu Džonas? — paklausė jo 
Filijas Fogas. 

— Aš vardu ne Džonas, bet Žanas,— atsakė bernio- 
kas,— Žanas Paspartuž. Ta mano pavardė rodo mano būdą 
ir mokėjimą išsipainioti iš kiekvienos bėdos. Aš laikau 
save teisingu žmogum, bet, tiesą pasakius, esu perleidęs 
daug amatų. Aš esu buvęs gatvės dainininku, tarnavau 
cirke ir esu vaikščiojęs virvėmis ir šokęs ne prasčiau už 
geriausius ekvilibristus, paskui buvau gimnastikos moky- 
toju ir galų gale gaisrininkų vyresniuoju Paryžiuje, O, 


1 307 Celsijaus. 
* Passe-partout — tas, kuris gali visur įlįsti, nueiti, 


didelių gaisrų man teko gesinti! Bet jau bus penkeri metai, 
kai išvažiavau iš Prancūzijos ir, norėdamas pasidžiaugti 
šeimynos gyvenimu, tarnauju Anglijoje. Dabar aš be vie- 
tos ir, išgirdęs poną Filiją Fogą esant labai tikslų ir di- 
džiausią namininką visoje Anglijoje, nusprendžiau teiktis 
tamstai, tikėdamas čia rasti ramybę, ir net pamiršti savo 
vardą — Paspartu.., 

— Tinku tamstą imti, — atsakė džentelmenas,— tamstą 
rekomendavo man žinomi žmonės, ir aš esu patenkintas 
tamstos elgesiu. Ar tamsta žinai mano sąlygas? 

— Žinau. 

— (Gerai. Kelinta tamstos valanda? 

— Dvylikės dvidešimt dvi minutės, — atsakė Paspartu 
imdamas iš kišenės didelį sidabrinį laikrodį. 

— Tamstos laikrodis vėlinasi, — tarė Fogas. 

— Ar tai galimas daiktas? 

— Tamstos laikrodis vėlinasi keturiomis minutėmis. Tai 
niekis. Tik reikia žinoti, kiek vėlinas. Vadinas, nuo šio 
laiko, nuo šio trečiadienio, nuo 1872 metų spalio 2 dienos, 
dvylikės dvidešimt devintos minutės, tamsta esi mano 
tarnas. 

Tai pasakęs, Filijas Fogas atsikėlė, paėmė su kaire ran- 
ka skrybėlę, užsidėjo ją automatiškai ant galvos ir, nesa- 
kydamas nė žodžio, išėjo. | 

Paspartu girdėjo darantis kiemo vartus pirmą kartą: tai 
išėjo jo naujas ponas; paskui antrą kartą: tai išėjo atsta- 
tytasis tarnas, kurio vietą jis dabar paėmė, 

Visuose namuose Paspartu liko vienas, 


II 


ŽANAS PASPARTU DŽIAUGIASI RADEĘS 
SAVO IDEALĄ 


— Tokių žmogelių,— tarė Paspartu,— man teko matyti 
tik pas ponią Tiusod! 

Čia reikia pasakyti, kad ponios Tiuso „žmogeliai“ yra 
iš vaško padarytos figūros, kurių Londone eina labai žiū- 

rėti ir kurios taip puikiai padirbtos, jog, rodos, tik kalbėti 
nemoka. 

Paspartu matė savo poną tik kelias minutes, bet gerai 
į jį įsižiūrėjo. Fogas galėjo turėti keturiasdešimt metų: jo 
veidas buvo gražus ir malonus, truputį pablyškęs, plaukai 
juosvi, kakta be raukšlių, lygi kaip dramblio kaulas, dan- 
tys balti. Jis buvo aukšto ūgio, neperdrūtas, atrodė svei- 
kas ir stiprus. Jis be reikalo ne tik nežengė nė vieno žings- 
nelio, bet ir nesižvalgė. Jo niekas nematė nei įsikarščia- 
vusio, nei susigraudinusio. Tai buvo žmogus, kuris ma- 
žiausiai skubindavosi, bet visada laiku suspėdavo. 

Paspartu buvo tikras paryžietis. Jis penkerius metus 
ieškojo Anglijoje tinkamo sau pono. Jis turėjo trisdešimt 
metų, buvo labai mandagus ir malonus berniokas. Jo sto- 
ros lūpos tarytum laukė praryti gardų kąsnelį arba pabu- 
čiuoti draugą. Jis turėjo žydras akis, apskritą, pilną veidą, 
tvirtą liemenį, stiprius mMuskulus, kuriuos gerai išsiaugino 
mankštydamasis nuo pat mažų dienų. Jo juodi plaukai 
buvo šiurkštoki, bet jis daug jais nesirūpino: patrauks ko- 
kius tris kartus su šukomis — ir pabaigtas darbas. 

Kiekvienas atsargesnis žmogus nebūtų drįsęs tvirtinti, 
kad Paspartu mokės sugyventi su savo ponu. Ar Paspartu 
galės būti toks tikslus, kaip reikalavo Fogas? Tai bus ma- 
tyti paskui. Daug prisiblaškęs jaunystėje, jis dabar troško 
ramybės. Prisiklausęs apie anglų metodingumą ir apie jų 
šaltumą, įėjusį į priežodį, jis atvyko į Angliją ieškoti lai- 
mės. Bet lig šiol jis neturėjo jokio pasisekimo: niekur ne- 
galėjo prisišlieti. Beieškodamas sau tinkamos vietos, jis 
perėjo dešimt namų, bet tie žmonės, kuriems jis buvo apsi- 
ėmęs tarnauti, buvo kažkokie keisti, pilni visokių kaprizų, 
važinėjo iš vietos į vietą, ieškojo, ko nepametę, todėl Pas- 
partu visai netiko. Patarnaus, būdavo, kelias dienas pas 
vieną ir išeina pas kitą. Pagaliau jis išgirdo ieškant tarno 
Filiją Fogą. Jis tuojau surinko apie jį žinias. Žmogus, 
kuris gyveno taip tiksliai, kuris visados nakvojo namie, 
kuris niekur nevažinėjo, kuris nė vienos dienos nebuvo 
palikęs namų, — negalėjo jam nepatikti. Jis atėjo pas tą 
džentelmeną ir, kaip matėme, apsiėmė jam tarnauti. 

Kai mušė pusę dvylikės, Paspartu vienas bebuvo namie. 
Daug nelaukdamas, jis ėmė vaikščioti ir dairytis po visus 

kambarius. Jis apėjo visus namus, Ir viskas jam labai pati- 
ko: visur buvo begal švaru, gražu, patogu ir puikiai su- 
tvarkyta. Antrajam gyvenime Paspartu rado savo kam- 
barį, kuris jam taip pat patiko. Elektros varpeliais ir kal- 
bamaisiais vamzdžiais jis buvo sujungtas su pirmuoju gy- 
venimu, Tam kambary kabėjo taip pat elektros laikrodis, 
kuris buvo sujungtas su tokiu pat laikrodžiu Fogo miega- 
majame, ir abudu laikrodžiai visados rodė ir mušė tą patį 
laiką. 

— Tai man tinka, tai man tinka! — kalbėjo sau vienas 
Paspartu. 

Jis pastebėjo savo kambaryje kažkokį sąrašą. Tai buvo 
jo kasdieninio darbo programa, pradedant nuo ryto aštun- 
tos valandos, kada Filijas Fogas kėlė, baigiant puse dvy- 
likės, kada jis ėjo iš namų į „Reformų klubą“ pusryčiauti: 
arbata turi būti paduota devintos dvidešimt trys minutės, 
vanduo barzdai skusti dešimtos trisdešimt septynios minu- 
tės, Ir t. t. Paskui nuo pusės dvylikės lig vidunakčio — lig 
einant gulti Fogui — viskas buvo aiškiausiai surašyta ir 
sužymėta, kada ką reikėjo dirbti. Paspartu, radęs tą sąra- 
šą, net pašoko iš džiaugsmo ir, norėdamas viską atminti, 
perskaitė jį kelis kartus. 

Filijas Fogas turėjo daug gražių ir brangių drapanų, 
kurios buvo laikomos labai švariai ir tvarkingai. Kiek- 
viena drapana turėjo prikabintą tam tikrą numerėlį. Be 
to, buvo padarytas sąrašas, kuriuo laiku ir kurią dieną Fo- 
gas turėjo vilktis šiuo ar kitu kostiumu. Tokioje pat tvar- 
koje buvo laikoma ir avalynė. 

Žodžiu, Sevilo gatvės namuose, kuriuose, gyvenant gar- 
siam, bet betvarkiam Šeridanui, turėjo būti didžiausia 
netvarka, buvo viskas patogiausiai įtaisyta: kiekvienas 
daiktas, kiekvienas papuošalas buvo savo vietoje. Namie 
Fogas neturėjo jokių knygų, nes „Reformų klubas“ savo 
nariams turėjo įtaisęs du knygynus: vieną — literatūros, 
kitą — teisės ir politikos. Miegamajam Fogo kambary sto- 
vėjo vidutinio didumo nedegama ir vagims neprieinama 
dėžė. Visuose namuose nebuvo jokio ginklo, jokių me- 
džioklės arba karo įrankių. Viskas čia rodė, kad šeimi- 
ninkas labai ramaus būdo, 

Apžiūrėjęs visus namus, Paspartu iš džiaugsmo trynė 
rankas ir nušvitusiu veidu vienas sau kalbėjo: 

— Tai man tinka! Tai bent bus gyvenimas! Mokėsiu 
aš gyventi su tuo Fogu! Koks jo tikslumas! Tai mašina — 
ne žmogus! Gerai, gerai! Man labai patinka tarnauti tai 
mašinai! 


(II 


IŠEINA KALBA, KURI FILIJUI FOGUI GALĖJO 
DAUG ATSEITI 


Filijas Fogas išėjo iš savo namų pusiau dvylikės ir, pa- 
statęs penkis šimtus septyniasdešimt penkis kartus savo 
dešinę koją prieš kairę Ir penkis šimtus septyniasdešimt 
šešis kartus kairę koją prieš dešinę, pasiekė „Reformų 
klubą“, didelius Pel Melio gatvėje rūmus, kurie kaštavo 
mažių mažiausiai tris milijonus frankų!. 

Filijas Fogas tuojau nuėjo į valgomąjį kambarį, kurio 
visi devyni langai žiūrėjo į puikų sodą; sodo medžiai jau 
buvo nuauksinti rudens. Jis atsisėdo prie savo paprasto 
stalo, kuris jam buvo jau padėtas. Jo pusrytys buvo visai 
nemenkas: suvalgė virtos žuvies su puikiu padažu iš jau- 
nų kopūstų, kraujuotą rostbifą su krembliais, saldinio ra- 
gaišio su agrastais, kąsnelį sūrio, paskui išgėrė kelis puo- 
delius arbatos, tyčia augintos ir rinktos „Reformų klubui“. 

Pirmos keturiasdešimt septynios minutės jis atsikėlė 
nuo stalo ir nuėjo į didelę, gražią salę, visą nukabintą 
gražiais paveikslais su puikiausiais rėmais. Jam ten tarnas 
padavė dar nepiaustytą laikraščio „Taims“ numerį, kurį 
Jis iškėtojo su tokiu greitumu ir vikrumu, kuris rodė, jog 
jis yra gerai įpratęs į tą nelengvą darbą. Tą laikraštį Fogas 
skaitė lig trečios keturiasdešimt penkių minučių, paskui 
skaitė „Standart“ — jau lig pat pietų. 

Pietūs buvo panašūs į pusrytį, tik prie pietų buvo dau- 
giau vartojama „Britanijos karaliaus padažo“, 


! Frankas (aukso) — prancūzų pinigas, lygus Amerikos dolerio 
penktai daliai. Toliau visur bus turima galvoj aukso frankai, 

Šešiomis be dvidešimt minučių Fogas vėl atėjo į didžią- 
ją salę ir įniko skaityti „Morning Kronik!", 

Pusvalandžiui praėjus, ėmė rinktis klubo nariai ir spies- 
tis prie židinio, kur degė akmens anglys. Tai buvo paprasti 
Filijo Fogo partneriai, kurie, kaip ir jis, labai mėgo vistą: 
čia buvo inžinierius Endrius Stiuartas, bankininkai Džo- 
nas Selivanas ir Samuelis Falentinas, alaus fabriko savi- 
ninkas Tomas Flanaganas ir Gotjeras Ralfas, vienas iš 
Anglijos Banko administratorių — vis žmonės turtingi ir 
žinomi net šiam klube, tarp kurio narių buvo nemaža pra- 
monės ir finansų didžiūnų. 

— Kas girdėti, ponas Ralfai? — paklausė Tomas Flana- 
ganas.— Ar dar nesusekėt vagies? 

— Susek, kad geras! — atsiliepė Endrius Stiuartas. — 
Bankas, matyt, turės atsakyti savo pinigais! | 

— O aš manau,— tarė Gotjeras Ralfas,— kad mes vagį 
sučiupsime. Policijos agentai, žmonės labai prityrę, jau iš- 
siuntinėti į visus Amerikos ir Europos uostus, kur laivai 
išeina ir ateina, ir vagiui bus labai sunku išsisukti iš jų 
nagų. 

— Vadinas, žinomi vagies pažymiai? — klausė Endrius 
Stiuartas. 

— Pirmiausia, jis ne vagis! — rimtai atsakė Gotjeras 
Ralfas. . 

— Kaip ne vagis? Žmogus pavogė penkiasdešimt pen- 
kis tūkstančius svarų sterlingų! banko bilietais, ir tamsta 
sakai, kad ne vagis! 

— Ne, ne vagis, — atkartojo Ralfas. 

— Tai kas gi jis?“ Gal pramonininkas? — tarė Džonas 
Selivanas. 

— „Morning Kronikl“ tvirtina, kad jis esąs džentel-: 
menas, 

Paskutinius žodžius buvo pasakęs Filijas Fogas, kuris 
sėdėjo taip apsikrovęs laikraščiais, jog beveik viena galva 
jo tebuvo matyti. Čia Filijas Fogas pasisveikino su savo 
draugais. 

Kalbamasis vogimas, apie kurį karščiuodamiesi rašė 
visi Anglijos laikraščiai, atsitiko prieš tris dienas, rugsė- 


! 1375000 aukso frankų. . 


12 


jo 29. Iš Anglijos Banko nuo vyriausiojo kasininko staliu- 
ko buvo pavogta banko bilietais penkiasdešimt penki 
tūkstančiai svarų sterlingų. 

Tiems, kurie stebėjosi, kokiu būdu galėjo pavogti leng- 
vai tokią krūvą pinigų, banko direktoriaus padėjėjas Got- 
jeras Ralfas aiškino, kad kasininkas tuo metu, kada pra- 
puolė pinigai, turėjęs įrašyti į knygą tris šilingus! ir šešis 
pensus* ir kad sunku buvę viską nužiūrėti. 

Bet čia reikia pastebėti, — tai bus aiškiau dėl ko pavogė 
pinigus, — kad Anglijos Banko valdyba begal rūpinasi, 
kad neįžeistų publikos: neturi nei sargų, nei tarnų, nei 
grotų! Auksas, sidabras, bilietai mėtosi kaip skiedros. 
Bankas visai pasitiki publikos sąžiningumu. Vienas geras 
anglų papročių žinovas štai kokį atsitikimą man papasa- 
kojo: kartą vienoje Banko salėje jis pamatęs ant kasininko 
staliuko aukso kąsnelį, svėrusį nuo septynių ligi aštuonių 
svarų; norėdamas arčiau pažiūrėti, jis paėmęs tą kąsnelį, 
pavartęs ir padavęs savo kaimynui, kuris atidavęs kitam, 
šis trečiam — ir taip toliau; auksas ėjęs per rankų rankas, 
buvęs pačioje tamsioje koridoriaus vietoje, ir kasininkui 
tegrąžinę per kokį pusvalandį; kasininkas nebuvęs nė 
akių atsukęs į tą pusę, kur nunešę auksą. 

Tačiau rugsėjo 29 diena nebuvo tokia laiminga: bilietų 
krūva nebegrįžo, ir, kanceliarijos laikrodžiui išmušus pen- 
kias, reikėjo daryti Banką ir penkiasdešimt penkis tūks- 
tančius svarų sterlingų įrašyti į nuostolius. 

Pavogus išrinko pačius mitriuosius ir įpratusius policijos 
agentus, seklius ir išsiuntinėjo į svarbiuosius uostus — į 
Liverpulį, Glazgą, Havrą, Suecą, Brindizį, Niujorką ir ki- 
tus. Sekliams buvo prižadėta du tūkstančiai svarų (50 000 
frankų) ir 59, nuo sumos, kurią rastų. Laukdami nurody- 
mų, kuriuos galėjo duoti tuojau pradėtas tardymas, sek- 
liai turėjo akylai žiūrėti visus išvažiuojančius ir atva- 
žiuojančius, 

Bet galima buvo spėti, kaip tvirtino „Morning Kronik!“, 
kad vagis nepriklausė prie jokios Londono vagių drau- 


I Šilingas— kiek daugiau už franką. 
? Šeši pensai — pusė šilingo, 

gijos. Rugsėjo 29 dieną po tą salę, kur pavogė pinigus, 
matė vaikščiojant kažkokį puikiai apsitaisiusį poną. To 
pono pažymius tardymas susekė ir tuojau išsiuntinėjo vi- 
siems policijos agentams ir sekliams. Kai kurie, tarp jų ir 
Gotjeras Ralfas, tvirtai tikėjo, kad vagis neišspruks. 

Suprantamas daiktas, apie tą vagystę svarstė ne tik Lon- 
done, bet ir visoje Anglijoje. Visur smarkiausiai ginči- 
josi, pavyks ar nepavyks suimti vagį. Todėl nenuostabu, 
kad ir „Reformų klubo“ nariai kalbėjo apie tą patį daly- 
ką, ypač dėl to, kad vienas Banko direktoriaus padėjėjas 
buvo klubo narys. 

Gotjeras Ralfas nė kiek neabejojo, kad vagis bus su- 
gautas, nes agentams buvo pažadėta didelė dovana. Bet 
jo draugas Endrius Stiuartas buvo visai kitos nuomonės. 
Ginčai nesiliovė ir tada, kai jie sėdo prie staliuko lošti 
visto, Stiuartas sėdėjo priešais Flanaganą, Falentinas prie- 
šais Fogą. Lošdami džentelmenai nešnekėjo, bet sustos 
kiek lošti —ir vėl ginčijasi. 

— Ar tvirtinu,—tarė Endrius Stiuartas,— kad vagiui 
pasiseks. Atminkite, kad vagis yra labai gudrus! 

— Gana jau, gana! — atsakė Ralfas.— Juk dabar nebė- 
ra tokio krašto, kur jis galėtų pasislėpti. 

— Dėl ko gi taip?. 

— Tai sakyk tamsta, kur jis dabar taip įlįs? Kur jis 
nusislėps? 

— Aš to negaliu pasakyti, — atsakė Endrius Stiuartas, — 
bet, šiaip ar taip, Žemė yra labai plati. 

— Seniau tai buvo plati...— pusbalsiu prabilo Filijas 
Fogas. Ir tuojau pridėjo, duodamas kortas Tomui Flana- 
ganui: 

— Tamstai dalinti. 

Prasidėjo lošimas, ir kalbos nutilo. Bet netrukus Endrius 
Stiuartas neiškentęs vėl pasakė: 

— Kaip tai „seniau“? Ar dabar Žemė sumažėjo? 

— Be abejojimo,— atsakė Gotjeras Ralfas,— aš visai 
sutinku su pono Fogo nuomone. Žemė sumažėjo, nes ją 
dabar apvažiuoja dešimt kartų greičiau, negu prieš šimtą 
metų. Dėl tos priežasties mes ir vagį daug greičiau galė- 
sime sugauti, 

— Bet dėl tos pačios priežasties ir vagis galės greičiau 
išbėgti! 

— Tamstai eiti,— tarė Filijas Fogas Stiuartui. 

Bet Stiuartas buvo neperkalbamas žmogus ir, pabaigus 
partiją, vėl prabilo: 

— Tamsta, ponas Ralfai, be jokio pamato galvoji, kad 
dabar Žemė sumažėjusi! Vien dėl to, kad dabar galima 
Žemę apvažiuoti per tris mėnesius.. 

— Tiktai per aštuoniasdešimt dienų — atsiliepė Filijas 
Fogas. 

— Tikrai per aštuoniasdešimt dienų, — pridėjo Džonas 
Selivanas.— Padirbus didžiojo Indijos geležinkelio šaką 
tarp Rotalio ir Alabado, galima apvažiuoti Žemę per 
aštuoniasdešimt dienų. Štai „Morning Kronikl“ duoda 


sąrašą. 
Iš Londono į Suecą per Mont-Senį ir Brin- 


dizį geležinkeliu ir garlaiviu . „ . . . 7 dienos 
Iš Sueco į Bombėjų garlaiviu. „ . . . „ 13 dienų 
Iš Bombėjaus į Kalkutą geležinkeliu . | . 3 dienos 


Iš Kalkutos į Honkongą (Kinijoj) garlaiviu 13 dienų 
Iš Honkongo į Jokohamą (Japonijoj) EP | 
laiviu |. | „ 6 dienos 
Iš Jokohamos į San Franciską carlaiviu . „ „ 22 dienos 
Iš San Francisko į Niujorką geležinkeliu. „ 7 dienos 
Iš Niujorko į Londoną garlaiviu ir geležin- 
keliu. „00 ii... "9 dienos 


Iš viso. „ 80 dienų 


— Taip, per aštuoniasdešimt dienų! — sušuko Endrius 
Stiuartas.— Bet atsiminkite, vyrai, kad gali pasitaikyti 
prastų orų, priešingų vėjų, kad garlaivis gali nuskęsti, o 
traukinys. nušokti nuo bėgių! Ar tuomet nuvažiuosite per 
tiek laiko? 

— Čia ' viskas numatyta,— atsakė Iošdamas Filijas 
Fogas. 

Lošėjai taip karštai ėmė ginčytis, jog vistas pagaliau 
maža jiems berūpėjo. 

— Bene yra numatyta, kad indai arba indėnai gali kar- 
tais išardyti geležinkelį, sustabdyti traukinį, apiplėšti ke- 

leivius ir nuimti jiems skaipus? — sušuko Endrius SŠtiu- 
artas. | 

— Viskas numatyta,— vėl atsiliepė -Fogas, mušdamas 
kortą. 

Endrius Stiuartas, kuriam priėjo eilė dalinti kortas, mai- 
šydamas atsakė: 

— Teorija tai taip, bet ne praktika... 

— Ir praktika. 

— Norėčiau matyti, kaip tamsta keliautum. 

— Nuo tamstos priklauso. Važiuojam. r — tarė 
Fogas. 

— Saugok dieve! — sušuko Stiuartas.— Bet aš statau 
keturis tūkstančius svarų (100 000 frankų), kad neapva- 
žiuosi. 

— Labai apvažiuosiul — atsakė Fogas. 

— Tai važiuok gi! 

— Aplink Žemę per aštuoniasdešimt dienų? 

— Taip. , 

— Gerai, ' 

— Kada? 

— Tuojau. Tiktai aš važiuoju tamstų pinigais. 

— Tai beprotystė! — sušuko Stiuartas, kurį ėmė net 
pykdyti Fogo atkaklumas.— Geriau loškime kortomis. 

— Tai prašom iš naujo padalinti — atsakė Filijas Fo- 
gas, — nes tamsta blogai išdalinai. 

Stiuartas surinko kortas drebančiomis rankomis, bet jas 
vėl staiga padėjo ant stalo ir tarė: 

— Gerai, važiuok tamsta, aš statau keturis tūkstančius 
svarų! 

— Nesikarščiuok taip tamsta,— tarė Falentinas Stiuar- 
tui, — juk tai juokai! 

— Aš visai rimtai kalbu! 

— Sutinku,— atsakė Fogas. 

Paskui jis tarė savo draugams: 

— Beringų banke aš turiu padėtų savo pinigų dvidešimt 
tūkstančių svarų (arti 500 000 frankų), kurių aš nebijau 
rizikuoti... 

— Dvidešimt tūkstančių svarų! — sušuko Džonas Seli- 
vanas.— Dvidešimt tūkstančių svarų dėl kokios netikėtos 
nelaimės galima nustoti! 

— Nebijau jokių nelaimių! — ramiai jam atsakė Fogas, 

— Juk aštuoniasdešimt dienų — tai ' mažiausias laikas, 
reikalingas tai kelionei. 

— Mokant naudotis, visai gana to laiko, — atsakė Fogas. 

— Bet kad nenusivėlintum, reikės kaip pasiutusiam 
šokinėti iš geležinkelio vagonų į garlaivius, iš garlaivių 
į vagonus! 

— Aš moku taip šokinėti. 

— Tamsta juokiesi! 

— Geras anglas niekuomet nedarys juokų, kada eina 
kalba apie tokį svarbų dalyką, kaip derybos, — atsiliepė 
Filijas Fogas.— Aš deruosi iš dvidešimt tūkstančių svarų, 
su kuo norite, kad apvažiuosiu Žemę per aštuoniasdešimt 
dienų arba per tūkstantį devynis šimtus dvidešimt valan- 
dų, arba per šimtą penkiolika tūkstančių du šimtus minu- 
čių. Ar tinkate, vyrai? 

— Tinkame! — atsakė Stiuartas, Falentinas, Selivanas, 
Flanaganas ir Ralfas. 

— Gerai,— atsakė Fogas.— Duvro traukinys išeina po 
aštuntos keturiasdešimt penkios minutės. Aš juo išva- 
žiuoju. 

— Ar šį vakarą? — paklausė Stiuartas. 

— Šį patį vakarą, — atsakė Fogas.— Šiandien trečiadie- 
nis, spalio 2 diena; vadinas, aš turiu grįžti į Londoną ir 
atvykti į tą pačią salę gruodžio 21 dieną, šeštadienį, va- 
karo devintos keturiasdešimt penkios minutės. O jei aš 
nusivėlinčiau, tai dvidešimt tūkstančių svarų, kurie guli 
Beringų banke, turite teisę atsiimti sau. Štai tos sumos 
čekis. 

Čia tuojau buvo surašytas protokolas, po kuriuo pasi- 
rašė visi šeši. Filijas Fogas nė kiek nesikarščiavo. Jis de- 
rėjosi iš pusės savo turto — iš dvidešimt tūkstančių svarų; 
kitus dvidešimt tūkstančių svarų jis skyrė tai sunkiai ke- 
lionei. Jo priešininkai karščiavosi, tik ne dėl derybų di- 
dumo, bet dėl to, jog jie buvo visai įsitikinę laimėsią. 

Išmušė septynias. Fogo draugai norėjo nustoti lošti, kad 
jis galėtų susidėti daiktus kelionei. 

— Mano viskas sudėta,— atsakė šaltai džentelmenas, 
Ir, išdalines kortas, tarė Stiuartui: 

— Tamstai eiti. 

IV 


FILIJAS FOGAS BAISIAI NUSTEBINA SAVO 
TARNĄ PASPARTU 


Aštuonios dvidešimt penkios minutės Filijas Fogas, lai- 
mėjęs vistu dvidešimt ginėjų!, atsisveikino su savo drau- 
gais ir išėjo iš „Reformų klubo“. Aštuntos penkiasdešimt 
minučių jis atidarė duris ir peržengė savo namų slenkstį. 

Paspartu, kuris buvo sąžiningai išmokęs savo programą, 
labai nustebo pamatęs grįžtant Fogą nepaprastu metu. Są- 
rašas rodė, kad jis teturėjo grįžti lygiai nakties dvylikėje. 

Filijas Fogas tiesiai nuėjo į savo kambarį ir ėmė šaukti: 

— Paspartul 

Paspartu neatsiliepė, nes programoje nebuvo įrašyta, 
kad tuo metu jį šauktų. 

— Paspartu! — vėl pašaukė Fogas nekeldamas balso. 

Paspartu atėjo. | 

— Tamstą šaukiu jau antrą kartą, — tarė Fogas. 

— Bet dar nėra dvylikės,— atsakė Paspartu, imdamas 
iš kišenės laikrodį. 

-— Aš tai žinau, — atsiliepė Filijas Fogas,— todėl tams- 
tos nekaltinu. Už dešimties minučių važiuojam į Duvrą 
ir Kalė. 

Paspartu išpūtė akis, manydamas, kad jis nesupratęs 
pono žodžių: 

— Tamsta išvažiuoji? — klausė jis. 

— Taip,— atsakė Fogas.— Išvažiuoju, keliausiu aplink 
Žemę. | | 

Paspartu, baisiai nustebęs, dar labiau išpūtė akis. 

— Tamsta keliauji aplink Žemę? — vėl paklausė jis, vis 
netikėdamas savo ausim. 

— Per aštuoniasdešimt dienų,— atsakė Fogas.— Todėl 
neturim kada gaišti. 

— Gi daiktai dar nesudėti! — tarė Paspartu. 

— Jokių daiktų nereikia. Paimk kelionei tik vieną mai- 
šelį. Įdėk į jį man dvejus vilnonius marškinius ir tris poras 
kojinių. Tiek pat pasiimk ir sau. Daugiau ko truks, prisi- 
pirksime kelionėje. Be to, paimk dar man apsiaustą ir ke- 

! Ginėja — auksinis pinigas, lygus 21 šilingui, 

Honės apklotą. Gerai apsiauk. Bet pėsti vaikščioti, tur būt, 
negausime arba labai maža. Skubink! 

Paspartu norėjo kažką atsakyti, bet nebegalėjo. Iš Fogo 
jis nuėjo į savo kambarį, krito į krėslą ir sušuko: 

— Štai tau ramybė, kurios aš taip ieškojaul.. 

Bet jis tuojau atsikėlė ir ėmė dėti daiktus. 

Kelionė aplink Žemę per aštuoniasdešimt dienų! Ar jis 
iš galvos išėjo, ar kurių balų? Ne... Gal juokai? Reikia 
keliauti į Duvrą. Gerai. Paskui į Kale. Tegu. Tiesą pasa- 
kius, tai nebuvo perdaug prastas daiktas, nes jau ėjo 
šešti metai, kai berniokas buvo išvažiavęs iš savo tėvynės. 
O gal kartais teks pasiekti net Paryžių? Sakykit, kas neno- 
rėtų pamatyti tos puikiosios sostinės? Labai galimas daik- 
tas, kad toks nepaslankus žmogus, kaip Fogas, turės kiek 
ilgiau joje pasiviešėti. Be abejojimo. Iš kitos pusės taip 
pat aišku, kad jis neiškentė neišvažiavęs, tas didžiausias 
namininkas, kokiu jį visi laikė! 

Aštuntą išmušus, Paspartu ir jo pono daiktai jau buvo 
sudėti į maišą. Paspartu, dar ne visai atsigodęs, uždarė 
savo kambario duris ir nuėjo pas Fogą. 

Fogas jau buvo apsitaisęs važiuoti. Pažastyje jis turėjo 
pasikišęs Bredšo vadovą, kuriame buvo surašytos visos 
kelionei reikalingos žinios. Jis paėmė iš Paspartu rankų 
maišą, atrišo ir įkišo krūvą banko bilietų. 

— Tamsta nieko nepamiršai? — paklausė jis. 

— Nieko. 

— Ar yra mano apsiaustas ir apklotas? 

— Štai. | 

— Gerai, imk maišą. 

Ir Fogas vėl atidavė Paspartu maišą. 

— Saugok jį,— pridėjo jis, — jame yra dvidešimt tūks- 
tančių svarų sterlingų (500 000 frankų). 

Maišas kad kiek neišdribo iš Paspartu rankų, tartum 
visas būtų buvęs pripiltas aukso. 

Ponas ir tarnas išėjo. Duris nuo gatvės uždarė ir užra- 
kino. 

Vežėjų birža buvo gatvės gale. Filijas Fogas ir tarnas 
pėsti priėjo prie arklio, įsisėdo į vežimą ir nudardėjo 
į stotį. 

Devintos dvidešimt minučių vežimas juos privežė prie 

stoties vartų. Paspartu pirmas iššoko iš vežimo. Paskui 
išlipo Fogas ir užsimokėjo vežėjui. 

Tuo tarpu priėjo prie Fogo elgetaudama moteriškė su 
vaiku. Ji buvo basa, nudriskus ir prašė pašalpos. 

Fogas išėmė iš kišenės dvidešimt ginėjų, kurias buvo 
laimėjęs vistu, ir atidavė elgetai. 

— Prašom imti,— tarė jis,— džiaugiuosi tamstą sutikęs. 

Paspartu vos galėjo suturėti ašaras savo akyse. Fogas 
užkariavo dalį jo širdies! 

Fogas ir jis netrukdami nuėjo į didelę stoties salę. Fogas 
liepė Paspartu nupirkti pirmos klasės du bilietus į Paryžių. 
Čia grįžtelėjęs jis pamatė visus penkis savo draugus, su 
kuriais dėjo lažybas. 

— Vyrai,— tarė jis, — aš išvažiuoju. Aš imuosi su savim 
pasą, kurį visur, kur bus galima, vizuosiu, kad, man su- 
grįžus, galėtumėt matyti, kaip aš keliavau. 

— Ol — atsiliepė mandagiai Ralfas.— To visai nereikia, 
Mes pasitikime tamstos žodžiu. 

— Vis dėlto geriau patikrinti — atsakė Fogas. 

— Tamsta nepamiršk,— pastebėjo Endrius Stiuartas,— 
kad turi grįžti... 

— Per aštuoniasdešimt dienų,— pasakė Fogas,— 1872 
metais, šeštadienį, gruodžio 21 dieną, vakare devintos ke- 
turiasdešimt penkios minutės. Sudieu, vyrai! 

Devintos keturiasdešimt minučių Filijas Fogas ir jo tar- 
nas įsisėdo į vagoną. Devintos keturiasdešimt penkios 
minutės sušvilpė, ir traukinys pradėjo važiuoti. 

Naktis buvo tamsi; smulkus lietus lynojo. Fogas, prisi- 
šliejęs vagono kertėje, nieko nekalbėjo. Paspartu, vis dar 
neatsigodęs, kietai spaudė prie savęs maišelį su banko 
bilietais. 

Traukinys nepraėjo dar Saidenhemo!, kai Paspartu nu- 
sigandęs sušuko. 

— Kas 2 yręį — paklausė Fogas. 

— Aš... „besiskubindamas... pamiršau... 

— Ką? 

— Užgesinti savo kambary dujų ragelį. 

— Dabar jau nieko nebepadarysi,— atsiliepė Fogas,— 
už dujas gausi mokėti tamsta! 


'Saidenhemas— Londono priemiestis iš pietų pusės, 

V 


“ 


NAUJA LONDONO BIRŽOS VERTENYBĖ 


Išvažiuodamas iš Londono, Filijas Fogas, tur būt, nesi- 
tikėjo, kad jo išvažiavimas sukeltų tiek triukšmo. 

Gandas apie derybas pirmiausia sujudino ,,„Reformų 
klubo“ narius. Paskui ta naujiena pateko į laikraščius, o 
laikraščiai jau išnešiojo po Londoną ir visą Anglijos ka- 
ralystę. 

Dėl kelionės aplink Žemę pakilo tokių didelių ir karštų 
ginčų, jog rodėsi, kad vėl prasidėjęs Šiaurės Amerikos 
karas. Vieni laikė Fogo pusę, o kiti — ir tokių greitai pasi- 
darė daugumas — buvo prieš jį. 

— Apvažiuoti Žemę per aštuoniasdešimt dienų mūsų 
laikais jokiu būdu negalimas daiktas, tai viena beprotys- 
tėl — sakė jie.— Dėti tokias lažybas yra tiesiog negražus 
daiktas! 

„Taims“, „Standart“, „Ivning Star“, „Morning Kro- 
nik!" ir dar kokia dvidešimt kitų didelių laikraščių rašė 
prieš Fogą, tik vienas „Deili Telegraf“ šiek tiek laikė jo 
pusę. 

Fogą laikė išėjusiu iš galvos žmogum, pamišėliu, bepro- 
čiu, o tuos „Reformų klubo“ narius, kurie derėjosi, apšau- 
kė tiesiog besąžiniais. 

Reikia žinoti, kad anglai visados labai interesuojasi 
geografijos dalykais. Laikraščiai tuojau pradėjo dėti tuo 
klausimu smarkiausių straipsnių su labai logingais išro- 
dymais. Nebūtum radęs visoj Anglijoj skaitytojo, šiokio 
ar tokio luomo, kuris nebūtų ryte rijęs laikraščio skiltis 
dėl Fogo kelionės. 

Iš pradžios, tik pasklidus gandui apie tą kelionę, drą- 
sesnieji vyrai ir daugybė moterų stovėjo už Fogą, ypač 
kai pamatė to drąsuolio paveikslą, įdėtą viename Londono 
žurnale. Kai kurie džentelmenai galvojo: 

— Dėl ko gi neapvažiuosi Žemės per aštuoniasdešimt 
dienų? Juk buvo ir gudresnių dalykų! | 
Taip kalbėjo daugiausia „Deili Telegraf“ skaitytojai. 

Pagaliau ir tas laikraštis ėmė svyruoti. 

Ir kaip nešvytuosi? Spalio 7 dieną Karaliaus Geografijos 
draugijos pranešime pasirodė didelis straipsnis, kuriame 
šis klausimas buvo labai plačiai ir giliai iš visų pusių ap- 
svarstytas. Straipsnio autorius išrodė visą Fogo sumanymo 
beprotystę. Straipsnio nuomone, viskas buvo prieš kelio- 
nės pasisekimą: ir žmonės, ir gamta. Pasisekimui reikalin- 
gas buvęs negirdėtas atvažiavimo ir išvažiavimo valandų 
sutaikymas, kurio iš tikrųjų nebuvę ir būti negalėję. Euro- 
poje dar galima buvę tikėtis atvažiuoti ir išvažiuoti pa- 
skirtomis valandomis; bet niekas negalėjęs tvirtinti, kad 
galima būtų pervažiuoti Indiją per tris dienas ir Ameriką 
per septynias. Fogas, kaip laikraštis sprendė, negalvojęs 
apie netikėtas kliūtis: juk galėjo pagesti garvežys, ištikti 
prastas oras, apnešti sniegu kelią ir t. t. Kas galėtų guldyti 
galvą, kad traukinys nešoks nė karto nuo bėgių visą ke- 
lionę? Kas galėtų guldyti galvą, kad garlaivio nesuturės 
priešingas vėjas arba didelis rūkas? Labai dažnai susivė- 
lina dviem, trim dienom patys gerieji laivai. O tegu tik 
šykį Fogas susivėlina, ir viskas žus! Jeigu jis viena valan- 
da paskiau atvažiuoja, tuomet jam reikia laukti kito gar- 
laivio, kuris gali atplaukti tik po kelių dienų. Ką tuomet 
darysi? Suprantamas daiktas, geriau grįžti namo. 

Tas straipsnis padarė didžiausią triukšmą. Beveik visi 
laikraščiai jį atsispausdino, o Fogo popieriai labai nukrito. 

Visiems žinoma, .kokie baisūs derybų mėgėjai anglai, 
Palinkimas derėtis yra įėjes į jų kūną ir kraują. Išvažiavus 
Fogui, pirmomis dienomis dėjo lažybas dėl tos kelionės 
per aštuoniasdešimt dienų ne tik „Reformų klubo“ nariai, 
bet ir daugybė kitų žmonių. Fogas virto tikra Londono 
biržos vertenybe, kuri buvo kainojama lygiai kaip ir kiti 
popieriai. 

Praėjus penkioms dienoms po išvažiavimo, ypač kai 
pasirodė Geografijos draugijos pranešimuose straipsnis, 
Fogo kaina pradėjo žymiai kristi. Iš pradžios nukrito pen- 
kiais procentais, paskui dešimčia, toliau dviem dešimtim, 
netrukus penkiomis dešimtimis ir galų gale visu šimtu! 

Galop jam beliko vienas šalininkas — senas lordas Al- 
bermalis, stabo ištiktas žmogus. 

Tas lordas, ligos prikaltas prie krėslo, būtų mielai ati- 
davęs visus savo turtus, kad galėtų apvažiuoti Žemę nors 

per dešimtį metų. Jis sudėjo lažybas už Fogą iš keturių 
tūkstančių svarų (100 000 frankų). Ir kai jam išrodinėjo, 
kad ta kelionė tiek pat nenaudinga, kiek ir neprotinga, jis 
pasitenkino atsakymu: 

— Jeigu tas dalykas įvykdomas, tai tegu pirmutinis 
mėgina anglas! 

Kaip matome, Fogo šalininkų nuolat mažėjo; po tru- 
putį visi, ir ne be pamato, ėmė kilti prieš jį. Bet vienas 
netikėtas atsitikimas visai sugadino Fogo reikalus. 

Septintą dieną po jo išvažiavimo, vakaro devintą va- 
landą, Londono policijos viršininkas gavo šitokią tele- 
gramą: 

IŠ SUECO Į LONDON|Ą 
Rouanui, Policijos Viršininkui 


Seku banko vagį Filiją Fogą. Prašau tuojau siųsti įgalio- 
Jimą areštuoti Bombėjuje (Anglijos Indijoje). 
Fiksas, seklys 


Galima numanyti, kokį įspūdį padarė ta telegrama!.. 

Įsistebėję gerai į Fogo fotografiją, kabėjusią kartu su 
kitų klubo narių fotografijomis, išrado, kad jis, kaip lašas 
J lašą, panašus į tą poną, kurį matė tą dieną Banke. Dar 
atsiminė, koks slaptingas buvo Fogo gyvenimas, atsiminė 
jo staigų išvažiavimą, ir visiems tada paaiškėjo, jog ta 
nepaprasta kelionė aplink Žemę buvusi jo paties gudriai 
sugalvota, kad galėtų geriau sumėtyti pėdsakus ir išsisukti 
iš policijos nagų. 


VI 


TEISINGA AGENTO FIKSO NEKANTRYBĖS 
PRIEŽASTIS 


Štai kokiu būdu buvo atsiųsta telegrama apie Fogą. 

Trečiadienį, spalio 9 dieną, laukė atplaukiant ryto vie- 
nuoliktą valandą „Mongolijos“ garlaivio į Suecą. Tas gar- 
laivis buvo penkių šimtų arklio jėgų ir galėjo pakelti sun- 
kumą ligi dviejų tūkstančių aštuonių šimtų tonų. „,Mongo- 

lija“ plaukydavo iš Brindizio į Bombėjų ir buvo laikoma 
greičiausiu garlaiviu. Atvažiuoti iš Brindizio į Suecą ir iš 
Sueco į Bombėjų ji padėdavo daug mažiau laiko, negu 
buvo skiriama. 

Laukiant garlaivio, du žmonės vaikščiojo po krantą tarp 
didelės minios vietinių gyventojų ir atvažiavusių iš kitur 
į tą miestą, kuris dar neseniai tebuvo menkas kaimelis ir 
į kurį dabar, Lesepso! dėka, žmonės iš visų kraštų plaukte 
plaukė. 

Vienas iš jų buvo Anglijos konsulas, atsiųstas į Suecą; 
čia gyvendamas, kasdien savo akimis jis matė — nors Bri- 
tanijos vyriausybė ir anglų inžinierius Stefensonas prana- 
šavo tikrą nepasisekimą — plaukiant pro šalį garlaivius, 
kuriais galima buvo nuvažiuoti iš Anglijos.į Indiją perpus 
greičiau, negu pirma, kada važiuodavo aplink pro Gero- 
sios Vilties kyšulį. 

Antras buvo mažas pasausęs žmogelis, kuriam po didelių 
antakių žibėjo žvitrios, gudrios akys. Tuo metu jis kažko 
labai nekantravo: negalėdamas nustygti vietoj, jis vaikš- 
čiojo, stoviniavo, Žžvalgėsi. 

Tas žmogus vadinosi Fiksas; jis buvo vienas iš tų seklių, 
arba policijos agentų, kurie, pavogus Anglijos Bankui pi- 
nigus, buvo išsiuntinėti į įvairius uostus. Tas Fiksas turėją 
labai budriai žiūrėti visus važiuojančius Sueco kanalu ir, 
jei kuris pasirodytų įtariamas, sekti ligi gaunant įgalio- 
jimą areštuoti. 

Prieš dvi dienas Fiksas buvo gavęs iš Londono policijos 
viršininko spėjamo vagies pažymių aprašymą — to paties 
dailiai apsitaisiusio džentelmeno, kurį matę Banko salėje 
tą dieną, kai pavogė pinigus. 

Fiksas laukė nekantriai atplaukiant „„Mongolijos“, su- 
prantamas daiktas, dėl tos priežasties, kad už vagies su- 
ėmimą buvo prižadėta didelė dovana. 

— Vadinas, tamsta sakai, kad tas garlaivis nepasivė- 
lins? — klausė jis konsulo bent dešimtą kartą. 

— Ne! — atsakė Fiksui konsulas.— Kanalu plaukti jam 
beliko šimtas šešiasdešimt kilometrų; dykas galas jam 


!Lesepsas (1805—1894) — prancūzų inžinierius, sumanęs ir pra- 
kasęs Sueco kanalą. 

tokia kelionė! Sakau tamstai, kad „Mongolija“ visuomet 
laimėdavo dvidešimt penkių svarų dovaną, kurią duode 
vyriausybė laivams, atplaukiantiems į paskirtą vietą dvi: 
dešimt keturiomis valandomis anksčiau, negu reikia. 

— Ar tas laivas plaukia tiesiai iš Brindizio? — klausė 
Fiksas. . 

— Tiesiai iš Brindizio; iš ten jis išplaukė sekmadienio 
vakare penktą valandą. Todėl būk kantrus, jis netrukus 
bus jau čia. Tik aš nesuprantu, kaip tamsta iš to pažymių 
aprašymo galėtum pažinti tą žmogų, jei jis kartais ir būtų 
tam laive? 

— Ol! —atsakė konsului Fiksas.— Mes tokius žmones 
greičiau užuodžiam, negu pažįstam. Čia reikia turėti tam 
tikrą uoslę. Savo gyvenime aš ne vieną tokį paukštį suga- 
vau, ir tegu tik man tas vagis dabar atplauks, tai jau, be 
jokio abejojimo, nebeištrūks iš mano nagelių! 

— Linkiu tamsai didžiausio pasisekimo. Tikrai vagystė 
nemaža. 

— Puiki vagystėl — atsiliepė Fiksas trindamas ran- 
kas.— Penkios dešimtys penki tūkstančiai svarų! Nedaž- 
nai tokia laimė pasitaiko! Dabar dideli vagys — retenybė! 
Šių dienų vagims tenka pakliūti už kelis šilingus! 

— Tamsta taip gražiai kalbi, — tarė Fiksui konsulas, — 
jog aš nieko daugiau nenoriu, kad tik tamsta laimėtum, 
bet man vis matos, kad sveikas nieko nepeši. Iš tų pažy- 
mių, kuriuos tamsta gavai, matyti, kad vagis labai pana- 
šus į teisingą Žmogų! 

— Aš tai geriausiai žinau, — atsakė Fiksas,— dideli va- 
gys visados ir visai panašūs į teisingus žmones. Tamsta 
pats puikiai supranti, kad tiems, kurie turi vagies veidą, 
reikia būtinai likti teisingiems, kitaip — juos tuojau suim- 
tų! Su tais, kurie turi teisingus veidus, reikia būti visados 
atsargiam. Aš prisipažįstu, kad tas darbas labai sunkus, 
kad čia reikia turėti ne tik įpratimo, bet ir tam tikros 
dovanos. 

Iš tų Fikso žodžių matyti, kad jo pasitikėjimas savim 
buvo net per didelis. 

Tuo tarpu krantas ėmė po truputį gyvėti. Visokių tautų 
matrosai, pirkliai, nešikai, felachai pradėjo rinktis. Laivas 
turėjo pasirodyti nebetrukus, 

Oras buvo gana gražus, bet pūtė šaltas rytų vėjas. Keli 
minaretai, išsikišę pro kitus miesto namus, mirgėjo išblyš- 
kusiuose saulės spinduliuose. Po Raudonosios jūros van- 
denį plaukė žvejų laivelės ir krantiniai laivai, iš kurių kiti 
turėjo dar senovės gražiųjų galerų pavidalą. 

Po minios vidurį vaikščiojo Fiksas ir savo amato įpra- 
timu kiekvienam žiūrėjo į akis. 

Išmušė pusę vienuolikės, 

— Kada gi pasirodys tas laivas? — sušuko Fiksas išgir- 
dęs mušant laikrodį. 

— Jis jau nebetoli,— atsakė konsulas, 

— Kiek laiko jis stovės Suece? — klausė Fiksas. 

— Keturias valandas. Jam reikia prisidėti anglių. Iš 
Sueco lig Adeno, lig Raudonosios jūros galo, skaitoma 
1310 mylių!, todėl nemaža reikia prisikrauti kuro. 

— O iš Sueco tas laivas tiesiai plaukia į Bombėjų? — 
klausė Fiksas. 

— Tiesiai ir niekur nesustoja. 

— Jei vagis paėmė tą kelią ir tą laivą, tai jam patogiau- 
sia išlipti Suece, o iš Sueco kitu keliu vykti į olandų arba 
prancūzų žemę Azijoje. Indija yra anglų žemė, ir čia va- 
giui būtų pavojinga. 

— Mano nuomone, tokiems ponams nėra ko toli važi- 
nėti, — tarė konsulas,— Londonas jiems geriausia vieta 
pasislėpti. | 

Taręs tuos žodžius, konsulas nuėjo į savo biurą, buvusį 
netoli kranto. Policijos agentas liko vienas. Kiekvieną 
valandą vis didesnė jį ėmė nekantrybė. Jis turėjo kažkokį 
keistą nujautimą, kad vagis būtinai turi būti ,, Mongolijos“ 
garlaivy. Jis galvojo: „Jei pavogusis pinigus nusprendė 
bėgti iš Anglijos į Naująjį pasaulį, tai patogiausias jam 
kelias per Indiją, nes tas kelias visai nesaugojamas arba 
mažiau saugojamas, negu Atlanto kelias. Ir jis tikriausiai 
bus išsirinkęs Indijos kelią.“ 

Nebeilgai teko Fiksui galvoti apie tuos dalykus. Smar- 
kus švilpimas paskelbė, kad garlaivis jau visai Čia pat. 


I! Jūros mylia tėra maždaug pusantro kilometro. 

Visas pulkas nešikų ir felachų nusigrūdo į prieplauką. 
Pakilo toks triukšmas ir riksmas, pasidarė toks kimšinys, 
Jog keleiviams reikėjo saugotis, kad jų pačių neparverstų 
arba nesudraskytų drabužių. Kokia dešimtis laivelių nu- 
plaukė nuo kranto pasitikti garlaivio. 

Netrukus pasirodė pati „Mongolija“; ji puškėdama arti- 
nosi prie uosto. Buvo pati vienuolikė, kai garlaivis sustojo. 
Paleistas garas pypdamas ėjo iš vamzdžių. 

Keleivių buvo daug. Kai kurie iš jų pasiliko ant garlai- 
vio dangčio, kad galėtų pasigėrėti puikia miesto panora- 
ma; bet daugumas susėdo į laives, atplaukusias pasitikti 
„Mongolijos“. 

Įsmeigęs akis, žiūrėjo Fiksas į visus, kurie lipo iš van- 
dens. 

Tuo tarpu vienas iš jų, prasistumdęs pro lindusius su 
savo patarnavimais felachus, prisiartino prie jo ir labai 
mandagiai paklausė, ar jis negalėtų parodyti jam anglų 
konsulo biuro. Ir tas keleivis padavė jam pasą, kurį, ma- 
tyti, norėjo jis vizuoti. 

Fiksas pagriebė pasą ir akies mirksniu perskaitė jo sa- 
vininko pažymius. 

Policijos agentas kad kiek nesušuko ir pasas neiškrito 
jam iš nagų. Popierius sudrebo jo rankoje. 

Pažymiai, surašyti pase, buvo visai panašūs į tuos, ku- 
riuos atsiuntė policijos viršininkas iš Londono. 

— Tas pasas ne tamstos? — paklausė jis keleivio, 

— Ne, atsakė šis, — tas pasas mano pono, 

— O kur tamstos ponast 

— Jis paliko garlaivyje. 

— Bet,— tarė agentas,— reikia, kad jis pats ateitų į 
konsulo biurą. 

— Ar tai būtinai reikia? 

— Būtinai. 

— O kur tas biuras? 

— Aure ten,— atsakė Fiksas, rodydamas namus per 
kokius du šimtus žingsnių. 

— Ką darysi, einu šaukti savo pono. Bet tai jam visai 
nepatiks! 

Ir, atsisveikinęs su Fiksu, keleivis sugrįžo į laivą. 

VII 


DAR VIENAS IŠRODYMAS, KAD PASAS 
POLICIJAI NIEKO NEREIŠKIA 


Policijos agentas paknopstom nubėgo į konsulo biurą 
ir pareikalavo, kad jį tuojau įleistų. 

— Aš turiu,— tarė jis konsului, — didelį pamatą spėti, 
kad vagis atvažiavo ,, Mongolija". 

Ir Fiksas papasakojo, ką jis kalbėjo su tuo tarnu dėl 
paso. | 

— Gerai,— tarė konsulas Fiksui,—ir aš norėčiau pa- 
matyti tą vagį. Tik kažin, ar jis eis į mano biurą, jei jis 
bus tikrai pavogęs pinigus? Tokie žmonės nemėgsta likti 
pėdų paskui save, tuo labiau kad paso vizavimas dabar 
jau nebėra verčiamas dalykas. 

— Jei jis vagis gudrus,— atsiliepė Fiksas,— tai būtinai 
ateis. 

— Ir savo pasą vizuos? 

— Vizuos. Juk pasai ir tebėra geriems žmonėms var- 
žyti ir piktadariams padėti pabėgti. Guldau galvą, kad jis 
ateis su pasu, bet tikiuosi, tamsta jo nevizuosi... 

— Dėl ko ne? Jei tas pasas bus tikras, — atsakė konsu- 
las, — aš negalėsiu atsakyti vizuoti. 

— Šiaip ar taip, man būtinai reikia jį suturėti, kol 
gausiu iš Londono įgaliojimą areštuoti. 

— Tai čia jau tamstos dalykas,— atsakė konsulas Fik- 
sui, — 0 aš negaliu... 

Konsulas nebaigė sakyti. Kažkas pabeldė į jo kabineto 
duris, ir tarnas įvedė du svečius; vienas iš jų buvo tas 
pats tarnas, su kuriuo pirma kalbėjo seklys. 

Tikrai tai buvo ponas ir tarnas. Ponas padavė pasą ir 
lakoniškai paprašė konsulo padėti vizą. 

Konsulas paėmė pasą ir pradėjo su didele atidžia jį 
skaityti. Tuo tarpu Fiksas iš kabineto kertės žiūrėjo į sve- 
čią arba, teisingiau pasakius, ryte rijo jį akimis. 

Pabaigęs skaityti, konsulas paklausė: 

— Tai tamsta esi Filijas Fogas? 

— Aš. 

— O tas žmogus — tamstos tarnas? 

— Taip. Prancūzas, vadinasi Paspartu. 

— Tamsta važiuoji iš Londono? š 

— Taip. 

— Kurė 

— Į Bombėjų. 

— Gerai. Tamsta gal žinai, kad pasų vizavimas dabar 
nebeverčiamas ir mes nebereikalaujame jų rodyti? 

— Aš tai žinau, — atsakė Fogas,— bet norėčiau, kad 
tamstos viza pažymėtų mano kelionę pro Suecą. 

— Aš tai galiu padaryti. 

Ir konsulas, padėjęs antspaudą ir pažymėjęs dieną, pa- 
sirašė pase savo vardą. Fogas užsimokėjo, kiek reikėjo, 
už vizavimą, šaltai atsisveikino ir išėjo su savo tarnu. 

— O ką? — klausė policijos agentas. 

— Atrodo labai teisingas žmogus! — tarė konsulas. 

— Labai galimas daiktas,— atsakė Fiksas,— bet ne apie 
tai kalbu. Ar tamsta nepastebėjai, kad tas šaltakraujis 
džentelmenas visai panašus į vagį, kurio pažymius esu 
gavęs? 

— Sutinku, bet tamsta žinai tai, kad visi pažymiai... 

— Tegu ten kažkas būtų, bet aš jo nebeišleisiu iš 
akių, — atsakė Fiksas.— Man rodos, kad tarnas nėra toks 
gudrus, kaip jo ponas. Be to, jis yra prancūzas, jis neiškęs 
neišplepėjęs. Tuo tarpu sudieu. 

, Pasakęs tuos žodžius, seklys išbėgo ir ėmė visur ieškoti 
Paspartu. 

Išėjęs iš konsulo, Fogas davė kelis paliepimus tarnui 
ir sugrįžo į garlaivį. Ten, išsiėmęs knygutę, perskaitė 
šiuos užrašus: 

„Išvažiavau iš Londono spalio 2 dieną, trečiadienio 
vakare, 8 val. 45 minutės." 

„Atvažiavau į Paryžių spalio 3 d., ketvirtadienio rytą, 
7 val. 20 min." 

„Išvažiavau iš Paryžiaus ketvirtadienio rytą, 8 val. 
40 min.“ 

„Atvažiavau į Turiną per Mont-Senį spalio 4, penkta- 
dienio rytą, 6 val. 35 min." 

„Išvažiavau iš Turino penktadienio rytą, 7 val. 20 min." 

„Atvažiavau į Brindizį spalio 5, šeštadienio vakare, 
4 val,“ 

„Sėdau į „Mongoliją“ šeštadienio vakare, 5 val.“ 
„Atvažiavau į Suecą spalio 9, trečiadienio rytą, 11 val.“ 
„Iš viso važiavau — 158!/; valandų, arba 6!/> dienų." 
Fogo užrašų knygutėje buvo pažymėta — pradedant 
nuo spalio 2 iki gruodžio 21 dienos — mėnesiai, dienos 
ir valandos, kuriomis ateina -traukiniai į svarbiausias sto- 
tis — į Brindizį, Suecą, Bombėjų, Kalkutą, Singapūrą, Hon- 
kongą, Jokohamą, San Franciską, Liverpulį ir Londoną; 
iš tų skaičių visados kiekvienoje vietoje buvo matyti, 
kiek jo laimėta arba pralaimėta, t. y. keliomis valandomis 
arba minutėmis anksčiau ar vėliau atvažiuota į tą daiktą. 

Atvažiavęs į Suecą spalio 9, įrašė tą dieną į kelionės 
sąrašą. Jis nebuvo nei nusivėlinęs, nei pasiankstinęs. 

Po to jis paprašė, kad jam pusrytį atneštų į kajutę. 
Miestas žiūrėti jam nerūpėjo: jis buvo iš tų anglų, kurie, 
važiuodami pro nepažįstamas vietas, paveda jas apžiūrėti 
savo tarnams, 


VIII 


PASPARTU DAUGIAU GAL KALBA, NEGU 
REIKĖTŲ 


Netrukus Fiksas pavijo Paspartu, kuris ėjo krantu dai- 
Irydamasis į visas puses. | 

— O ką, — tarė Fiksas, prisiartinęs prie jo — ar jau pa- 
sas vizuotas? 

— A, tai tamstal — atsakė prancūzas.— Labai dėkui, 
Jau viskas padaryta. 

— Tamsta dabar miestą žiūrinėji? 

— Miestą, bet mes taip lekiame, jog man rodosi, kad 
mūsų kelionė — tikras sapnas. Mes dabar Suece esame? 

— Suece, 

— Egipto žemėj? 

— Egipto. 

— Vadinas, Afrikoj? 

— Afrikoj. 

— Afrikoj! — atkartojo Paspartu.— Tiesiog negaliu :i- 
kėti. Aš niekados negalvojau važiuoti toliau, kaip lig Pc- 

ryžiaus, bet, kaip tamsta matai, atsitiko kitaip. Paryžių, tą 
puikiąją sostinę, man teteko matyti nuo zyto aštuntos dvi- 
dešimt minučių lig to paties ryto devintos keturiasdešimt 
minučių iš karietos langų, smarkiai lyjant, kai važiavau 
iš Šiaurės į Liono stotį! Labai gaila! Kad būčiau sustojęs, 
būčiau daug gerų daiktų pamatęs. 

— Vadinas, tamstos labai kur skubinatės? — paklausė 
policijos agentas. 

— Aš — ne, tik mano ponas baisiai skubina. Gerai sa- 
kai, aš dar turiu nupirkti kojinių ir marškinių! Mes išva- 
žiavome be jokių daiktų, tik vieną maišą kelionei suspė- 
jome pasiimti. 

— Aš tamstą nuvesiu į krautuvę, kur visko galėsi gauti. 

— Nebežinau,— atsakė Paspartu,— kaip tamstai ir be- 
dėkoti už gerumą! | 

Ir abudu kartu nuėjo. Paspartu vis šnekėjo. 

— Svarbiausia,— kalbėjo jis,— kad tik aš nenusivėlin- 
Čiau į garlaivį. 

— Dar daug laiko yra,— atsakė Fiksas,— dabar pati 
dvylikė, | 

Paspartu išsiėmė savo didelį laikrodį. 

— Kaip dvylikė? — atsiliepė jis.— Dabar lygiai pen- 
kiasdešimt dvi minutės po devintos! 

„— Tamstos laikrodis vėlinasi, — pastebėjo Fiksas. 

— Mano laikrodis? Laikrodis, kuris man teko iš senelio 
tėvot Jis ir penkių minučių nenukrypsta per metus. Tai 
tikras chronometras! 

— Aš matau, kas yra,— atsakė Fiksas.— Tamstos laik- 
rodis eina Londono laiku, o Sueco laikrodžiai eina beveik 
dviem valandom anksčiau už Londono. Nustatyk jį vie- 
tiniu laiku. 

— Pasukti mano laikrodį, — sušuko Paspartu— nie- 
kados! | | 

— Kad nepasuksi, jis nesutiks su saule, 

— Tai saulė bus kalta! — atkirto prancūzas. 

Ir vėl jis įsidėjo didžiuodamasis laikrodį į kišenę. 

Kiek palūkėjęs, Fiksas prabilo: 

— Vadinas, tamstos skubindami išvažiavote iš Lon- 
dono? 

— Ir dar kaipl Praeitą trečiadienį, kaip niekuomet 

nedarydavo, ponas sugrįžo namo iš klubo vakare aštuo- 
niomis, o po trijų valandos ketvirčių jau buvome išva- 
žiavę. | 

— Kurgi važiuoja tamstos ponas? 

— Aplink Žemę. 

— Aplink Žemę? — sušuko Fiksas. 

— Aplink Žemę, per aštuoniasdešimt dienų! Sakosi 
susiderėjęs, kad apvažiuosiąs per aštuoniasdešimt dienų, 
bet kažkas, tarp mūsų kalbant, aš nelabai tikiu. Tai ne- 
turėtų prasmės. Čia gal kas kita yra. 

— Turi būti, keistuolis koks tamstos ponas? 

— Matyti. 

— Ar jis turtingas? | 

— Labai galimas daiktas. Jis pasiėmė važiuodamas ne- 
mažą krūvą naujintelių banko bilietų. Kelionėje pinigus 
nesigailėdamas švaisto, kur reikia ir kur nereikia. Saky- 
sim, „Mongolijos“ mašinistui jis prižadėjo didelę dovaną, 
jei mes atvažiuosime į Bombėjų anksčiau, negu paskirtu 
laiku. 

— Ar tamsta seniai pažįsti savo poną? 

— Aš,— atsakė Paspartu,— aš apsiėmiau pas jį tarnauti 
tą pačią dieną, kai išvažiavome! 

Nesunku numanyti, kokį įspūdį padarė policijos agen- 
tui tie atsakymai. . 

Skubus išvažiavimas iš Londono, beveik pačią vogimo 
dieną, krūva naujų banko bilietų, noras ko toliausia nu- 
vykti, tos nepaprastos derybos — viskas tvirtino Fikso 
nuomonę. Jis dar daugiau išsikalbėjo su prancūzu ir pa- 
tyrė, kad šis tikrai nepažįsta savo pono, kad jo ponas atsi- 
skyręs gyveno Londone, kad jis yra turtingas, bet niekas 
nežino, kur jis tuos turtus gavęs, kad jis žmogus labai 
keistas, ir t. t. Bet tuo pačiu laiku Fiksas įsitikino, kad Fo- 
gas tikrai nestos Suece, kad važiuoja stačiai į Bombėjų. 

— Ar toli Bombėjus? — klausė Paspartu. 

— Gana toli — atsakė agentas.— Reiks kokią dešimtį 
dienų važiuoti jūra. 

— O kurgi tas Bombėjus? 

— Indijoje. 

— Vadinas, Azijoje? 

— Azijoje, 

-— Pasikartum! Žinai, ką aš tamstai pasakysiu?.. Man 
baisiai rūpi vienas daiktas... mano ragelis. 

— Koks ragelis? 

— Mano dujų ragelis, kurį aš pamiršau užgesinti; dabar 
aš turėsiu užmokėti už visą laiką, kiek jis degs. Aš suskai- 
čiau, kad per dieną išdega po du šilingus, tai yra lygiai 
dviem pensais daugiau, negu aš uždirbu, todėl suprask, 
jei man keliauti teks ilgai... 

Ar suprato Fiksas, ką jam Paspartu kalbėjo apie dujas? 
Greičiausiai, kad ne: jis nebeklausė Paspartu kalbos ir 
kažką galvojo. Tuo tarpu abudu priėjo prie Krautuvės. 
Fiksas atsisveikino su naujuoju pažįstamu ir, pataręs jam 
nenusivėlinti į ,,Mongoliją“, skubindamas sugrįžo į kon- 
sulo namus, 

Fiksui visai“aišku buvo, kad jis radęs vagį, ir jo šaltas 
STAUJAs jam vėl sugrįžo. 

— Nebėra jokio abejojimo,— tarė jis konsului — paukš- 
tis mano rankoje. Jis tyčia apsimetė keistuoliu, kad geriau 
galėtų kitus suvedžioti savo ta kelione aplink Žemę per 
aštuoniasdešimt dienų. 

— Gudrus! — atsakė konsulas.— Matyti, jis tikisi ap- 
gauti abiejų žemynų policiją ir sveikas sugrįžti į Londoną. 

— Tai dar pamatysim! — atsiliepė Fiksas. 

— Ar tik E tamsta? — paklausė dar kartą kon- 
sulas. 

— O ne, neklystu! 

— Tai ko jis taip spyrėsi, kad būtų vizuotas jo pasas? 

— Ko? To aš nežinau, bet prašom paklausyti, ką aš 
patyriau. 

Ir trumpais žodžiais Fiksas apsakė konsului, ką jis buvo 
girdėjęs iš Fogo tarno, 

— Tikrai,— tarė konsulas, — viskas prieš tą žmogų. Ką 
gi dabar tamsta darysi? 

— Tuojau mušu telegramą į Londoną, kad man siųstų 
įgaliojimą į Bombėjų areštuoti Fogą, pats sėdu į ,Mongo- 
liją"“, važiuoju kartu su juo lig Bombėjaus, o jau ten, Ang- 
lijos žemėje, aš jį gražiausiai sučiumpu. 

Pasakęs šaltai tuos žodžius, Fiksas atsisveikino su kon- 
sulu, nuėjo į telegrafo stotį ir iš ten nusiuntė Londono 
policijai jau žinomą skaitytojams telegramą. 

Po penkiolikos minučių Fiksas, pasiėmęs: savo daiktus 
ir gerai apsirūpinęs pinigais, sėdėjo „Mongolijos“ garlai- 

vyje, kuris visu greitumu švilpė Raudonosios jūros van- 
denimis, 

FILIJAS FOGAS LAIMINGAI PLAUKIA RAUDONĄJA 
JŪRA IR INDIJOS V.ANDENYNU 


Tarp Sueco ir Adeno yra lygiai tūkstantis trys šimtai 
k mylių, ir garlaivių sąraše pažymėta, kad „„Mongo- 
lija" tą tarpą turi nuplaukti per šimtą trisdešimt aštuonias 
valandas. Bet garlaivis plaukė greičiau, ir galima buvo 
tikėtis, kad jis pasieks galą anksčiau, negu paskirtu laiku. 

Beveik visi keleiviai, kurie sėdo Brindizy, važiavo į 
Indiją. Vieni keliavo į Bombėjų, kiti į Kalkutą, bet taip 
pat per Bombėjų, nes, nutiesus geležinkelį per, visą Indi- 
jos pusiasalį, važiuojant į Kalkutą, nebereikėjo sukti ap- 
link Ceilono salą. 

Iš tų keleivių nemaža buvo visokių valdininkų ir kari- 
ninkų. Karininkai vieni tarnavo tikroje -anglų armijoje, 
kiti vietinėje, arba sipajų, kariuomenėje. Visi karininkai, 
kurie tarnauja Indijoj, ima dideles algas: žemesnieji kari- 
ninkai gauna 7000 frankų, vyresnieji — 60 000 frankų, o 
generolai 100 000 frankų. 

Iš valdininkų buvo keli jauni anglai, kurie šu milijonais 
kišenėje važiavo į tolimus kraštus steigti prekybos kon- 
torų. Visi turėjo pinigų, todėl ir gyvenimas buvo ten ge- 
ras. Garlaivio administracija labai rūpinosi, kad kelei- 
viams nieko netrūktų. Per pusrytį, per priešpiečius antrą 
valandą, per pietus pusę šeštos ir vakarienę aštuoniomis 
nuo daugybės visokių valgymų ir gėrimų lūžo stalai. Mo-, 
terys — jų buvo kelios — mainė savo drabužius du kartus 
per dieną. Dažnai grojo muzika, ir buvo taisomi net ŠO- 
kiai, jei leido jūra. 

Bet Raudonoji jūra, kaip ir visi tie ilgieji ir siaurieji 
užtakiai, labai nerami. Pučiant vėjui nuo Azijos arba Afri- 

kos pusės, ,Mongoliją" baisiai supdavo, moterys išnykda- 
vo, Muzika nutildavo, dainuoti ir šakti nustodavo. Nors 
oras buvo prastas, bet „Mongolija“, varoma didelės maši- 
nos, smarkiai plaukė į Bab el Mandebo sąsiaurį. 

Ką gi veikė tuo metu Filijas Fogas? Gal jis, nusigandęs 
ir susirūpinęs, visą laiką drebėjo, kad nenusivėlintų ir pa- 
skirtą dieną sugrįžtų į Londoną? Nei kiek nel 

Iš pažiūros, rodos, jam niekas nerūpėjo. Joks atsitiki- 
mas, jokia nelaimė jo nejudino. Jis atrodė vienodesnis už 
garlaivio chronometrą. Retai jį tematydavo ant garlaivio 
dangčio. Maža jam tebuvo galvoje pilna baisių atminimų 
Raudonoji jūra, tas pirmųjų žmogaus istorijos scenų teat- 
ras. Jis nėjo nei pažvelgti į gražius miestus, stovėjusius 
ant abiejų jūros krantų. Nieko jis negalvojo apie pavo- 
jingą Arabijos užtakį, apie kurį tiek baisių daiktų pripa- 
sakoja Strabonas ir kiti senobės istorikai; kaip jie skelbia, 
anų laikų žmonės nedrįsdavę nei kojos kelti į vandenį 
nepaaukoję dievams didelių dovanų. 

Tai ką gi veikė tas keistas „Mongolijos“ keleivis? Vie- 
na, jis valgė keturis kartus per dieną, ir joks supimas, nei 
iš šonų, nei iš galų, negalėjo trukdyti to jo darbo; antra, 
jis lošė vistą. 

Garlaivy susirado dar trys žmonės, kurie, kaip jis pats, 
buvo dideli to lošimo mėgėjai: mokesčių rinkikas, važia- 
vęs į Goa, į tarnybos vietą, kunigas Decimus Smitas, grįžęs 
į Bombėjų, ir anglų armijos generolas, keliavęs į savo bri- 
gadą. Lošdavo jie visi ištisas valandas nė vienas nesaky- 
dami nei žodelio. 

Paspartu nesirgo jūros liga. "Jis turėjo paėmęs vienas 
visą kajutę ir valgė ne menkiau, kaip jo ponas. Pagaliau 
kelionė net tikti jam ėmė. Ir dėl ko gi netiks? Buvo gerai 
laikomas, gerai šeriamas, daug naujų kraštų matė ir dar 
buvo įsitikinęs, kad toliau, kaip į Bombėjų, važiuoti 
neteks. 

Antrą dieną po išvažiavimo iš Sueco Paspartu patiko 
ant garlaivio dangčio tą patį malonų ponelį, kuris jam 
parodė konsulo namus. Tas patikimas nemaža jį nudžiu- 
gino. 

— Jei neklystu, — tarė jis, prisiartinęs prie Fikso šyp- 
sančiu veidu,— tamsta buvai mano vadovas Sueceį 

— Taip, taip,— atsakė 'seklys,— atsimenu, Tamsta esi 
to keisto anglo tarnas... | 

— Tikrai tas pats. O tamsta?.. 

— Fiksas. | 

— Ponas Fiksas,— atsakė Paspartu.— Labai džiaugiuosi 
tamstą patikęs. Kur dabar tamsta važiuoji? 

— Kaip ir tamsta, į Bombėjų. 

— Tai puiku! Ar tamsta pirmą kartą važiuoji tuo keliu? 

— Kelis kartus važinėjau, — atsakė Fiksas. — Aš esu 
Draugijos agentas. 

— Vadinas, tamsta Indiją žinai? 

— Taip... šiek tiek, — atsakė Fiksas, nenorėdamas daug 
kalbėti. 

— Tur būt, įdomus kraštas ta Indija? 

— Labai! Kiek ten visokių mMegyklų, minaretų, Esi 
pagodų!, tigrų, gyvačių, bajaderių?. Man rodos, tamsta 
užtenkamai turėsi laiko tam kraštui apžiūrėti. 

— Tikėtis ir aš tikiuos. Juk negalima sveiko proto žmo- 
gui šokinėti nuo laivo į geležinkelį, nuo geležinkelio į lai- 
vą dėl tos kelionės aplink Žemę per aštuoniasdešimt die- 
nų! Ta visa gimnastika greičiausiai pasibaigs Bombėjuje. 

— Kaip laikosi Fogas? — Klausė Fiksas paprasčiausiu 
tonu. 

— Sveikas kaip ridikas. Aš taip pat. Turiu šunies ape- 
titą. Matyt, jūros oras toks. 

— Tamstos pono niekados neregėti ant garlaivio 
dangčio. : 

— Jis visai nesirodo. 

— Žinai tamsta ką? —tarė Fiksas Paspartu.— Ar tik 
Fogas ne dėl kito kokio daikto važiuoja prasimetęs kelio- 
nę aplink Žemę per aštuoniasdešimt dienų... gal jis kartais 
slaptais diplomatij os reikalais važiuoja? | 

— Nieko nežinau, ir man nerūpi žinoti. Kas man darbas, 
kur danginasi! 

Nuo to karto Paspartu ir Fiksas sųseidavo ir kalbėdavosi 
abudu gana dažnai. Sekliui labai svarbu buvo turėti pa- 
žintį su Fogo tarnu. Ištikus kokiam reikalui, ta pažintis 

! Pagoda ——indų bažnyčia, 
* Bajaderė — indų šokėja, 

galėjo jam daug padėti. Dėl tos priežasties policijos agėn- 
tas, nusivedęs į bufetą, dažnai vaišintavo jį visokiais gė- 
rimais ir užkandomis, bet prancūzas, nenorėdamas likti 
kaltas, nesigailėjo pinigų atsimokėti tuo pačiu Fiksui, kurį 
jis, be to, laikė dar labai maloniu žmogum. 

 Garlaivis tuo tarpu skubindamas plaukė tolyn. Spalio 
3 dieną pravažiavo pro Meką, aplink kurią ėjo apgriuvusi 
siena, apaugus žaliais medžiais. Toli kalnuose matyti buvo 
kavos medžių laukai. Tas reginys patiko Paspartu ne ma- 
žiausiai. | | ) 

Kitą naktį „Mongolija“ pravažiavo Bab el Mandebo 
sąsiaurį, kurio vardas reiškia Ašarų Vartai. Spalio 14 die- 
ną įėjo į Adeno uostą, ten turėjo pasiimti kuro, 

Kuras ilgoje kelionėje — labai svarbus dalykas. Indijos 
Draugijai jis atseina kasmet aštuoni šimtai tūkstančių 
svarų sterlingų (20 milijonų frankų). Įvairiuose uostuose 
ji turėjo pristeigusi sandėlių; tose tolimose vietose anglių 
tona kaštuoja aštuoniasdešimt frankų. | 

Plaukti lig Bombėjaus „Mongolija“ turėjo dar tūkstantį 
šešis šimtus penkiasdešimt mylių. Ganytis Adeno mieste 
jai teko keturias valandas. Bet tas keturių valandų gaištis 
nė mažiausiai negalėjo pakenkti Fogo kelionei. Viena, tai 
buvo numatyta, o antra, „Mongolija“ atplaukė į Adeną 
ne spalio 15 dienos rytą, kaip buvo pasakyta sąraše, bet 
spalio 14 dienos vakare, Tokiu būdu Fogo laimėta penkio- 
lika valandų. | 

Fogas su tarnu išlipo ant kranto. Ponas, vizavęs savo 
pasą, sugrįžo į garlaivį ir vėl ėmė lošti pertrauktą vistą. 
Fiksas visą laiką sekiojo paskui jį neišleisdamas iš akių. 

Paspartu savo papratimu nuėjo pažioplinėti po miestą, 
kuris turėjo gyventojų ligi dvidešimt penkių tūkstančių. 
Tam skaičiuje, be kitų tautų, nemaža buvo žydų, arabų ir 
europiečių. Paspartu gėrėjosi miesto tvirtovėmis, kurios 
daro iš jo Indijos vandenyno Gibraltarą, ir puikiais šul- 
niais, kuriuos čia kasė anglų inžinieriai dviem tūkstančiais 
metų vėliau už karaliaus Saliamono inžinierius. « 

— Labai įdomu, labai įdomu! — galvojo Paspartu, grįž- 
damas į garlaivį. — Aš dabar matau, kiek gali būti iš kelio- 
nės naudos, kas nori pamatyti naujų daiktų. . 

Vakaro šeštą valandą „Mongolija“ išpūškėjo iš Adeno, 
Plaukti nuo to miesto lig Bombėjaus jai buvo paskirta 
šimtas šešiasdešimt aštuonios valandos. Indijos jūra ke- 
liauti sekėsi. Vėjas pūtė iš pietryčių, todėl burės galėjo 
nemaža padėti garui. Nustojo supti. Moterys pasirodė ant 
dangčio su kitais drabužiais. Vėl ėmė dainuoti. ir šokti. 
Tokia kelionė buvo visiems stačiai maloni. Paspartu ne- 
galėjo atsidžiaugti savo naujuoju pažįstamu, ponu Fiksu, 

Sekmadienį, spalio 20, keleiviai pamatė Indijos krantus. 
Pirmiausia pasirodė kalnai, paskui palmių medžiai, kurie 
turėjo užstoję miestą. Pusę penktos po pietų garlaivis 
įplaukė į Bombėjų. 

„Mongolija“ turėjo atvažiuoti į tą miestą tik spalio 22, 
o atvažiavo spalio 20 dieną. Vadinas, nuo išvažiavimo iš 
Londono Fogas laimėjo dvi dienas, ir jis tuojau įrašė jas 
į savo kelionės knygutę. 


X 


PASPARTU DŽIAUGIASI IŠSIVADAVĘS 
| VIENA AVALYNE 


Visi žino, kad Indija —tas didelis trikampis, viršūne 
atsuktas į pietus,— užima žemės ploto milijoną keturis 
šimtus tūkstančių ketvirtainių mylių. Tame plote, nelygiai 
susiskirstę, gyvena šimtas aštuoniasdešimt milijonų žmo- 
nių. Anglijos vyriausybė turi visą valdžią tik kai kuriose 
to didelio krašto dalyse. Ji laiko generalgubernatorių 
Kalkutoje, gubernatorius Madrase, Bombėjuje ir Benga- 
lijoje ir leitenantgubernatorių Agroje. 

Bet tikroji anglų Indija užima žemės ploto tik septynis 
šimtus tūkstančių ketvirtainių mylių, ten gali būti nuo šim- 
to lig šimto dešimties milijonų gyventojų. Nemaža pusia- 
salio dalis tebėra dar neužkariauta; to krašto vidury visai 
nepriklausomai tebeviešpatauja žiaurūs indų kunigaikš- 
čiai, vadinami radžomis. . 

Nuo 1756 metų — nuo to laiko, kada anglai įkūrė pir- 
mąją savo koloniją, kur dabar stovi Madraso miestas, — 

lig tų metų, kuriais buvo didysis sipajų sukilimas, garsioji 
Indijos Draugija buvo tikrai visagalė, Po truputį ji supir- 
kinėjo iš radžų jų žemes, mokėdama jiems labai maža 
arba visaj nieko; ji turėjo savo generalgubernatorių, savo 
valdininkus,ir kariuomenę; bet dabar jos nebėra, ir visas 
tas žemes valdo Anglijos vyriausybė.. 

Pusiasalio viršutinis vaizdas, papročiai, etnografijos 
suskirstymas mainosi kasdien. Seniau ten keliaudavo se- 
nobiškiausiu būdu: pėsti, raiti, ratais, neštuvais ant žmo- 
nių kuprų, ir t. t. Dabar jau Indo ir Gango upėmis plauko 
greitieji garlaiviai, o per visą pusiasalį eina, kraipyda- 
masis į visas puses, geležinkelis, kuriuo per tris dienas 
galima nuvažiuoti iš Bombėjaus į Kalkutą. 

Kad tas kelias eitų tiesiai, nesisukintų į šonus, tai galė- 

tum dar greičiau nuvykti. Dabar traukiniai, siekdami Ala- 
bado miestą, esantį šiaurinėje pusiasalio dalyje, turi da- 
ryti alkūnę, didinančią kelionę daugiau negu visu treč- 
daliu. 
Štai, trumpai sakant, svarbiausios vietos, pro kurias 
eina Great indian peninsular railway!. Nuo Bombėjaus 
salos kelias eina per Salsetą į žemyną, perkerta vakarinius 
Gatų kalnus, paskui suka į žiemryčius lig Bunhampuro, 
traukiasi per beveik nepriklausomą Bundelkundo šalį, to- 
liau lipa aukštyn lig Alabado, nuo čia kreipiasi į rytus, 
Benarese sutinka Gangą, kiek pasisuka nuo jo ir, leisda- 
masis į pietryčius per Burdivaną ir prancūzų miestą Šan- 
dernagorą, pasiekia Kalkutą. 

Vakaro pusę penktos „Mongolijos“ keleiviai, atvykę į 
Bombėjų, išlipo ant kranto, o Kalkutos traukinys turėjo 
išeiti to paties vakaro lygiai aštuoniomis. 

Atsisveikinęs su savo partneriais, Fogas išėjo iš garlai- 
vio ir, įsakęs Paspartu nupirkti šiokių tokių daiktų Ir prieš 
aštuntą būtinai grįžti, nesiskubindamas nužingsniavo 1 pa- 
sų kontorą. 

Jam nė mažiausiai nerūpėjo pamatyti jokių Bombėjaus 
gražybių: nei miesto namų, nei puikaus knygyno, nei for- 
tų, nei dokų, nei armėnų bažnyčių, nei sinagogų, nei gar- 


1 Didysis Indijos pusiasalio geležinkelis, 

siosios Malabar-Ilo pagodos su dviem daugkampiais bokš- 
tais. Jo visai netraukė Elefanto salos dailės dalykai nei 
Salseto salos slaptingosios olos, tos nuostabiausios budistų 
architektūros liekanos. 

Atlikęs reikalą pasų kontoroje, Fogas“ramiausiai nuėjo 
į stotį ir paprašė duoti pietų. Be kitų valgymų, bufeto lai- 
kytojas labai teikė jam pamėginti vietinio triušio mėsos, 
Fogas sutiko, bet mėsa pasirodė labai negardi. 

Varpeliu jis pasišaukė bufetininką. 

— Sakyk man sveikas,— tarė jis, žiūrėdamas jam sta- 
čiai į akis, — argi čia triušio mėsa? 

— Tai tikriausias triušis! — tarė jis Fogui drąsiai, 

< Ar tas triušis piaunant kartais nekniaukė? 

-— Kniaukė? Kaip gali triušis kniaukti? Kažką galiu 
sakyti, net prisiekti, kad... 

— Nėra ko čia man siekti, tik atsimink, kad seniau Indi- 
joje katės buvo laikomos šventaisiais Eyvuliais, Tai buvo 
geras laikas! 

— Katėms? 

— Ir keleiviams! | 

Po to pastebėjimo Fogas vėl ėmė valgyti ramiai. 

Paskui Fogą išlipo iš garlaivio ir Fiksas, kuris tuojau 
nurūko pas policijos direktorių. Pasisakė jam, kas jis toks, 
ko atvažiavęs, ir, paklausė, ar dar neatėjęs iš Londono įga- 
liojimas areštuoti vagį. Jokio įgaliojimo jo vardu nebu- 
vę... Ir suprantamas daiktas: popierius, išsiųstas paskui 
Fogą, negalėjo ateiti kartu su juo. 

Fiksas buvo labai nepatenkintas. Jis ėmė prašyti direk- 
toriaus išduoti raštą areštuoti Fogą. Direktorius atsisakė. 
Duoti tokį įgaliojimą teturėjo teisę viena Londono poli- 
cija. Taip gerbti įstatymus temoka vieni anglai, jie žmo- 
gaus laisvei atimti niekados nesigriebia prievartos. 

Fiksas nesispyrė: jis matė, kad reikia nusileisti ir laukti 
įgaliojimo iš Londono. Bet nusprendė neišleisti Fogo iš 
akių visą laiką, kol jis bus Bombėjuje. Jis, kaip ir Paspar- 
tu, buvo įsitikinęs, kad Fogas išbūsiąs tam mieste kelias 
dienas ir tuo metu galėsiąs ateiti įgaliojimas areštuoti, 

Bet iš paskutinių įsakymų, kuriuos jam davė- Fogas, 
lipdamas iš „Mongolijos“, Paspartu pamatė, kad Bombėjuj 

galės sutrukti ne ilgiau kaip Šuece ir Paryžiuj, kad būtinai 
reiks keliauti į Kalkutą, o gal ir dar toliau. Ir jis ėmė tru- 
putį tikėti į Fogo derybų laimėjimą, tik jam buvo pikta, 
kam jis pats, teieškojęs vienos ramybės,-dabar turi tran- 
kytis aplink Žemę per aštuoniasdešimt dienų! 

Nupirkęs kelerius marškinius“ ir kojines, jis ėmė žiop- 
linėti po Bombėjaus miesto gatves. Mieste buvo visokių 
žmonių: ir visų tautų europiečių, ir persų smailiomis ke- 
purėmis, ir indų keturkampiais šišais, ir armėnų ilgais 
apdarais, ir parsių juodomis mitromis. Tą dieną kėlė šven- 
tę parsiai, arba gebrai, laikomi tikraisiais Zoroastros mo- 
kinių sekėjais; iš visų indų jie yra pati šviesioji, kultū- 
ringoji, pramoningoji ir apsukrioji giminė — giminė, iš 
kurios kilę dabar patys turtingieji Bombėjaus vietiniai 
pirkliai, Jie darė procesiją ir vaikščiojo po miesto gatves. 
-Procesijoje dalyvavo bajaderės, ir tos, pasipuošusios auk- 
su ir sidabru siūtais raudonais drabužiais, muzikai prita- 
riant, tikrai nepaprastai ir gražiai šoko. 

Tos visos ceremonijos. baisiai patiko Paspartu, ir jis 
pamatęs nebegalėjo atsitraukti ir ilgą laiką sekiojo paskui, 

Prisigėrėjęs ta procesija, jis pasuko į stotį, bet, eidamas 
pro puikiąją Malabar-Ilo pagodą, panorėjo jos apžiūrėti. 

Jis nežinojo dviejų daiktų: viena, kad į kai kurias pa- 
godas krikščionims visai draudžiama eiti, o antra, kad 
ir patys tikratikiai tegali įeiti palikę apsiavimus už durų. 
Čia reikia pastebėti, kad anglai, išmintingiausi politikai, 
visados gerbia vietinių žmonių tikybą ir. sunkiai baudžia 
tuos, kurie drįsta įžeisti jų šventenybes. 

Paspartu, įėjęs į pagodą, ėmė dairytis po jos vidurį. 
Iš vidaus meldykla buvo labai gražiai išpuošta, visur mir- 
gėjo, visur tviskėjo. Prie jo, ten besistebinčio pagodos 
gražybėmis, prišoko trys indų kunigai, pavertė ant šven- 
tosios aslos, pasiutusiais balsais šaukdami, nuplėšė nuo 
kojų kurpes ir kojines ir ėmė baisiai mušti per kulnus. 

Vikrus ir stiprus prancūzas kaip žaltys ėmė rangytis 
tarp jų ir bematant atsikėlė. Vieną kunigą nustūmė su 
ranka, antrą nuspyrė su koja ir, kol tie išsipančiojo iš sayo 
ilgų drabužių, išsmuko pro duris, šoko bėgti, kiek tik 
gali, ir greit išnyko iš akių trečiajam, mėginusiam dar jį 
vyti. 

Aštuoniomis be penkių minučių, prieš pat išeinant trau- 
kiniui, Paspartu, „basas ir be pirkinių, atbėgo kaip be gal- 
vos į stotį. 

Fiksas jau vaikščiojo po platformą. Jis visur sekiojo 
Fogą ir, pamatęs jį išvažiuojant, nutarė vytis lig Kalkutos 
ir, jei reikėtų, dar toliau. Paspartu nematė buvusio pa- 
tamsy Fikso, bet Fiksas girdėjo viską, ką Paspartu papa- 
sakojo savo ponui apie tą atsitikimą. 

— Tikiuos, kad daugiau to nebeatsitiks,— atsakė Fogas, 
lipdamas į vagoną. 

Nelaimingas berniokas, basas ir nusigandęs, tylėdamas 
įsekė paskui savo poną. 

Fiksas jau buvo belipąs į kitą vagoną, tik jam atėjo į 
galvą viena mintis ir suturėjo jį nuo važiavimo. 

„— Ne, aš liekuos! — tarė jis.— Nusižengimas padarytas 
indų žemėje. Dabar jis jau mano! 

Tuo metu subaubė garvežys, ir traukinys išnyko nakties 
tamsumoj. 


XI 


FILIJAS FOGAS MOKA UŽ DRAMBLĮ 
NEGIRDĖTUS PINIGUS 


Traukinys išėjo paskirtą valandą. Juo išvažiavo keli 
karininkai, keli valdininkai ir keli opijaus ir indigo! pirk- 
liai, kuriuos prekybos reikalai vertė keliauti į rytinę pu- 
siasalio dalį. 

Paspartu buvo tam pačiam vagone kartu su ponu. Prie- 
šais kertėj sėdėjo trečias keleivis. 

Tai buvo brigados generolas, seras Frensis Kromartis, 
vienas iš.Fogo partnerių kelionėje nuo Sueco lig Bombė- 
jaus; jis važiavo į savo kariuomenę, stovinčią netoli Be- 
nareso, 

Seras Frensis Kromartis buvo aukštas, šviesiaplaukis, 
penkių dešimčių metų vyras. Jis buvo labai pasižymėjęs 


| Indi gas — augalas, iš kurio gaminami mėlyni dažai, 

per paskutinį sipajų sukilimą. Bet savo papročiais buvo 
greičiau panašus į indą, negu į anglą. Nuo jaunų dienų 
jis gyveno Indijoje ir tik retkarčiais lankė savo tėvynę. 
Jis buvo žmogus mokytas, daug matęs ir būtų galėjęs daug 
papasakoti apie indų gyvenimą, istoriją, krašto tvarką, 
jeigu Fogas būtų panorėjęs. Bet tas džentelmenas nieko 
nenorėjo. Jis purpsojo vagone ir skaitė, kiek jau išėjo 
valandų nuo išvažiavimo iš Londono. Keliauti lig šiol taip 
vyko, jog kitas jo. „vietoje būtų iš džiaugsmo tik rankas 
trynęs. 

Seras Frensis Kianiastis negalėjo nepastebėti Fogo keis- 
tumo, nors jį matė tik prie kortų. Jis klausė savęs, ar to 
ledo žmogaus krūtinėj plaka širdis, ar Fogas nors kiek 
jaučia gamtos gražybes, ar jam suprantami bent truputį 
aukštesni žmogaus siekimai. Daug jis matė keistuolių savo 
gyvenime, bet tokio keisto dar nebuvo matęs. 

Filijas Fogas neslėpė nei savo kelionės tikslo, nei de- 
rybų. Brigados generolas matė jo kelionėje vieną tik laiko 
gaišinimą. 

Traukinys švilpdamas bėgo. 

Retkarčiais Kromartis ir Fogas pasakydavo po žodelį. 

Generolas, nuolat pradėdamas nutrauktą kalbą, tarė: ' 

— Prieš keletą metų tamsta čia būtum turėjęs sustoti 
ir -pralaimėti savo derybas. 

— Kodėl taip? — paklausė Fogas. 

— Geležinkelis teėjo lig to kalno, o toliau reikėjo joti 
raitam į kitą kalno pusę lig Kandalo stoties, kur vėl pra- 
sideda geležinkelis. 

— Tas susivėlinimas visai nebūtų pakenkęs mano kelio- 
nei, — atsakė Fogas.— Mano buvo numatytos visos kliū- 
tys, galinčios atsitikti kelyje. 

— Gerai sakai, —tarė Fogui brigados generolas, — 
tamsta turėtum daug nemalonumo, jei vyresnybė kartais 
sužinotų apie atsitikimą su tamstos tarnu. 

Paspartu, susisukęs kojas kelionės apklotu, saldžiai 
miegojo ir sapnuoti nesapnavo, kad apie jį buvo kalbama. 

— Anglijos vyriausybė aštriai baudžia už panašius da- 
lykus,— sakė Kromartis.— Ji labai rūpinasi, kad indų 
tikybos papročiai būtų gerbiami, o kad tamstos tarną būtų 
pagavę... t 

— Kad jį būtų pagavę,— atsakė Fogas savo kelionės 
draugui, — būtų nubaudę ir paskui sugrąžinę į Europą. 
Aš nesuprantu, kokiu būdu tarno byla galėtų sutrukdyti 
pono darbą! 

Ir tuo pasibaigė šneka. Nakčia traukinys pralėkė Gatų 
kalnus, įvažiavo į Nasiką, o kitą dieną, spalio 21, jis jau 
dulkėjo gana lygia Kandeišo teritorija. To krašto laukai 
buvo gerai dirbami. Šen ir ten galėjai matyti miestelius, 
kuriuos puošė aukštais minaretais pagodos, kaip Europos 
miestelius puošia aukštais bokštais bažnyčios. Daugybė 
upių ir upelių plaudė tą derlingą šalį. 

Atsibudęs Paspartu žiūrėjo pro langą ir nenorėjo tikėti, 
kad važiuotų per Indiją traukiniu. Jam rodėsi tikras sap- 
nas. Bet tai buvo visai tiesa! Garvežys, vedamas anglo 
mašinisto, skriejo kaip paukštis. Dūmai virto iš kamino ir 
sklaistėsi po medvilnės, kavos ir pipirų plantačijas. Garas 
spiralėmis kilo pro palmių medžius, tarp kurių matyti 
buvo rūmų griuvėsiai ir meldyklos, išpuoštos visomis indų 
architektūros gražybėmis. Kartais pasirodydavo dideli, 
akių neišmatomi žemės plotai, tankūs krūmai, kur knibž- 
dėte knibždėjo daugybė visokių gyvačių, kur būriais laks- 
tė tigrai, kuriuos gąsdino mašinos švilpimas; vietomis, ža- 
liavo miškai, kuriais jau buvo nutiesti keliai, bet juose 
tebebuvo dar dramblių, lydinčių nustebusiomis akimis 
bildantį ir kaukiantį traukinį. 

Tą rytą, pravažiavę Maligaumo stotį, keleiviai gavo 
lėkti tomis vietomis, kurias deivės Kali pasekėjai taip 
dažnai laistydavo savo kraujais. 

Netolumais mirgavo Eloros miestas su savo puikiomis 
pagodomis ir garsusis Aurungabadas, baisiojo Aurung- 
Zebos buvusioji sostinė, dabar didžiausias atskirtos nuo 
Nizamo karalystės provincijos miestas. Tai šiam krašte 
viešpatavo Feringėja, tugų vadas, smaugėjų karalius. 
Nepaisydami nei lyties, nei ūgio, smaugdavo jie žmones 
mirties deivės garbei. Anglijos vyriausybė labai persekio- 
jo juos už kankinimą žmonių, bet ta sekta tebėra lig šiol 
ir, pasitaikius progai, nusmaugia žmogų ir paaukoja savo 
deivei, 

Pusiau pirmos traukinys atėjo į Burampuro stotį, ir čia 
Paspartu vos-ne-vos gavo pirkti porą šlepečių, užmokėjęs 

beveik kaip už auksą: jos buvo išsiuvinėtos netikraisiais 
perlais. Apsiavęs jas, prancūzas gėrėdamasis žiūrėjo į 
savo kojas. „Tikrai puikios, tikrai puikios!" — džiau- 
gėsi pats. 

Keleiviai skubindami papusryčiavo ir išvažiavo vėl. 
Pavažiavus kokį laiką Taptės upės krantais, — upės, įplau- 
kiančios į Kambajaus užtakį, netoli Surato,— traukinys 
atėjo į Asurguro stotį. 

Ką gi dabar galvojo mūsų Paspartu? Lig atvažiuojant 
į Bombėjų, jis tikėjo ir galėjo tikėti, kad toliau nebeva- 
žiuos. Bet dabar, lėkdamas per Indiją kaip paukštis, nebe- 
turėjo jokio abejoji imo, kad važiuoja aplink Žemę. Jo visas 
rimtumas ir noras ramybės kažkur dingo. Jis atsiminė 
savo jaunas dienas. Jam iš tikrųjų parūpo pono kelionė ir 
laimėjimas derybų, ir jis ėmė bijoti visokių kliūčių, ku- 
rios galėjo nuvėlinti grįžimą. Jam matėsi, kad jis kažko 
nesigailėtų, kad tik apvažiuotų aplink Žemę per aštuonias- 
dešimt dienų. Žiūrinčiam iš šalies rodėsi, kad ne Fogas, 
bet Paspartu derėjęsis. „Kas gi būtų buvę, jei vakar tie 
indų kunigai būtų mane sučiupę ir pasodinę! — galvojo 
Jis. — Dėl tos priežasties galėjome susivėliūti! O susivė- 
link bent viena minute, jau viskas pralaimėta!“ 

Ir jis ėmė skaityti dienas ir valandas, kurios praėjo, 
keikti anglus, kad stotyse ilgai stabdą traukinius, pykti 
ant paties Fogo, kad jis neprižadėjęs mašinistui dovanų 
už greitesnį važiavimą. Karštas berniokas, matyti, buvo 
pamiršęs, kad kas galima padaryti su garlaiviu, negalima 
su traukiniu, kurio atėjimo ir išėjimo valandos turi būti 
visuomet vienodos. 

Vakarop traukinys įvažiavo į Sutpuro kalnus, skirian- 
čius Kandeišą nuo Bundelkundo teritorijos. | Ė 

Kitą dieną, spalio 22, paklaustas Kromarčio, kuri va- 
landa, Paspartu pažiūrėjo į savo laikrodį ir atsakė, kad 
tebesanti ryto trečia. Jo laikrodis, nustatytas ties Grin- 
vičo dienovidiniu, kuris buvo į vakarus per septyniasde- 
šimt septynis laipsnius, turėjo vėlintis ir tikrai vėlinosi 
keturiomis valandomis. 

Seras Frensis pastebėjo, kad jo laikrodis eina neteisin- 
gai, kaip jau buvo pirma tą pat pastebėjęs Fiksas, Jis jam 
paaiškino, kad laikrodį reikia statyti prie kiekvieno naujo 

dienovidinio, Ir kadangi jis važiavo vis į rytus, tai yra 
vis priešais saulę, dienos ėjo trumpyn keturiomis minu- 
tėmis kas dienovidinis. Todėl laikrodis turėjo būtinai vė- 
lintis. Bet tie aiškinimai Paspartu nieko nepadėjo, ir jis 
savo laikrodžio nesuko. 

Ryto aštuntą valandą, pavažiavus penkiolika mylių nuo 
Rotalio stoties, traukinys sustojo vidury miško aikštėje, 
kur šiurpsojo kelios žvejų trobelės. Konduktorius išlipęs 
ėjo pro vagonus ir šaukė: 

— Keleiviai turi čia išlipti. 

Fogas pažvelgė į Kromartį, kuris, matyti, labai stebė- 
josi, nesuprasdamas, ko traukinys sustojo. 

Paspartu, ne mažiau nustebęs, iššoko iš vagono ir, tuo- 
jau sugrįžęs, sušuko: 

* — Toliau nebėra geležinkelio! 

— Kaip nebėra? — klausė Kromartis. 

— Toliau traukinys nebegali eiti! 

Brigados generolas tuojau išlipo iš vagono. Filijas Fo- 
gas išsekė paskui jį nesiskubindamas. Abudu priėjo prie 
konduktoriaus. 

— Kur mes dabar esam? — klausė generolas. 

— Prie Kolbio kaimelio, — atsakė konduktorius. 

— Mes čia turim išlipti? — paklausė Fogas. 

— Taip. Geležinkelio toliau nebėra. 

— Kaip tai! Ar geležinkelis dar nebaigtas? 

— Dar ne, Nuo šios vietos lig Alabado stoties, kur jau 
vėl prasideda geležinkelis, trūksta penkių dešimčių mylių. 

— Juk laikraščiai rašė, kad geležinkelis jau pabaigtas! 

— Laikraščiai, matyti, apsiriko. 

— Tai kam tamstos duodate bilietus nuo Bombėjaus lig 
Kalkutos? — atsiliepė Frensis Kromartis, pradėdamas 
karščiuotis. 

— Duoti mes duodame,— atsakė -konduktorius,— bet 
keleiviai puikiai žino, kad jie patys turi gabentis nuo Kol- 
bio lig Alabado. 

Kromartis papyko. Paspartu labai niežtėjo nagai pri- 
mušti konduktorių. Jis net nedrįso pažvelgti į savo poną. 

— Dabar galvokime,— tarė ramiai Fogas generolui — 
kaip mums būtų geriausia nusigabenti į tą Alabadą. 

— Dėl to susivėlinimo tamsta gąli pralaimėti dery- 
bas! — atsakė užjausdamas Fogą Kromartis. 

— Ne, tai mano buvo numatyta. 

— Ką? Tamsta žinojai, kad geležinkelis teeina lig... 

— Ne, to aš nežinojau, bet spėjau, kad tokių kliūčių 
turės būti mano kelionėje. Mano tikslui dar pavojaus nėra. 
Aš galiu paaukoti anas laimėtąsias dvi dienas. Yra gar- 
laivis, kuris išplaukia iš Kalkutos į Honkongą spalio 25 
dieną, lygiai dvylikėj. Šiandien mes turime spalio 22 die- 
ną, galime tikėtis per tiek laiko pasiekti Kalkutą. 

Nieko negalima buvo pasakyti prieš tuos Fogo žodžius. 

Aišku buvo, kad geležinkelio tiesimas tebuvo privary- 
tas lig tos vietos. Laikraščiai, kaip kai kurie laikrodžiai, 
turi palinkimą nuolat skubintis; ir dabar per anksti jie 
buvo paskelbę apie kelio pabaigimą. Daugumas keleivių 
buvo žinoję, kad nuo Kolbio geležinkelis toliau nebeina, 
ir vos tik sustojo traukinys, tuojau išlipę išgaudė vietinius 
vežėjus. Fogas ir Kromartis, išėję iš vagono paskutiniai, 
jau neberado nieko. 

— Aš eisiu pėsčias, — tarė Fogas. 

Paspartu, priėjęs tuo tarpu prie savo pono, susiraukė, 
žvilgterėjęs į savo dailias, bet nestiprias šlepetes. Kiek 
pagalvojęs, jis kažkur nubėgo ir tuojau vėl grįžo. Sugrįžęs 
tarė: 

— Man rodos, aš būsiu radęs priemonę nukeliauti į 
Alabadą. 

— Kokią priemonę? — klausė Fogas. 

— Aptikau dramblį! Jį turi vienas indas; jis gyvena per 
šimtą žingsnių nuo čia. 

— Eime, pažiūrėsim to dramblio! — atsakė . Fogas, 

Po penkių minučių Fogas, Frensis Kromartis ir Paspar- 
tu prisiartino prie trobelės, šalia kurios buvo aukštų baslių. 
aptvaras, Trobelėje gyveno indas, aptvare stovėjo dramb- 
lys. Prašomas indas Fogą ir kitus svečius nuvedė prie 
dramblio. | 

Ten jie pamatė pusiau naminį gyvulį, auginamą šei- 
mininko ne sunkenybėms -nešioti, bet kariauti. Tuo tikslu 
jis dramblį nuolat erzindavo, tikėdamas privaryti jo pik- 
tumą lig to laipsnio, kurį indai vadino „muč“. O erzino“ 
šeimininkas tuo, kad penėjo-cukrum ir sviestu. ž 


47 


"Dramblys, penimas vienu cukrum ir sviestu kokius tris 
mėnesius, pasidaro baisiai piktas. Toks erzinimo būdas ro- 
dosi labai nepaprastas, tačiau jis yra plačiai vartojamas. 

Fogo laimė, kad dramblys, apie kurį kalbama, buvo ne- 
seniai pradėtas penėti tuo būdu ir dar toli buvo nuo 
„Mučo“ piktūmo. | 

Kijunis — tuo vardu buvo dramblys — galėjo nešti toli 
ir greitai, todėl Fogas, negaudamas arklio, nusprendė ke- 
liauti juo. o 

Bet drambliai Indijoje labai brangūs, nes jie ten prade- 
da nykti. Naminiai drambliai retai kada turi vaikų. Todėl 
indai labai jais rūpinasi ir brangina. 

Paklaustas Fogo, ar negalima būtų tuo drambliu nuke- 
liauti į Alabadą,-šeimininkas griežtai atsakė. 

Bet Fogas būtinai norėjo gauti dramblį ir davė negir- 
dėtą kainą: po dešimtį svarų (250 frankų) už valandą. Indas 
nesutiko. Paskui jis davė po dvidešimt, trisdešimt ir ketu- 
riasdešimt. Indas vis netiko. Prie kiekvieno kainos pakė- 
limo Paspartu net aukštyn šoko. 

Kaina buvo didelė. Jeigu, sakysim, dramblys būtų nu- 
nešęs į Alabadą per penkiolika valandų, tai jo savininkas 
būtų paėmęs šešis šimtus svarų sterlingų, tai yra 15 000 
frankų. 

Negalėdamas pasamdyti, Filijas Fogas paskui paprašė 
indo dramblį jam parduoti, davė iš karto. tūkstantį svarų. 

Indas nenorėjo ir parduoti! Matyti, jis užuodė, kad ga- 
lės gerai pasipelnyti. | 

Kromartis pasivedė Fogą į šalį ir patarė jam, duodant 
tokius pinigus, gerai pagalvoti. Fogas atsakė, kad jis ne- 
galvodamas nieko nedarąs, kad, gailintis pinigų, galima 
pralaimėti derybas ir tuomet mokėti dvidešimt tūkstančių 
svarų, kad jam dramblys esąs būtinai reikalingas ir kad, 
nors už jį gautų dvidešimt kartų brangiau mokėti, negu 
vertas, vis tiek pirktų. 

Fogas vėl priėjo prie indo, iš kurio žibančių akių maty- 
ti buvo, kad dramblį jis parduos, bet nuplėš kiek jau galės. 
Tada Fogas davė iš pradžios tūkstantį du šimtus svarų, 
pusantro tūkstančio, paskui tūkstantį aštuonis šimtus, pa- 
galiau du tūkstančius (50 000 frankų). Raudonveidis Pas- 
partu sujaudintas pasidarė visas baltas, 

Už du tūkstančius indas nusileido. | 

— Žaltys! — sušuko Paspartu.— Velnioniškai gerai mo- 
kėjo parduoti dramblį! 

Nupirkus dramblį, reikėjo gauti vadovą. Tai buvo leng- 
viau. Vienas žvitrus vaikinas iš parsių giminės pats pasi- 
prašė, kad jį samdytų patarnauti. Fogas sutiko-ir pažadėjo 
Jam už gerą vedimą, be suderėto Ša Ds dar didelę 
dovaną. 

Dramblį tuojau išvedė iš aptvaro ir prirengė į kelionę. 
Parsis gerai mokėjo savo amatą. Ant nugaros užmetė jis 
drambliui kažkokį apdangalą, iš šonų prikabino po vieną 
lopšelį su pagalviais. Sėdėti lopšeliuose buvo gana patogu. 

Fogas, išsiėmęs iš maišelio, užmokėjo indui banko bilie- 
tais. Paspartu rodėsi, kad juos ėmė ne iš maišelio, bet tie- 
siog plėšte plėšė jam iš širdies. Fogas pakvietė Kromartį 
keliauti kartu į Alabadą. Brigados generolas padėkojo ir 
sutiko. Tokiam dideliam gyvuliui nešti dar vienas žmogus 
buvo dykas galas. 

Prieš kelionę jie prisipirko visokių valgomų daiktų. 
Frensis Kromartis sėdo į vieną lopšelį, Filijas Fogas į ant- 
rą. Paspartu sėdo raitas ant dramblio nugaros, tarp savo 
pono ir brigados generolo. Parsis užlipęs apsižergė dramb- 
lio kaklą, ir devintą valandą visi iškeliavo iš Kolbio. Va- 
dovas paėmė tiesiausią kelią į Alabadą, ir jie netrukus 
įjojo į tankų palmių mišką. 


XII 


KAIP FILIJAS FOGAS SU SAVO DRAUGAIS 
KELIAUJA INDIJOS MIŠKAIS IR KAS JIEMS 
KELIONĖJE ATSITINKA 


Norėdamas sutrumpinti kelionę, vadovas paliko deši- 
nėje tebedirbamą geležinkelį, kuris ėjo sukindamasis ir 
kraipydamasis aplink kalnus. Parsis puikiai žinojo tos vie- 
tos visus kelius ir takelius; jis išsirinko tiesiausią miškais 
kelią, trumpesnį už geležinkelį kokiom dviem dešimtim 
mylių. 

Dramblys bėgo greitai, o vadovas vis dar ragino. Fogą 
ir Kromartį, sėdinčius lopšeliuose, labai kratė, bet jie nesi- 
skundė. Jie vienas antro beveik nematė ir visą laiką tylėjo. 

Paspartu, tupėjęs ant dramblio nugaros ir labiausiai kra- 
tomas, turėjo, savo pono patartas, dantis sukandęs, kad 
kartais prašnekėjęs nenusikąstų sau liežuvio. 

Bet jis nedejavo. Šokinėdamas aukštyn ir žemyn, ber- 
niokas juokavo ir, traukdamas iš kišenės cukrų, davinėjo 
kąsneliais drambliui, o tas nestodamas atsargiai ėmė su 
šnipo galu iš rankos. 

Po dviejų valandų kelionės vadovas sustabdė dramblį ir 
davė jam vieną valandą pasilsėti. Atsigėręs iš artimiausio 
klano, dramblys ėmė graužinėti lapus ir krūmus. Kromar- 
tis, nemaža nuvargęs toj kelionėj, džiaugėsi sustojęs. Fo- 
gas buvo visai vienodas: jis atrodė toks stiprus, lyg būtų 
tik išlipęs iš lovos. 

— Tai geležinis žmogus! — tarė stebėdamasis brigados 
generolas. 

— Plieninis! — atsakė Paspartu, pradėjęs tuo metu tai- 
syti pusrytį. 

„Vidudienį vadovas davė ženklą, ir visi susėdo keliauti 
toliau. Apylinkės tuojau atsimainė. Iš pradžios traukėsi 
didelės girios, paskui pradėjo eiti menkučiai tamarinų ir 
mažučių palmių miškai, galop plačios nevaisingos lygu- 
mos, apaugusios krūmais ir apsėtos dideliais sinito! gaba- 
lais. Visą aukštojo Bundelkundo dalį labai retai lanko 
keleiviai. Ten gyvena indų fanatiška giminė, tebeatliki- 
nėjanti baisiausias savo tikybos apeigas. Anglai vis dar 
negali įsigalėti radžų valdomose ir sunkiai prieinamose 
vietose. || 1 

Keleiviai kelis kartus buvo patikę būrius laukinių indų, 
ir tie, jiems grūmodami, lydėjo akimis greitai bėgantį ke- 
turkojį. Parsis jų bijojo ir vedė tais keliais, kuriais jie ne- 
vaikščiojo. Tą dieną maža buvo regėti gyvulių. Teteko 
pamatyti vos kelias beždžionės, kurios, bėgdamos nuo 
keleivių, taip raitėsi ir EE jog Paspartu ko aUSinaEO 
juokais. 


!Sinitas —akmuo, panašus į granitą, 

Tačiau bernlokas nebuvo visai ramus: jam parūpo, kur 
Fogas dės dramblį, kai atvyks į Alabadą. Juk negalės vež- 
tis su savim! Tokia tolybė! Prie dramblio kainos pridėk 
vežimo išlaidas, tai susidarys tokia suma, kuri bus daug 
didesnė už visą Fogo turtą! Gal parduos, gal paleis? 
Dramblys — gyvulys išmintingas, todėl reiktų pasirūpinti 
jo likimu. O kad taip Fogas padovanotų dramblį jam, 
Paspartu? Paspartu nežinotų, ką daryti. 

Vakaro aštuntą valandą keleiviai perlipo per kalnus 
į šiaurės pusę ir sustojo pakalnėje vienoj apgriuvusioj 
trobelėj. | 

Tą dieną jie nukeliavo dvidešimt penkias mylias, ir ly- 
glai tiek pat kelio beliko lig Alabado. 

Naktis buvo šalta. Vidury trobelės vadovas sukūrė 
ugnelę, visi apstojo ir šildėsi. Vakarienė buvo ne puikiau- 
sia: keleiviai turėjo pasitenkinti tais valgymais, kurių 
buvo prisipirkę Kolbio kaime. Pavakarieniavę jie buvo 
pradėję šnekėtis, bet greitai visi nutilo ir ėmė šnarpšti. 
Vienas vadovas turėjo budėti ir saugoti Kijunį, bet ir tas, 
prisišliejęs prie kažkokio drūto medžio kamieno, užmigo. 

Naktis praėjo laimingai. Tik kelis kartus tamsioj tylu- 
moj buvo girdėti leopardo, panteros ir beždžionių balsai. 
Bet tie žvėrys buvo toli nuo trobelės ir išvargusiems kelei- 
viams ilsėtis netrukdė. Frensis Kromartis miegojo kaip ne- 
gyvas. Paspartu miegodamas sapnavo, kad jis tebesėdįs 
ant dramblio nugaros ir keliaująs Indijos miškais. O Fo- 
gas, rodos, taip pat puikiai ilsėjosi, kaip ir savo patogia- 
me kambary Sevilo gatvėje. 

Ryto šeštą valandą vėl pradėjo keliauti. Vadovas tikė- 
josi pasiekti Alabadą tos pačios dienos vakare. Tokiu 
būdu Fogas būtų tik truputį sugaišinęs iš tų keturių dešim- 
čių aštuonių valandų; jo laimėtų nuo kelionės pradžios. 

Išlipus iš kalnų, Kijunis vėl ėmė risčia bėgti. Vadovas 
vis taikė traukti negyvenamomis vietomis. Lig Alabado 
beliko koks dvylika mylių. Keleiviai sustojo pasilsėti po 
banano šakomis. Bananų vaisiai maistingi kaip duona ir 
sultingi kaip grietinė, Keleiviai jų prisiskynė ir gardžiuo- 
damiesi valgė. 

Pasiganę vėl ėmė keliauti, 

Apie antrą valandą keleiviai įjojo į tankią girią, ta trau- 
kėsi kelias mylias. Lig šiol keliauti vyko, nebuvo atsitikę 
jokių nelaimių. Jau rodėsi, kad kelionė ir pasibaigs taip 
laimingai. Tuo tarpu dramblys, lyg ko nusigandęs, sustojo. 

Buvo tada lygiai ketvirta valanda. 

— Kas atsitiko? — paklausė Frensis Kromartis, pakėlęs 
galvą iš lopšelio. 

— Nežinau, — atsakė vadovas, klausydamas kažką 
ūžiant toli girioje. 

Po valandėlės tas ūžimas pasidarė aiškesnis. Tarytum 
girdėti buvo žmonių balsai, sumišę su kažkokios muzikos 
garsais. 

Paspartu ištempė akis ir pastatė ausis. Fogas kantriai 
laukė nieko nesakydamas. | 

Vadovas pasiklausęs nušoko ant žemės, pririšo dramblį 
prie medžio ir nulindo į tankynę. Po kelių minučių sugrį- 
žo ir tarė: 

— Ateina bramanų procesija. Reikia pasitraukti, kad 
nepastebėtų. 

Atrišo jis tada dramblį ir įvedė į labai didelę tankynę. 
Keleiviams liepė žemėn nelipti, kad kartais, jei tektų 
bėgti, nereiktų gaišti. Bet jis nėtikėjo, kad tikratikiai per 
didelius ir tankius lapus juos pamatytų. 

Giesmės ir muzikos balsai be sutarimo artinosi. Giedojo 
visi vienu balsu. Giedotojams tarė būgnai ir cimbolai. 
Netrukus pasirodė pati procesija, einanti per penkias de- 
šimtis žingsnių nuo tos vietos, kur buvo pasislėpęs Fogas 
su savo draugais. Pro lapus jie gerai matė, kas ėjo toj 
keistoj tikybinėj procesijoj. 

Pirmoj eilėj ėjo, užsidėję mitras, su ilgais drabužiais 
kunigai. Toliau ėjo vyrai, moterys ir vaikai, giedodami 
kažkokias laidotuvių psalmes, pakeičiamas tam tikrais 
tarpais būgnų ir cimbolų balsais. Iš paskos vežė dideliuo- 
se plačiuose ratuose biaurią statulą, ją traukė dvi poros 
zebų!. Ta statula turėjo keturias rankas; ji visa buvo nu- 
tepta tamsiai raudonais dažais; jos akys buvo baisios, 
plaukai suvelti, liežuvis iškištas, lūpos nudažytos. Ant 
kaklo buvo užkabinti karoliai iš numirėlių galvu, liemuo 


1! Zebas-— Indijos jautis. 

apjuostas diržu iš nupiautų rankų. Ji stovėjo pastatyta ant 
pargriauto milžino be galvos. 

Frensis Kromartis pažino tą statulą. 

— Tai deivė Kali, — tarė jis pašnibždomis;— meilės ir 
mirties deivė. 

— Kad mirties, aš sutinku, — tarė Paspartu,— bet mei- 
lės — niekados! Tokia baidyklė! 

Parsis davė jam ženklą tylėti. 

Aplink statulą, visaip kraipydamiesi, šokinėjo seni fa- 
kyrai, išsitepę ochra ir nusipiaustę kryželiais; iš įpiautų 
vietų varvėjo lašeliais kraujas. Per tikybines indų šven- 
tes' tie fakyrai kartais užsidega tokiu dideliu karščiu, jog 
patys lenda po ratais. 

Paskui juos ėjo keli išsipuošę puikiausiais rytų drabu- 
žiais bramanai ir vedėsi vos galėjusią paeiti moteriškę. 

Ta moteriškė buvo jauna ir balta kaip europietė. Jos 
galva, jos kaklas, pečiai, ausys, rankos, jos kojos buvo 
apkabinėtos visokiais papuošalais, karoliais, apyrankė- 
mis, ausikarais, žiedais. Per auksu austą tuniką, apvilktą 
retu Muslinu, matyti buvo jos gražus liemuo, 

Paskui tą moteriškę ginkluota sargyba su nuogais kala- 
vijais ir ilgais pistoletais nešė užsidėję ant neštuvų lavoną. 

Tai buvo seno žmogaus kūnas, apvilktas brangiais ra- 
džos drabužiais; ant galvos jis turėjo uždėtą perlais išsiu- 
vinėtą kepurę, rankose puikius indų kunigaikščio šarvus. 

„Užpakaly sekė muzikantai ir fanatikų būrys; tie savo 
nežmoniškais balsais taip rėkė, jog kartais beveik negir- 
dėti buvo muzikos. 

Frensis Kromartis, liūdnai žiūrėdamas į tą iškilmingą 
procesiją, tarė. vadovui: 

— Sutil 

Parsis linktelėjo galvą ir pakėlė pirštą, duodamas ženk- 
lą, kad tylėtų. Didelė procesija iš lengvo praėjo ir greitai 
išnyko miško tankumoje. 

Po truputį nutilo giesmės ir muzikos balsai. Dar kelis 
kartus pasigirdo tolimi šauksmai, ir vėl pasidarė tokia 
tyla, kaip buvo pirma. 

Filijas Fogas girdėjo Frensį Kromartį tariant nepaprastą 
žodį ir, nuėjus procesijai, tuojau jo paklausė: 

— Kas tai yra „suti“? 


53 


— Suti,— atsakė brigados generolas,— yra žmogaus 
„aukojimasis dievams savo noru. Ta jauna moteriškė, kurią 
tamsta tik matei, bus rytoj auštant sudeginta. 

— Kad juos perkūnas! — sušuko pasipiktinęs Paspartu. 

— (O kieno tas lavonas? — klausė Fogas, 

— Tas lavonas kunigaikščio, jos vyro,— atsakė vado- 
vas, — Bundelkundo nepriklausomojo radžos. 

— Argi dar tebebūtų Indijoje tokie baisūs papročiai? — 
atsiliepė paprastu balsu Fogas.— Ką veikė anglų vyriau- 
sybė, kad jų lig šiol neišnaikino? 

— Didesnėje Indijos dalyje tokių aukų dievams niekas 
nebeaukoja,— atsakė Kromartis— bet mes negalime jų 
išnaikinti neprieinamose vietose, ypač Bundelkundo že- 
mėje. Visas šitas kraštas, į žiemius nuo Vindžių kalnų, 
pilnas žmogžudžių ir plėšikų. 

— Nelaiminga moteriškė, — prabilo Paspartu,— ne juo- 
kas gyvai degti! 

— Taip, — atsakė brigados generolas,— ją sudegins gy- 
vą. O kad ji nenorėtų susideginti, jos gyvenimas būtų 
neapsakomai sunkus. Jai nukirptų plaukus, nuolatos ma- 
rintų badu, visi nuo jos šalintųsi, kiekvienas žiūrėtų į ją 
kaip į kokią atskalūnę, ir ji turėtų mirti kur nors patvo- 
ryje lyg koks biauriausias gyvulys. Todėl čia moterys de- 
ginasi daugiau dėl baisaus gyvenimo, laukiančio jų po 
vyro mirties, negu dėl jo meilės arba tikybinio fanatizmo, 
Tiesa, kartais našlės pačios eina ant laužo, ir tuomet anglų 
vyriausybei reikia daug darbo, kol atgina nuo tokios mir 
ties. Jau keleri metai, man gyvenant Bombėjuje, -ateina 
jauna našlė pas gubernatorių prašyti, kad leistų jai susi- 
deginti kartu su vyro lavonu. Suprantamas daiktas, guber- 

"natorius nesutiko; tuomet ji pabėgo iš to miesto, prisi- 
glaudė prie kažkokio nepriklausomo radžos ir galų gale 
susidegino. | „3 

Pabaigus pasakoti brigados generolui, vadovas atsiliepė: 

— Šita moteriškė ne pati nori degintis. 

— Iš kur tamsta žinai? 

— Tą istoriją žino visas Bundelkundas,— atsakė va- 

"dovas. 
— Tačiau ji visai nesipriešina,— pastebėjo Kromartis. 
— Ją bus apsvaiginę kanapėmis ir opijum. 

— Kurgi ją veda? 

— Į Piladžio pagodą, dvi mylios nuo čia. Ten ji prabus 
visą naktį. 

— Kada ją degins? 

— Rytoj auštant. 

Po tų žodžių vadovas išvedė dramblį iš tankynės ir už- 
šoko jam ant kaklo. Jis jau buvo bešvilpiąs, kad dramblys 
pradėtų eiti, tik Fogas jį sulaikė ir, atsisukęs į Frensį Kro- 
martį, tarė: 

— Ar negalima būtų išgelbėti tos moteriškės? 

— Išgelbėtil — sušuko brigados generolas. 

— Turiu laimėjęs dvylika valandų. Aš galėčiau jas pa- 
aukoti tam tikslui. 

— Tamsta širdies žmogus! — tarė Frensis Kromartis. 

— Kartais,— atsakė Fogas,— kai turiu atliekamo laiko, 


XIII 


PASPARTU DAR KARTĄ PARODO, KAD 
LAIMĖ VISADOS PADEDA DRĄSUOLIAMS 


Tas sumanymas buvo labai drąsus, sunkus, baisiai pavo- 
jingas ir beveik neįvykdomas. Fogas galėjo prikišti savo 
kailį, mažų mažiausiai netekti laisvės, ir tokiu būdu pralai- 
mėti derybas, bet jis nė kiek nesvyravo. Seras Frensis 
Kromartis apsiėmė padėti visomis keturiomis. 

O kaip pažvelgė į tą sumanymą Paspartu, nėra ko daug 
sakyti. Jis buvo pasiryžęs kalną sugriauti, kad tik išgel- 
bėtų nelaimingą moteriškę. Stačiai be galvos dėl to ber- 
niokas buvo. Jis pamatė, kad jo pono, to akmeninio pažiū- 
rėti žmogaus, turima labai minkšta širdis. Nuo tos valan- 
dos Filiją Fogą jis pradėjo tiesiog mylėti. 

Liko vadovas. Kaip jis žiūrės į tą dalyką? Ar jis nesistos 
už indus? Jei jis nenorėtų padėti, kad bent nesikištų nei 
čia, nei Čia. 

Frensis Kromartis stačiai jo paklausė, 

— Aš esu parsis,— atsakė vadovas, — ta moteriškė yra 
taip pat parsė, Todėl labai norėčiau ją išgelbėti, 

— Gerail — atsiliepė Fogas, 

— Šiaip ar talp, reikia „žinoti, — tarė vadovas,— kad 
mus jie-gali ne tik nužudyti, bet pagavę dar nemaža prieš 
mirtį prikankinti. Todėl reikia pirma gerai pagalvoti. 

— Mūsų jau viskas apgalvota,— atsakė Fogas.— Mano 
nuomone, reikia laukti nakties. 

— Ir aš taip manau,— tarė vadovas: 

Paskui jis plačiau papasakojo apie tą moteriškę. Tai 
buvo labai graži indė iš parsių giminės, Bombėjaus turtin- 
gų pirklių duktė. Ji ėjo mokslus gimtajam mieste anglų 
mokyklose ir buvo išauklėta visai kaip europietė. Ji va- 
dinosi Auda. | 

Mirus tėvams, giminės spirte prispyrė ją tekėti už seno 
Bundelkundo radžos. Po trijų mėnesių tas radža mirė, ir ji 
liko našlė. Žinodama savo likimą, ji pabėgo, bet buvo 
tuojau surasta,— ir radžos giminės, kuriems jos mirtis 
buvo naudinga, užsispyrė ją būtinai sudeginti. 

Tas apsakymas labiau tegalėjo sutvirtinti Fogo ir jo pa- 
dėjėjų pasiryžimą gelbėti nelaimingą moteriškę. Buvo 
nuspręsta, kad vadovas pasuktų dramblį į Piladžio pago- 
dą, ir prislinkti kiek galima arčiau. 

„Po pusvalandžio kelionės dramblį sustabdė didelėje tan- 
kynėje, per penkis šimtus žingsnių nuo pagodos; bet fana- 
tikų šauksmai buvo girdėti visai aiškiai. 

Sustoję ėmė svarstyti, kaip atimti auką, kuri ligi degi- 
nant turėjo būti uždaryta Piladžio pagodoje, Tą pagodą 
vadovas žinojo gerai. 

—. Ar įeiti, visiems sumigus, pro kurias nors duris,— 
klausė jo,— ar išlaužti sieną? 
+» — Nežinau, kaip būtų geriau. 

— Mes galutinai nuspręsim prislinkę prie pat pago- 
dos, — atsiliepė Fogas,— tuomet bus aišku. Dabar galima 
pasakyti tik tai, kad atimti moteriškę turime naktį. | 

— Tiktai naktį — atsakė Kromartis,— rytą jau niekaip 
gyvai nebeišgelbėtum. 

Fogas ir jo draugai palaukė nakties. Sutemus, apie šeštą 
valandą, jie tuojau pradėjo šliaužti Ei a į pagodą. Faky- 
rų šauksmai jau buvo nutilę. 

— Dabar, tur būt, .jie visi bus apsvaigę nuo opijaus,— 
pastebėjo Kromartis.— Gal ir pavyks mums pro juos įlįsti 
į Meldyklą. 

Parsis ėjo pirmas, paskui sekė Fogas, Kromartis ir Pas- 
partų; visi slinko mišku labai atsargiai, bijodami, kad po 
jų kojų netrekštelėtų nė žabelis. Taip paslinkę dešimtį 
minučių, jie pasiekė mažos upės krantą ir iš ten švyturių 
šviesoje pamatė didelę krūvą malkų. Tai buvo brangiau- 
sio sandalo medžio laužas, jau aplietas kvepiančiais alie- 
jais. Ant viršaus buvo paguldytas radžos lavonas, jis tu- 
rėjo būti sudegintas kartu su savo žmona. Per kokį šimtą 
žingsnių nuo laužo stovėjo pagoda. Jos gražūs bokštai, iš- 
sikišę pro medžių viršūnes, neaiškiai mirgėjo tamsumoje. 

— Eikite čia! — tarė pašnibždomis vadovas. 

Ir su dvigubu atsargumu jis ėmė šliaužti su savo kelei- 
viais per didelę žolę. 

Nakties tamsumoje tik vėjelis tebuvo girdėti šlamant 
medžių lapuose. 

Prišliaužus prie aikštelės, vadovas sustojo. Keli švyturiai 
švietė t3 vietą. Žemėje gulėjo daugybė apsvaigusių indų. 
Atrodė, lyg būtų čia kovos laukas po mūšio. Vyrai, mo- 
terys ir vaikai visi buvo krūvoje. 

Kiek tolėliau tarp medžių stūksojo Piladžio meldykla. 
Bet koks buvo vadovo nusiminimas, kai jls pamatė, jog 
„radžos sargai nemiegojo ir vaikščiojo prie pagodos durų 
su nuogais kalavijais! Galėjai spėti, kad kunigai taip pat 
budi viduje. 

Parsis nebeslinko tolyn. Pamatęs, kad negalima įeiti į 
meldyklą, sugrįžo atgal. 

Fogas ir Kromartis taip pat suprato, kad iš tos pusės 
nieko nepeš. 

„Jie sustojo ir ėmė pašnibždomis tartis. 

— Lukterkime,— tarė brigados generolas, — dabar tebė- 
ra aštunta valanda, sargai dar gali sumigti. 

— Tikrai galimas daiktas, — atsakė parsis. 

Filijas Fogas su savo draugais susėdo po medžiu ir ėmė 
laukti. 

Kaip iš lengvo slinko jiems laikas! Vadovas vis ėjo 
žiūrėti, ką veikia sargai prie meldyklos. Jie vis nemiegojo, 
vis vaikščiojo prie durų. Pro pagodos langus taip pat 
buvo šviesu. 

Taip jie išlaukė lig vidunakčio. Sargai vis nemiegojo. 
Matyti buvo, kad jie jau nebemigs. Tur būt, jie nebuvo 

opijum apsvaiginti. Įeiti į meldyklą jokio kito kelio nebe- 
buvo, kaip tik pramušus sieną. Tik beliko sužinoti, ar ku- 
nigai taip pat budriai saugojo auką iš vidaus, kaip sargy- 
ba iš lauko duris. 

Pasitarę jie nusprendė prislinkti prie meldyklos iš kito 
šono. 

Apsukę nemažą ratą, jie laimingai prislinko prie sienos 
iš kito galo. Tiesa, iš tos pusės niekas nesaugojo, bet čia 
nebuvo nei durų, nei lango. 

Naktis buvo tamsi. Dangus buvo aptrauktas debesiais, 
mėnuo vos švietė. Didelis miškas aplinkui dar labiau "di- 
dino tamsybę. 

Bet neganėjo prislinkti prie meldyklos sienos: dar rei- 
kėjo ir skylę pramušti. Tam darbui Fogas ir jo draugai 
teturėjo lenktinius peilius. Tik laimė, kad siena buvo plo- 
na ir netvirtai sudėta iš plytų ir rąstų. Išplėšus vieną ply- 
tą, kitos turėjo beveik pačios irti. 

Darbą pradėjo labai atsargiai ir begal saugojosi, kad 
nebūtų jokio brazdėjimo. Vadovas ir Paspartu traukė ply- 
tas. Darbas sekėsi, 

Jiems betraukiant plytas, pasigirdo balsas pagodoje; 
tuojau atsiliepė sargyba iš oro. 

Paspartu ir vadovas pertraukė darbą. Ar juos pamatė? 
Ar išgirdo brazdant? Suprantamas daiktas, kad jie turėjo 
ko greičiausiai atsitraukti. Atsitraukę taip pat pasislėpė 
po medžiais, laukdami nutilstant, kad L galėtų pradėti 
darbą. 

Bet sargai pasirodė iš kito pagodos Ša sustojo Ir ėmė 

saugoti. Prieiti per juos prie meldyklos jokiu būdu nebe- 
galima buvo. 

Sunku būtų aprašyti tų pasislėpusių keturių žmonių 
nusiminimą. Kaip beišgelbėsi auką, jei prie jos negali pri- 
eiti?! Seras Frensis Kromartis iš piktumo pirštus kramtė, 
Paspartu neberimo savo kailyje; vadovas nežinojo, kaip 
jo stabdyti. Vienas šaltakraujis Fogas laukė nerodydamas 
savo jausmų. 

— Tik grįžti mums belieka,— tarė pašnibždomis briga- 
dos generolas. 

— Žinoma, grįžti, — atsiliepė vadovas. 


58 


— Lukterėkime,— atsakė Fogas.— Alabade aš turiu 
būti rytoj prieš dvylikę, todėl galima dar kelias valandas 
paaukoti. 

— Bet ko prilauksi? — klausė stebėdamasis Kromar- 
tis.— Už kelių valandų išauš ir.. 

— Kas dabar žino: gal paskutinę valandą mums pavyks. 

„Brigados generolas pažiūrėjo Fogui į akis. 

Ką dabar galvoja tas anglas? Gal jis nori atimti tą jauną 
moteriškę stačiai iš budelių nagų, padėjus ją ant laužo? 
Tai būtų baisi beprotystė!l Kaip tas žmogus gali būti toks 
neišmintingas? 

Tačiau Kromartis sutiko palaukti iki galo. 

— Pasitraukime truputį, — tarė vadovas,— čia pavojin- 
ga likti, 

Ir jis pavedė keleivius į kitą aikštės kraštą, iš kur gra- 
žiai buvo matyti, kas darėsi prie pagodos. 

Paspartu, įlipęs į šakoto medžio viršūnę, ėmė svarstyti 
vieną sumanymą, kuris iš pradžios pasirodė jam keistas, 
bet paskui pradėjo į jį tikėti. 

Iš karto buvo sakęs: „Kokia kvailystėl“, o dabar gal- 
vojo: „O dėl ko gi ne? Tai vienintelis būdas. Ir ką gi dau- 
giau padarysi su tokiais velniais!“ 

Nusprendęs įvykdyti savo sumanymą, Paspartu kaip 
koks žaltys nusiraitė iš medžio šakomis, nusvirusiomis lig 
pat žemės, 

Laikas bėgo, ir netrukus dangus iš vieno šono pradėjo 
tartum kiek šviesėti. Bet vis dar labai tamsu tebebuvo. 

Artinosi iškilmės laikas. Sukilo visi, kurie turėjo būti 
prie tos ceremonijos. Ėmė lakstyti ir rengtis. Vėl pradėjo 
mušti būgnus, giedoti ir šūkauti. Išmušė valanda, kurią 
nelaimingoji moteriškė turėjo mirti. 

Atidarė pagodos duris, pro jas iš vidaus žybterėjo švie- 
sa. Du kunigai Išvedė auką iš meldyklos. Nors ji buvo 
apsvaiginta, bet, matyti, stengėsi — gal iš instinkto — iš- 
sprukti iš baisių budelių nagų. Frensiui Kromarčiui širdis 
ėmė smarkiai plakti: jis pažvelgė į Fogą ir pamatė jo ran- 
koje atlenktą peilį. 

Tuo laiku sujudėjo visa minia. Nuo kanapių rūkymo 
moteriškė vėl nustojo nuomonės. Ji praėjo pro fakyrus, 
kurie ją nulydėjo su baisiausiais tikybiniais šauksmais. 

Fogas ir jo draugai sumišo su užpakaliniais minios žmo- 
nėmis ir ėmė kartu sekti. | 

Po dviejų minučių jie pasiekė upės krantą ir sustojo 
per penkias dešimtis žingsnių nuo laužo, kur gulėjo radžos 
kūnas. Šaly jo buvo paguldyta apalpusi žmona. 

Paskui prikišo ugnelę, ir malkos, aplaistytos aliejum, 
tuojau ėmė liepsnoti. 

Seras Frensis Kromartis su vadovu vos suspėjo suturėti 
Fogą, kuris, paimtas prakilnaus jausmo, su peiliu rankoje 
jau buvo bebėgąs gelbėti nelaimingos moteriškės. 

Fogas jau buvo juos atstūmęs, tik tuo metu viskas atsi- 
mainė, Staiga pakilo išgąstingas riksmas. Visa minia ėmė 
nežmoniškai šaukti, ir visi puodė veidais ant žemės. 

Kas nutiko? Aure senasis radža tebegyvas! Jis pakilo, 
paėmė savo jaunąją pačią ir pro dūmus nulipo nuo laužo. 

Fakyrai, sargai, kunigai, apimti baimės, nedrįso nė akių 
pakelti nuo žemės ir žvilgterėti į tą stebuklą. 

Moteriškę buvo paėmusios rankos, kurios ją nešė leng- 
viau kaip plunksną. | 

Fogas ir seras Frensis Kromartis, išpūtę akis, žiūrėjo 
„nieko nesuprasdami, kas čia darosi. Vadovas žemai palen- 
kė galvą, ir Paspartu, bę abejo, ne mažiau buvo nustebęs!.. 

Prisikėlėlis pasuko stačiai į tą daiktą, kur stovėjo Fogas 
ir Kromartis, ir, prisiartinęs prie jų, tarė: ž 

— Bėkim| 

Tai buvo Paspartu, tai jis pro tirštus dūmus ir liepsną 
prislinko prie laužo! Tai Paspartu,, pasinaudojęs tebesan- 
čia tamsybe, išgelbėjo moteriškę nuo mirties! Tai Paspar- 
tu neapsakoma drąsybė padėjo išbėgti nuo išsigandusių 
budelių! 

Jie tuojau sušoko ant dramblio ir, kaip tik gali, nurūko, 
Bet iš riksmo, iš triukšmo ir iš kulkos, prakirtusios Fogui 
skrybėlę, galima buvo numanyti, kad jie pagaliau buvo 
supratę apgavimą. 

Tikrai, radžos kūnas tebegulėjo ant liepsnojančio laužo! 
Atsigodę kunigai pamatė, kad auka jiems buvo per akis 
pavogta. 

Tada jie šoko vytis į mišką. Sargyba paskui. Vydamiesi 
kartą šovė, bet vagys bėgo greitai, ir po kelių minučių 
kulkos nebegalėjo jų siekti, 

XIV 


FILIJAS FOGAS VAŽIUOJA GRAŽIU GANGO 
UPĖS SLĖNIU NENORĖDAMAS Į JĮ NB 
PAŽVELGTI 


Drąsus sumanymas pavyko. Paspartu labai džiaugės 
savo pasisekimu. Seras Frensis Kromartis širdingai pa- 
spaudė ranką vikriam berniokui. Fogas tepasakė jam: 
„Gerai.“ Bet tas „gerai“ iš Fogo lūpų buvo didžiausias pa- 
gyrimas. Paspartu atsakė, kad ta garbė prideranti ne jam, 
bėt jo ponui. Jam tik atėjusi „juokinga“ mintis, ir jis tuo- 
jau ją įvykdęs. Ir prancūzas ėmė juoktis, atsiminęs, kad 
jis, Paspartu, senas gimnastas, gaisrininkų seržantas, bu- 
vęs kelias minutes gražios indės vyru, senu balzamuotu 
radža! 

Bet jaunoji indė visai nieko nenumanė, kas darėsi ap- 
link ją. Susukta apklotais, ramiai ji gulėjo viename lop- 
šelyje. 

Tuo tarpu dramblys, vedamas prityrusio vadovo, skubė- 
damas bėgo dar tamsiu mišku. Po valandos jis jau drožė 
plačia lyguma. Septintą valandą sustojo pasilsėti. Jaunoji 
moteriškė tebebuvo be nuomonės. Varovas įpylė jai į bur- 
ną kelis lašelius vandens su degtine, bet tai nė kiek ne- 
padėjo. 

— To nėra ko bijoti, — tarė Frensis Kromartis,— svei- 
katai nepakenks. Ji apsvaiginta kanapėmis, ir tas svaigu- 
lys visai praeis. Bet man rūpi kas kita. 

— Kas rūpi? — paklausė Fogas. 

— Tos moteriškės ateitis — atsakė brigados genero- 
las.— Jei misis Auda paliks Indijoje, tai tikrai negalės išsi- 
sukti iš budelių nagų. Tų fanatikų visur pilna, ir nors 
anglų policija budriai saugo, tačiau jie mokės pagauti 
savo auką, — ji nuo jų nepasislėps nei Madrase, nei Bom- 
bėjuje, nei Kalkutoje. Panašus atsitikimas buvo labai 
neseniai. 

Ir generolas plačiai papasakojo apie tą atsitikimą. 

— Kurgi dabar ji dėsis? — neiškentęs paklausė Paš- 
partu. 

— Bėgti iš Indijos, — atsakė generolas, 

— Gerai,— tarė Fogas,— aš pagalvosiu apie tal. 

Apie dešimtą valandą keleiviai atvyko į Alabado stotį. 
Nuo tos vietos geležinkelis vėl ėjo. Iš Alabado į Kalkutą 
reikėjo važiuoti visą dieną ir naktį. 

Fogas nenusivėlino. Garlaivis plaukė į Honkongą spa- 
lio 25, apie kitos dienos vidudienį. 

Jaunoji moteriškė buvo atgabenta į stotį ir paguldyta 
atskiram kambary. Fogas išsiuntė Paspartu į miestą pri- 
pirkti Audai visokių daiktų, liepdamas jam nęsigailėti 
pinigų. | 

Paspartu tuojau išėjo ir ėmė lakstyti po miesto gatves, 
ieškodamas pirkinių. 

Alabadas, dievo miestas, indų laikomas labai didelėj 
pagarboj, nes jis pastatytas toj vietoj, kur sueina dvi 
šventosios upės, Gangas ir Džumna. Jų vandenys traukia 
maldininkus iš viso pusiasalio. Be to, Ramajanos legendos 
sako, kad Gangas prasidedąs iš dangaus ir didžiojo Bra- 
mos malone nusileidžiąs į žemę. 

Beieškodamas pirkinių, Paspartu aplakstė ir apžiūrėjo 
visą miestą, seniau saugojamą puikios tvirtovės, dabar 
anglų vyriausybės paverstos į kalėjimą. Pirma Alabadas 
buvo pramonės ir prekybos miestas, bet dabar Paspartu 
nerado nė vienos žmoniškos krautuvės. 

— Še tau ir miestas, še tau ir miestas! — lakstydamas 
po gatves, kalbėjo prancūzas. 

Galų gale jis rado vieną krautuvėlę, kurioje snaudė 
senas žydas; ten jis gavo pirkti platų apsiaustą, puikius 
kailinius ir dar kelis moterims reikalingus dalykus. Su 
žydu reikėjo baisiai derėtis, ir karštasis Paspartu daug sau 
pasigadino kraujo, kol nupirko tuos daiktus. Už kailinius 
jis užmokėjo septynias dešimtis penkis svarus (1 875 fran- 
kus). Paskui džiaugdamasis sugrįžo į stotį. 

Misis Auda pradėjo blaivytis. Ji atmerkė savo gražias 
akis ir nustebusi ėmė dairytis aplinkui. 

Karaliaus poetas Usafas Udalas šiais žodžiais piešia ka- 
ralienės Amenagaros gražybes: | 

„Iš po žvilgančių palaidų plaukų, gražiai perskirtų į dvi 
pūses, spindėte spindi jos baltas, skaistus, harmoningas 
veidas. Juodi kaip anglis antakiai turi Kamo, meilės die- 
vo, lanko pavidalą ir galybę; pro ilgas šilko blakstienas 

dangaus šviesulys jos žibančiose akyse, kaip šventuosiuo- 
se Himalajų ežeruose, maudo savo spindulius. Jos lygūs, 
maži ir balti dantys žiba tarp šypsančių lūpų kaip rasos 
lašeliai ant pusiau pražydusio granato žiedo. Jos ausys 
skaidrios, jos rankos švelnios, jos kojos gležnios kaip 10- 
toso žiedo lapelis ir šviečia kaip gražiausi Ceilono perlai, 
kaip brangiausi Golkondos deimantai. Jos liekną liemenį 
galėtum apkabinti su dviem pirštais. Ji visa tarytum nu- 
lieta dieviškomis Vikvakarmos, amžinojo skulptoriaus, 
rankomis iš vieno sidabro,“ 

Tačiau Amenagara nebuvo gražesnė už Audą, kuri, be 
to, dar buvo moteriškė mokyta. Ji puikiai kalbėjo ang- 
liškai. 

Traukinys turėjo jau greitai išeiti Iš Alabado stoties. 
Parsis laukė. Fogas jam užmokėjo visus pinigus, kiek 
buvo suderėjęs, nedėdamas nė vieno skatiko. Tai nuste- 
bino Paspartu. 

— Kas čia būtų? — galvojo prancūzas.— Be vadovo pa- 
dėjimo Audos męs nebūtumėm jokiu būdu išgelbėję. Pa- 
dėdamas mums, galėjo jis palydėti savo galvą, ir jam 
Fogas nieko nepridėjo! Ir dar dabar jis sveikas neišliktų, 
jei indai sužinotų, kad jis padėjo pavogti radžos pačią. 
To visai nelaukiau iš Fogol.. | 

Liko dar klausimas, kur Fogas dės taip brangiai pirktą 
dramblį. 

Bet jis jau buvo nusprendęs, kur padėti. 

Pasišaukęs vadovą, tarė: 

— Tamsta man daug padarei. Už. patarnavimą aš jau 
atsilyginau, bet už pasiaukojimą dar esu kaltas. Ar nesutik- 
tum atminimui paimti iš manęs šitą dramblį! Aš jį atiduo- 
du tamstai, = | 

Vadovo akys sužibo. 

— Tamsta nori padaryti mane turtingą viena valanda! 
Juk čia turtas, kurio man ištektų visam amžiui! — Ssušų- 
ko jis. 

— Prašom imti mano dovaną, — atsakė Fogas. — Aš dar 
liksiu tamstai kaltas. 

— Imk, imk, nebūk kvailas! — sušuko Paspartu.— Tas' 
Kijunis išmintingas ir geras gyvulys! 

Ir, priėjęs prie jo, padavė jam kelis kąsnelius cukraus, 
sakydamas: 

— Paragauk, Kijuni, paragauk! 

Dramblys išreiškė savo pasitenkinimą mMykimu. Paskui, 
paėmęs Paspartu su šnipu per pusiau, iškėlė jį sulig savo 
galva. Paspartu, nė mažiausiai neišsigandęs, gražiai pa- 
glostė gyvulį, ir tas jį vėl atsargiai nuleido žemėn. 

Netrukus Fogas, Kromartis ir Paspartu jau sėdėjo pato- 
giam vagone, kurio geriausia vieta buvo užleista Audai, 
ir dundėjo į Benaresą. 

Nuo Alabado lig to miesto yra ne mažiau kaip aštuonios 
dešimtys mylių, kurias traukinys nuvažiavo pęr dvi va- 
landas. 

Tuo laiku Auda visiškai atsigodo. 

Kaip ji nustebo, kada pamatė save gražiam vagone, ap- 
sivilkusią europietiškai, tarp svetimų ir visai jai nepažįs- 
tamų žmonių! 

Pirmiausia keleiviai, kaip mokėdami, ją nuramino, davę 
pirma išgerti kelis lašelius likerio; paskui generolas papa- 
sakojo visą jos istoriją. Pasakodamas jis pabrėžė, kad di- 
džiausias nuopelnas čia Fogo, kuris, nesigailėdamas pats 
savęs, ėjo jos gelbėti ir kad išgelbėti pavyko tik dėl Žano 
Paspartu neapsakomo drąsumo, 

Fogas visai nesikišo į kalbą ir tylėjo, O Paspazii: kai 
generolas sakė apie jį, labai susidrovėjęs nuolat kartojo: 

— Čia visai tuščias daiktas, nėra ko nė minėti! 

Auda padėkojo savo išgelbėtojams daugiau ašaromis, 
negu žodžiais. Jos gražios akys labiau, negu lūpos reiškė 
dėkingumą. 

Bet paskui jos nušvitęs veidas staiga apsiniaukė. Ji atsi- 
minė, kad budeliai jai nedovanos, kad jie vėl ieškos po 
visą Indiją, kad ją tikriausiai vėl sugaus ir galų gale su- 
degins ant laužo. 

Fogas suprato, kas buvo Audos širdy, ir, ją ramindamas, 
nors, tiesa, labai šaltai, prižadėjo nuvežti į Honkongą, kad 
ji ten tol gyventų, kol bus visai pamiršta jos atėmimo 
istorija. | 

Auda su džiaugsmu sutiko važiuoti: Honkonge gyveno 
jos vienas giminietis, — kaip ir ji, parsis,— kuris buvo pa- 
čių turtingųjų to miesto pirklių skaičiuje, 

Pusiau pirmos traukinys privažiavo prie Benareso 
stoties. L 

Kromartis turėjo čia skirtis su savo draugais. Jo kariuo- 
menė stovėjo nuo Benareso tik per kelias mylias. 

Brigados generolas paspaudė Fogui ranką ir palinkėjo 
jam laimingai apvažiuoti Žemę per aštuoniasdešimt dienų. 
Fogas jam šaltai padavė savo ranką. 

Daug širdingiau atsisveikino su juo Auda. 

— Aš niekados nepamiršiu tamstos, niekados nepamir- 
šiu, kiek man gero padarei tamsta! — sakė ji jam. 

Paskui seras Frensis Kromartis, tiesdamas Paspartu ran- 
ką, tarė: 

— Lik sveikas! 

— Sudieu! — atsakė Paspartu kiek susidrovėjęs, kad 
generolas taip karštai jam spaudė ranką. 

Paskui jie išsiskyrė. 

Nuo Benareso geležinkelis eina iš dalies Gango upės 
slėniu. Oras buvo gražus, ir pro vagono langus matyti 
buvo įvairiausių reginių: Bearas, žaliais medžiais apaugę 
kalnai, miežių, maiso ir kviečių laukai, upės, kur maudėsi 
žalsvi aligatoriai, turtingi sodžiai ir žali miškai. Keli 
drambliai ir kuproti zebai maudėsi šventosios upės van- 
deny. Minios tikinčiųjų, vyrų ir moterų, atlikdami savo 
tikybos apeigas, mazgojosi upėje, nors buvo šaltokas ru- 
dens oras. Tai buvo didžiausi budizmo priešininkai ir karš- 
čiausi Bramos tikybos sekėjai. Ta tikyba turi tris svarbiau- 
sius dievus: Višnu, saulės dievą, Šivą, gamtos galybės die- 
vą, ir Bramą, kunigų aukščiausią mokytoją ir įstatymų da- 
vėją. Kokiomis akimis tie dievai žiūrėjo dabar į savo Indi- 
ją, kai Gango vandeniu švilpdami puškėjo garlaiviai, bai- 
dydami šventuosius paukščius, skraidančius pakrantėmis, 
vėžlius, kurių knibždėte knibžda iš kraštų, ir pačius tikin- 
čiuosius, kurie maudosi subridę į vandenį! 

Tie reginiai kaip žaibas čia rodėsi, čia vėl nyko. Jų 
smulkmenų dažnai negalėjai matyti pro balto garo debe- 
sius. Keleiviai pravažiavo, beveik nepastebėję, pro Šunaro 
miestą, senobinę Bearų radžų tvirtovę, pro Džaipurą su jo 
dideliais rožių vandens fabrikais, pro lordo Kornuelso 
kapą, gulintį ant kairiojo Gango kranto, pro didelį pramo- 
nės ir prekybos Pantos miestą, kuriame daugiausia par- 

duodama opijaus, pro Mogirą, kuris dabar maža kuo besi-; 
skiria nuo didžiųjų Anglijos miestų, Mančesterio arba 
Birmingemo, turinčio garsiausias geležies liejyklas, plieno 
įrankių ir ginklų dirbtuves. | 

— Tikras anglų miestas! — sakė Paspartu, žiūrėdamas 
į mirgantį Mogirą.— Kiek čia fabrikų! Dūmai besiverčia 
tau iš kaminų! Tur būt, dievas Brama pyksta, matydamas, 
kaip rūksta jo Žydrasis dangus! 

Atėjo naktis. Traukinys smarkiai bėgo. Garvežio švilpi- 
mas baidė tigrus, lokius ir vilkus, kurie staugdami tolinosi 
nuo kelio. Keleiviams nebeteko pamatyti nei puikiosios. 
Bengalijos, nei Golkondos, nei Guro griuvėsių, nei Murši- 
dabado, senosios sostinės, nei Burdvano, nei Uglio, nei Šan- 
dernagoro, prancūzų miesto Indijos žemėje, kur Paspartu 
didžiuodamasis būtų regėjęs plevėsuojant savo tėvynės 
vėliavą. 

Pagaliau ryto septintą valandą traukinys atėjo į Kalku- 
tą. Garlaivis į Honkongą turėjo išeiti pačią dvylikę. Va- 
dinas, Fogui buvo laisvos penkios valandos. 

Kelionės sąrašu Fogas turėjo atvykti į Indijos sostinę 
spalio 25 dieną, praėjus dvidešimt trims dienoms nuo išva- 
žiavimo iš Londono; ir jis atvyko paskirtu laiku. Tokiu 
būdu jis nebuvo nei laimėjęs, nei pralaimėjęs. Dvi dienas, 
kurias jis buvo užvaręs važiuodamas iš Londono lig Bom- 
bėjaus, sugaišino, kaip skaitytojai žino, vaduodamas 
Audą. Bet jis to savo gaiščio nesigailėjo, 

BANKO BILIETŲ MAIŠELIS:MAŽĖJA DAR 
KELIAIS TŪKSTANČIAIS SVARŲ 


Traukinys sustojo. Paspartu pirmutinis iššoko iš vagono, 
paskui išėjo Fogas ir padėjo išlipti Audai. Fogas buvo nu- 
sprendęs tuojau važiuoti į garlaivį, kad galėtų gauti ge- 
resnę vietą Audai, kurios jis nenorėjo likti vienos, kol ji 
buvo pavojingam jai krašte. 

Tuo metu priėjo prie jo polismenas ir paklausė: 

— Tamsta esi Filijas. Fogas? 

—- Aš, į 5 

— Otas žmogus — tamstos tarnas? 

— Taip. 

— Tai prašom eiti abudu kartu su manim, 

Fogas nė kiek nenustebo arba bent neparodė jokio nuste- 
bimo. Tas polismenas buvo įstatymų atstovas, o reikia žŽi- 
noti, kad kiekvienam anglui įstatymas — šventas daiktas.- 
Paspartu prancūzų papratimu ėmė teisintis ir ginčytis, bet 
polismenas palietė jo petį su lazdele, ir Fogas jam davė 
ženklą klausyti. 

— Ar ta moteriškė gali eiti kartu su mumis? — paklau- 
sė Fogas. 

— Gali,— atsakė polismenas. 

Polismenas privedė Fogą, Audą ir Paspartu prie dviem 
arkliais pakinkyto vežimo, ten buvo keturios vietos sėdėti, 
susodino juos visus ir nuvažiavo. Vežė iš viso dvidešimt 
minučių, ir visą kelią niekas nė žodžio neprabilo. 

Vežimas pirmiausia pravažiavo „juodąjį miestą“, kur 
gatvės buvo siauros, apstatytos sulūžusiomis mažomis tro- 
belėmis, kuriose lindėjo nuskurę, nuplyšę ir purvini žmo- 
nės; paskui pravažiavo europietiškąją miesto dalį, kur 
akys tiktai galėjo pasigėrėti puikiais mūro namais, stovin- 
čiais kokoso medžių paunksnyje, ir kur gražiomis alėjo- 
mis, nors dar tebebuvo ankstybas rytas, važinėjo važiuoti 
ir jodinėjo raiti turtingieji anglai. 

Vežimas sustojo prieš namus, visai nepanašius į papras- 
tus gyvenamuosius namus. Polismenas liepė išlipti savo 
belaisviams, — tikrai juos galima buvo pavadinti tuo var- 
du,— nuvedė į kambarį su geležiniais langais ir tarė: 

— Pusę devintos tamstos turėsite stoti prieš teisėją 
Obadiją. 

Paskui išėjo ir uždarė duris. 

— Mes suimti! — sušuko Paspartu, krisdamas į krėslą. 

Auda nusigandusiu balsu tarė Fogui: 

— Palikite tamstos mane! Tai dėl manes tamstas suėmė! 
Tamstos gausite atsakyti, kad mane išgelbėjote. 

Filijas Fogas tik tiek teatsakė, kad tai negalimas daiktas. 

— Kokia gali būti bėda dėl tamstos išgelbėjimo! Argi 
tie netikėliai galėtų skųstis, kad nepavyko tamstos sude- 

ginti ant laužo? Argi jie gali reikalauti iš anglų policijos, 
kad tamstą vėl atiduotų nukankinti? Čia, matyti, koks 
apsirikimas. 

Fogas pridėjo, kad jis jos tol neapleisiąs, kol nenuve- 
šiąs į Honkongą. 

— Bet garlaivis išplaukia lyglai dvylikę! — pastebėjo 
Paspartu. 

— Prieš dvylikę būsime garlaivyje,— ramiai atsakė 
džentelmenas. 

Nors tie Fogo žodžiai buvo pasakyti labai griežtai, bet 
Paspartu nenusiramino. 

— Pažiūrėsime dar, kaip bus! — murmtelėjo pats vie- 
nas. 

Pusę devintos atidarė duris. Įėjo polismenas ir nuvedė 
belaisvius į kitą kambarį. Tai buvo teismo posėdžių salė, 
jau pilna žmonių: tie žmonės buvo europiečiai Ir vietiniai 
gyventojai. 

Fogas, Auda ir Paspartu susėdo ant suolo prieš teismo 
stalą. 

Tuojau atėjo ir teisėjas Obadija su savo raštininku. Tei- 
sėjas buvo drūtas, apvalus žmogus. Jis nusikabino nuo 
vinies čia pat kabėjusį teisėjo peruką ir užsidėjo ant 
galvos. 

— Pirmutinė byla,— tarė jis. 

Bet griebdamasis ranka už galvos: 

— Gi čia ne mano perukas! 

— Tikrai ne tamstos, ponas teisėjau, čia mano,— atsakė 
raštininkas. 

— Kaip galima gerai teisti su svetimu peruku! 

Teisėjas su raštininku atsimainė perukais. Jiems taip 
besitaisant, Paspartu labai nekantravo: jam rodėsi, kad 
teismo salės laikrodžio rodiklis tiesiog bėgti bėgo. 

— Pirmutinė byla,— vėl prabilo teisėjas Obadija. 

— Filijas Fogas! — pašaukė raštininkas. 

— Aš čia, — atsiliepė Fogas. 

— Paspartu! 

— Esul — atsakė Paspartu. 

— Gerail — tarė teisėjas Obadija. 

— Štai jau dvi dienos mes tamstų ieškom, laukdami at- 
važiuojant traukiniu iš Bombėjaus, 

> Bet už ką mus kaltina? — atsiliepė nekantrusis 
Paspartu. 

— Tuojau pamatysite, — atsakė teisėjas. 

— Ponas teisėjau,— tarė Fogas,— aš esu Anglijos pilie- 
tis Ir turiu teisę... 

— Gal tamstą kas nuskaudė? — paklausė Obadija. 

— Ne, 

— Gerai, pašaukite kaltintojus! 

Teisėjo įsakymu teismo antstolis atidarė duris ir įleido 
tris kunigus. 

— Taip ir yra,— tarė sau Paspartu,— čia tie patys biau- 
rybės, kurie norėjo iškepti gyvą tą moteriškę! 

Kunigai sustojo prieš teisėją, ir raštininkas balsu per- 
skaitė jų skundą. Jie kaltino Fogą ir jo tarną dėl išnieki- 
nimo šventosios vietos. 

— Girdėjote tamstos? — paklausė teisėjas. 

— Girdėjome,— atsakė Fogas, žiūrėdamas į laikrodį — 
ir prisipažįstu kaltas. 

— A, tamstos prisipažįstate?.. 

— Prisipažįstame, bet laukiu, kad tie kunigai taip pat 
pasisakytų, ką jie norėjo padaryti prie Piladžio pagodos. 

Kunigai pasižiūrėjo į viens kitą. Jie negalėjo suprasti 
Fogo žodžių. 

— Žinoma! — sušuko, neberimaudamas savo kaily, Pas- 
partu.— Tegu jie dabar prisipažįsta, kad norėjo sudeginti 
gyvą moteriškę! 

Kunigai vėl pasižiūrėjo į viens kitą, dar mažiau supras- 
dami tarno žodžius. Teisėjas taip pat labai buvo nustebęs. 

— Kokią moteriškę? — tarė jis— Ką norėjo sudeginti? 
Vidury Bombėjaus miesto? 

— Bombėjaus? — sušuko Paspartu, 

— Žinoma, Bombėjaus. Mes čia kalbame ne apie Pila- 
džio, bet apie Malabar-Ilo pagodą Bombėjuje. 

— Išrodyti tamstų kaltybei štai mes turime atėmę kur- 
pes tam žmogui, kur išniekino meldyklą,— tarė raštinin- 
kas, statydamas jas ant stalo. 

— Mano kurpės!l — sušuko Paspartu, baisiai nustebęs. 

„ Galima spėti, ką turėjo manyti ponas ir tarnas. Jie buvo 
jau seniai pamiršę apie tą pagodos išniekinimą Bombėjuje 

ir štai dabar dėl tos priežasties gavo atsisėsti Kalkutoje 
ant kaltininkų suolo. 

Fiksas tuojau buvo supratęs, kaip jam pasinaudoti. tuo 
nelaimingu atsitikimu. Palikęs dar dvylika valandų Bom- 
bėjuje, jis suieškojo tuos kunigus, kur pešėsi su Paspartu, 
prikalbėjo kaltininką paduoti į teismą, sakydamas, kad 
jiems atlyginsią visas išlaidas ir nuostolius, ir kitu trau- 
kiniu kartu su jais ėmė vytis Fogą. Bet Fogas, gelbėdamas 
radžos pačią, pasivėlino, ir Fiksas su tais kunigais atvyko 
į Kalkutą daug anksčiau. Fiksas, išvažiuodamas iš Bombė- 
jaus, pranešė Kalkutos policijai, kad suimtų Fogą. Todėl, 
galima numanyti, kaip iš pradžios buvo nusiminęs seklys, 
kai išgirdo, kad policija Fogo nei mačiusi, nei regėjusi. 

— Jis bus išlipęs kur kitoje stotyje! — galvojo polici- 
jos agentas.— Rask tu dabar jį, kad gerasi Jis pasislėps 
kur nors šiaurinėse provincijose, ir mano vargas niekais 
nueis! 

Tačiau jis nuėjo į geležinkelio stotį ir laukė dvidešimt 
keturias valandas. | 

Kaip nustebo policijos agentas, kai pamatė Fogą lipant 
iš vagono su jauna mMoteriškel 

Kur jis rado tą moteriškę! 

Bet nebuvo kada gaišti, reikėjo veikti. 

Tuojau jis užrodė polismenui, ir tas Fogą, Paspartu ir 
radžos pačią nuvedė į teismą. 

Kad Paspartu būtų mažiau karščiavęsis teisme, jis būtų 
pastebėjęs vienoje salės kertėje Fiksą, kuris drebėdamas 
laukė, kuo pasibaigs byla. Jo baimė buvo labai supranta- 
ma, nes jis dar nebuvo gavęs įgaliojimo areštuoti Fogą. 

Teisėjas Obadija liepė įrašyti į protokolą Paspartu pri- 
sipažinimą, kad kurpės jo. Paspartu būtų kažką atidavęs, 
kad būtų galėjęs atsiimti atgal tuos žodžius. 

— Vadinas, tamstos prisipažįstate kalti? — tarė teisėjas. 

— Prisipažįstame,— atsakė šaltai Fogas. 

“ — Kadangi, — vėl tarė teisėjas, — Anglijos įstatymai ly- 
giai gerbia ir saugoja visas Indijos tikybas ir kadangi Pas- 
partu pats prisipažino suteršęs su nešvariomis kojomis 
šventąją Malabar-Ilo pagodos aslą Bombėjuje spalio 20 
dieną, minėtasis Paspartu turi už tai atsėdėti penkiolika 
dienų kalėjime ir užmokėti pabaudos tris šimtus svarų. 

Tris šimtus svarų! — sušuko Paspartu. 

Prašau nerėkoti! — atsiliepė teismo antstolis. 

Kadangi, — toliau sakė Obadija,— ponas ir tarnas 
galėjo veikti susitarę, nors tai nebuvo išrodyta, ir kadangi 
ponds visados atsako už tarno darbus, teismas teskiria 
Fogui aštuonias dienas kalėjimo ir pusantro šimto svarų, 

Fiksas iš džiaugsmo ko neiššoko lig lubų. Juk, kol Fogas 
atsėdėsiąs aštuonias dienas Kalkutoje, įgaliojimas jį areš- 
tuoti būtinai ateisiąs! 

Paspartu buvo lyg apsvaigęs. Fogas turėjo dėl jo pralai- 
mėti dvidešimt tūkstančių svarų! Kad jis nebūtų buvęs 
toks žioplys ir nėjęs žiūrėti tos prakeiktos pagodos, gal 
Fogas būtų ir laimėjęs tas derybas. Dabar viskas žuvo! 

Bet Fogo teismo sprendimas nė kiek nenugąsdino. Pa- 
ėmus raštininkui antrą bylą, jis pakilo ir tarė: 

— Aš norėčiau už viską užmokėti pinigais. 

— Tamsta turi teisę, — atsakė teisėjas. 

Fiksą išmušė šaltas prakaitas. Bet jis truputį aprimo, 
išgirdęs teisėją skaitant šiuos žodžius: „Kadangi Fogas ir 
jo tarnas Paspartu nusidėjo nežinodami to krašto papro- 
čių, jiems leidžiama vietoj sėdėjimo užmokėti po tūkstantį 
svarų nuo kiekvieno.“ 

— Aš mokėsiu,— tarė Fogas. 

Ir iš maišelio, kurį nešiojo Paspartu, išėmė krūvą banko 
bilietų ir padėjo ant raštininko stalo. 

— Tamsta tuos pinigus gausi atsėdėjęs paskirtą lai- 
ką, — tarė teisėjas.— Tuo tarpu tamstos esate laisvi. 

— Eime,— tarė Fogas savo tarnui. 

— Tai bent tegu jie man kurpes atiduoda! — sušuko 
papykęs Paspartu. 

Kurpes jam atidavė. 

— Brangiai jos man atsiėjo, — švaptelėjo jis, — kiekvie- 
na daugiau, negu po Ųų svarų! Ir dar prakeiktos 
spaudžia! 

Paspartu, baisiai nusiminęs, išėjo paskui Fogą, kuris 
vedėsi Audą padavęs jai ranką. Fiksas vis dar tikėjosi. 
Jam rodėsi negalimas daiktas, kad vagis vietoje sėdėjimo 
išmestų du tūkstančius svarų. Ir jis vėl ėmė sekti Fogą. 

Fogas pasamdė vežimą, į jį susėdo Auda, Paspartu /ir 
jis. Fiksas ėmė bėgti paskui vežimą, kuris netrukus susto- 
jo prie uosto. | 

Per pusę mylios nuo kranto stovėjo pašto garlajvis 
„Rangunas“. Išmušė vienuoliktą. Fogas turėjo dar valandą 
laiko. Fiksas matė, kaip jis išlipo iš vežimo su Auda ir 
Paspartu, susėdo į laivę ir nuplaukė. Policijos agentas siu- 
to iš piktumo. | 

— Važiuoja vagis! —tarė įjis.— Nepagailėjo dviejų 
tūkstančių svarų! Gera jam mėtyti vogtus pinigus! Palauk, 
tu iš manęs niekur neišbėgsi! Bet jei jis visur taip švaistys 
pinigus, tai, kol pavysiu, gali nebedaug likti... | 

Policijos agentas būtų dar labiau nuliūdęs, jei jls būtų 
sužinojęs, kad Fogui kelionė nuo Londono iki Kalkutos, 
dovanos mašinistams, dramblio pirkimas, pabaudos ir kau- 
cija teismui atsiėjo daugiau negu penki tūkstančiai svarų 
(125 060 frankų). Juk juo mažesnę pinigų sumą grąžins 
bankui, juo mažiau jis gaus procentų! 

FIKSAS APSIMETA VISAI NESUPRANTĄS, 
KĄ JAM KALBA 


„Rangunas“ buvo Rytų Indijos draugijos paketbotas!, 
vežiodavęs paštą per Kinų ir Japonų jūrą. Tai buvo ketu- 
rių šimtų arklių jėgos garlaivis, galėjęs pavežti sunkybės 
tūkstantį septynis šimtus septyniasdešimt tonų. Greitumo 
jis buvo toks pat, kaip „Mongolija“, tik ne toks patogus, 
Todėl Auda negavo tokios geros vietos, kaip norėjo Fo- 
gas. Bet kelionės tuo paketbotu buvo kokie trys tūkstan- 
čiai penki šimtai mylių, tai yra nuo vienuolikos lig dvy- 
likos dienų, ir pati Auda nereikalavo didelių patogybių. 

Pirmomis savo kelionės dienomis Auda arčiau pažino 
Fogą. Ji kiekvieną kartą stengėsi parodyti savo dėkingųu- 
mą. Flegmatiškas džentelmenas klausė jos kalbos, bent iš 


1 Paketbotas — pašto garlaivis, 

pažiūros, labai šaltai: nei žodžiais, nei ženklais, nei akimis 
nerodė jis jokio švelnesnio jausmo. Jis tik rūpinosi, kad 
Jaunajai moteriškei nieko nestigtų. Tam tikromis valan- 
domis jis ateidavo jos pašnekinti. Jis buvo jai labai man- 
dagus ir pildė savo mandagumo priedermes kaip koks 
automatas. Auda iš pradžios nežinojo, ką galvoti apie tą 
keistą džentelmeną, kol Paspartu jai nepaaiškino jo būdo. 
Taip pat jis jai pasakė, kad jo ponas susiderėjęs apvažiuo- 
ti Žemę per aštuoniasdešimt dienų. Auda truputį šyptelėjo 
iš to sumanymo, bet žmogus, kuris ją išgelbėjo, negalėjo 
nustoti jos akyse savo vertės. 

Auda patvirtino viską, ką pasakojo apie jos gyvenimą. 
Ji tikrai priklausė tai vietinių gyventojų giminei, kuri 
Indijoje vaidina svarbiausią rolę. Daug Indijos turtingiau- 
sių. medvilnės pirklių yra kilusių iš jos. Vienas iš jų, 
Džemsas Džedžibojus, gavęs iš anglų vyriausybės bajo- 
rystę, gyveno Bombėjuje ir buvo giminietis Audai. Ji 
dabar važiavo į Honkongą pas jo pusbrolį Džedžį. 

— Nežinau, kaip jis į tai pažiūrės? — kalbėjo Auda.— 
Ar jis norės man padėti? Ar sutiks manė priglausti? 

— Prašom tuo nesirūpinti, — atsakė Fogas,— turi viskas 
gerai būti. 

Didelės Audos akys, „skaisčios kaip šventieji Himalajų 
ežerai", pažvelgė į Fogą. Bet Fogas buvo vienodai šaltas 
ir nepanašus į žmogų, kad įkristų į tuos ežerus. 

Iš pradžios kelionė sekėsi. Oras buvo apygeris. Paket- 
botas, kaip žuvis, greitai plaukė užtakio vandeniu. Netru- 
kus pasirodė kalnuota ir graži Didžiojo Andamano sala. 

Paketbotas plaukė labai arti kranto, bet laukiniai tos 
salos gyventojai papuasai keleiviams nesirodė. Jie stovi 
paskutinėj vietoj tarp kitų laukinių tautelių, bet nėra 
„žmogėdros, kaip buvo apie juos manoma. 

Tos salos reginys buvo tikrai puikus. Tuojau nuo krašto 
stovėjo didžiausias latanijų, arekų, bambukų, muskatų, 
milžiniškų mimozų ir paparčių medžių miškas, toliau- ma- 
tyti buvo dailios kalnų viršūnės. Prie kranto pulkais skrai- 
dė salangos, jų lizdai Dangiškoje Imperijoje! laikomi gar- 
džiausiu daiktu. Bet tas gražus reginys greit vėl išnyko iš 

keleivių akių, ir „„Rangunas“ įplaukė į Malakos sąsiaurį, 
kuris turėjo jį nunešti į Kinų jūrą. 

Ką veikė tuo metu policijos agentas Fiksas, gavęs neti- 
kėtai keliauti aplink Žemę? Paprašęs įgaliojimą, jei kartais 
ateitų į Kalkutą, nusiųsti jam į Honkongą, sėdo į ,„Rangu- 
ną“, nematant Paspartu, nenorėdamas jam rodytis lig pat 
nuvažiuojant. 

— Reikia nuo jo pasislėpti, — galvojo seklys.— Kitaip 
sunku bus išaiškinti, ko aš važiuoju. Jis dabar mano, kad 
aš esu Bombėjuję. Baisu, kad, mane pamatęs, jis nesupras- 
tų mano tikslo. 

Bet aplinkybės privertė susitikti su prancūzu pirma, 
negu jis manė. 

Vienintelė Fikso viltis beliko Honkongas. Jei Honkonge 
nebesuimtų vagies, tai jis jau visai išspruktų iš jo rankų. 

Tikrai Honkongas buvo paskutinė Anglijos žemės vieta. 
Toliau jau ėjo Kinijos, Japonijos ir Amerikos kraštai, kur 
anglų policija Fogui nieko nebegalėjo padaryti. Kad Hon- 
konge Fiksas gautų tą įgaliojimą, kuris tikriausiai seniai 
jau buvo išsiųstas ir vijosi paskui jį, jis tuojau areštuotų 
Fogą ir atiduotų į vietinės policijos rankas. Tai visai ne- 
sunku būtų padaryti. Bet toliau už Honkongo paprasto 
įgaliojimo nebeganėtų. Tuomet reikėtų prašyti svetimų 
vyriausybių leidimo. O kol tu gausi tą leidimą, vagis kaž- 
kur atsispirs nuo tos vietos. Nepavykus areštuoti Hon- 
konge, daugiau sunku jau būtų ko besitikėti. 

— Vadinas,— nuolatos kartojo Fiksas, sėdėdamas kaju- 
tėje,— jei įgaliojimas jau bus atėjęs į Honkongą, aš tą 
žmogų tuojau areštuoju, o jei dar nebus atėjęs, tai būtinai 
turiu jį sugaišinti. Aš jį išleidau iš Bombėjaus, aš jį išlei- 
dau iš Kalkutos! Jei aš jo nebesučiupčiau Honkonge, tai 
man būtų amžina gėda! Tegu ten bus kažkas, turi pavykti, 
Bet kokiu būdu man reiks suturėti tą prakeiktą Fogą? 

Nebesant geresnio būdo, Fiksas nusprendė viską prisi- 
pažinti Paspartu, išaiškinti, koks tas paukštis jo ponas, ir 
prikalbėti dirbti kartu su juo. Fiksas buvo įsitikinęs, kad 
Paspartu, sužinojęs, jog Fogas yra vagis, pabijos bėdos ir 
prisidės prie Fikso. Bet tas būdas pavojingas, ir Fiksas 
nutarė juo naudotis tik tada, jei nebebūtų geresnio. Juk 


r4 


tegu tik Paspartu pasako savo ponui vieną žodį, visas sek- 
lo darbas žūtų! 

Policijos agentas labai suko galvą, bet neišmanė, ką 
daryti. Jį dar stebino Audos pritapimas. 

— Kas ta moteriškė? — spėliojo jis.— Iš kur ji atsira- 
do? Ko ji važiuoja su juo? Matyti, ją rado tarp Bombėjaus 
ir Kalkutos, tik kurioje vietoje? Gal Fogas kartais tyčia 
atvyko į Indiją patikti tos gražios jaunos moteriškės? Čia 
kažkas yra. Ar tik jis nebus jos pavogęs? Greičiausiai 
taip ir yral 

Ta mintis jam įlindo į galvą, ir jis ėmė svarstyti, kaip 
tuo pasinaudoti. 

— Ar ta moteriškė yra ištekėjus, ar netekėjus, ar Fogas 
ją pavogė,— galvojo Fiksas,— Honkonge reiks įduoti po- 
licijai, ir jis jokiais pinigais nebeišsipirks. Tik nereikia 
laukti atvažiuojant į Honkongą: tas Fogas turi papratimą 
šokinėti iš garlaivio į garlaivį, ir, kol tu ką jam padarysi, 
jo gali jau ir pėdų nebebūti. 

Todėl reikėjo pranešti Honkongo policijai apie Fogą 
prieš atplaukiant „,Rangunui“ į tą miestą. 

"Tai padaryti buvo nesunku, nes garlaivis stojo prie Sin- 
gapūro miesto, sujungto telegrafu su Kinijos krantu. 

Bet, norėdamas daugiau sužinoti, Fiksas nusprendė dar 
paklausinėti Paspartu. Gaišti negalima buvo. Buvo spa- 
lio 31 diena, o kitą dieną „,„Rangunas“ turėjo stabtelėti prie 
Singapūro. 

Fiksas nutarė išeiti iš savo kajutės ir sutikti Paspartu 
apsimetęs labai nustebusiu. Seklys tuojau pamatė jį vaikš- 
čiojant po dangtį ir pribėgo prie jo, šaukdamas; 

— Tamsta važiuoji „Rangunu“? 

— Ir tamsta čia? — atsiliepė nustebusiu balsu Paspartu, 
pamatęs Fiksą, su kuriuo jam teko važiuoti ,„Mongoli- 
ja".— Kaip tamsta čia pakliuvai? Aš tamstą palikau Bom- 
bėjuje, ir dabar kartu važiuojam į Honkongą! Tamsta, 
matyti, taip pat važiuoji aplink Žemę? 

— Ne, ne, — atsakė Fiksas,— aš tik lig Honkongo... Bent 
kelias dienas ten žadu sugaišti. 

„ — Al — tarė Paspartu, truputį nustebintas Fikso važia- 
vimu į Honkongą.— Tai kodėl aš tamstos nemačiau po iš- 
važiavimo iš Kalkutos? 

— Truputį negalavau... Jūros liga buvo užpuolusi... Gu- 
lėjau savo kajutėje... Matyk, tamsta, Bengalijos užtakiu 
man ne taip gerai sekėsi važiuoti, kaip Indijos vandenynu. 
O kaip kruta tamstos ponas Filijas Fogas? 

— Sveikutis! Vis jis vienodas. Nė vienos dienos dar 
nenusivėlinom! A, tamsta dar nežinai, kad su mumis va- 
žiuoja jauna ir graži moteriškė? | 

— Jauna moteriškė? — klausė policijos agentas, apsi- 
metęs visai nesuprantąs, ką nori pasakyti Paspartu. 

Ir jis plačiai papasakojo Fiksui visą istoriją: kas atsi- 
tikę su juo Bombėjaus pagodoje, kaip jie pirkę dramblį 
už du tūkstančius svarų, kaip fanatikai norėję sudeginti 
ant laužo Audą, kaip jie ją išgelbėję, kaip jie patekę į teis- 
mą ir kaip išsipirkę. Nors Fiksas Kalkutos atsitikimus ži- 
nojo ne prasčiau už Paspartu, bet klausė su didele atidžia, 
o Paspartu, matydamas jį labai klausant, „džiaugėsi ir pa- 
sakojo viską nuo širdies. 

— Bet galų gale,— paklausė Fiksas,— tamstos ponas 
ketina vežtis tą moteriškę į Europą? 

— Ne, ne! Mes ją tevešim į Honkongą ir ten atiduosim 
vienam turtingam pirkliui, jos giminiečiui. 

— Ką darysi! — tarė sau Fiksas, slėpdamas savo piktu- 
mą.— Gal tamsta sutiktum išsigerti po stikliuką? 

-— Su mielu noru! — atsakė Paspartu— Negražu būtų, 
kad neišgerčiau, netikėtai sutikęs tokį brangų žmogų. 


XVII 
KELIONĖ Iš SINGAPŪRO Į HONKONGĄ 


Nuo šios dienos Paspartu ir seklys susitikdavo dažnai, 
bet policijos agentas būdavo atsargus ir prancūzo labai 
nešnekindavo. Kelis kartus jis matė ir patį Fogą, kuris 
mėgdavo būti didžiojoje „Ranguno" salėje; tada jis arba 
sėdėdavo su Auda, arba savo papratimu lošdavo vistą. 

„ Paspartu ėmė rimtai galvoti apie susitikimą su Fiksu 
tam pačiam garlaivyje, kuriuo važiuoja ir jo ponas. Juk 
tikrai buvo nuostabu. Paspartu matė tą malonų žmogų pir- 

mą sykį Suece, paskui jis sėdo kartu į ,,Mongoliją“, išlipo 
Bombėjuje, kur ketino sugaišti kelias dienas, o dabar su 
Fogu važiuoja „Rangunu“ į Honkongą. Rodos, jis sekte 
sekė Fogą! Kas čia galėtų būti? Keistas susitaikymas. Ko 
reikia tam Fiksui? 

— Iš visko matyti —tarė sau Paspartu— kad jis iš 
Honkongo važiuos kartu su mumis ir greičiausiai dar tuo 
pačiu garlaiviu! 

Paspartu būtų galvojęs visą amžių ir nespėjęs, ko Fik- 
sas sekė paskui jųos. Jam niekados nebūtų atėjusi mintis 
į galvą, kad kas Fogą paverstų vagim ir vytųsi aplink visą 
Žemę. Bet žmogus visuomet nori rasti kiekvieno daikto 
priežastį, ir Paspartu pagaliau sugalvojo, kad Fiksas turi 
būti ne kas kitas, tik „Reformų klubo“ narių pasamdytas 
žmogus žiūrėti, ar Fogas tikrai važiuoja aplink Žemę. 

— Tai aišku, tai visai aišku,— kartojo berniokas, di- 
džiuodamasis savo gudrumu.— Tai yra šnipas, kurį tie 
džentelmenai pastatė mūsų sekti! Tai labai negražu! Fogas 
toks teisingas ir sąžiningas žmogus! Koks biaurus nepasi- 
tikėjimas! Palaukite, poneliai: aš jus pamokysiu! 

Paspartu labai džiaugėsi nuspėjęs Fikso kelionės tikslą, 
bet nutarė kol kas nesakyti savo ponui, kad nebūtų jam 
skaudu dėl tokio jo priešininkų nepasitikėjimo. O tuo 
tarpu ketino, apsimetęs nieko nenumanančiu, nuolatos 
erzinti Fiksą ir šaipytis iš jo darbo. 

Trečiadienį, spalio 30 po pietų, ,,„Rangunas" įėjo į Mala- 
kos sąsiaurį, skiriantį to paties vardo pusiasalį nuo Sumat- 
ros salos. Per kalnuotas ir gražias mažas saleles nematyti 
buvo didelės salos. 

Kitą dieną, ryto ketvirtą valandą, „Rangunas“, atėjęs 
puse dienos anksčiau prieš paskirtą laiką, sustojo prie 
Singapūro pasiimti anglių. 

Fogas įrašė savo laimėjimą į knygutę ir išlipo iš garlai- 
vio su Auda, norėjusia truputį pasivaikščioti po krantą. 

Fiksas, kuriam kiekvienas Fogo žingsnis rodėsi įtaria- 
mas, ėmė sekti paskui. Paspartu, matydamas sekant Fiksą, 
nusijuokė iš jo ir nuėjo į miestą pirkti reikalingų daiktų. 

Singapūro sala iš pažiūros nėra nei didelė, nei graži, nes 
neturi ji kalnų. Tačiau ji gana daili ir panaši į parką, išrai- 
žytą gražiais keliais. Puikus vežimas, kur buvo pakinkyti 

atgabenti iš Naujosios Olandijos gražūs arkliai, nuvežė 
Audą ir Fogą į vėsų, plačiais lapais palmių miškelį. Vietoj 
europiečių spygliuotos tvoros augo aplink tą mišką pipirų 
krūmų vainikas. Saginių palmių ir paparčių šakoti medžiai 
puošė turtingą atogrąžos florą. Blizgančiais lapais muska- 
tai skleidė skanų kvapą. Kartais galėjai matyti būrius bež- 
džionių, jos tuojau Kraipydamosi bėgo nuo žmonių; tan- 
kynėse, tur būt, buvo ir tigrų: Tam, kuris stebėtųsi, kodėl 
lig šiol tebėra neišnaikinti tos sulyginamai mažos salelės 
plėšrieji žvėrys, galima atsakyti, kad jiė sąsiauriu atplau- 
kia čia nuo Malakos pusiasalio. 

Pakeliavę kokias dvi valandas, Auda ir Fogas — tas nors 
dairėsi, bet nieko nematė — sugrįžo į miestą, kurio namai 
buvo žemi ir sunkūs; tie nedailūs namai stovėjo gražiuose 
soduose, kur augo daugybė mangustanų, ananasų ir kitų 
vaisinių medžių. 

Dešimtą valandą jie sugrįžo į garlaivį, nežinodami, kad 
visą laiką juos sekė policijos agentas, turėjęs taip pat sam- 
dyti arklį ir leisti nemažus pinigus. 

-Paspartu jų laukė ant „Ranguno“ dangčio. Apsukrus 
berniokas buvo pirkęs kelis tuzinus mangustanų didumo 
kaip obuoliai, iš viršaus tamsiai geltonų, viduryje skais- 
čiai raudonų; jų baltas branduolys tirpo burnoje ir buvo 
begal gardus. Paspartu tais vaisiais pirmiausia pavaišino 
Audą, ta jam už tai labai gražiai padėkojo. 

Vienuoliktą valandą „Rangunas“, pasisėmęs anglių, iš- 
plaukė iš Singapūro uosto, ir po kelių valandų iš keleivių 
akių išnyko aukšti Malakos kalnai, kurių miškuose gyve- 
na patys gražieji tigrai. 

Nuo Singapūro lig Honkongo salos, mažo anglų -valsty- 
bės žemės kąsnelio, atplėšto nuo Kinijos kranto, yra arti 
tūkstančio trijų šimtų mylių. Fogas tikėjosi nuvažiuoti 
tiek kelio per šešias dienas ir teberasti Honkonge laivą, 
turėjusį lapkričio 6 dieną išplaukti į Jokohamą, didžiausią 
Japonijos uostą. 

„Rangunas“ buvo labai prikrautas, Singapūre prisėdo 
nemaža naujų keleivių — indų, ceilonų, kinų, malajų, por- 
tugalų; jie daugiausia buvo paėmę antrąsias vietas. 

Oras, lig šiol buvęs gana gražus, staiga atsimainė. Jūra 
pradėjo siūbuoti. Ėmė pūsti smarkus vėjas, bet laimė, kad 

iš pietryčių pusės; laivui buvo dar lengviau plaukti. Nau- 
dodamasis tuo, kapitonas ištiesė bures. Varomas garo ir 
vėjo, laivas ėmė plaukti labai greitai. Supo visai nedaug, 
tik tarpais labai vargino. 

Bet dėl supimo buvo greičiau kaltas „Rangunas“, negu 
jūra, ir keleiviai, kurių daugumas negalavo, teisingai ga- 
lėjo skųstis tuo laivu. 

Iš tikrųjų Indijos pusiasalio draugijos laivai, kurie plau- 
ko po Kinų jūrą, nekaip pastatyti: mažiausias vėjas, ir jie 
tuojau ima supti. Tuo žvilgsniu jie daug žemiau stovi už 
prancūzų laivus, ir jais važinėti gana pavojinga, 

Todėl, pagedus orui, reikėjo dėl atsargumo laivo plau- 
kimą priturėti. Toks važiavimas labai gaišino laiką. Fogas 
už tai nepyko, bet Paspartu šiaušėsi nemaža. Jis kaltino 
kapitoną, mašinistą, Draugiją ir keikė, spiaudydamas vi- 
sus tuos žmones, kurie vežioja keleivius. Tur būt, ne men- 
kiaušiai didino jo nekantrybę ir dujų ragelis, kurį paliko 
degant Sevilo gatvėje ir už kurio degimą jis turės užmo- 
kėti savo pinigais. 

— Tamsta, matyti, labai skubini į Honkongą? — paklau- 
sė jo kartą seklys. 

— Labai skubinu! — atsakė Paspartu. 

— Tamsta manai, kad Fogas skubinasi į Jokohamos gar- 
laivį? 

— Baisiai skubinasi. 

— Vadinasi, tamsta tebetiki į tą keistą kelionę aplink 
Žemę? 

— Be jokio abejojimo. O tamstat 

— Aš? Aš visai netikiu! 

— Juokdarys! — atsakė Paspartu, merkdamas akį. 

Tas žodis policijos agentą truputį nugąsdino. Ar tik ne- |, 
bus prancūzas supratęs jo tikslą? Bet kokiu būdu Paspartu 
būtų -sužinojęs, kad jis policijos agentas, sužinojęs jam 
vienam težinomą tą paslaptį? Bet paskutinį kartą kalban- 
tis, Paspartu kažko šaipėsi, norėjo kažką sakyti ir nepa- 
sakė, 

Kitą dieną berniokas nebeiškeėntęs aiškiau pasisakė. 

— Sakyk man tamsta,— paklausė Fikso gudriai šypso- 
damas, — ar mums jau taip ir teks skirtis Honkonge? 

— Nežinau, nežinaų...— atsakė Fiksas pindamasis— 
Gal ir teks... | 

— A,—tarė Paspartu,— kaip aš. būčiau laimingas, kad 
tamsta galėt:m su manim kartu važiuoti! Juk Indijos pu- 
siasalio draugijos agentas neturi stoti kelyje! Tamsta te- 
važiavai į Bombėjų, o štai jau greitai būsi Kinijoje! Ame- 
rIika jau nebetoli, o iš Amerikos į Europą — tik vienas 
žingsnis! 

Fiksas kreivai pažvelgė į Paspartu, kuris žiūrėjo į jį 
šypsc:' amas, ir pats nenoromis šyptelėjo. Kartą pradėjęs 
prancūzas nebenorėjo stoti ir toliau klausė: 

— Pelningas tamstos amatas? 

— Pelningas ir ne,— atsakė stačiai Fiksas.— Esti gerų 
ir prastų reikalų. Bet tamsta turi suprasti, kad aš keliauju 
ne savo pinigais! 

— O, aš puikiausiai žinau! — sušuko Paspartu, balsu 
juokdamasis. 

Po tos kalbos Fiksas nuėjo į savo kajutę ir ėmė galvoti. 

— Matyti, sužinojo, — kalbėjo jis pats vienas,— kas aš 
toks. Šiaip ar taip, tas prancūzas suuodė, kad aš agentas. 
Ar jis jau pranešė savo ponui? Kokią rolę jis pats čia vai- 
dina? Ar jis padėjo vogti, ar ne? Ar jie jau žino, kad juos 
seka? 

Tas nežinojimas jį labai kankino. Tarpais jis manė, kad 
viskas žuvę, tarpais vėl tikėjo, kad Fogas dar nieko neži- 
no. Taip jam besvyruojant, praėjo kelios sunkios valandos. 

Paskui jis truputį nurimo ir nusprendė atvirai pasikal- 
bėti su Paspartu. 

— Jei man nepavyks suimti Fogo Honkonge,— svarstė 
Fiksas,— ir jei Matysiu jį visai išvažiuojant iš Anglijos že- 
mės, tai viską pasakysiu Paspartu. Jei tarnas bus padėjęs 
vogti ir viską žino, tai jau nieko gero nebepeši, o jei tar- 
nas nieko nežino apie vogimą, tai jam HALeE ania bus 
išduoti vagį. 

Taip besivarginant Paspartu ir Fiksui, Fogas buvo ra- 
miausias pasaulyje žmogus. Jis keliavo sau aplink Žemę 
visai nesirūpindamas savo palydovais, kurie sukosi 
aplink jį. 

Netolumais, tariant astronomų žodžiais, buvo žvaigždė 
traukėja, kuri, kaip kiekvienam gali rodytis, turėjo pa- 

traukti to džentelmeno širdį. Bet anaip toli! Audos gražy- 
bė, nors tai labai stebino Paspartu, iš“ pažiūros visai ne- 
traukė Fogo, o jeigu ir buvo koks traukimas, tai daug 
menkesnis už Urano traukimą, parodžiusį mokslo žmo- 
nėms vietą, kur buvo Neptūnas. 

Taip! Paspartu, nuolatos traukydamas pečius, stebėjosi, 
kad Fogas, matydamas tiek dėkingumo jaunos moteriškės 
akyse, vis buvo šaltas kaip ledas! Matyti, Fogas turėjo 
širdį prakilniems darbams — ne meilei. Taip pat visai ne- 
matyti buvo, kad jis nors kiek rūpintųsi savo kelionės 
pasisekimu. Tik vienas Paspartu puldinėjo, lakstė drebė- 
damas, kad nepasivėluotų. Kartą jis, atsirėmęs į turėklę, 
veizdėjo į greitai plaukiančią mašiną. Garas šnypšdamas 
veržėsi pro skyles. 

— Vos kruta mašina! — sušuko jis.— Mes labai negrei- 
tai važiuojame! Tai anglų darbas! O, kad tai būtų Ameri- 
kos laivas! Gal mus kaip kuodelius aukštyn blaškytų, bet 
važiuotumėm kaip vėjas! 


XVIII 
FILIJUI FOGUI PRADEDA NEBESISEKTI 


Paskutinėmis kelionės dienomis oras pradėjo prastėti. 
Vėjas pasidarė labai didelis. Pūtė iš žiemvakarių ir stūmė 
laivą atgal. „Rangunas“ ėmė baisiai supti, ir keleiviai tik- 
rai turėjo teisės bėdoti. 

Lapkričio 3 ir 4 dieną pūtė toks didelis vėjas, jog reikėjo 
nuimti visas bures. Puse dienos laivas beveik iš vietos 
nepaėjo. 

Tokiu oru laivas tegalėjo iš lengvo kapstytis, ir nemaža 
buvo priežasties bijoti, kad jis nusivėlins kokiom dviem 
dešimtim valandų arba dar daugiau, jei vėjas nepamažės. 

Bet Fogas ramiai žiūrėjo į banguojančią jūrą, kuri, ro- 
dos, tyčia prieš jį pakėlė kovą. Jis nesiskundė, buvo kant- 
rus, nors, sugaišęs dvidešimt valandų, galėjo neberasti 
garlaivio, einančio į Jokohamą, ir gauti kelias dienas 
laukti kito. Žiūrint į jo veidą, rodėsi, kad ir tas prastas 

oras ėjo į jo programą, kad jis buvo jo numatytas. Auda, 
šnekėdama su juo apie oro prastumą, nepastebėjo jame 
jokios atmainos. 

Užtat Fiksas visai kitaip žiūrėjo į tą nelaimę. Jis tiesiog 
džiaugėsi. Už tą vėtrą buvo jis labai dėkingas dangui, 
Nebūtų buvę jam didesnio džiaugsmo, jei ,,Rangunas“ dėl 
tos priežasties būtų turėjęs grįžti atgal. Kiekviena kliūtis 
jį džiugino, nes dėl jos Fogas galėjo kelias dienas užtrukti 
Honkonge. „Pats dangus su savo vėtromis nori man pa- 
dėti! — džiaugėsi policijos agentas.— Tai labai, labai ma- 
lonu! Tiesa, supa velnioniškai ir baisiai kankina jūros 
liga, bet kas yra pakęsti žinant, kad tokiomis aplinkybė- 
mis greičiau sučiupsiu vagį!" 

Nesunku numanyti, kaip sielojosi ir pyko ant vėtros 
Paspartu. „Lig šiol taip puikiai sekėsi! — galvojo jis.— Ir 
sausuma, ir jūra tarnavo Fogui. Jo klausė geležinkeliai ir 
garlaiviai. Vėjas ir garas, rodos, susijungė, kad galėtų 
pagreitinti jo kelionę. Argi jau būtų išmušus nelaimės 
valanda?" | 

Prancūzas buvo taip nusiminęs, tartum, pralaimėjus po- 
nui derybas, jis būtų turėjęs mokėti tucs dvidešimt tūks- 
tančių svarų. Vėtra taip jį erzino, jog jis, kaip tas Kserk- 
sas, mielai būtų liepęs išplakti jūrą su rykštėmis! Vargšas! 
Fiksas gudriai slėpė savo džiaugsmą ir gerai darė, nes 
riestai jam būtų buvę, jei Paspartu būtų sužinojęs jo 
džiaugsmo priežastį. 

Paspartu visą laiką, kol pūtė smarkus vėjas, išbuvo ant 
„Ranguno“ dangčio; jis jokiu būdu negalėjo nustygti apa- 
čioje. Jis lindo prie matrosų, norėdamas jiems padėti, lai- 
piojo į stiebus, visus stebindamas savo vikrumu. Šimtą 
kartų jis klausė kapitono, karininkų ir visų matrosų, kada 
nustos vėtra, Šie, matydami jį taip susirūpinusį, negalėjo 
tverti juokais. Paspartu, nepaisydamas jų juokų, vis klau- 
sinėjo, o jie nuolat siuntinėjo jį žiūrėti barometro, kuris 
tačiau vis nekilo. Nekantrusis prancūzas barometrą kratė, 
kratydamas keikė, bet nei kratymas, nei keikimas nieko 
negalėjo padėti. 

Pagaliau vėtra aptilo. Lapkričio 4 dieną jūra nurimo. 
Vėjas atsigręžė nuo pietų, ir laivas ėmė daug greičiau 
plaukti, 

Nušvito oras, nušvito ir Paspartu. Užtiesė vidurines ir 
apatines bures, ir „,Rangunas“ ėmė plaukti dar greičiau. 

Bet sugaišinto laiko jau nebegalima buvo užvaryti. Že- 
mė tepasirodė lapkričio 6 dieną, ryto penktą valandą. 
Fogo sąrašu reikėjo atvažiuoti į Honkongą lapkričio 5 die- 
ną, tai yra visa diena anksčiau. Garlaivis turėjo būti jau 
išplaukęs į Jokohamą. 

Šeštą valandą ant „„Ranguno“ dangčio pasirodė locma- 
nas, turėjęs nuvesti laivą į Honkongo prieplauką. 

Paspartu baisiai niežtėjo liežuvį paklausti locmano, ar 
jau garlaivis į Jokohamą išplaukė iš Honkongo, ar dar 
ne, bet bijojo gauti atsakymą, kad jau nebėra, 

— Geriau neklausiu,— nusprendė berniokas,— bent tru- 
putį turėsiu vilties! 

Čia jis pasidejavo Fiksui, kuris, apsimetęs geru bičiuliu, 
ėmė jį guosti, sakydamas, kad Fogas galėsiąs palaukti kito 
laivo. Tai taip supykino Paspartu, jog jis ko nesumušė 
savo geradario. 

Prancūzas nedrįso klausinėti 1ocmano dėl baimės nusto- 
ti paskutinės vilties. Fogas buvo visai kitoniškas; jis drą- 
siai priėjo prie to paties locmano ir ramiausiai paklausė, 
kada išeina garlaivis iš Honkongo į Jokohamą. 

— Rytoj rytą,— atsakė locmanas. 

— A! — atsiliepė Fogas nesistebėdamas. 

Paspartu, kuris čia pat tuo metu stovėjo, norėjo prišo- 
kes išbučiuoti už tą žinią locmaną, o Fiksas, kad būtų 
galėjęs, būtų su mielu noru nusukęs jam už tai galvą. 

— Kaip vadinasi tas laivas? — paklausė Fogas. 

— „Karnatikas",— atsakė locmanas. 

— Rodos, jis vakar turėjo išplaukti? 

— Taip, bet reikėjo taisyti vieną katilą, todėl važiavimą 
atidėjo rytdienai. 

— Dėkui tamstai, — tarė Fogas ir savo paprastais žings- 
niais sugrįžo į ,Ranguno“ salę. | 

Paspartu pagriebė locmano ranką ir, ją kietai spausda- 
mas, tarė: 

— Tamsta, tamsta puikus vyras! 

Locmenas, be abejojimo, negalėjo suprasti, už ką jam 
tas keleivis suspaudė taip dėkingai ranką. Sušvilpęs jis 

atsistojo savo vietoje ir ėmė vesti laivą į uostą pro dau- 
gybę visokių laivų. 

Pirmą valandą „„Rangunas" sustojo prie kranto, ir kelel- 
viai išlipo į sausumą. 

Reikia pripažinti, kad čia viena laimė tepadėjo Fogul. 
Kad ne katilo taisymas, „Karnatikas“ būtų išplaukęs lap- 
kričio 5 dieną, ir keleiviai, kurie važiavo į Japoniją, būtų 
gavę laukt kito laivo visą savaitę. Tiesa, Fogas ir dabar 
dar buvo susivėlinęs dvidešimt keturiomis valandomis, 
bet tas susivėlinimas negalėjo pakenkti visai kelionei. 

Ir tikrai, garlaivis, kuris plaukia iš Jokohamos į San 
Franciską, buvo sutaikintas su garlaivių, ateinančiu iš 
Honkongo, ir prieš šio atvažiavimą negalėjo išplaukti. 
Aišku, kad ir anas garlaivis turėjo nusivėlinti dvidešimt 
keturiomis valandomis, bet važiuoti per Didįjį vandenyną 
buvo paskirta dvidešimt dvi dienos, ir tuo laiku galima 
buvo užvaryti vieną dieną. Vadinas, Fogas trisdešimt 
penktą dieną nuo savo išvažiavimo iš Londono buvo toje 
pačioje vietoje, kur reikalavo būti jo kelionės sąrašas. 

„Karnatikas“ turėjo išplaukti kitos dienos ryto penktą 
valandą, todėl Fogas turėjo laisvo laiko šešiolika valandų 
visokiems savo arba, geriau sakant, Audos reikalams. 

Išlipęs iš laivo, Fogas padavė savo ranką Audai, prive- 
dė ją prie palankino ir paprašė nešikų pasakyti gerą vieš- 
butį; šie nurodė „Otel diu Cleb". Fogas sutiko, ir nešikai 
per dvidešimt minučių nunešė Fogą ir Audą į vietą. Pas- 
partu kartu pėsčias atėjo. 

Audai buvo pasamdytas puikus kambarys, Fogas, pasi- 
rūpinęs, kad jai nieko nestigtų, įsakė Paspartu būti vieš- 
butyje lig jam sugrįžtant, o pats išėjo Ieškoti Audos gi- 
minės. 

Džentelmenas nuėjo į biržą. Ten turėjo bet kas pažinti 
poną Džedžį, turtingiausią Žmogų visam mieste. 

Vienas makleris, kurio paklausė Fogas, tikrai pažino tą 
pirklį. Bet jau buvę dveji metai, kai jis nebegyvenęs Ki- 
nijoje. Susikalęs pinigų, išvažiavęs ir apsigyvenęs Euro- 
poje, greičiausiai Olandijoje, nes jis, čia būdamas, turėjęs 
su tuo kraštu daugiausia prekybos reikalų. 

Filijas Fogas sugrįžo į viešbutį. Jis tuojau nuėjo pas 
Audą ir jai pranešė, kad jos giminietis nebegyvenąs Hon- 

konge, kad jis būsiąs išvažiavęs į Olandiją. Auda iš pra- 
džios nieko į tai neatsakė. Ji pridėjo ranką prie kaktos 
ir susimąstė. Paskui savo maloniu balsu paklausė: 

— Ką man dabar daryti? 

— Važiuoti į Europą,— trumpai atsakė džentelmenas. 

— Bet aš negaliu tamstos sunkinti... | 

— Tamsta manęs nesunkini, tamsta man keliauti ne- 
kliudai. Paspartu! 

— Aš čia, — atsakė tarnas, / 

— Eik į ,„Karnatiką“ ir paimk tris kajutes. 

Paspartu labai nudžiugo, kad kartu važiuos jauna mo 
teriškė, pasirodžiusi jam tokia gera, ir tuojau išbėgo i 
viešbučio, 


XIX 


PASPARTU PERDAUG KARŠTAI IMASI 
UŽ SAVO PONĄ 


Honkongas yra salelė, kurią valdo Anglija nuo 1842 
metų karo. Per kelerius metus Didžioji Britanija pastatė 
čia nemažą miestą ir įsteigė Viktorijos uostą. Ta salelė 
yra netoli tos vietos, kur Kantono upė įteka į jūrą. Nuo 
jos tėra šešios dešimtys mylių lig Portugalijos miesto 
Makao, kuris stovi ant kito kranto. Honkongas, kaip ir 
galima buvo laukti, paėmė prekybos kovoje viršų, ir da- 
bar didesnė dalis kinų prekių perkant ir parduodant eina 
per tą anglų miestą. Čia anglai pasitiekė dokų, ligoninių, 
visokių sandėlių, pastatė gotikos katedrą, gatves išklojo 
asfaltu, ir dabar, žiūrėdamas į tą miestą, pasakytum, kad 
tai ne Kinijos, bet Anglijos miestas, kuris, apėjęs visą 
Žemę, nustojo Kinijoje. 

Paspartu, susikišęs rankas į kišenes, nudrožė į Viktori- 
jos uostą. Eidamas gavo matyti mieste palankinų, karų su 
burėmis, dar tebevartojamų Dangiškoje Imperijoje, minias 
kinų, japonų ir europiečių, kurie grūdosi gatvėse. Miestas 
berniokui pasirodė beveik panašus į Bombėjų, Kalkutą 
arba Singapūrą. Tokių miestų Anglijos pristatyta aplink 
visą Žemę. | 

Uostas buvo pilnas visų tautų karo ir prekybos laivų: 
anglų, prancūzų, amerikiečių, olandų, japonų ir kinų. 
Vaikščiodamas Paspartu pastebėjo tam tikrą skaičių vie- 
tinių gyventojų, kurie buvo apsivilkę geltonais drabužiais 
ir vis buvo labai seni. Nuėjęs nusiskusti pas vieną skutiką 
kiną, mokėjusį gerai angliškai, sužinojo iš jo, kad seni 
žmonės, susilaukę ne mažiau kaip aštuonių dešimčių metų, 
gali nešioti geltonos, arba karališkos, spalvos drabužius. 
Tas paprotys Paspartu pasirodė juokingas, nors pats neži- 
nojo dėl ko. 

Nusiskutęs barzdą, jis nuėjo į tą vietą, kur stovėjo 
„Karnatikas“, ir ten pamatė vaikščiojantį po krantą Fiksą. 
Jį matydamas, Paspartu nustebo. Policijos agento veidas 
buvo nuliūdęs. 

— Matyti, „Reformų klubo“ džentelmenams nesmagu,— 
tarė sau Paspartu,— kad mums vis taip sekasi! 

Jis priėjo prie Fikso ir linksmai jį pasveikino, apsimetęs 
nematąs jo nuliūdimo. 

Policijos agentas ne be priežasties buvo toks liūdnas: 
dar nebuvo įgaliojimo! Honkongas buvo paskutinė Ang- 
lijos žemės vietelė, ir jei jam nepavyktų suturėti Fogo 
tame mieste, tai jis jau visai iš jo nagų ištrūktų.. 

— O ką,— paklausė Fikso Paspartu,— ar tamsta jau nu- 
sprendei važiuoti su mumis į Ameriką? 

— Taip, — atsakė sukandęs dantis Fiksas. 

— Puiku! — sušuko, balsu juokdamasis, Paspartu.— Aš 
žinojau, kad tamsta nesiskirsi nuo mūsų. Eikim paimti 
vietų! 

Abudu įėjo į kontorą ir užpirko keturias kajutes. Val- 
dininkas, kuris pardavinėjo bilietus, jiems pasakė, kad 
„Karnatikas"“ jau pataisytas ir kad laivas išplauks to pa- 
ties vakaro aštuntą valandą, o ne kitos dienos rytą, kaip 
buvo pirma pranešta. 

— Labai gerai! — atsakė Paspartu.— Tai labai nudžiu- 
gins mano poną. Einu ir tuojau jam apie tai pranešiu. 

Tą valandą Fiksas, pamatęs Fogą sprunkant iš jo rankų, 
nusprendė viską pasakyti Paspartu. Tai buvo vienintelė 
priemonė sulaikyti jį kelias dienas Honkonge. 

Einant iš kontoros, Fiksas pakvietė prancūzą užsukti 
į smuklę. Paspartu turėjo laiko ir sutiko. 

Smuklė buvo netoli nuo kranto ir atrodė gana žmoniš- 
kai. Abudu įėjo į ją. Tai buvo plati ir išpuošta salė, jos 
gale stovėjo didelė lova, apkrauta pagalviais. Toj lovoj 
gulėjo keli žmonės ir miegojo. 

Prie mažų staliukų sėdėjo lig trijų dešimčių žmonių. 
Vieni iš jų gėrė porterį, anglų alų, kiti traukė degtinę arba 
dar smarkesnius gėralus. Daugumas rūkė iš ilgų pypkių 
opijų, sumaišytą su rožių esencija. Paskui laikas nuo lai- 
ko, jei kuris rūkytojas apsvaigęs griūdavo, smuklės tar- 
nai, paėmę jį už galvos ir kojų, nunešdavo ir paguldydavo 
šalia kitų ant tos didžiosios lovos. Ten jau buvo priguldyta 
kokia dvidešimtis tokių apsvaigusių rūkytojų. 

Fiksas ir Paspartu suprato, kad jie įėjo į smuklę, lanko- 
mą nuskarusių, nusigėrusių, nelaimingų žmonių, kuriems 
Anglija kasmet parduoda to kenksmingo vaisto, vadinamo 
opijum, už du šimtus šešiasdešimt milijonų frankų! 

Kinų vyriausybė buvo norėjusi panaikinti tą biaurų 
įpratimą aštriomis priemonėmis, bet nieko negalėjo pada- 
ryti. Pirma opijų rūkė tik turtingieji žmonės, paskui užsi- 
krėtė ta nelaime ir žemesnieji luomai; o dabar opijų var- 
toja jau visi ir visur, net moterys. Įgudusis rūkytojas gali 
išrūkyti opijaus per dieną lig aštuonių pypkių, bet po pen- 
kerių metų jis jau miršta. 

Tokių smuklių, į kurią suėjo Fiksas ir Paspartu, buvo 
labai daug, net ir Honkonge. Paspartu neturėjo pinigų, 
bet sutiko priimti „malonų“ Fikso pakvietimą, ketindamas 
kitą kartą tuo pačiu atsilyginti. 

Jie paprašė du butelius portveino. Paspartu gėrė gar- 
džiuodamasis, tuo tarpu Fiksas tik po truputį laižė ir vis 
žiūrėjo į prancūzą. Kalbėjosi apie šį ir tą, bet daugiausia 
apie Fikso nusprendimą važiuoti „Karnatiku“. Paspartu, 
išdykinęs butelius, atsikėlė ir tarė: 

— Reikia eiti pranešti Fogui, kad garlaivis plaukial 
anksčiau, negu buvo žadėta, 

„ Fiksas jį suturėjo. 

— Vieną minutę,— tarė jis. 

— O ką tamsta pasakysi? 

— Aš noriu pakalbėti su tamsta apie labai svarbų 
dalyką. | 

— Apie labai svarbų dalyką! — sušuko Paspartu, ger- 
damas paskutinius vyno lašelius, likusius stiklinėje.— Bet 
dabar neturiu kada, geriau pakalbėsime apie tai rytoj. 

— Palūkėk truputį, — atsakė Fiksas.— Aš noriu kalbėti 
apie tamstos poną! 

"Paspartu, išgirdęs tuos žodžius, su atidžia pažvelgė į po- 
licijos agentą. 

Fikso veidas jam pasirodė keistas. Jis atsisėdo. 

— Ką gi tamsta nori man pasakyti? — tarė Paspartu. 

Fiksas padėjo savo ranką ant Paspartu peties ir tyliu 
balsu paklausė: 

— Tamsta supratai, kas aš? 

— Kokiu būdu! — atsakė Paspartu juokdamasis, 

— Aš tamstai viską pasakysiu... 

— Dabar jau viską žinau, broliuk! A, gerai! Prašom 
sakyti! Bet pirma duok man pastebėti, kad tie džentelme- 
nai visai be reikalo rūpinasi! 

— Be reikalo! — atsiliepė Fiksas.— Tamsta taip kalbi 
nesuprasdamas. Matyti, kad tamsta nežinai tos sumos di- 
dumo! 

— Kaip nežinojęs! — atsakė Paspartu. — Dvidešimt 
tūkstančių svarų! 

— Penkiasdešimt penki tūkstančiai! —tarė Fiksas, 
spausdamas ranką prancūzui. 

— Ką! — sušuko Paspartu.— Ponas Fogas drįso!l..— Pen- 
kiasdešimt penki tūkstančiai svarų!.. Tai dar labiau nebe- 
galiu gaišti, — pridėjo jis, keldamasis vėl. 

— Penkiasdešimt penki! — atkartojo . Fiksas, sodinda- 
mas Paspartu prie vėl ainešto degtinės butelio.— Jei man 
pavyktų, aš gaunu dovanų du tūkstančius svarų. Padėk. 
man — gausi penkis šimtus! 

— Tamstai padėti? — sušuko Paspartu išpūtęs akis. 

— Taip, man padėti sulaikyti Fogą kelias dienas Hon- 
kongel 

— Ką!l — sušuko Paspartu.— Ką tamsta sakai? Negana, 
kad tie džentelmenai seka mano poną, nepasitiki jo teisin- 
gumu, dar nori jam kliudyti! Gėda man dėl jų! 

— Atsiprašaul!.. Ką tamsta čia šneki? — paklausė Fiksas, 

— Aš sakau, kad tai labai negražu. Tai vis tiek kaip 
apiplėšti Fogą, ištraukti jam pinigus iš kišenės! 

— Juk mes to ir norime! 

— Tai čia žabangos! — sušuko Paspartu, užkaitęs nuo 
degtinės, kurią jam vis davė Fiksas.— Tikros žabangos! 
Še tau džentelmenai! Draugai! 

Šie žodžiai Fiksui buvo nebesuprantami. 

— Draugai, — atkartojo Paspartu,—,, Reformų klubo“ na- 
riai! Mano ponas yra žmogus teisingas ir, jei jis dėjo la- 
žybas, tai nori jas teisingai ir laimėti! 

— Bet kuo tamsta mane laikai? — paklausė Fiksas, pa- 
žiūrėjęs Paspartu į akis. 

— Kuo laikau?! „Reformų klubo“ narių agentu, kuriam 
pavesta sekti mano pono kelionė! Tai labai žemas darbas! 
Nors aš jau seniai supratau, ką čia tamsta veiki, bet Fogui 
dar nepasakiau! 

— Ir jis dar Lieko nežino? — paklausė tuojau Fiksas. 

— Nieko,— atsakė Paspartu, tuštindamas dar vieną 
stiklą. 

Policijos agentas pridėjo ranką prie kaktos. Jis svyravo, 
ar toliau sakyti. Bet ką jis turėjo daryti? Paspartu klydo 
tikrai, bet dėl tos priežasties buvo dar sunkiau išaiškinti 
jam savo planą. Aiškiausia buvo, kad berniokas kalbėjo 
nuo širdies ir kad vogti ponui jis nepadėjo, — Fiksas to 
galėjo bijoti. 

— Gerai,— tarė jis sau,— jei jis nevogė, tai man padės. 

Seklys galutinai nusprendė. Juk jam ir laiko nebebuvo 
laukti.- Šiaip ar taip, reikėjo Fogą sulaikyti Honkonge. 

— Klausyk,— tarė Fiksas,— klausyk gerai. Aš nesu, 
kaip tamsta manai, „Reformų klubo“ narių agentas... 

— Kas gil — atsiliepė Paspartu ironišku balsu. 

— Aš esu policijos agentas, įgaliotas Londono vyres- 
nybės. 

— Tamsta... policijos agentasl.. 

— Taip, aš prisipažįstu— atsakė Fiksas.— Štai mano 
popieriai. 

Fiksas ištraukė ir parodė Paspartu popierių, kur buvo 
pasirašęs Londono policijos viršininkas. Nustebęs Paspar- 
tu žiūrėjo į Fiksą, negalėdamas nė žodžio ištarti. 

— Fogo derybos,— tarė Fiksas,— tai tik vienas prasi- 
manymas ir žabangos, į kurias jis įpainiojo tamstą ir visus 

„Reformų klubo" narius. Jis taip apsuko, jog tamsta neži- 
nodamas likai jo bičiulis. 

— Koks bičiulis?..— sušuko Paspartu, 

— Prašom paklausyti. Šių metų rugsėjo 28 dieną iš Ang- 
lijos Banko kažkas pavogė penkiasdešimt penkis tūkstan- 
čius svarų; vagies pažymiai yra žinomi. Štai tie pažymiai: 
iš jų išeina, kad tas vagis — Fogas. 

— Niekus tauški! — suriko Paspartu, trenkdamas savo 
tvirtu kumščiu į stalą.— Mano ponas teisingiausias žmo- 
gus pasauly! 

— Iš kurgi tamsta žinai? — atsakė Fiksas.— Ir -pažinti 
tamsta jo gerai nepažįsti] Tamsta pristojai prie jo tarnauti 
tą pačią dieną, kai jis važiavo. Jis išvažiavo labai skubin- 
damas, prasimanęs negirdėtą priežastį, be daiktų, pasigrie- 
bęs krūvą banko bilietų! Ir tamsta drįsti tvirtinti, kad jis 
teisingiausias žmogus! 

— Taip, taip! — tvirtino berniokas. 

— Tai tamsta nori būti areštuotas kaip jo bičiulis? 

Paspartu suspaudė savo galvą abiem rankom. Jo nebe- 
galėjai nė pažinti. Jis nedrįso žvilgterėti į policijos agen- 
tą. Filijas Fogas — vagis! Jis — Audos išgelbėtojas, drą- 
siausias ir narsiausias žmogus! Tačiau jis įtariamas! Pas- 
partu stengėsi nustumti lendančius į jį abejojimus. Jis ne- 
norėjo tikėti, kad jo ponas būtų kaltas. 

— (Galų gale ko gi tamsta nori iš manęs? — tarė jis poli- 
cijos agentui. 

— Štai ko,— atsakė Fiksas,— aš sekiau Fogą lig čia vis 
negalėdamas gauti įgaliojimo areštuoti. Aš prašiau, ir man 
jau seniai išsiuntė jį iš Londono. Reikia, kad tamsta man 
padėtum suturėti Fogą kelias dienas Honkonge. 

— Aš, kad aš., | 

— Ir aš su tamsta dalinuos du tūkstančius svarų, kuriuos 
prižadėjo dovanų Anglijos Bankas. 

— Niekados! — atšovė Paspartu, norėjo atsikelti, bet 
vėl susmuko. Jis pasijuto, kad visas nusilpęs, kad galva 
jam apsisukusi, 

— Fiksai,— tarė jis, pindamas liežuvį, — jeigu viskas, 
ką tamsta sakai, būtų tiesa... Jeigu mano ponas būtų vagis, 
kurio tamsta ieškai... bet aš netikiu... aš tarnavau... aš jam 
dabar tebetarnauju... jis man buvo geras, jis sąžiningas, 

prakilnus... Jį išduoti... niekados... ne, už viso pasaulio 
turtus.. Aš iš to krašto, kur išdavikų nėral.. 

— Tamsta nesutinkiį 

— Nesutinku. 

— Pamirškime, ką aš kalbėjau,— tarė Fiksas,— ir ger- 
kime. 

— Gerai, gerkime! 

Paspartu vis labiau ir labiau svaigo. Fiksas nusprendė 
visai jį nugirdyti, kad nepraneštų ponui, kada išeina gar- 
laivis. Ant stalo gulėjo kelios pypkės, prikimštos opijaus. 
Fiksas įspraudė vieną į Paspartu ranką. Šis ją.paėmė, įsi- 
dėjo į burną, užsidegė, patraukė kelis dūmus ir išvirto 
visai apsvaigęs. 

— Pagaliau! — tarė Fiksas, žiūrėdamas į gulintį Paspar- 
tu.— Fogui dabar niekas nebepranėš, kada išplaukia „„Kar- 
natikas“. Kad jis ir išvažiuotų, tai išvažiuotų be to pra- 
keikto prancūzo, kuris dabar viską žino! 

Paskui policijos agentas, užsimokėjęs už degtine ir 
pypkę, išėjo iš smuklės. 


XX 
FIKSAS SUSIDURIA SU PAČIU FILIJU FOGU 


Tuo tarpu Fogas vaikščiojo su Auda po Anglijos miesto 
gatves. Kai Auda sutiko važiuoti į Europą, reikėjo parū- 
pinti jai reikalingų daiktų tokiai ilgai kelionei. Toks ang- 
las, kaip Fogas, dar galėjo šiaip taip keliauti aplink Žemę 
su vienu maišeliu rankose, bet moteriškei važiuoti tomis 
sąlygomis nebetiko. Todėl reikėjo jai pripirkti drapanų ir 
kitų daiktų. Pirkimo reikalais jie ir vaikščiojo abudu iš 
vienos krautuvės į kitą. Atsiprašinėjant ir atsisakinėjant 
Audai imti šį ar tą brangesnį daiktą, Fogas vis kartojo: 

— Tai reikalinga mano kelionei, tai eina į mano pro- 
gramą. 

Prisipirkę visokių daiktų, Fogas su Auda sugrįžo į vieš- 
butį ir papietavo prie bendrojo stalo. Pietūs buvo puikūs. 
Po pietų Auda paspaudė „angliškai“ savo išgelbėtojui ran- 
ką ir nuėjo į savo kambarį, nes buvo truputį pavargusi. 

Džentelmenas visą vakarą skaitė laikraščius „„Taims“ it 
„Iliustreitid London Njus“. 

Jei jis būtų mokėjęs kada nors stebėtis, tai tikrai būtų 
nustebęs, kad jo tarnas taip ilgai nepareina. Bet žinoda- 
mas, kad garlaivis iš Honkongo išplaukia į Jokohamą tik 
kitos dienos rytą, visai tuo nesirūpino. Kitą dieną, paskam- 
binus rytą Fogui, Paspartu taip pat nebuvo. 

Ką galvojo džentelmenas, kai jis pamatė, kad tarnas dar 
negrįžo, niekas nebūtų galėjęs pasakyti. Jis apsitaisė, pa- 
siėmė savo maišelį, liepė pasakyti Audai, kad jau metas 
važiuoti, ir išsiuntė paieškoti palankino. 

Tuomet buvo aštunta valanda, o „,Karnatikas“ turėjo iš- 
eiti pusę devintos. ' 

Fogas ir Auda sulipo į palankiną, atgabentą prie vieš- 
bučio durų, ir juos ėmė nešti į uostą. Jų daiktus, sudėtus 
į karelius, vežė paskui. 

Po pusvalandžio keleiviai buvo prie kranto, kur Fogui 
pasakė, kad „Karnatikas“ išplaukęs iš Honkongo jau va- 
kar vakare. 

Fogas, kuris tikėjosi čia rasti savo tarną ir garlaivį, ne- 
berado nei vieno, nei antro. Bet jokio nusiminimo nema- 
tyti buvo jo veide. Pamatęs labai susirūpinusią Audą, tarė 
jis, ją ramindamas: 

— Truputį nemalonus atsitikimas. 

Tuo tarpu prisiartino prie jo nepažįstamas žmogus. Tai 
buvo policijos agentas Fiksas, kuris jį pasveikino ir tarė: 

— Ar tik tamsta nebūsi, kaip aš, vakar atvažiavęs ,„Ran- 
gunu'ė 

— Taip, — atsakė šaltai Fogas,— bet aš tamstos nepa- 
žįstu... 

— Atsiprašau, bet aš tikėjausi čia rasti tamstos tarną. 

— Tai tamsta žinai, „kur jis yra? — tuojau paklausė 
moteriškė, 

— Kaip! — atsakė Fiksas, apsimetęs nustebusiu.— Ar jo 
nėra prie tamstų? 

— Ne, — atsakė Auda.— Nuo vakar dienos jis pražuvo. 
Kad tik nebūtų be mūsų išvažiavęs „Karnatiku“? 

— Be tamstų, ponia? — atsiliepia policijos agentas.— 
Bet, atsiprašau už drąsumą, tamstos ketinote važiuoti tuo 
laivu? 

— Tuo. 

— Aš taip pat. Todėl labai gaila, kad nepatekau. „Kar- 
natikas“, pabaigęs savo taisymą, išplaukė iš Honkongo 
dvylika valandų anksčiau, negu buvo mums pasakyta. Kito 
laivo dabar reiks laukti visą savaitę. 

Tardamas žodžius „visą savaitę“, Fiksas jautė savo šir- 
dyje neapsakomai didelį džiaugsmą. Visą savaitę! Fogas 
gaiš Honkonge visą savaitę! Dabar jau ganės laiko ateiti 
įgaliojimui!l Pagaliau žybterėjo laimė valdžios atstovui! 

Bet Fogas ramiu balsu tarė: 

— Juk Honkongo uoste yra ir daugiau laivų, kuriais 
galima važiuoti! 

Ir, padavęs ranką Audai, nuėjo ieškoti laivo. 

Fiksui gal ne taip būtų sopėję, jei kas jam būtų skėlęs 
su lazda per galvą, negu nuo tų Fogo žodžių. Širdis ėmė 
tiesiog šokinėti krūtinėj. Paskui, nukabinęs nosį, nusekė 
paskui džentelmeną. 

Rodėsi, laimė visai atstojo nuo to, kuriam lig šiol taip 
ištikimai tarnavo. Fogas tris valandas vaikščiojo po uostą, 
nusprendęs, jei reikėtų, samdyti visą laivą lig Jokohamos; 
bet nebuvo nė vieno laivo, galėjusio tuojau važiuoti. Fik- 
so širdis truputį atsigavo. 

Fogas tačiau nusiminimo nerodė, Jis vis klausinėjo laivo 
ir jau buvo nutaręs eiti ieškoti lig Makao. Tuo tarpu pri- 
ėjo prie jo kažkoks jūreivis. 

— Tamsta, rodos, ieškai laivo? — tarė jis, imdamas 
kepurę. 

— Tamsta turi? — paklausė Fogas. 

— Yra. Locmano laivas Nr. 43, geresnio čia negausi. 

— Greitai eina? 

— Maždaug nuo aštuonių lig devynių mylių per valan- 
dą. Gal tamsta pažiūrėtum? 

— Gerai. 

— Tamsta būsi patenkintas. Tamsta nori pasivažinėti 
po jūrą“ 

— Ne, Toliau keliauti, 

— Keliauti? 

— Ar tamsta gali mane nuvežti į Jokohamą? 

Jūreivis, išpūteęs akis, atsakė: 

— Tamsta iš manęs juokiesiė 

— Visai ne! Aš pasivėlinau į ,Karnatiką", o man reikia 
šio Mėnesio 14 būtinai būti Jokohamoje, kad galėčiau įsi- 
sėsti į laivą, išplaukiantį tą dieną į San Franciską. 

— Labai gaila,— atsakė jūreivis — bet negalima. 

— Aš tamstai mokėsiu po šimtą svarų per dieną ir, jei 
nuveši laikų, dar pridėsiu du šimtus svarų dovanų. 

— Tamsta tiesą sakai? — paklausė locmanas. 

— Visai tiesą, — aisakė Fogas. 

Locmanas paėjėjo toliau. Jis pasižiūrėjo į jūrą. Matyti, 
svyravo: norėjo paimti daug pinigų, bet bijojo toli plaukti. 
Fiksas buvo lyg negyvas. 

Fogas tuo tarpu paklausė Audos: 

— Ar tamsta nebijosi? 

— Su tamsta nieko nebijosiu,— atsakė moteriškė. 

Locmanas vėl priėjo prie džentelmeno ir nusiėmė ke- 
purą. 

— Oką? — tarė Fogas. 

— Štai ką,— atsakė locmanas,— plaukti taip toli ir dar 
tokiu metu dvidešimties tonų laivu būtų labai pavojinga 
mano žmonėms, Man ir tamstai. Bet mes ir nenuvažiuotu- 
mėm laiku, nes iš Honkongo į Jokohamą yra tūkstantis 
šeši šimtai penkiasdešimt mylių. | 

— Tiktai tūkstantis šeši šimtai, — pataisė Fogas, 

— Tai tas pat. 

Fiksas atsiduso lengviau. 

— Bet galima kitaip padaryti, — pridėjo locmanas, 

Fiksui vėl numirė blusos. 

— Kokiu būdu? — paklausė Fogas. 

— Štai kokiu: važiuoti į Nagasakį, esantį pačiuose Ja- 
ponijos pietuose; į tą Miestą tėra vienuolika šimtų mylių. 
Dar geriau — važiuoti stačiai į Šanchajų, į kurį iš Hon- 
kongo daugiau nebus kaip aštuoni šimtai mylių. Važiuo- 
jant į Šanchajų, visą laiką nereikėtų tolintis nuo Kinijos 
kranto, ir dar jūros srovė mus varytų į šiaurę. 

— Juk aš ne iš Šanchajaus ir ne iš Nagasakio, — atsakė 
Fogas,— turiu išvažiuoti į San Franciską, bet iš Joko- 
hamos. 

— Tai vis tiek, — tarė locmanas.— Garlaivis plaukia į 
San Franciską ne iš Jokohamos. Jis tik sustoja Jokohamoj 
ir Nagasaky, bet pradeda plaukti nuo Šanchajaus. 


---— 

— Ar tamsta tai tikrai žinai? 

— Tikrai. 

— Ir kada garlaivis išeina iš Šanchajaus? | 
„ — 11 dieną, vakaro septintą valandą. Vadinas, dar mes 
turime keturias dienas. Keturios dienos arba devynios de- 
šimtys šešios valandos. Važiuojant apskritai per valandą 
po aštuonias mylias, galima lengvai nuvažiuoti tuos aštuo- 
nis šimtus mylių, jei pūs tinkamas vėjas nuo pietryčių ir 
jei jūra bus rami. 

— Kada tamsta gali išvažiuoti?.. 

— Už valandos. Dar reikia nusipirkti šiokių tokių daiktų. 

— Vadinas, sutarta... Tamsta laivo savininkas? 

— Aš, Džonas Bensbis, ,,Tankaderės“ savininkas. 

— Nori tamsta rankpinigių? 

— Jei tamsta galėtum. 

— Štai du šimtai svarų... 

Paskui Fogas tarė Fiksui: 

— Jei tamsta norėtum, prašau pasinaudoti tuo laivu. 

— Aš ir pats, — atsakė Fiksas,— buvau norėjęs prašytis. 

— Gerai. Už pusvalandžio mes būsime čia. 

— Bet kur būtų tas berniokas? — tarė Auda, kuriai la- 
bai rūpėjo Paspartu pražuvimas., 

— Aš jam padarysiu viską, ką galėsiu, — atsakė Fogas, 

Fiksas siuto iš piktumo. Baisiai nusiminęs, jis keikda- 
mas nusekė paskui laivo savininką. Fogas su Auda nuėjo 
į Honkongo policiją. Papasakojęs. policijai, kaip atrodo 
Paspartu, džentelmenas tarė: 

— Jeigu jis atsirastų, tai grąžinkite į tėvynę. Tam tiks- 
lui aš palieku pinigų. 

Paskui jis nuėjo pas prancūzų konsulą ir taip pat paliko 
pinigų grįžti Paspartu namo, 

Daugiau reikalų nebebuvo. Fogas su Auda pasiėmė savo 
daiktus, pasisamdė palankiną ir nuvyko į uostą. 

Išmušė trečią valandą. Locmano laivui Nr. 43 buvo 
visko pripirkta, viskas sutaisyta, tik reikėjo važiuoti. 

„Tankaderė“ buvo dailus ir stiprus laivelis. Prie jo tar- 
navo, be paties savininko, dar trys matrosai. Tai buvo 
drąsūs ir stiprūs vyrai, kurie, beieškodami žuvusių laivų, 
priprato prie vandens ir gerai pažino jūrą. Džonas Bensbis 
buvo keturių dešimčių penkerių metų žmogus — vyras 


05 


tvirtas, stiprus, visas nudegęs saulės. Jo žvitrios akys, 
energingas veidas galėjo įkvėpti pasitikėjimą kiekvienam 
bailiui, 

Fogas ir Auda įlipo į laivą. Fiksas jau buvo ten. Kelei- 
viai suėjo į jiems paskirtą kajutę, kur pasieniais buvo 
prirakintos kelios lovelės. Vidury stovėjo stalas, o ant sta- 
lo lempa. Sėdėti buvo pastatytos kanapos. Tai buvo mažas, 
bet švarus kambarėlis. 

— Gaila, kad aš tamstai negaliu suteikti nieko geres- 
nio,— tarė Fogas Fiksui, kuris vietoj atsakymo linkterėjo 
galvą. 

Policijos agentui buvo nelabai gražu naudotis Fogo ma- 
lonėmis. 

— Jis mandagus, biaurybė, bet vis dėlto vagis, — pagal- 
vojo Fiksas. 

Dešimt minučių po trečios ištiesė bures. Ant laivo ple- 
vėsavo Anglijos vėliava. Keleiviai išėjo ant dangčio. Fo- 
gas ir Auda žiūrėjo į krantą, jie vis dar norėjo pamatyti 
Paspartu. | 

Fiksas taip pat žiūrėjo į krantą, bet žiūrėjo drebėdamas: 
jis bijojo, kad neatsirastų iš kur prancūzas, nes tuomet 
viskas paaiškėtų ir jam jau būtų sunku išsipainioti iš tos 
bėdos. Bet prancūzo nematyti buvo. 

Pagaliau Džonas Bensbis davė ženklą, ir „Tankaderė", 
pučiant geram vėjui, smagiai išplaukė į jūrą. 


XXI 


DIDELIS PAVOJUS „TANKADERĖS“ SAVININKUI 
NUSTOTI DVIEJŲ ŠIMTŲ SVARŲ DOVANOS 


Plaukti aštuonis šimtus mylių tokiu menku laivu, dviejų 
dešimčių tonų, ypač tuo audringu metu, buvo dalykas la- 
bąi pavojingas. Kinų jūra yra vėjo pagairėj ir rudens mė- 
nesiais keleiviams baisi. 

Locmanas ėmė mokestį nuo dienos, bet jo didžiausias 
pelnas buvo už laiku pristatytus keleivius į Jokohamą. Jo 
sutikimas vežti žmones į Šanchajų tokiu keliu buvo tiesiog 


neapsakoma drąsybė, jei ne beprotystė. Bet Džonas Bens- 
bis buvo įsitikinęs, kad jo „Tankaderė“ moka skraidyti 
bangomis kaip žuvėdra, ir, tur būt, jis neklydo. 

Tos pačios dienos vakare „Tankaderė“ tebeplaukė vin- 
giais Honkongo pakraščiais, iš kiekvienos vietos kaip 
žuvis gražiausiai išsisukdama. 

— Man nėra reikalo,— tarė Fogas locmanui, kai laivas 
ėjo į pačią jūrą, — prašyti, kad tamsta skubintum kiek ga- 
lima greičiau. 

— Tamsta gali visai pasitikėti manim, — atsakė Džonas 
Bensbis.— Mes tiek užtiesėm burių, kiek leidžia vėjas. 

— Čia tamstos dalykas, ne mano, aš pasitikiu tamsta. 

Filijas Fogas, atstatęs krūtinę ir iškėlęs galvą, drąsiai 
žiūrėjo į jūros bangas. Auda, sėdėjusi netolį jo, truputį 
bijodama žvalgėsi į okeaną, kuris jau pradėjo temti ir 
kurio vilnys ją varė į nežinomą tolybę. Viršum jos galvos 
plevėsavo baltos burės, tos kaip kokie sparnai nešė laivą. 
Stumiamas vėjo, jis lyg paukštis skriste skrido. 

Atėjo naktis. Mėnuo buvo jaunas, ir-jo nedidelė šviesa 
greit išnyko rūke. Netrukus nuo rytų ėmė kilt debesiai ir 
aptraukė pusę dangaus. 

Locmanas uždegė tam tikrus žiburius, kad kiti laivai, 
kurių daug plaukė po tą jūrą, neužeitų ir nesuskaldytų 
mažos „„Tankaderės“. 

Fiksas svajojo, stovėdamas ant priešakinio dangčio. Ži- 
nodamas, kad Fogas žmogus nešnekus, nenorėjo jo nė 
kalbinti. Iš kitos pusės, Fiksui buvo nelabai smagu žiūrėti 
į akis tam žmogui, kuris jam daro tiek malonių, o jis nori 
jį pražudyti. Seklys galvojo apie tai, kas bus toliau. Jis 
buvo įsitikinęs, kad Fogas nestos Jokohamoje, kad jis tuo- 
jau sės į garlaivį, einantį į San Franciską, kad jis, pasiekęs 
Ameriką, mokės pasislėpti ten, kur jo niekas negalės nei 
rasti, nei nubausti. Fogo planas jam rodėsi labai aiškus. 

— Paprastas vagis, — galvojo Fiksas,— būtų iš Anglijos 
tiesiai važiavęs į Ameriką, bet Fogas išsirinko tolimiausią 
kelią; jis apvažiavo jau tris Žemės dalis, kad geriau galėtų 
pasiekti Amerikos krantą, kur jis pasislėps ir gyvens vog- 
tais pinigais kaip ponas. Jeigu ten Fogas apsigyventų, ką 
tada man daryti? Palikti tą žmogų? Ne, šimtą kartų nel 
Nė žingsnio nesitrauksiu nuo jo, kol negausiu vyriausybės 

leidimo areštuoti. Taip daryti mano šventa priedermė, Vie- 
nas daiktas jau man pavyko: atskyriau Paspartu nuo pono. 
Po to, kai išsipasakojau viską tam prancūzui, geriausias 
daiktas būtų, kad ponas su tarnu niekuomet nebesusitiktų. 

Fogas tačiau nebuvo pamiršęs savo taip netikėtai išny., 
kusio tarno. 

— Gal jis kartais paskutinę valandą sėdo ir išvažiavo 
su „„Karnatiku“,— galvojo džentelmenas. 

Taip spėjo ir Auda, kuri labai gailėjosi žmogaus, išplė- 
šusio ją iš mirties nagų. Jeigu būtų tikrai jis išvažiavęs 
su „Karnatiku“, tai galima būtų jį rasti Jokohamoje. 

Apie dešimtą valandą vėjas ėmė kilti. ,,Tankaderė" taip 
pat puikiai plaukė, bet visi laukė vėtros. 

Apie vidurnaktį Fogas su Auda nulipo į kajutę. Fiksas 
buvo pirma nuėjęs ir jau miegojo. Locmanas su savo ma- 
trosais išbuvo ant dangčio visą naktį. 

Kitą dieną, lapkričio 8, saulei tekant, laivas buvo nu- 
ėjęs jau daugiau negu šimtą mylių. Jis ėjo per valandą 
nuo aštuonių ligi devynių mylių. „,„Tankaderė“ tą dieną 
nusitolino nuo kranto per penkias mylias; bet kartais pro 
Tūką matyti buvo žemė. 

Vėjas pūtė nuo sausumos, ir jūra buvo gana nerami, 
Laivą supo. 

Į vidudienį vėjas truputį aptilo ir ėmė pūsti nuo piet- 
ryčių. Bet po dviejų valandų jis vėl padidėjo. 

Fogas ir Auda nesirgo jūros liga, ir abudu gardžiai 
valgė konservus su džiūvėsiais. Valgyti jie pakvietė kartu 
ir Fiksą, kuris, nors jam buvo nesmagu, sutiko pasistiprin- 
ti, nes žinojo, kad pilvas — ne brolis. Važiuoti to žmogaus 
lėšomis ir valgyti jo duoną jam atrodė nepatogu ir negra- 
žu. Todėl jis valgė maža ir nedrąsiai. 

Bet pavalgęs Fiksas pasitraukė Fogą į šalį ir tarė: 

— Gerbiamasis... 

Tas žodis „gerbiamasis“ jam, rodos, nudegino lūpas, ir 
jis vos susiturėjo nepaėmęs už sprando tam „gerbiama- 
jam"! 

— Gerbiamasis, tamsta man padarei didelę malonę pri- 
ėmęs į laivą; nors negaliu taip leisti pinigų, kaip tamsta, 
bet vis dėlto norėčiau atsilyginti už savo dalį... 

— Geriau apie tai nekalbėkime,— atsakė Fogas. 

— Bet, jeigu aš noriu... 

— Ne, ne,-—- atkartojo Fogas,— prašom nesirūpinti. Tai 
eina į mano bendrąsias išlaidas! 

Fiksas padėkojo. Jam buvo pikta ant savęs. Visą dieną 
daugiau jis nieko nekalbėjo. 

Tuo tarpu „Tankaderė“ sau skubindama plaukė. Džonas 
Bensbis ne kartą sakė Fogui, kad nuvešiąs keleivius į Šan- 
chajų laiku. Fogas jam atsakinėjo, kad jis neabejojąs dėl 
to. Visas ekipažas -nėrėsi iš kailio. Pažadėtosios dovanos 
ragino kiekvieną matrosą. | 

Vakare locmanas pranešė, kad nuo Honkongo nuva- 
žiuota jau šimtas dvidešimt mylių. Fogas galėjo tikėtis, 
kad jis atvyks į Jokohamą nei vėlai, nei anksti, kad tas 
„truputį nemalonus atsitikimas“ Honkonge nepakenks jo 
kelionei. 

Naktį, prieš auštant, „Tankaderė“ įplaukė į Fo-Kjeno 
sąsiaurį, kuris skiria didelę Formozos salą nuo Kinijos že- 
mės ir perkerta Vėžio atogrąžą. Tam sąsiaury yra daug 
verpetų, todėl važiuoti buvo labai nelengva. Bangos kliu- 
dė plaukti. Ant dangčio sunku buvo stovėti. 

Auštant vėjas pakilo dar didesnis. Dangus pranašavo 
vėtrą. Barometras taip pat rodė staigią oro atmainą. Pra- 
ėjusios dienos vakare saulė leisdamasi buvo aptraukta 
raudonu rūku. Tokia ji teesti prieš vėtrą. . 

Locmanas dažnai žvalgėsi į dangų, vis kraipė galvą ir 
kažką vienas kalbėjo. Pagaliau, prisiartinęs prie Fogo, 
tarė jam tyliu balsu: 

— Ar galima tamstai viską sakyti? 

— Viską,— atsakė Fogas. 

— Tuojau pakils vėtra. 

— Iš žiemių ar iš pietų? — paklausė Fogas. 

— Iš pietų. 

— Kad iš pietų, tai mūsų laivą greičiau varys! — tarė 
Fogas. 

— Jei tamsta nebijai, tai man nebėr ko kalbėti, — atsa- 
kė locmanas. 

Džonas Bensbis, laukdamas vėtros, ėmė ruoštis. Jis liepė 
tuojau nuimti bures. Visas duris uždarinėjo, visas skyles 
užkamšė, kad joks lašelis vandens negalėtų įeiti į vidų. 

Kad laivas eitų pavėjais, paliko nenuimtą vieną trikampę 
burę, padarytą iš stipraus audeklo. 

Savo keleiviams locmanas patarė eiti į kajutę. Bet sė- 
dėti ankštam kambary, beveik be oro, niekas nepanorėjo. 
Nei Fogas, nei Auda, nei Fiksas nesutiko lipti nuo dangčio. 

Apie aštuntą valandą vėtra tikrai pakilo. Vėtra buvo 
su lietum. Vėjas ėmė nešti „Tankaderę“ kaip plunksną. 
Sunku būtų apsakyti jos greitumą. Smarkiausiai bėgdamas 
garvežys — tik vėžlys prieš ją. 

„Tankaderė“, mėtoma milžiniškų bangų, visą dieną 
švilpė į šiaurę. Dvidešimt kartų vandens kalnas, vyda- 
"masis paskui, buvo beskandinąs laivą, bet įpratusi vairi- 
ninko ranka vis gelbėjo nuo pražūties: Visa baimė pasi- 
baigdavo tuo, kad vanduo aptėkšdavo keleivius nuo gal- 
vos ligi kojų; bet jie nesiskundė. Fiksui tai ne per daug 
tiko. Auda, įsmeigus akis, žiūrėjo į Fogą ir gėrėjosi jo 
drąsybe. O Fogas atrodė toks, lyg ir ta vėtra būtų ėjusi 
į jo programą. | 

Lig to laiko „„Tankaderė“ ėjo į žiemius. Bet į vakarą, 
kaip ir reikėjo laukti, vėjas atsisuko nuo žiemvakarių, ir 
bangos ėmė mušti į laivo šoną. 

Naktį vėtra dar padidėjo. Matydamas temstant ir audrą 
vis kilstant, pats Džonas Bensbis pradėjo bijoti. Jis ėmė 
tartis su savo žmonėmis, bene geriau būtų sustoti prie 
kranto. 

Pasitaręs su jais, jis priėjo prie Fogo ir tarė jam: 

— Aš manyčiau, kad mums būtų geriau priplaukti prie 
artimiausio uosto ir palaukti, kol aptils vėtra, 

— Ir aš taip manau, — atsakė Fogas, 

— A,— tarė locmanas,— bet į kurį? 

— Aš vieną težinau,— ramiai atsakė Fogas, 

— O kokį? 

— Šanchajų! 

Iš karto jūreivis nesuprato, kiek tame atsakyme buvo 
pasiryžimo ir atkaklumo. Paskui jis sušuko: 

— Tiesą tamsta sakai. Tiktai į Šanchajų! 

Ir nuo to laiko „Tankaderė“ vis varėsi į šiaurę. 

Tikrai baisi naktis! Tai buvo stebuklas, kad mažas lai- 
velis išliko sveikas. Auda buvo baisiai nuvargus, bet nesi- 

skundė. Fogas kelis kartus turėjo ją gelbėti nuo bangų 
rūstybės. 

Išaušo. Audra tebesiautė. Bet vėjas jau ėmė pūsti nuo 
pietryčių. Vėjo atmaina kelionei buvo naudinga, ir „,Tan- 
kaderė“ vėl smarkiai ėmė plaukti į žiemius. 

Retkarčiais, prasiskyrus rūkui, pasirodydavo žemė, bet 
laivo jokio nematyti buvo. „„Tankaderė"“ viena kovojo su 
pasiutusiomis bangomis. 

Apie vidudienį vėtra ėmė kiek tilti, o vakare jau buvo 
visai nebebaisi. Tokios vėtros paprastai neilgai trunka. 

Išvarginti keleiviai gavo pagaliau truputį užkąsti ir 
atsigulti, 

Naktis buvo gana rami. Locmanas liepė užtiesti apati- 
nes bures. Laivas plaukė greitai. Auštant Džonas Bensbis 
pranešė, kad lig Šanchajaus belikę šimtas mylių. 

Šimtas mylių — tai vienos dienos kelionė. Jau buvo lap- 
kričio 11 diena. Tos pačios dienos vakare Fogas turėjo 
būti Šanchajuje, jei nenorėjo nusivėlinti įsisėsti į garlaivį, 
plaukiantį į Jokohamą. Kad ne ta vėtra, kuri jam sugai- 
šino kelias valandas, jis jau būtų buvęs per kokias trisde- 
šimt mylių nuo Šanchajaus. 

Vėjas vis tilo, ir kartu rimo jūros bangos, Laivas tiesė 
vis daugiau burių. 

Vidudienį „Tankaderė“ buvo nuo Šanchajaus ne dau- 
giau kaip per keturias dešimtis mylių. Beliko šešios va- 
landos lig išplaukiant garlaiviui į Jokohamą. 

Reikėjo labai skubintis. Išskyrus Fogą, visi keleiviai 
drebėjo, kad nenusivėlintų. Norėdamas suspėti, laivas 
turėjo plaukti per valandą mažiausiai po devynias mylias, 
o čia vėjas vis mažėjo! Jis pūtė nuo kranto ir labai nevie- 
nodai: kartais visai prapuldavo, ir DB bangos tuojau 
išnykdavo. 

Tačiau laivas buvo toks lengvutis, jog menkiausios vė- 
jelis galėjo išpūsti bures, ir, padedant jūros srovei, galima 
buvo įmanomai kapstytis. Džono Bensbio apskaitymu šeštą 
valandą lig Šanchajaus beturėjo likti dešimt mylių. 

Septintą valandą lig Šanchajaus bebuvo trys mylios. 
Laivo savininkas kažko baisiai susikeikė... Jis pamatė žū- 
vant savo dviejų šimtų svarų dovaną. Jis pažvelgė į Fogą. 

Fogas buvo iamus, hors tą valandą jis galėjo nustoti viso 
savo turto... 

Staiga iš vandens išdygo juodas dūmų stulpas. Tai buvo 
Amerikos garlaivis; jis jau plaukė iš Šanchajaus. 

— Sudegtum! — sušuko nusiminęs Džonas Bensbis, leis- 
damas iš rankų vairą. 

— Signalą! — tarė ramiai Fogas. 

„Tankaderė“ turėjo vieną žalvario armotą, kuria, išti- 
kus rūkui, duodavo signalus. 

Armota buvo tuojau primušta. Locmanas jau buvo 
bešaunąs, bet Fogas vėl tarė: 

— Kelkit gairę! 

Gairė buvo iškelta lig pusės stiebo. Tai buvo didelio 
pavojaus ženklas. Galima. buvo laukti ano laivo ateinant 
gelbėti. 

— Šaukite dabar! -4 tarė Fogas. 

Ir sutrenkė į orą maža žalvario armotėlė. 


XXII 


PASPARTU PAMATO, KAD BE PINIGŲ 
| VISUR PRASTAI 


„Karnatikas“ išėjo iš Honkongo uosto lapkričio 7 dieną 
vakare pusiau septintos ir ėmė su visu greitumu plaukti 
į Japonijos žemę. Jis vežė daug prekių ir žmonių. Tik dvi 
užpakalinės kajutės, paimtos Fogui, buvo tuščios. 

Kitos dienos rytą matrosai nustebę žiūrėjo į vieną ke- 
leivį, kuris sverdinėdamas išėjo iš kajutės ir, žvalgydamas 
aplinkui, ieškojo vietos atsisėsti. Jo plaukai buvo pasi- 
šiaušę, akys raudonos, veidas išpurtęs. 

Tas keleivis buvo Žanas Paspartu. Štai kaip jam atsitiko. 

Išėjus Fiksui iš smuklės, du tarnai pakėlė visai apsvai- 
gusį Paspartu ir paguldė ant tos pačios lovos, kur gulėjo 
apalpę rūkytojai. Išgulėjęs tris valandas, Paspartu atbudo 
ir tuojau atsiminė dar nepranešęs savo ponui, kad „Kar- 
natikas" išvažiuoja anksčiau. Jis šiaip taip nusirito nuo 
lovos, sverdinėdamas, ramstydamasis pagal sieną ir griu- 

vinėdamas išėjo iš smuklės ir kaip per sapną ėmė šaukti: 
„Karnatikas, Karnatikas!" 

Garlaivis, turėjęs tuojau išeiti iš uosto, stovėjo per kelis 
žingsnius. Jau dūmai rūko iš kamino. Paspartu vargais 
negalais įlipo į laivą, bet, tuojau apalpęs, išvirto ant dang- 
čio. „Karnatikas“ tuo laiku pakėlė inkarą ir išplaukė iš 
Honkongo. 

Matrosai buvo pripratę prie panašių scenų. Keli iš jų 
paėmė išvirtusį bernioką ir nunešė į kajutę. Paspartu at- 
budo tik kitos dienos rytą, kai laivas nuo Kinijos žemės 
jau buvo per šimtą penkiasdešimt mylių. 

Štai kokiu būdu tą rytą Paspartu atsirado ant ,„Karna- 
tiko“ dangčio. Visa krūtine jis ėmė traukti gaivinamą jū- 
ros orą. Po truputį jis atsigavo ir atsiminė viską, kas atsi- 
tiko smuklėje. 

— Matyti,— tarė jis sau,— aš vakar buvau baisiai nusi- 
gėręs! Ką dabar pasakys Fogas? Bet aš nenusivėlinau į lai- 
vą — tai svarbiausia! Nuo to Fikso mes jau būsime nusi- 
kratę. Prikalbėjęs man niekų, nebedrįso žaltys sėsti į ,,Kar- 
natiką“. Matykite, nori areštuoti Fogą už pavogimą pinigų 
iš Anglijos Banko! Nepraustaburnis koks! Fogas toks va- 
gis, koks aš žmogžudys! 

Paskui jis ėmė svarstyti: 

— Ar verta tai pranešti savo ponui? Ar galima sakyti, 
kokią rolę čia vaidina Fiksas? Ar ne geriau palaukti su- 
grįžtant į Londoną ir tenai 'jau pasakyti, kad visą kelią jį 
sekęs policijos agentas, ir kartu su juo iš to gardžiai pasi- 
juokti? Žinoma, taip geriau! Antra vertus, apie tai aš dar 
pagalvosiu. Tuo tarpu reikia rasti Fogą ir atsiprašyti dėl 
mano tokio pasielgimo. 

Paspartu atsikėlė. Jūra siūbavo ir supo laivą. Bernioko 
kojos tebebuvo dar silpnos, ir jis pavargo, kol nuėjo į 
laivo užpakalį. 

Apt dangčio nerado nei Fogo, nei Audos. 

— Gerai,— tarė jis sau,— Auda, tur būt, dar tebemiega, 
o Fogas rado sau kam padėti ir lošia vistą. 

Tardamas tuos žodžius, Paspartu įėjo į salę. Pono nebu- 
vo. Jam beliko paklausti kasininko, kurią kajutę turi už- 
ėmęs Fogas. Kasininkas jam atsakė, kad tokio keleivio 
laive visai nėra. 

— Atsiprašau, — tarė Paspartu.— Čia turi būti aukšto 
ūgio ponas, kuris maža kalba ir vaikščioja su jauna 
ponia... : 

— Mūsų laive nėra jokios jaunos ponios. Štai keleivių 
sąrašas, tamsta gali pats pažiūrėti. 

Paspartu pažvelgė į sąrašą... Pono vardo nebuvo. 

Jam pasidarė tamsu akyse. Paskui viena mintis dingte- 
rėjo į galvą. 

— Ar aš į „Karnatiką“ patekau? — sušuko jis. 

— Taip. 

— Važiuoju į Jokohamą? 

— Į Jokohamą. 

Paspartu iš pradžios buvo išsigandęs, kad patekęs ne į 
tą laivą! Bet tai tikrai buvo „„Karnatikas“, o jo pono tačiau 
nebuvo. 

Prancūzas, kaip perkūno trenktas, išvirto ant krėslo. 
Staiga jis viską suprato. Jis atsiminė, kad „Karnatikas“ 
buvęs nusprendęs anksčiau išplaukti, kad jis turėjęs apie 
tai pranešti savo ponui ir kad jis to nepadaręs! Vadinas, 
buvo jo kaltybė, kad Fogas su Auda palikę Honkonge! 

Tai tikrai buvo jo kaltybė, bet buvo dar didesnė Fikso, 
kuris jį nugirdė, kad nepraneštų Fogui. 

— Dabar aš viską suprantu,— kalbėjo Paspartu,— vis- 
ką suprantu! Ką aš padariau! Aš Fogą ubagais paleidau! 
Jis pralaimėjo derybas, jis suimtas, jis jau, tur būt, sėdi 
kaliny! 

Prancūzas ėmė rauti plaukus nuo galvos. 

— Kad tas Fiksas,— tarė, grieždamas dantimis, Paspar- 
tu,— Man vėl patektų į nagus, kaip aš jį tada pamokyčiau! 

„Pagaliau Paspartu aprimo ir ėmė galvoti, ką daryti 
toliau. Jo padėjimas buvo tikrai nepavydėtinas. Jis dabar 
važiavo į Japoniją. Nuvažiuoti tai jis nuvažiuos, bet kaip 
iš ten grįš? Jo kišenės buvo visai tuščios: nė skatiko netu- 
rėjo. Bet už kelionę ir valgymą buvo iš anksto užmokėta. 
Vadinas, jis dar turėjo penkias dienas galvoti. Kadangi 
"buvo nupirktos trys vietos, Paspartu valgė už tris: už Fo- 
gą, už Audą ir už save. Jis valgė tiek, jog rodėsi, kad Ja- 
ponija toks dykas kraštas, kur nėra jokių valgomų daiktų. 

Lapkričio 13 dieną, anksti rytą, „,„Karnatikas“ šniokšda- 
mas įplaukė į Jokohamos uostą. 

Tas uostas yra svarbi Didžiojo vandenyno vieta. Visi 
garlaiviai, kurie vežioja paštą ir keleivius tarp Šiaurinės 
Amerikos, Kinijos ir Japonijos, sustoja Jokohamoje. Jo- 
kohama stovi prie pat Jedo užtakio, netoli nuo didelio 
Jedo miesto, antrosios Japonų imperijos sostinės, taikuno, 
pasaulinio imperatoriaus rezidencijos, ir netoli nuo tikro- 
sios Japonijos sostinės Tokijo, kur gyvena mikado, šven- 
tasis imperatorius, dievų sūnus. 

„Karnatikas“ sustojo prie Jokohamos kranto, arti uosto 
pylimo ir muito sandėlių, kur stovėjo daugybė visų tautų 
įvairių laivų. 

Paspartu išlipo į įdomią „Saulės vaikų" žemę be jokio 
džiaugsmo. Jam nieko nebeliko daugiau daryti, kaip eiti 
gatvėmis kur akys veda, kur kojos neša. 

Miesto dalis, į kurią iš pradžių pateko Fogo tarnas, at- 
rodė visai europietiškai. Prie kiekvienų namų buvo ve- 
randos ir gražūs darželiai. Nuo kyšulio lig upės vis buvo 
gatvės, aikštės, krautuvės ir visokių prekių sandėliai. Čia, 
kaip Honkonge ir Kalkutoje, pilna buvo įvairių tautų žmo- 
nių: amerikiečių, anglų, kinų, olandų. Tai buvo vis pirk- 
liai, kurie galėjo viską pirkti ir parduoti. Tarp jų pran- 
cūzas jautėsi visai svetimas. 

Paspartu galėjo išsisukti iš bėdos: jis galėjo kreiptis 
į prancūzų arba anglų konsulus, kurie gyveno Jokoha- 
moje; bet jam buvo nemalonu apsakinėti savo istoriją, 
labai sujungtą su jo pono istorija, ir jis nusprendė pirma 
išbandyti visas kitas priemones. 

Išvaikščiojęs be jokios naudos visą europietiškąją mies- 
to dalį, Paspartu nusiklausė į japoniškąją, pasiryžęs, jei 
reikėtų, eiti net lig pačio Jedo. 

Šita Jokohamos miesto dalis vadinasi Bentena, gavusi 
vardą nuo jūros deivės, kurią garbina artimųjų salų gy- 
ventojai. Čia buvo puikių pušies ir kedro medžių alėjų, 
nepaprastos architektūros šventieji vartai, tiltų, apaugu- 
sių bambukais ir nendrėmis, meldyklų, pasislėpusių po pla- 
čiomis šimtamečių kedrų šakomis, trobelių, kuriose gyve- 
no Budos ir Konfucijaus sekėjų kunigai, be galo ilgų gat- 
vių, po kurias lakstė raudonskruosčiai vaikai ir žaidė su 
trumpakojais šunimis ir gelsvomis, be uodegų, gražiomis 
katėmis, 

Gatvėse buvo didelis sąjūdis: mušant monotoniškai 
būgnus, ėjo bonzų procesijos, lakstė su smailiomis kepu- 
rėmis policijos ir muitinės karininkai, prisikabinę po du 
kalavijus, vaikščiojo taikuno kareiviai, apsivilkę medvil- 
niniais margais drabužiais ir apsiginklavę pistoniniais 
šautuvais, mikado sargyba, išpuošta šilkinėmis striukėmis, 
ir daug dar kitos rūšies kareivių. Reikia pastebėti, kad Ja- 
ponijoj kareiviai yra labai gerbiami, o Kinijoj tiek pat 
niekinami. Toliau matyti buvo nemaža elgetų ir maldi- 
ninkų su ilgais drabužiais, visokių valdininkų su gražiai 
sušukuotais, žvilgančiais juodais plaukais, didelėmis gal- 
vomis ir laibomis kojomis, kartais vario spalvos, kartais 
baltais veidais. Paskui tarp vežimų maišėsi palankinų, rai- 
tųjų, nešikų su gražiais bambuko neštuvais. Moterys, ap- 
siavusios drobinėmis arba šiaudinėmis šlepetėmis, ėjo 
mažais žingsneliais. Jos buvo negražios, įdubusiomis krū- 
tinėmis, juodai dažytais dantimis, dailiai apsivilkusios 
savo tautiniais drabužiais, vadinamais „kimono“ ir pana- 
šiais į rytšvarkį, sujuostą šilkine juosta, sumegzta užpa- 
kaly į didžiausią mazgą, kuriuo dabar puošiasi ir pary- 
žietės, tur būt, pasisavinušios tą madą iš japonių. 

Paspartu vaikščiojo kelias valandas tarp tos įvairios 
minios, žvalgydamasis į dideles, prikrautas visokių bran- 
gių daiktų, krautuves, į restoranus, papuoštus gairėmis, į 
arbatinės, kur žmonės gėrė ne tik skanią arbatą, bet ir 
„sakę“ — gėralą, padarytą iš ryžių, ir į smukles, kur rūkė 
kvepiančią taboką, o ne opijų, kurio Japonijoj beveik dar 
nevartoja, 

Paskui Paspartu atsidūrė už miesto, kur buvo platūs ry- 
žių laukai. Čia jau baigė žydėti gražios, didelės kamelijos, 
žaliavo vyšnių, slyvų ir obelų medžiai, kuriuos japonai 
augina daugiau dėl žiedų, negu dėl. vaisių. Soduose sto- 
vėjo baidyklės nuo žvirblių, balandžių, varnų ir kitų 
paukščių. Nebuvo kedro, kad jo šakose negyventų galin- 
gas erelis; nebuvo gluosnio, kur nebūtų prisiglaudęs gar- 
nys ir melancholiškai stovėjęs ant šakos: visur skraidė ir 
plavinėjo varnos, antys, vanagai, laukinės žąsys ir daugy- 
bė gervių, kurias japonai labai gerbia ir laiko laimės ir 
ilgo gyvenimo ženklu. 

Taip beklaidžiodamas, Paspartu pastebėjo žolėse keliaš 
žibutes. | 

— Gerai,— tarė jis — turėsiu vakarienę! 

Bet žibutės buvo be jokio kvapo. 

— Niekur neturiu laimės] — atsiduso berniokas. 

Nors prancūzas buvo stipriai papusryčiavęs prieš išli- 
pant iš „,Karnatiko“, bet bevaikščiodamas labai išalko. Pil- 
vas buvo tuščias ir kiurkė. Jis pastebėjo, kad vietinių 
mėsininkų krautuvėse visai nebuvo nei avienos, nei ožkie- 
nos, nei kiaulienos, ir, žinodamas, kad atimti gyvybę jau- 
čiui, teauginamam žemei dirbti, japonų laikoma didžiausia 
nuodėme, nusprendė, kad jautienos čia labai sunku gauti. 
Bet, nėsant jautienos, jo pilvas būtų galėjęs pasitenkinti 
šernienos arba briedienos kąsneliu, paukštiena arba žuvie- 
na, kuria, kaip ir ryžiais, daugiausia japonai minta. Bet 
nebuvo nei šio, nei to, ir pietus reikėjo atidėti kitai dienai. 

Atėjo naktis. Paspartu sugrįžo į japonų gyvenamąjį 
miestą ir ėmė vėl klaidžioti po gatves, nušviestaš spalvo- 
tais žiburiais. Kur-ne-kur stovėjo burtininkai ir astrologai 
su telskopais, aplink kuriuos rinkosi būriai žmonių, norin- 
čių sužinoti savo ateitį. Paskui jis nuklydo į uostą, mir- 
gantį nuo laivių ugnelių, ir ten gavo pamatyti, kaip gaudo 
žuvį su degančiais šipuliais. 

Pagaliau gatvės pasidarė tuščios. Beliko viena sargyba. 
Išsipuošę sargybos karininkai tarp savo palydovų buvo 
panašūs į pasiuntinius, ir Paspartu, juos patikdamas, kiek- 
vieną kartą sau kalbėjo: 

— Štai dar viena japonų ambasada keliauja į Europą! 


XXIII 
PASPARTU IŠAUGA BAISIAI ILGA NOSIS 


Kitą rytą Paspartu, išvargęs ir išalkęs, nusprendė žūt būt 
gauti valgyti — ir kuo greičiau, tuo geriau. Nors jis turėjo 
laikrodį, kurį galėjo parduoti ir prasimaitinti kelias die- 
nas, bet tas laikrodis buvo senelių palikimas, ir jis būtų 
greičiau sutikęs mirti badu, negu jį parduoti. Jis sugal- 
vojo kitą šaltinį. Turėjo berniokas gana gražų ir stiprų 

balsą, kuriuo dabar, šią sunkią valandą, galėjo pasinau- 
doti. 

Jis mokėjo kelias prancūziškas ir angliškas daineles, 
kuriomis nutarė palinksminti japonus. Jo nuomone, tos 
dainelės turėjo patikti japonams. „Jeigu jie,— galvojo 
vienas, — negali jokio reikalo atlikti be būgnų ir tamtamų, 
tai jie turi mėgti muziką ir įvertinti mano talentą." 

Jis jau buvo beeinąs prie geresnių namų pradėti, bet su- 
siprato, kad dar per anksti, kad, be laiko iškėlus iš miegų 
dainų mėgėjus, galima gauti užmokėti ne tais pinigais, 
kurių nori. 

Todėl Paspartu nutarė dar kelias valandas palaukti. 
Tada jam atėjo mintis, kad jis, kaip gatvės dainininkas, 
perdaug puikiai apsitaisęs, ir tuojau nusprendė tuos dra- 
bužius išmainyti su prastesniais, labiau tinkamais jo padė- 
jimui. Tas mainas turėjo jam duot priedo, kuriuo galėjo 
numalšinti savo alkį. 

Beliko tik įvykdyti tą savo sumanymą. Bet Paspartu 
daug teko prisiieškoti, kol surado palaikių drabužių pirklį. 
Pirklys buvo japonas, kuriam europiečio užvalkalas labai 
patiko. Todėl mainais buvo patenkintas vienas ir antras. 
Paspartu vietoj savo naujų gavo nunešiotus japoniškus 
drabužius ir nusišėrusią kepurę. Bet jo kišenėje barškėjo 
keli sidabriniai pinigėliai priedo. 

„Gerai,— galvojo jis,— dabar bus man velykos!" 

Pirmutinis taip ,„sujaponėjusio“ prancūzo rūpestis buvo 
rasti kur menkesnį restoraną ir ten papusryčiauti. Suradęs 
tokią vietą, gavo likučių paukštienos ir kelias rieškučias 
ryžių, bet suvalgė viską ir labai gardžiai, nes su pietumis 
visaip galėjo būti. 

— Dabar,— tarė jis sau papusryčiavęs,— T nėr 
kada. Japoniškesnių drabužių niekur daugiau nebegalėsi 
išmainyti. Reikia rasti kelią ko greičiausiai išsikraustyti iš 
tos „saulės šalies“, kuri paliks man, tiesą pasakius, nelabai 
malonų atminimą. 

Paspartu nusprendė apeiti visus garlaivius, tuojau plau- 
kiančius į Ameriką, ir paprašyti virėjo arba šiaip kokio 
tarno vietos, tenorėdamas, kad už jo darbą dykai vežtų ir 
duotų valgyti. Nuvykęs į San Franciską, jis manė šiaip 
taip manytis. Svarbiausia buvo perplaukti tuos Didžiojo 

vandenyno keturis tūkstančius septynis šimtus mylių tarp 
Japonijos ir Amerikos. 

Paspartu nemėgdavo ką nors ilgai“ svarstyti ir tuojau 
pasuko į Jokohamos uostą. Einant keliu, jo sumanymas, 
kuris iš pradžių jam pasirodė toks puikus, ėmė nebetikti, 
„Kam jiems dabar bus reikalingas tas virėjas arba kitas 
koks tarnas? — pradėjo jis abejoti.— Juk jie turi, kiek rei- 
kia, virėjų ir tarnų! Ir kaip jie pažiūrės į mane, apsivilkusį 
tokiais drabužiais? Kokį raštą galėčiau jiems parodyti, jei 
pareikalautų? Kažkuo dar gali jie mane palaikyti!“ 

Taip galvodamas, jis netikėtai pastebėjo didžiausią skel- 
bimą, nešiojamą ant nugaros po Jokohamos miestą kažko- 
kio klouno. Skelbimas buvo spausdintas anglų kalba. Ten 
buvo pasakyta: 


Viljamo Batulkaro 
garsioji japonų akrobatų trupė. 
Paskutinį kartąl 
Prieš išvažiuojant į Amerikos 
Jungtines Valstijas bus rodomi 
ILGANOSIAI!I 


— Jie važiuoja į Jungtines Valstijas! — sušuko Paspar- 
tu.— Dėl ko gi man nepasinaudoti!.. 

Jis ėmė sekti paskui žmogų, nešantį skelbimą, ir nusekė 
1 japoniškąją miesto dalį. Dar penkiolika minučių, ir skel- 
bimas sustojo prie didelės palapinės, ant kurios stogo 
buvo prikaišiota daugybė gairikių. Ant sienų iš oro buvo 
nupiešti, be jokios perspektyvos, bet labai skaisčiomis 
spalvomis, patys akrobatai. 

Ta palapinė priklausė Batulkarui, direktoriui tos garsio- 
sios šokėjų, juokdarių, klounų, akrobatų, ekvilibristų ir 
gimnastų trupės, kuri, kaip skelbime buvo pasakyta, prieš 
išvažiuodama iš Saulės imperijos į Ameriką, paskutinį 
kartą turėjo pasirodyti publikai. 

Paspartu įlindo į palapinę ir pasisakė norįs matyti patį 
Batulkarą. Batulkaras tuojau atėjo. 

— Ko tamsta norit — paklausė jis Paspartu, kurį palai- 
kė iš pradžių japonu. | 

— Ar nereikalautum tamsta kartais tarno? — tarė Pas- 
partu, 

— Tarno? — sušuko Batulkaras, glostydamas savo tan- 
kią barzdikę.— Aš turiu du klausius tarnus, kurie, niekuo- 
met nuo manęs neatstodami, teisingai tarnauja ir jokios 
algos neima. Štai jie! — pridėjo jis, rodydamas Paspartu 
dvi tvirtas gyslėtas rankas. 

— Vadinas, tamstai aš nereikalingas“ 

— Ne, ne! 

— Gaila! Man būtų patogu su tamstomis važiuoti į 
Ameriką. | 

— A,— sušuko Batulkaras,— tamsta, kaip aš matau, 
toks japonas, koks aš beždžionė! Tai kam tamsta taip 
apsitaisei?. 

— Žmogus taip taisosi, kaip jis gali. 

— Tai tiesa. Tamsta jų 

— Taip, paryžietis. 

— Vadinas, tamsta moki Siiiašių daryti. 

— Tiesa,— atsakė Paspartu, nepatenkintas tokia nuo- 
mone apie prancūzų tautos gabumus, — mes mokame da- 
ryti grimasų, bet ne geriau už amerikiečius. 

— Gerai sakai. Todėl, jei aš negaliu paimti tamstos už 
tarną, imu už juokdarį. Supranti tamsta? Prancūzijoje rodo 
kitų kraštų juokdarius, o kituose kraštuose rodo prancū- 
zų juokdarius! 

— Al 

— Tamsta, tur būt, stiprus esi? 

— Ypač jei stipriai pavalgau. 

— Moki dainuoti? 

— Moku,— atsakė Paspartu, kuris kadai dalyvaudavo 
gatvės koncertuose. 

— Bet ar tamsta mokėsi dainuoti, jei reiks stovėti ant 
galvos ir laikyti ant kairės kojos pado vilką, kada sukasi, 
o ant dešinės kojos pusiausvirą kalaviją? 

— Kodėl ne! — atsakė Paspartu, atsiminęs savo pirmuo- 
sius gimnastikos ir ekvilibristikos bandymus. 

— Tai daugiau nieko ir nereikia,— tarė palapinės di- 
rektorius. 

Sutartis buvo tuojau padaryta. 

Pagaliau Paspartu rado sau kur prisišlieti. Jis buvo pa- 
samdytas visokioms rolėms vaidinti toje garsioje akrobatų 

trupėje. Tai buvo menka laimė, bet už kokios savaitės jis 
jau galėjo keliauti į San Franciską. 

Vaidinimas, kurį buvo paskelbęs Batulkaras, turėjo pra- 
sidėti lygiai trijomis. Netrukus japonų orkestro instru- 
mentai, būgnai 'ir tamtamai, ėmė baisiai belsti ir trenkti 
prie durų. Suprantamas daiktas, šiam kartui Paspartu ne- 
galėjo išmokti rolės. Jis turėjo atsigulti ir laikyti savo 
tvirtais pečiais žmonių piramidę, kuria „ilganosiai“ norėjo 
pabaigti savo rodymus. 

Dar prieš trečią valandą žiūrėtojų prisirinko pilna pala- 
pinė. Europiečiai ir vietiniai gyventojai, kinai ir japonai, 
vyrai, moterys ir vaikai, skubinosi susėsti į savo vietas 
siauruose suoluose arba ložėse, kurios buvo priešais sceną. 

Tuojau prasidėjo rodymas. Reikia pripažinti, kad japo- 
nai pirmieji ekvilibristai pasauly. Vienas, pasiėmęs vė- 
duoklę ir kelis mažus kąsnelius popieriaus, rodė drugių 
skraidymą. Kitas, leisdamas iš pypkės kvepiančius dūmus, 
rašė ore melsvas raides ir ištisus komplimentus publikai. 
Tas darė visokias išdaigas ir darydamas kartu degiojo ir 
gesė žvakes. Tas leido suktis vilkus ir darė iš jų įvairiau- 
sių kombinacijų: jo rankose jie kaukė kaip gyvi, šoki- 
nėjo ant pypkės, ant kalavijo ašmenų, sukosi ant laibų 
vielų, kurios kaip plaukeliai buvo ištiestos per visą sceną 
nuo vienos iki antros pusės, šoko vazos kraštais, laipiojo 
kopėčiomis ir, pagaliau, bimbdami lakstė po visas pala- 
pinės kertes. Tas bimbimas buvo panšus į kažkokią muzi- 
ką, bet nemalonią. Kitas pagaudavo tuos vilkus ir išmes- 
davo aukštyn — jie ir ore sukdavosi; jei juos įkišdavo į 
kišenę ir vėl išmesdavo, taip pat nenustodavo suktis. Jie 
tol sukasi, kol padilsta tam tikros pIunEaBE Es, ir tada jie 
pavirsta fejerverku! 

Nėra naudos aprašinėti visų tos akrobatų ir gimnastų 
trupės gudrybių. Jie tikrus stebuklus darė su kopėčiomis, 
su kartimis, su sviediniu ir kitais panašiais įrankiais. Iš 
visų stebuklų didžiausias buvo — ,„ilganosiųė piramidė. Tą 
piramidę rodė mikliausi ekvilibristai, kurių Eurofė dar 
nebuvo mačiusi. | 

Tie „ilganosiai" yra kaip ir kokia draugija, kurios glo- 
bėju laikomas pats dievas Tingu. Jie buvo apsivilkę kaip 
viduramžių karžygiai ir nešiojo ant pečių po du didelius 

blizgančius sparnus. Bet įdomiausias daiktas — jų ilgos 
nosys. Tos nosys daromos iš bambuko medžio ir turi nuo 
penkių, šešių lig dešimties pėdų ilgumo. Vienos buvo tie- 
sios, kitos riestos, vienos lygios, kitos gumbuotos. Tomis 
nosimis garsieji ekvilibristai rodė visokius nepaprastus 
dalykus. " 

Koks tuzinas dievo Tingu garbintojų sugulė ant nugarų, 
kiti užšoko ant jų nosių, barkšančių kaip griausmalaidžiai, 
ir ėmė jomis lakstyti, šokinėti, stovėdami ant jų kraipytis 
ir daryti visokias išdaigas. 

Vaidinimas turėjo pasibaigti žmonių piramide, kurioj 
kokios penkios dešimtys „ilganosių“ norėjo parodyti 
„Džagernauto ratus“. Batulkaro artistai, darydami tą pira- 
midę, turėjo stoti vienas kitam ne ant pečių, bet ant nosių. 
Beveik prieš pat vaidinimą vienas artistas, kuriam reikėjo 
rodyti ratų apačią, išėjo iš trupės, ir, kadangi čia buvo 
reikalingas žmogus stiprus ir vikrus, direktorius pavedė 
tą rolę Paspartu. 

Tiesą pasakius, berniokas jautėsi nelabai smagus, ka- 
da — liūdnas jaunųjų dienų atminimas — jis užsitempė 
ant savęs viduramžių drabužius, papuoštus iš užpakalio 
dideliais margais sparnais, ir prisirišo prie burnos šešių 
pėdų ilgumo nosį! Bet ką darysi: ta nosis dabar buvo jo 
duona, ir jis negalėjo per daug pūstis. 

Paspartu išėjo į sceną kartu su kitais artistais, turėju- 
siais taip pat būti „,„Džagernauto ratų“ apačioje. Visi jie 
sugulė ant grindų atvertę nosis aukštyn. Ant jų nosių atsi- 
gulė kita ekvilibristų eilė, taip pat nosimis aukštyn, ant 
antrosios trečia, ant trečios ketvirta, ir paskui tol lipo 
„Alganosiai“ vieni ant kitų, kol išaugo žmonių piramidė 
lig pat teatro lubų. 

Delnų plojimas buvo neapsakomas. Orkestras trenkė 
kaip koks griausmas. Tuo tarpu iš apačios išlindo viena 
nosis, piramidė sujudėjo, nebeteko pusiausvyros, ir dievo 
ratai„yienu akimirksniu suiro... 

TOSŽnelaimės kaltininkas buvo Paspartu. Šokęs iš savo 
vietos, jis kaip vijurkas nusiraitė nuo scenos pro degan- 
čias lempas į salę, pribėgo prie ložės iš dešinės pusės ir 
puolė po vieno žiūrėtojo kojų, šaukdamas: 

— Ą, mano ponas! Mano ponas! D 

— Tai tamsta? — paklausė Fogas, 

— Ašl 

— Gerai, tai prašom tuojau eiti į laivą!.. 

Fogas, Auda, taip pat atėjusi pažiopsoti, ir Paspartu — 
visi šoko eiti iš palapinės. Einant pro duris, jiems užstojo 
kelią beveik siusdamas iš piktumo Batulkaras ir pareika- 
lavo iš Paspartu už išardymą ratų užmokėti nuostolius. 
Metęs saują banko bilietų, Fogas numalšino jo pyktį. Pusę 
septintos Fogas, Auda ir Paspartu, prieš pat išplaukiant, 
sulipo į Amerikos paketbotą. Paspartu nepaspėjo nė persi- 
taisyti: užpakaly tebemaskatavo sparnai, ir prie burnos 
jam tebekabėjo šešių pėdų bambuko nosis! 


XXIV 


FILIJAS FOGAS VAŽIUOJA DIDŽIUOJU 
VANDENYNU 


Kas atsitiko prie Šanchajaus, nesunku suprasti. Signalą, 
kurį davė „„Tankaderė“, pastebėjo anas garlaivis. Kapito- 
nas, pamatęs gairę, pasuko savo laivą į tą pusę. Jam prisi- 
artinus, Fogas užmokėjo „„Tankaderės"“ savininkui, Džonui 
Bensbiui, kaip buvo sulygęs, penkis šimtus penkiasdešimt 
svarų (14750 frankų), ir paskui visi trys — jis, Auda ir 
Fiksas — sulipo į didelį garlaivį, plaukiantį į Jokohamą. 

Atvykęs lapkričio 14 dieną, tai yra tą patį rytą, kaip 
buvo nuskaityta, Filijas Fogas, pasišalinus Fiksui su savais 
reikalais, nuėjo į „„Karnatiką“ ir ten sužinojo, kad pran- 
cūzas Paspartu tikrai atvažiavęs į Jokohamą jau diena 
anksčiau. Tai labai nudžiugino Audą, o gal ir Fogą, nors 
jis nerodė jokio džiaugsmo. 

Fogas, turėjęs tą patį vakarą išvažiuoti į San Franciską, 
tuojau ėmė ieškoti savo tarno. Pirma jis Gžuėjo pasitei- 
rauti pas prancūzų ir anglų konsulųs, paskui išvaikšdiojo 
visas Miesto gatves, bet Paspartu niekur nerado. Į Batul- 
karo palapinę nuvedė jį netikėta laimė, o gal koks nujau- 
timas. Taip apsitaisiusio jis nebūtų pažinęs savo tarpo, bet 
tarnas, gulėdamas apačioje, pastebėjo savo-poną, sėdintį 

ložėje. Pamatęs tuojau šmūkšt išlindo, ir, nebetekusi pu-( 
siausvyros, piramidė bematant suiro. 

Tai Paspartu sužinojo iš Audos lūpų. Paskui ji jam pa- 
pasakojo, kaip jie iš Honkongo į Jokohamą atsikapstė 
„Tankadere“ kartu su fiksu. 

Išgirdęs Fikso vardą, Paspartu nė nemirktelėjo. Jis ma- 
nė, kad dar ne metas sakyti ponui, kas atsitikę tarp poli- 
cijos agento ir jo. Todėl Paspartu, apsakinėdamas savo 
istoriją, teprisipažino per daug užtraukęs opijaus ir ap- 
svaigęs vienoje Honkongo smuklėje. 

Fogas išklausė jo pasakojimą tylėdamas. Paskui jam 
davė kiek reikiant pinigų geresniems drabužiams įsitaisyti. 
Po valandos Paspartu sugrįžo be nosies ir sparnų ir nebe- 
turėjo jokio panašumo į dievo Tingu garbintoją. 

"Paketbotas, plaukęs iš Jokohamos į+San Franciską, pri- 
klausė „Didžiojo vandenyno garlaivių draugijai" ir. vadi- 
nosi „Generolas Grantas“. Tai buvo labai greitas ir stiprus 
garlaivis, galėjęs vežti sunkumo du tūkstančius penkis 
šimtus tonų. „(Generolas Grantas“ turėjo tris stiebus ir 
daug burių. Burės buvo didelė paspirtis garui. Važiuoda- 
mas kas valandą po dvylika mylių, paketbotas kelionei per 
Didįjį vandenyną neturėjo sugaišti daugiau kaip dvide- 
šimt vieną dieną. Todėl Fogas galėjo tikėtis atvykti į San 
Franciską gruodžio 2 dieną, į Niujorką 11, o į Londoną 
20 — keliolika valandų anksčiau prieš sutartąją gruodžio 
21 dieną. 

Tuo garlaiviu važiavo daug keleivių: anglų, amerikie- 
čių ir keli Indijos kariuomenės karininkai, kurie, naudo- 
damiesi atostogomis, keliavo aplink Žemę. 

Visoje toje jūros kelionėje nebuvo atsitikę jokios ne- 
laimės. Laivas supo labai maža. Ne be reikalo Didysis 
vandenynas vadinamas ramiu. Fogas, kaip ir visados, visą 
laiką tylėjo. Jo jaunoji kelionės draugė jį mėgo vis la-- 
biau ir labiau. Ją ėmė rišti prie to žmogaus didesni, negu 
dėkingumo, fBusmai. Tas tylus, iš pažiūros šaltas, bet pra- 
kil žmogus padarė jai didesnį įspūdį, negu ji galėjo 
pati laukti, ir ją nejučiomis pagavo jausmas, kuriam, ro- 
dos, nebuvo vietos Fogo širdy. 

Audg pradėjo labai rūpintis Fogo derybomis. Ji drebėjo 
dėl kiekvienos kliūties, galij pakenkti jo kelionei. Ji 

dažnai šnekėdavo su Paspartu, ir šis, be abejo, pastebėjo 
jos širdies atmainą. Tas berniokas dabar laikė savo poną 
teisingiausiu ir geriausiu žmogum visam pasauly; jis nuo- 
latos jai gyrė Fogo sąžiningumą, prakilnumą ir drąsumą, 
vis ramino Audą, kad kelionė pavyksianti puikiausiai, kad 
didžiausios sunkybės esančios jau apgalėtos, kad jie jau 
išvažiavę iš baisiausių kraštų — Kinijos ir Japonijos, kad 
dabar tevažiuosią kultūringomis šalimis ir kad, pagaliau, 
pabaigti kelionę aplink Žemę belikę pervažiuoti traukiniu 
nuo San Francisko iki Niujorko ir garlaiviu nuo Niujorko 
iki Londono. 

Po devynių dienų nuo iškeliavimo iš Jokohamos Fogas 
buvo apvažiavęs lygiai pusę Žemės rutulio. 

Tikrai lapkričio 23 dieną „Generolas Grantas“ perplau- 
kė šimtas aštuoniasdešimtąjį dienovidinį. Iš aštuonių de- 
šimčių dienų Fogas, tiesa, jau buvo išgaišinęs penkiasde- 
šimt dvi, ir jam bebuvo likę tik dvidešimt aštuonios. Skai- 
tant dienovidiniais, Fogas tebuvo apvažiavęs pusę Žemės, 
bet iš tikrųjų jis jau buvo padaręs savo kelionės daugiau 
negu du trečdalius, nes lig šiol jis turėjo daryti daug lin- 
kių: iš Londono važiuoti į Adeną, iš Adeno į Bombėjų, iš 
Kalkutos į Singapūrą, iš Singapūro į Jokohamą! Kad jis 
būtų galėjęs visą kelią tiesiai, kaip šaute šauti, važiuoti 
iš Londono, tai jam tebūtų buvę. kelionės koks dvylika 
tūkstančių mylių, -bet dabar, jam sukinantis į visas puses, 
turėjo pasidaryti dvidešimt šeši tūkstančiai mylių, iš kurių 
jis jau buvo tą lapkričio 23 dieną nuvažiavęs septynio- 
lika tūkstančių penkis šimtus. Bet dabar jau kelias buvo 
tiesus, ir nebebuvo Fikso kliūtims daryti. 

Lapkričio 23 dieną Paspartu turėjo didelį džiaugsmą. 
Skaitytojai, tur būt, atmena, kad jis visą kelią spirdamasis 
turėjosi Londono laiko, laikydamas visų kraštų laikro- 
džius, kur jam teko važiuoti, neteisingais. O tą dieną jo 
laikrodis, kurio jis niekur nė karto nepasuko, rodė lygiai 
tiek pat, kiek garlaivio chronometras. 

Kad Paspartu džiaugėsi, buvo visai suprantama. Jis da- 
bar norėjo žinoti, ką pasakytų Fiksas, jeigu jis čia būtų. 
„Tas niekšas pripasakotų dabar Bilelorijų apie dieno- 
vidinius, apie saulę, apie mėg Mlivojo Paspartu— 
Apgavikai! Prisiklausęs jų pali un likti laikro- 

dininku! Aš visada buvau įsitikinęs, kad saulė turės kada 
nors prisitaikinti prie mano laikrodžio!.." 

Tačiau Paspartu, jeigu jo laikrodis būtų buvęs padalin- 
tas į dvidešimt keturias valandas kaip Italijos laikrodžiai, 
nebūtų galėjęs taip džiaugtis, nes jo laikrodis, garlaivio 
chronometrui rodant devintą valandą ryto, būtų rodęs de- 
vintą valandą vakaro, tai yra dvidešimt pirmą valandą 
nuo nakties dvylikės; kitaip sakant, tarp tų laikrodžių 
būtų toks pat skirtumas, koks yra tarp Londono laiko ir 
šimtas aštuoniasdešimtojo dienovidinio. 

Jeigu Fiksas ir būtų mokėjęs išaiškinti tą dalyką, Pas- 
partu vis tiek nebūtų supratęs arba bent patikėjęs. Bet 
Fikso nebuvo, o kad jis ir būtų. dabar netikėtai atsiradęs 
ant dangčio, tai Paspartu greičiausiai būtų su juo pradėjęs 
kalbėti apie kita ką. 

Tai kurgi buvo tuo metu Fiksas?., 

Gi jis važiavo tuo pačiu laivu. 

Atvykęs į Jokohamą, policijos agentas, atsiskyręs huo 
Fogo, tuojau nukako pas Anglijos konsulą. Čia jis galų 
gale rado savo įgaliojimą, kuris vijosi paskui jį jau ketu- 
riasdešimt dienų ir kuris buvo atvežtas iš Honkongo tuo 
pačiu „Karnatiku“, kuriuo Fiksas pats turėjo važiuoti. 
Koks buvo seklio nusiminimas!| Įgaliojimas buvo nebenau- 
dingas! Fogas jau buvo išvažiavęs iš Anglijos žemės! No- 
rint jį areštuoti, reikėjo, kad kita valstybė jį išduotų! 

— Tegu,— tarė sau Fiksas sukandęs dantis, — tas įgalio- 
jimas bus man nebenaudingas čia, bet jis bus naudingas 
Anglijoje! Tas gudragalvis, matyti, nutarė grįžti į tėvynę, 
manydamasis apsukęs galvą policijai. Gerai. Aš tave sek- 
siu lig namų. Aš tavęs niekur nepaleisiu! Tik kad bent 
kiek liktų pinigų! Juk kelionei, dovanoms, procentams, 
pabaudoms ir kitiems galams jis bus išleidęs jau daugiau 
negu penkis tūkstančius svarų. Bet, antra vertus, bankui 
pinigų nestinga! 

Padaręs tokį nutarimą, jis negaišdamas nuėjo ir išsi- 
pirko bilietą važiuoti „„(Generolu Grantu", Įsisėdęs į gar- 
laivį, jis tuojau pamatė ateinant Fogą ir Audą. Kaip jis 
baisiai nustebo, B»; Paspartu, sekusį paskui juos ir 
apsitaisiusį vidut imžių | drabužiais! Bijodamas, kad jis jam 
kuo nepakenktų, : seklys: 4 ojau pasislėpė savo kajutėje. 

Garlaiviu važiavo daugybė žmonių, ir jis tikėjosi, kad 
prancūzas jo nepastebės visą kelią. Bet atsitiko taip, jog 
jie net tą pačią dieną susitiko laivo priešakyje. 

Paspartu tuojau, nieko nelaukdamas, šoko, pagriebė 
Fiksui už gerklės ir gerai aplamdė jam šonus, parodęs ke- 
liems amerikiečiams, dėjusiems lažybas už jį, kad pran- 
cūzų boksas geresnis, negu anglų. 

Pridaužius policijos agentą, Paspartu pasidarė lengviau. 
Fiksas atsikėlė visas suveltas ir, pažvelgęs į savo prieši- 
ninką, tarė šaltai: 

— Pabaigta? 

— Taip, tam kartui. 

— Dabar pašnekėsim, 

— Kad aš... 

— Apie tamstos pono reikalus. 

Paspartu sutiko, ir abudu susėdo. 

— Tamsta mane primušei,— tarė Fiksas.— Gerai. Aš to 
laukiau. Dabar prašau paklausyti manęs. Lig šiol aš buvau 
Fogo priešininkas, bet dabar būsiu jo padėjėjas. | 

— Pagaliau! — sušuko Paspartu.— Jau laikai jį teisingu 
žmogum? 

— Ne,— šaltai atsakė Fiksas,— aš jį tebelaikau vagim... 
Palauk! Nešokinėk ir leisk man pabaigti. Kol Fogas buvo 
Anglijos žemėje, aš, laukdamas įgaliojimo areštuoti, jam 
visaip kliudžiau. Ir aš viską, ką mokėjau, padariau. Aš 
užrodžiau ant jo Bombėjaus kunigus, aš tamstą nugir- 
džiau Honkonge, aš tamstą atskyriau nuo pono, aš jį nu- 
vėlinau į laivą, einantį į Jokohamą... 

Paspartu klausė suspaudęs kumščius, 

— Dabar,— sakė Fiksas,— Fogas, rodos, grįžta į Angli- 
ją. Tegu, aš jį seksiu lig ten. Bet nuo šiol rūpinsiuosi su 
tokiu pat uolumu mažinti jo kelionės kliūtis, kaip aš pirma 
taikiau jas visur daryti. Tamsta matai, kad mano rolė atsi- 
mainė, ir ji atsimainė tik dėl to, kad to reikalauja mano 
nauda. Dar kartą sakau, kad mūsų rūpesčiai dabar vienodi, 
kad tamsta tik Anglijoje tesužinosi, kam tarnauji: vagiui 
ar teisingam žmogui. 

Paspartu gražiai išklausė visą Fikso kalbą ir įsitikino, 
kad seklys kalba neveidmainiaudamas. 

— Tai mes draugai? — paklausė Fiksas. 


117 


— Draugai, ne! — atsakė Paspartu— Padėjėju priimti 
tai galiu, bet jeigu pastebėsiu tamstą kreivai einant, tuo- 
jau galvą nusuksiu. 

— Sutinku, — ramiai atsakė policijos agentas. 

Po vienuolikos dienų, gruodžio 3, „Generolas Grantas“ 
įėjo į Aukso Vartų uostą ir priplaukė San Franciską. 

Fogas atvažiavo nė viena diena nepasivėlinęs ir nepa- 
siankstinęs. 


XXV 


APRAŠYMAS SAN FRANCISKO MIESTO 
IR JO VIENO MITINGO 


Buvo ryto septinta valanda, kai Fogas, Auda ir Paspartu 
iškėlė koją į Amerikos kontinentą,— jei tą vardą galima 
duoti plūduriuojančiai pakrantei, į kurią jie išėjo. Tos pa- 
krantės, keldamosi ir leisdamosi kartu su potvyniais ir 
atoslūgiais, labai palengvina sukrauti ir iškrauti laivus. 
Čia stoja visokių rūšių, visokio didumo ir visų tautų gar- 
laiviai, kurie plauko Sakramento upe ir jos šakomis. Čia 
kraunamos prekės, gabenamos į Meksiką, į Peru, į Čilę, 
į Braziliją, į Europą, į Aziją ir į visas Didžiojo vandeny- 
no salas. - 

Paspartu, norėdamas ko greičiausiai paliesti savo kojo- 
mis Amerikos žemę, nieko nelaukdamas šoko iš laivės, 
atvežusios juos nuo laivo prie kranto, ant pakrantės grin- 
dų, bet pakrantės grindos buvo kirmėlių suėstos, ir toj 
vietoj, kur jis šoko, įlūžo. Paspartu ko nenulindo kiaurai 
pro skylę. Nusigandęs berniokas taip riktelėjo, jog pakėlė 
visą pulką jūros varnų ir pelikanų, paprastų plūduriuo- 
jančių pakrančių svečių. 

"Fogas, išlipęs iš garlaivio, tuojau pasiklausė, kada iš- 
eina pirmutinis traukinys į Niujorką. Pirmutinis traukinys 
ėjo vakaro šešiomis. Vadinas, Fogas turėjo visą dieną vie- 
šėti Kalifornijos mieste. Jis pasamdė vežimą Audai ir sau. 
Paspartu atsisėdo su vežėjų, ir vežimas, pasamdytas už 
tris dolerius, nubirbė į „Tautų viešbutį". 

Aukštai sėdėdamas, Paspartu žvalgėsi į visas puses. 

Miesto gatvės buvo plačios, namai aukšti, gotikos baž- 
nyčios, didžiausi dokai, puikūs medžio ir mūro sandėliai, 
panašūs į gražius rūmus. Gatvės buvo pilnos važiuotų, 
trotuarai pėsčių. Minioje matyti buvo ne tik amerikiečių 
ir europiečių, bet nemažas skaičius kinų ir indų. Tam mies- 
te buvo per du šimtus tūkstančių gyventojų. 

Paspartu stebino viskas. Dar 1849 metais tas gražus 
miestas buvo prieglauda visokių vagių, plėšikų ir galva- 
žudžių, atvykusių ieškoti čia aukso su peiliais ir revolve- 
riais rankose. Bet tie „gerieji laikai“ jau buvo praėję, ir 
dabar San Franciskas buvo didelis prekybos miestas. Gra- 
žūs miesto namų bokštai, kur gyveno sargyba, buvo išsi- 
Kišę iš kitų namų ir medžių. Visur žaliavo sodeliai ir alė- 
jos. Kiniškoji miesto dalis, rodos, buvo atkelta čia per 
vandenyną iš Dangiškosios imperijos. Mieste niekur ne- 
bematyti buvo nei plačiais kraštais skrybėlių, vadinamų 
„Sombrero“, nei raudonųjų marškinių, nei indėnų, pasi- 
puošusių plunksnomis, — bet vis šilkinės skrybėlės ir juodi 
drabužiai, kuriuos vilkėjo darbštieji džentelmenai. Kai 
kurios gatvės visai nedaug buvo prastesnės už puikiausias 
Paryžiaus, Londono ir Niujorko gatves. Krautuvės lūžo 
dirbiniais, atgabentais iš visų pasaulio kraštų. 

Atvykus į „Tautų viešbutį“, Paspartu rodėsi, kad iš 
Anglijos niekuomet jisnebuvęs ir išvažiavęs. 

Apatiniame gyvenime: buvo įtaisytas bufetas, kur kiek- 
vienas dykai galėjo užkąsti. Ten galima buvo be pinigų 
gauti sausos jautienos, sriubos, džiūvėsių ir sūrio. Mokėti 
tereikėjo už alų, porterį, cheresą ir kitus gėralus, bet gerti 
niekas nevertė. Paspartu ta įstaiga pasirodė „labai ame- 
rikietiška“. 

Viešbučio restoranas buvo puikus. Fogas ir Auda susė- 
do prie stalo. Valgymai buvo pataisyti gardžiai, ir juos 
davinėjo mažuose induose patys juodieji negrai. 

Papusryčiavęs Fogas su Auda išėjo iš viešbučio, many- 
damas užsukti pas Anglijos konsulą, kad tas vizuotų jo 
pasą. Prie viešbučio jie patiko Paspartu; tas paklausė Fo- 
go, ar nereikėtų, važiuojant Didžiojo vandenyno gele- 
žinkeliu, nusipirkti kelių tuzinų Enfildo šautuvų ir Kolto 
revolverių. Paspartu buvo girdėjęs, kad indėnų giminės — 
sijai ir pauniai — stabdą kelyje traukinius ir plėšią ke- 

leivius, kaip paprastieji Ispanijos vagys. Fogas atsakė tar- 
nui, kad toks atsargumas visai nereikalingas, bet jam lei- 
do taip daryti, kaip jis matąs geriau. Po to Fogas ir Auda 
persiskyrė su Paspartu. 

Nepaėjo jie šimto žingsnių, ir „visai netikėtai" susitiko 
su Fiksu. 

— Nuostabus daiktas,— tarė Fiksas,— mes vienu gar- 
laiviu važiavome per Didįjį vandenyną ir nė karto nebu- 
vome susitikę! Tikrai nuostabu! Šiaip ar taip, bet man 
labai malonu matyti žmogų, kuriam aš tiek esu kaltas. 
Mano reikalai mane taip pat šaukia į Europą, ir aš džiaug- 
tis tegaliu, gaudamas keliauti kartu su tamsta. 

Fogas savo paprastu būdu atsakė, kad jam taip pat būsią 
malonu važiuoti su juo. 

Fiksas, kuriam rūpėjo neišleisti Fogo iš akių, pasiprašė 
jo leidimo eiti sykiu žiūrėti to įdomaus San Francisko 
miesto. Fogas, žinoma, sutiko, 

Ir štai Auda, Fogas ir Fiksas ėmė vaikščioti po gatves. 
Netrukus visi trys atsidūrė gatvėje, turinčioje vardą 
Montgomeri-stritas. Ten buvo susirinkus neapsakomai diį- 
delė minia žmonių. Vieni stovėjo vidury gatvės, nors 
nuolatos važinėjo važiuoti, antri iš šonų, treti stumdėsi 
prie namų langų ir krautuvių, ketvirti buvo sulipę ant 
stogų. Tarp minios nuolat landė skelbimų nešiotojai. Vė- 
liavos ir gairės plevėsavo vėjyje, Iš visų pusių girdėti 
buvo „šauksmai: 

— Tegyvuoja Kamerfildas! 

— Tegyvuoja Mendibojus! 

Tai buvo mitingas. Taip bent spėjo Fiksas, kuris tą savo 
nuomonę pasakė Fogui ir pridėjo: 

— Geriau čia neikime: dar mus gali parversti ir su- 
mindyti. 

— Labai galimas daiktas,— atsakė Fogas.— Menkas 
būtų malonumas, jei mus čia aplamdytų! 

Pasakius tuos žodžius Fogui, Fiksas saldžiai nusišypsojo. 

Bet norėdami pamatyti mitingą ir bijodami, kad nesu- 
mindytų, Auda, Fogas ir Fiksas palypėjo laiptais aukštyn 
ir sustojo ant terasos. iš kur viskas gražiausiai buvo re- 
gėti. Lygiai priešais, tarp anglių ir žibalo sandėlių, sto- 
vėjo didelis stalas, į kurį iš visų pusių grūdosi žmonės. 

Bet kam tas mitingas? Dėl kurios priežasties jis buvo 
sušauktas? Fogas visai nežinojo. Gal rinko aukštą kariuo- 
menės arba administracijos valdininką, gal gubernatorių 
arba kongreso narį? | 

Tuo tarpu visa minia sujudėjo. Visi pakėlė rankas aukš- 
tyn. Kiti sugniaužė kumščius ir ėmė švaistytis į visas pu- 
ses — būdas, be abejo, labai energingas savo nuomonei 
ginti. Pakilo baisus triukšmas. Minia vis augo. Augo ir 
triukšmas. Vėliavos čia pasirodo viršum galvų, čia vėl 
tuojau nyksta, paskui vėl išlenda, bet jau sudirbtos į kąs- 
nelius. Tos žmonių jūros bangos jau pasiekė laiptus, kur 
stovėjo mūsų keleiviai. Juodųjų skrybėlių skaičius vis ma- 
žėjo, bet ir tos sveikosios buvo beveik visos suveltos ir 
suglamžytos. 

— Tai jau čia tikrai mitingas, — tarė Fiksas.— Ir matyti, 
kad tas reikalas, dėl kurio jie čia susirinko, labai svarbus, 
kad taip karštai imasi. 

— Tur būt, — atsakė Fogas. 

— Šiaip ar taip, — vėl tarė Fiksas,— čia yra du prieši- 
ninkai: Kamerfildas ir Mendibojus. 

Auda stebėdamasi žiūrėjo į ūžiančią minią. Fiksas buvo 
beklausiąs, kam sušauktas mitingas, bet tuo tarpu pakilo 
dar baisesnis triukšmas. Klyksmas, šauksmas, keikimas ir 
stumdymasis buvo neapsakomas. Važiuoti sustojo ir ba- 
rėsi, negalėdami pravažiuoti. Susirinkusieji pešėsi, kuo 
kas galėjo ir kaip mokėjo. Nebeturėdami kuo daugiau, 
ėmė gintis vėliavų kotais. Kiti, nusimovę nuo kojų batus, 
kirto per kaktas savo priešininkams arba metė tolyn vie- 
toj akmens. Pagaliau pasigirdo keli revolverio šūviai. 

Minia atgriuvo prie pat laiptų ir pradėjo kilti aukštyn. 
Matyti, vienas iš renkamųjų pralaimėjo, bet mūsų kelei- 
viai negalėjo suprasti katras: Mendibojus ar Kamerfildas. 

— Geriausia būtų mums pasitraukus,— tarė Fiksas, bi- 
jodamas, kad kartais neapkultų arba neįpainiotų į kokią 
nesmagią istoriją jo Fogo.— Jeigu jie kartais paliestų 
Angliją ir sužinotų, kad mes anglai, tai galėtų padaryti 
mums daug nemalonumol 

— Anglijos pilietis...— atsiliepė Fogas. 

Bet džentelmenas nebepabaigė savo žodžių. Užpakaly 
pasiutusiai suriko: „Ura, Mendibojus, ural" Tai buvo Men- 

dibojaus šalininkai, norėję dar kartą susiimt su Kamer- 
fildo partija. | 

Fogą, Audą ir Fiksą surėmė iš dviejų šonų. Bėgti buvo 
vėlu. Prasimušti pro minią žmonių, apsiginklavusių laz- 
domis ir kitais daiktais, jokiu būdu nebegalima buvo. 
Fogas su Fiksu norėjo savo pečiais užstoti Audą, bet už 
tai gerokai nukentėjo jų šonai. Fogas, visai nesikarščiuo- 
damas, buvo mėginęs gintis rankomis, kurias visiems ang- 
lams gamta apdovanojo tvirtais kumščiais, bet iš to nieko 
neišėjo. 

Tvirtas vyras, plačiais pečiais, ruda barzda ir įkaitusiu 
veidu, — matyti, partijos vadas,— šoko ant Fogo, kuris 
tikrai labai būtų nukentėjęs, jei nebūtų pasikišęs Fiksas, 
Bijodamas, kad kartais Fogas primuštas nesusirgtų ir ne- 
sutruktų Amerikoje, Fiksas pats palindo po kumščiu ir 
taip gavo per galvą, jog pakaušyje tuojau šoko gumbas 
kaip kiaušinis. Skrybėlė jam susiplojo kaip sklindis. 

— Jankis! — tarė Fogas, žvilgterėjęs paniekinimo pil- 
nomis akimis į rudbarzdį. 

“ — Anglas! — atsakė rudbarzdis sukandęs dantis. 

— Mes dar pasikalbėsim! 

— Kada tik norėsi. Kas tamsta toks? 

— Filijas Fogas. O tamsta? 

— Pulkininkas Stempas Proktoras. | 

Minia užplūdo ir juos nustūmė. Fiksą parvertė, sumindė, 
bet niekur nesužeidė ir kaulų nesulaužė. Jis atsikėlė visas 
sudraskytas, drabužiai — vieni skurliai. Bet Auda išliko 
sveika. 

— Labai dėkui tamstai,— tarė Fogas policijos agentui, 
išsprukus iš minios. . 

— Nėr už ką, — atsakė Fiksas.— Dabar eikime, 

— Kurį 

— Į drabužių krautuvę. 

Iš tikrųjų eiti į krautuvę labai reikėjo. Fogo ir Fikso 
drabužiai buvo taip sudraskyti, jog niekur nebebuvo likę 
sveikos vietos. Iš šalies rodėsi, kad jie būtų smarkiausiai 
pešęsi už rinkimų kandidatus — už Kamerfildą ir Mendi- 
bojų. 

Po valandos, žmoniškai apsivilkę ir susišukavę, kelei- 
viai sugrįžo į „Tautų viešbutį", 

Paspartu, apsiginklavęs šešių šovimų revolveriais ir pei- 
liais, jau laukė savo pono. Pamačius kartu Fiksą, jam 
akyse pasidarė tamsu. Bet Auda papasakojo visus atsitiki- 
mus, ir jo akys vėl atsiniaukė. Aišku, kad Fiksas nebebuvo 
priešininkas, bet padėjėjas. Vadinas, jis laikė savo žodį. 

Po pietų atvažiavo vežimas vežti keleivius ir jų daiktus 
į stotį. Lipant į vežimą, Fogas tarė Fiksui: 

— Ar tamsta daugiau nebematei pulkininko Proktoro? 

— Ne,— atsakė Fiksas. 

— Aš paskui vėl grįšiu į Ameriką ir jį suieškosiu— 
tarė šaltai Fogas.— Anglijos pilietis negali dovanoti, kad 
kas taip elgtųsi su juo. . 

Policijos agentas nusišypsojo ir nieko neatsakė. Matyti, 
Fogas buvo iš tos rūšies anglų, kurie namie yra dvikovės 
priešininkai, bet kautis svetimoje šalyje laiko savo prie- 
derme, jei reikia ginti tėvynės garbę. nad 

Prieš šeštą keleiviai atvyko į stotį. RAUEDYS turėjo tuo- 
jau išeiti. 

Lipdamas į vagoną, Fogas patiko vieną valdininką ir pa- 
klausė jo: 

— Prašom pasakyti, kas šiandien atsitiko San Fancisko 
mieste? Gal kas maištą kėlė? 

— Tai mitingas buvo, — atsakė valdininkas, 

— O kam tokį triukšmą darė gatvėse? 

— Tai buvo rinkimų mitingas. 

— Tur būt, gubernatorių -rinko? — paklausė Fogas. 

— Ne, taikos teisėją. 

Gavęs tokį atsakymą, Fogas įėjo į vagoną, ir traukinys 
nudundėjo. 


XXVI 


FILIJAS FOGAS VAŽIUOJA DIDŽIOJO VANDENYNO 
GELEŽINKELIO GREITUOJU TRAUKINIU 


Ocean to Ocean',— taip kalba amerikiečiai, ir tie trys 
žodžiai puikiausiai tinka vadinti geležinkeliui, einančiam 
skersai per visas Amerikos Jungtines Valstijas. Be to ge- 


1 Nuo okeano lig okeano, 

ležinkelio, kuris vadinasi „Pasifik reilroud", yra dvi ša- 
kos: „Sentral Pasifik“ nuo San Francisko lig Ogdeno ir 
„Junjon Pasifik“ nuo Ogdeno lig Omahos. Prie Omahos 
susiduria penki geležinkeliai, todėl iš tos vietos nuolat 
eina traukiniai į Niujorką. 

Tokiu būdu Niujorko ir San Francisko miestai sujungti 
dabar viena geležinkelio linija, kurios yra iš viso trys 
tūkstančiai septyni šimtai aštuoniasdešimt šešios mylios. 
Tarp Omahos ir Didžiojo vandenyno geležinkelis eina to- 
kia šalim, kur tebegyvena indėnai ir laukiniai žvėrys. Tai 
yra platus tuščias kraštas, kurį nuo 1845 metų pradėjo ko- 
lonizuoti mormonai, išvyti tuo laiku iš Ilinojaus valstijos. 

Seniau geriausiomis sąlygomis reikėdavo iš Niujorko 
važiuoti į San Franciską šešis mėnesius. Dabar gana jau 
septynių dienų. 

Steigti geležinkelį nusprendė valstybė 1862 metais. Tam 
nusprendimui tuomet priešingos buvo pietinės valstijos. 
Pats prezidentas Linkolnas paskyrė Omahos miestą Ne- 
braskos valstijoje svarbiausia naujų geležinkelių vieta. 
Nusprendę tuojau ėmė dirbti ir darbą varė labai greitai — 
kaip paprastai, viską greitai daro amerikiečiai, kurie, kaip 
žinoma, nemėgsta darbo trukdytojų — biurokratų. Tačiau 
darbo greitumas nepakenkė gerumui. Lygiomis vietomis 
tiesdavo geležinkelio po pusantros mylios per dieną. Gar- 
vežys, vieną dieną atvežęs bėgius, antrą dieną pats jau 
trinkėdavo jais. 

Didžiojo vandenyno geležinkelis sujungtas šakomis su 
šiomis valstijomis: Ajova, Kanzasu, Koloradu ir Oregonu, 
Iš Omahos geležinkelis eina Platos upės kairiuoju krantu, 
paskui eina Laramio kraštu ir pro Vasačių kalnus, apsuka 
Sūrųjį ežerą ir siekia lig mormonų sostinės. Toliau kelias 
eina dykumomis, per Humbolto kalnus, to paties vardo 
upės krantais, per Siera Nevadą, peršoka per Sakramento 
upę ir nusileidžia prie Didžiojo vandenyno. 

Toks buvo ilgumas to geležinkelio, kuriuo Fogas galėjo 
per septynias dienas nukakti į Niujorką ir ten sėsti į lai- 
vą, plaukiantį gruodžio 11 dieną į Liverpulį. 

Vagonas, kuriame sėdėjo Fogas, buvo panašus į ilgą 
omnibusą, uždėtą ant dviejų platformų, turinčių po ketu- 
ris ratus. Jie buvo taip pritaisyti, jog galėjo daryti ma- 

žiausio spindulio kreivąją liniją. Viduje, pasieniais, sto- 
vėjo minkštos kanapos; tarp jų buvo paliktas takelis nu- 
eiti į salę ir į atskirus kambarėlius. Visi vagonai buvo su- 
jungti tam tikrais tilteliais, ir keleiviai galėjo vaikščioti iš 
vieno vagono į kitą per visą traukinį. Tame traukinyje 
buvo miegamųjų vagonų, vagonų-restoranų, vagonų-salių 
ir vagonų-kavinių. Tik stigo vagonų-teatrų. 

„ Vagonais nuolatos ėjo konduktoriai, laikraščių nešioto- 
Jai, likerių, cigarų ir visokių valgomų daiktų pardavinė- 
tojai, 

Traukinys išėjo iš Oklendo stoties lygiai vakaro šešio- 
mis. Naktis buvo tamsi ir šalta. Dangus apsiniaukė, ir ga- 
lima buvo laukti sniego. Traukinys nelabai skubino — per 
valandą tevažiavo po dvidešimt mylių. Tačiau tuo greitu- 
mu galima buvo pervažiuoti visas Jungtines Valstijas pa- 
skirtu laiku. 

Keleiviai važiavo tylėdami, ir juos pradėjo imti miegas. 
Paspartu sėdėjo šaly Fikso, bet policijos agentas jo ne- 
kalbino. Nuo ano atsitikimo santykiai buvo labai papras- 
tėję. Fiksas ir dabar elgėsi vienodai, bet Paspartu buvo 
atsargus, ir tik trupučio tereikėjo, kad jis savo buvusiam 
draugui nusuktų sprandą. 

Po valandos nuo išvažiavimo pradėjo snigti smulkus 
sniegas, bet, laimė, traukinio greitumo nemažino. Iš vago- 
no langų tematyti buvo balti laukai. | 

Aštuoniomis atėjo į vagoną konduktorius ir pranešė ke- 
leiviams, kad jau metas gulti. Per kelias minutes vagonas 
pavirto miegamuoju kambariu. Atvožė kanapas, ištraukė 
patalus, paklojo, ir keleiviai sugulė kaip patogiausiose 10- 
vose. Kad kiti nematytų, galima buvo užsitraukti uždan- 
gas. Paklodės buvo baltos kaip sniegas ir pagalviai 
minkšti. s | 

Tuo tarpu traukinys kaukdamas švilpė skersai Kalifor- 
nijos valstijos. 

Nuo San Francisko lig Sakramento miesto žemės pavir- 
šius labai nelygus. Traukinys į Sakramentą atėjo apie de- 
vintą valandą, bet keleiviai jau kietai miegojo ir nieko 
nematė. Tačiau tam mieste būtų galėję pasigėrėti dide- 
liais aukščiausiojo Kalifornijos valstijos teismo rūmais, 

plačiomis gatvėmis, gražiomis bažnyčiomis, piEiais vieš- 
bučiais ir ištaisytais sodais. 

Išėjęs iš Sakramento, traukinys pravažiavo kelias stotis 
ir ėmė lipti į Siera Nevados kalnus. Ryto septintą valandą 
traukinys atvažiavo į Siskos stotį. Po kokios valandos mie- 
gamasis kambarys buvo vėl paverstas paprastu vagonu, ir 
keleiviai galėjo gražiuotis puikiais tos kalnuotos šalies 
reginiais. 

Kelias buvo baisiai nelygus: vienur traukinys turėjo 
lipti į kalną, kitur ristis žemyn, vienur važiuoti pagal pačią 
kiaurumą, kitur lįsti siauru urvu. Vietomis, sukant aplink 
aukštas uolas, reikėjo daryti didžiausius linkius. 

Apie devintą valandą traukinys, vis traukdamas į žiem- 
ryčius, pravažiavo Kersono slėnį ir įėjo į Nevados valsti- 
ją. Apie dvylikę jis sustojo Reno stotyje, kur keleiviai 
gavo arti dvidešimties minučių pusryčiui. 

Nuo šios vietos geležinkelis eina keliolika mylių į žie- 
mius, Humbolto upės krantais. Paskui jis pasuka kartu su 
upe į rytus ir eina lig jos pradžios, esančios pačiame. Ne- 
vados valstijos rytų pakraštyje. 

Papusryčiavę keleiviai vėl sulipo į vagonus. Fogas, 
Auda, Fiksas ir Paspartu, patogiai susėdę, žiūrėjo pro va- 
gono langus ir gėrėjosi nuostabiais Amerikos žemės regi- 
niais: plačiausiomis pievomis, tolimais kalnais, smarkio- 
mis upėmis ir putojančiais upokšniais. Kartais jie gaudavo 
pamatyti iš tolo didžiausias bizonų bandas. Jeigu važiuo- 
jant pasitaiko tiems gyvuliams eiti per geležinkelį, trau- 
kinys turi sustoti ir palaukti jų praeinant. Nestodamas jis 
jokiu būdu neprasimuštų pro juos. 

Ir šiuo kartu jų neapsakoma daugybė ėjo per geležin- 
kelį. Jie ėjo baisiai baubdami ir maurodami. Didumo jie 
buvo didesni už naminius Europos jaučius. Uodega ir kojos 
buvo trumpos; sprandas labai platus ir storas, ragai kėsti, 
galva gauruota. Apie jų suturėjimą nebuvo ko ir manyti. 
Jei jie pradeda į kurį šoną eiti, tai jų niekas jokiu būdu 
negali sulaikyti. 

Visi keleiviai išėjo ant tiltelių žiūrėti bizonų. Tik vienas 
žmogus, kuris, tur būt, labiausiai skubino važiuoti, paliko 
vagone ir kantriai laukė praeinant tų nematytų gyvulių. 
Tas palikėlis buvo Fogas. Paspartu karščiavosi daugiausia 

už visus. Jam pikta buvo, kad reikėjo gaišti; jis norėjo 
paimti ir šaudyti į bizonus iš savo revoiverių. 

— Tai bent kraštas! — kalbėjo jis.— Galvijai sustabdė 
traukinį ir eina sau per kelią nesiskubindami! Aš labai 
norėčiau žinoti, ar Fogas yra numatęs tą kliūtį! Ir maši- 
nistas kvailas, kad traukinį suturėjo! 

Tačiau mašinistas pasielgė išmintingai sustabdęs trau- 
kinį. Tiesa, jis būtų sutrėškęs kelis bizonus, bet paskui 
traukinys būtų tikrai nuvirtęs nuo bėgių. 

Geriausia išeitis buvo priturėti traukinį, o paskui kiek 
greičiau jį pavaryti. 

Bizonai ėjo per kelią tris ištisas valandas. Tik temstant 
jie jau nebekliuvo važiuoti. Einant paskutiniams per kelią, 
pirmutinių jau seniai nebebuvo matyti. 

Aštuntą valandą traukinys perėjo per Humbolto kalnus, 
o pusę dešimtos įvažiavo į Jutą, Didžiojo Sūriojo ežero 
teritoriją, įdomią mormonų žemę. 


XXVII 


PASPARTU, VAŽIUODAMAS GREITUOJU 
TRAUKINIU, KLAUSOSI MORMONŲ. 
ISTORIJOS 


Naktį iš gruodžio 5 į 6 dieną traukinys nuėjo pietryčių 
linkui apie penkiasdešimt mylių; paskui jis pasuko žiem- 
ryčių linkui, artindamasis į Sūrųjį ežerą. 

Apie ryto devintą valandą Paspartu išėjo iš vagono ant 
tiltelio pakvėpuoti grynu oru. Oras buvo šaltas, dangus 
apsiniaukęs, bet nebesnigo. Saulė atrodė pro rūką kaip 
didelis auksinis pinigas, ir Paspartu ėmė jau svarstyti, 
kiek svarų sterlingų būtų vertas toks pinigas, bet jo min- 
tis nuo to darbo atitraukė pasirodymas kažkokio keisto 
žmogaus. 

Tas žmogus, įsisėdęs į traukinį nuo Elko stoties, buvo 
aukšto ūgio, juodais ūsais ir juodais antakiais vyras. Jis 
buvo visas juodai apsitaisęs: surdutas juodas, kelnės juo- 
dos, liemenė juoda, kojinės juodos, tiktai kaklaryšis bal- 

tas; zomšinės pirštinės buvo taip pat juodos. Iš pažiūros 
galima buvo sakyti, kad jis kunigas. Jis ėjo per visą 
traukinį ir lipdė prie kiekvieno vagono durų kažkokį ran- 
ka rašytą pranešimą. 

Paspartu priėjo ir perskaitė vieną pranešimą. Ten buvo 
parašyta, kad Viljamas Hitšas, mormonų misionierius, va- 
žiuodamas traukiniu Nr. 48, nuo vienuolikės ligi dvylikės 
vagone Nr. 117 laikys paskaitą apie mormonizmą ir turi 
garbės kviesti į savo paskaitą visus, norinčius susipažinti 
su „šių dienų šventųjų" tikyba. 

— Būtinai eisiu! — tarė Paspartu, kuris ligi šiol tik tiek 
tebuvo girdėjęs apie mormonus, kad jie turį po daug 
pačių. 

Ta žinia tuojau pasklido po visą traukinį, kuriuo važia- 
vo arti šimto keleivių. Iš to skaičiaus koks trisdešimt žmo- 
nių prieš vienuolikę valandą susėdo vagono Nr. 117 suo- 
luose. Paspartu atsisėdo pirmutinėje eilėje. Nei jo ponas, 
nei Fiksas nėjo klausyti paskaitos. 

Paskirtą valandą Viljamas Hitšas atėjo ir nekantriu bal- 
su, lyg jam kas būtų priešinęsis, prabilo: 

— Aš jums sakau, kad Džo Smitas yra kankinys, kad 
jo brolis Hajeremas — kankinys, kad Jungtinių Valstijų 
vyriausybės persekiojimai padarys kankiniu ir Brajemą 
Jangą! Kas norėtų tvirtinti priešingai? 

Bet niekas nenorėjo tvirtinti priešingai. Iš veido misio- 
nierius nebuvo panašus į žmogų, kuris galėtų taip karštai 
kalbėti. Jo rūstybę galima buvo išaiškinti tuo, kad mor- 
monų sekėjams tuo metu buvo labai sunku gyventi. Jung- 
tinių Valstijų vyriausybė buvo apgalėjus, nors su dideliu 
vargu, tuos fanatikus. Ji paėmė Jutos žemę, privertė gy- 
ventojus priimti bendruosius valstybės įstatymus, paso- 
dino į kalėjimą Brajemą Jangą, kad jis kėlė maištą ir tu- 
rėjo daug pačių. Nuo to laiko pranašo sekėjai dar labiau 
sujudo ir, negalėdami ko] kas ginklu, priešinosi kongresui 
bent žodžiais. 

Ir štai Viljamas Hitšas vertė į savo tikybą žmones net 
traukiniu važiuodamas, 

Jis ėmė pasakoti mormonų istoriją karščiuodamasis 
ir mojuodamas rankomis, pradėjęs nuo biblijos laikų: kaip 
mermonų pranašas iš Juozapo giminės apskelbęs naujo 

tikėjimo tiesas ir jas perleidęs savo sūnui Moromui; kaip 
paskui, daug amžių praslinkus, išvertęs tą brangiąją kny- 
gą, parašytą Egipto raštu, Vermonto valsčiaus fermeris 
Džo Smitas, kaip Smitas 1825 metais apsigarsinęs pranašu 
ir kaip pagaliau pasirodęs šviesybėje dangaus pasiuntinys 
ir apreiškęs viešpaties valią. 

Tuo tarpu keli klausytojai, kuriuos mormonų istorija 
nelabai teinteresavo, išėjo iš vagono; bet Viljamas Hitšas 
vis taip karštai pasakojo toliau pamažėjusiai auditorijai, 
kaip Smitas kartu su savo tėvu, broliais ir dar keliais mo- 
kiniais įsteigęs „šių dienų šventųjų“ tikėjimą, kuris radęs 
sekėjų Amerikoje, Anglijoje, Skandinavijoje ir Vokieti- 
joje; kaip įkūrę mormonų koloniją Ohajuje,; kaip buvusi 
pastatyta už du tūkstančius dolerių bažnyčia ir visas mies- 
tas prie Kirklendo; kaip Smitas tapęs drąsiu bankininku ir 
radęs pas vieną paprastą mumijų rodytoją raštą, rašytą 
Abraomo ir kitų garsiųjų egiptiečių ranka. 

Istorija pasirodė per ilga, klausytojai pradėjo po tru- 
putį nykti, ir paskui teliko koks dvidešimt žmonių. 

Bet tikėjimo skelbėjas nieko nežiūrėjo. Jis sau pasakojo 
toliau, kaip Džo Smitas 1837 metais subankrutavęs, kaip 
prikišusieji pinigus dalininkai jį išdegutavę ir plunksnose 
išvartę; kaip paskui jis nusikraustęs į Misurio valstiją; ir 
ten likęs trijų tūkstančių narių draugijos vadovu ir kaip 
pagaliau, slėpdamasis nuo stabmeldžių, nukeliavęs į Va- 
karus. 

Jau bebuvo likę koks dešimt žmonių, iš kurių labiausiai 
klausėsi Paspartu. Jis dar sužinojo, Kad tas Smitas vėl su- 
grįžęs į Ilinojų ir ten 1839 metais Įsigijęs ant Misisipės 
kranto Nauvos miestą, kurio gyventojų vieną laiką buvę 
lig dvidešimt penkių tūkstančių; kaip toliau Smitas buvęs 
Išrinktas to miesto viršininku ir teisėju; kaip 1843 metais 
jį net statę Jungtinių Valstijų prezidento kandidatu ir 
kaip galų gale jis buvęs Kartagenoje apgaulingai suimtas, 
įmestas į kalinį ir nužudytas. 

Tuo metu bebuvo vagone vienas Paspartu. Pamoksl!- 
ninkas, žiūrėdamas jam tiesiai į akis, priminė, kad po dve- 
jų metų nuo Smito nužudymo jo vietininkas, įkvėpingąs 
pranašas Jangas, palikęs Nauvą, apsigyvenęs prie Didžio- 


5. Z. Vernas 129 


jo ežero Ir kaip jų kolonija toje derlingoje žemėje labai 
išaugusi. 

— Ir štai, — pridėjo Viljamas Hitšas,— štai dėl Ko kon- 
gresas mus ėmė spausti! Štai dėl ko Jungtinių Valstijų 
kareiviai išmindė Jutos žemę! Štai dėl ko mūsų viršinin- 
kas, pranašas Brajemas Jangas, paimtas ir neteisingai pa- 
sodintas! Tai gal mes pasiduosim? Niekados! Tegu mus 
varo iš Vermonto, Ilinojaus, Ohajo, Misurio ir Jutos, bet 
mes vis rasime laisvos žemės, kur galėsime vėl statytis 
trobas... Ir tu, tikrasis pranašo tarne,— tarė tikėjimo skel- 
bėjas, rūsčiai pažvelgęs į savo vienintelį klausytoją, — pa- 
sistatysi kartu trobelę? 

— Ne,— atsakė drąsiai Paspartu ir išbėgo iš vagono, 
palikęs skelbėją sakyti pamokslą tuščioms sienoms, 

Besakant pamokslą, traukinys bėgo ir apie dienos pusę 
pirmos pasiekė Sūriojo ežero žiemvakarių kraštą. Tas eže- 
ras didelis kaip jūra. Jis atrodė labai puikiai. Jo vanduo 
buvo tamsiai mėlynas, o aplinkui ėjo gražūs aukšti kalnai. 

Sūrusis ežeras turi ilgumo apie septyniasdešimt, platu- 
mo trisdešimt penkias mylias ir guli per tris tūkstančius 
aštuonis šimtus pėdų aukščiau jūros paviršiaus. Jo van- 
duo begal sūrus, ir nei žuvis, nei joks kitas gyvas negali 
Jame būti. 

Aplink ežerą žemė apdirbta labai gerai, nės mormo- 
nai — puikūs ūkininkai ir nebijo darbo. Jų ten sėjama vi- 
sokios pašarinės žolės ir javai. Oras minkštas, tyras ir 
gana „šiltas. Bet šiuo kartu mūsų keleiviai negalėjo pasi- 
gėrėti derlingais mormonų laukais, nes viskas buvo giliai 
apklota sniegu. 

Antrą valandą keleiviai išlipo Ogdeno stotyje. Trauki- 
nys čia turėjo stovėti lig vakaro šeštos valandos. Fogas, 
Auda, Paspartu ir Fiksas, turėdami daug laisvo laiko, su- 
sėdo į mažą laivelį ir nuplaukė apžiūrėti „šventųjų“ miesto, 
Miestas buvo nedidelis, ir per dvi valandas keleiviai viską 
pamatė. Jis buvo visai panašus į kitūs Jungtinių Valstijų 
miestus: gatvės plačios ir tiesios, namai gyventi patogūs, 
bet be didelių pagražinimų. 

„Gražiausi namai buvo šie: pranašo rūmai, miesto namai, 
kuriuose buvo vyriausioji policijos valdyba ir teismas, ir 

arsenalas. Namai buvo pastatyti iš mėlynų plytų, su ve 
randomis ir galerijomis, aplink juos visur buvo akacijų, 
palmių ir kitų medžių sodai. Aplink miestą ėjo mūro sie- 
na, statyta 1853 metais. Gražiausioje gatvėje buvo keli 
viešbučiai, papuošti vėliavomis. Didžiausias ir puikiausias 
buvo „„Sūriojo ežero“ viešbutis. 

Gatvėse žmonių buvo nedaug. Kai kurios miesto dalys 
rodėsi visai tuščios. s 

Daugiausia matyti buvo moterų. Tai suprantamas daly- 
kas, nes mormonai turėjo po kelias pačias. Tiesą pasakius, 
ne visi jie turi po daug pačių: kurie neturtingi teturi po 
vieną arba nė vienos. Mormonų moterys labai rūpinasi iš- 
tekėti, nes jų tikėjimas moko, kad netekėjusios negalė- 
siančios Įeiti į dangų. Mormonų moterys atrodė nesmagios 
ir nelaimingos. Turtingesnės buvo apsitaisiusios juodo 
šilko drabužiais. 

Paspartu, kuris buvo nutaręs visą amžių gyventi neve- 
des, kraipydamas galvą žiūrėjo į mormones: jam buvo 
nuostabu, kad jos kelios turinčios daryti laimingą vieną 
vyrą. Paspartu galvojo, kad toks vyras turįs būti didžiai 
nelaimingas ir vertas pasigailėjimo, kad nelengvas turįs 
būti jo darbas ganyti visą gyvenimą pulką pačių ir dar nu- 
vesti jas visas į dangų, kur tik paskui galėsiąs per amžių 
amžius jomis džiaugtis. 

— Niekados, niekados nenorėčiau būti mormonu,— 
tarė sau Paspartu. 

Apie ketvirtą valandą keleiviai jau sugrįžo i stotį ir sų- 
sėdo į savo vietas vagonuose, 

Traukinys sušvilpė ir pasijudino iš vietos. Tuo metu 
kažkas ėmė baisiai šaukti: „Palaukite, palaukite!" 

Tačiau traukinys nelaukė. Tas žmogus, kuris taip rėkė 
palaukti, buvo pasivėlinęs mormonas. Laimė, kad stoties 
ir tvoros durys buvo atviros. Jis, trūkčiagalviais bėgda- 
mas, privijo paskutinį vagoną, įsikabino už durelių ir šiaip 
taip įsirangė į vidų. Mormonas tuojau išvirto uždusęs ant 
suolo, | 

Paspartu greitai pribėgo prie jo, ėmė klausinėti ir suži- 
nojo, kad tas mormonas turėjęs bėgti iš namų dėl kilusių 
namie barnių. 

— Matyti, — galvojo prancūzas,— kad tas Žmogus turi 
kokį dvidešimt pačių ir jos jį vargšą išginė iš namų. 

Kai atsigavo, Paspartu tuojau paklausė: 

— Kiek tamsta turi pačių? 

— Tiktai vieną, — atsakė mormonas, pakėlęs rankas 
dangų, — bet ir tos vienos ganal 


XXVIII 


PASPARTU DUODA IŠMINTINGĄ PATARIMĄ, 
TIK NIEKAS JO NEKLAUSO 


Nuo Ogdeno stoties traukinys kokią valandą ėjo į žie- 
mius. Nuo San Francisko jis jau buvo nuvažiavęs arti de- 
vynių šimtų mylių. Nuo Veberio upės jis pasuko į rytus 
per Vasačių kalnus. Tiesiant geležinkelį tais kalnais, Ame- 
rikos inžinieriams teko daug privargti ir prisukti galvos. 
Jungtinių Valstijų vyriausybė, mokėdama už mylios kelią 
lygumoje po šešiolika tūkstančių dolerių, kalnuose gavo 
už tą pačią mylią mokėti po keturiasdešimt aštuonis tūks- 
tančius. Inžinierių nenorėta čia griauti kalnų ir daryti tie- 
saus kelio, bet jų sukinta visur aplink. Per tuos visus kal- 
nus teiškastas vienas keturių kilometrų ilgumo tunelis. 

Tam kalnuotam krašte buvo daugybė upių ir upelių. 
Teko važiuoti mediniais tiltais per Madi Riverį, Grin Rį- 
verį' ir kitas upes. Paspartu tuo labiau nekantravo, kuo 
arčiąu tikslo buvo. Fiksas taip pat norėjo ko greičiausiai 
išvažiuoti iš to kalnuoto krašto. Jis bijojo pasivėlinti, jis 
bijojo visokių nelaimių, jis labiau troško už Fogą pasiekti 
Anglijos žemę. 

Vakaro dešimtą valandą traukinys atėjo į Fort Bridžerio 
stotį, bet joje testovėjo kokias tris minutes. Pralėke dar 
dvidešimt mylių, keleiviai įvažiavo į Dakotos valstiją. 

Gruodžio 7 dieną traukinys atšvilpė į Grin Riverio stotį, 
kur pastovėjo penkiolika minučių. Visą naktį labai snigo 
sniegas, bet kartu lijo ir tirpo, todėl nekliuvo važiuoti. 
Tačiau atsargusis Paspartu ėmė bijoti, kad kartais snie- 
gas neapveltų traukinio ratų, kad jam nereikėtų stoti 
krapštyti to sniego ir tokiu būdu gaišti, 

— Ir įsimanyk tu man,— kalbėjo sau prancūzas,— ke- 
liauti žiemą! Tartum nebegalėjo palaukti vasaros! Menka 
kiek — ir pralaimės Fogas derybas! 

+ Besirūpinant Paspartu, kad dangus apsiniaukęs, kad 
temperatūra nukritusi, Audą tuo pačiu laiku ėmė kitos 
rūšies baimė. 

Prieš išeinant traukiniui, keli keleiviai, išlipę iš vagonų, 
vaikščiojo po Grin Riverio stotį, Auda, žiūrėdama pro 
langą, pažino tarp jų pulkininką Stempą Proktorą, tą ame- 
rikietį, kuris taip šiurkščiai pasielgė su Fogu San Fran- 
cisko mieste per mitingą. Auda, nenorėdama, kad jis pa- 
matytų, tuojau pasitraukė nuo lango. 

Tas amerikietis nugąsdino Audą. Ji bijojo, kad jis nepa- 
stebėtų Fogo, prie kurio jos širdis kasdien prieš jos valią 
vis labiau linko. Jai rodėsi, kad tas prisirišimas tesąs dė- 
kingumas tam žmogui, kuris jai grąžino gyvybę. Bet ji 
klydo: tai buvo kitoniškas jausmas. Todėl suprantama, ko 
krūptelėjo jos širdis, kai ji pamatė tą atšiaurų žmogų, įžei- 
dusį Fogą, kuris pasiryžo vėlai ar anksti pareikalauti iš jo 
pasiteisinimo. Proktoras važiavo tuo pačiu traukiniu su 
Fogu, todėl reikėjo būtinai padaryti taip, kad jie nesu- 
sitiktų. 

Pradėjus eiti traukiniui, Auda tuojau nubėgo ir pasakė 
Paspartu su Fiksu, kad mačiusi pulkininką Proktorą. Fogas 
tuo metu buvo užsnūdęs. 

— Tas Proktoras tam traukinyje! — sušuko Fiksas.— 
Prašom nesirūpinti! Pirma, negu su Fogu, jis turės reikalo 
su manim! Jis mane labiausiai įžeidė! 

—-'Bet pirmiausia duokit man pamokyti poną pulkinin- 
ką! — tarė Paspartu. | 

— Fogas niekam,— atsiliepė Auda,— neduos keršyti už 
save. Jis juk sakė, kad paskui grįš į Ameriką, suieškos 
įžeidėją ir jam atsilygins. Jei jis dabar pamatys pulkinin- 
ką Proktorą, tai mes jau čia nieko nebepadėsime, ir tas 
susitikimas galės labai nelaimingai pasibaigti. Vadinas, 
reikia daryti, kad jie nesusitiktų. 

— Tiesą tamsta sakai,— tarė Fiksas,— susitikimas gali 
viską pražudyti. Ar jis būtų nugalėtas, ar pats nugalėtų 
pulkininką, vis tiek Fogas susivėlintų, ir... 

— Ir,— pagriebė Paspartu, —, „Reformų klubo“ nariai la- 
bai tuo džiaugtųsi. Per keturias dienas mes būsime Niu- 
jorke! Vadinas, jeigu tą visą laiką Fogas neišeitų iš vago- 
no, tai gal jis ir nesusitiktų su tuo prakeiktu amerikiečiu! 
Mes turim rūpintis, kad jie nesusitiktų... 

Kalba nutrūko. Atbudo Fogas ir ėmė žiūrėti į laukus 
pro apsnigtus vagono langus. 

Kiek palaukus, Paspartu tyliu balsu, kad negirdėtų nei 
jo ponas, nei Auda, paklausė policijos agento: 

— Ar tamsta tikrai ketini su juo kautis? 

— Aš darysiu viską, kad tik jį gyvą atgabenčiau į Euro- 
pą! — atsakė Fiksas. 

Paspartu šiurpas perėjo per visą kūną, bet jis nė nepa- 
abejojo dėl savo pono teisingumo. 

Rasti priemonių, kad Fogas niekur neitų iš savo kamba- 
rėlio ir nesusitiktų su pulkininku, buvo nesunku, nes jis 
nemėgo vaikščioti ir visokių niekų klausinėti. Fiksas pa- 
galvojo kelias minutes ir, nusprendęs, kad jis jau radęs 
gerą priemonę, tarė Fogui: 

— Kaip ilga važiuoti geležinkeliu! Labai nuobodžiai 
slenka laikas! 

— Tiesa;— atsakė Fogas,— bet vis dėlto slenka. 

— Plaukdamas garlaiviu,— atsiliepė policijos agen- 
tas, — tamsta vis lošei vistą. 

— Taip,— atsakė Fogas,— bet čia jau būtų sunku tai 
padaryti: nėra nei kortų, nei partnerių. 

— O! Kortų visados galima gauti. Amerikos traukiniuo- 
se pardavinėjami visokie daiktai. Partnerių paieškoję gal 
taip pat rastumėm. Sakysim, misis Auda... iš 

— Aš su džiaugsmu sutinku,— atsakė greitai Auda, — 
aš moku lošti vistą. Kortos eina į anglų auklėjimo prog- 
ramą. 

— Ir aš, — atsiliepė Fiksas,— lošiu ne prasčiausiai. Ir 
štai mes trise jau puikiai galime lošti „su seneliu", 

— Man bus labai malonu, — atsakė Fogas,— palošti vis- 
to nors traukiniu važiuojant. 

Paspartu paknopstomis išbėgo ir tuojau atnešė dvi tali- 
jas kortų, staliuką ir kreidos. 

Lošimas prasidėjo. Auda lošė tikrai nepaprastai. Fogas 

jai pasakė kelis pagyrimus. O seklys mokėjo vistą gal 
nedaug menkiau, kaip pats Fogas. 

— Dabar,— tarė džiaugdamasis Paspartu,— mes jį pri- 
rakinom prie vienos vietos, ir jis nebenueis nuo jos. 

Ryto vienuoliktą valandą traukinys atėjo į Bridžerio 
stotį. Ta stotis buvo per du kilometrus aukštumo nuo jūros 
paviršiaus. Nuo šių kalnų vienos upės bėga į Atlanto, kitos 
į Didįjį vandenyną. Dar reikėjo pavažiuoti nuo tos stoties 
apie du šimtus mylių, ir toliau jau buvo vienos lygumos, 
kurios traukiasi lig pat Atlanto vandenyno. 

Pusiau pirmos keleiviams pradėjo matytis didžiausias 
tos apylinkės miestas Halekas. Dar kelios valandos, ir 
traukinys turėjo jau išeiti iš kalnų. Jau galima buvo tikė- 
tis, kad kelionė per .tą kalnuotąjį kraštą pasibaigs laimin- 
gai. Sniegas buvo nustojęs snigti. Pradėjo šaluoti, ir oras 
pasidarė labai gražus. Dideli paukščiai, išbaidyti traukinio, 
skrido tolyn. Jokių žvėrių, nei vilkų, nei lokių, niekur ne- 
matyti buvo. Tai buvo tikra dykuma. 

Gerai papusryčiavę tam pačiam vagone, Fogas ir jo 
partneriai vėl susėdo prie visto. Tuo tarpu traukinys sma- 
giai sušvilpė ir sustojo. 

Paspartu iškišo galvą pro langą, bet nematyti buvo jo- 
kios priežasties stoti. 

Auda ir Fiksas nusigando, kad Fogas kartais neliptų žiū- 
rėti, kas nutikę. Bet jis neėjo, tik tarnui pasakė: 

— Eik pažiūrėti, kas ten yra. 
 Paspartu tuojau išbėgo iš vagono. Jau bent keturiasde- 
šimt keleivių buvo išlipę; tarp jų stovėjo pulkininkas 
Stempas Proktoras. 

Traukinys buvo sutabdytas dėl to, jog priešais buvo iš- 
statytas raudonas ženklas, kuris reiškė, kad toliau važiuoti 
negalima. Mašinistas ir konduktorius kažką bardamiesi 
kalbėjo su kelio sargu, kurį atsiuntė artimosios stoties Me- 
disin Bou viršininkas. Keleiviai apstojo juos ir ėmė taip 
pat bartis. Už visus labiausiai rėkojo ir barėsi pulkininkas 
Proktoras. 

Priėjęs prie jų, Paspartu išgirdo šiuos sargo žodžius: 

— Ne, jokiu būdu negalima važiuoti! Tiltas visai juda 
lr tikrai neišturės traukinio sunkumo! 

Tas tiltas, apie kurį kalbėjo, buvo permestas per gilų 
upelį, už vienos mylios nuo tos vietos, kur sustojo trau- 
kinys. Sargas buvo atsiųstas pasakyti, kad tiltas baigia 
griūti; kad juo važiuoti jau nebegalima. 

Paspartu nedrįso eiti sakyti savo ponui. Jis klausėsi su- 
kandęs dantis. 

— Tai ką gi? — sušuko pulkininkas Proktoras. — Ar 
mes čia amžinai turėsim likti? 

— Mes jau telegrafavome,— tarė pulkininkui mašinis- 
tas, — į Omahos stotį, kad atsiųstų kitą traukinį į stotį Me- 
disin Bou, bet anksčiau kaip apie šeštą, tur būt, jo nesu- 
lauksime. 

— Apie šeštą! — sušuko Paspartu. 

— Ne anksčiau,— atsakė konduktorius.— Bet pėsti ne 
greičiau ir į stotį nueisime. 

-— Juk tik viena mylia tėra į stotį — pastebėjo" vienas 
keleivis. 

— Tiesa, viena mylia, bet stotis anapus upės. 

— Ar negalima gi tos upės su laive perplaukti? — pa- 
klausė pulkininkas. 

— Negalima. Vanduo labai pakilęs nuo lietaus ir baisiai 
smarkiai bėga. Visur pilna akmenų. Reikės eiti į žiemius 
dar dešimtį mylių, kol rasime patogią vietą pereiti. | 

Pulkininkas papykęs ėmė keikti mašinistą, konduktorių 
ir net pačią geležinkelio draugiją. Paspartu siuto iš piktų- 
mo, ir jeigu keikimas būtų galėjęs ką padėti, Ja būtų kei- 
kęs dar labiau už tą amerikietį. Dabar buvo Aokia kliūtis, 
kurios nebegalėjo pašalinti nė banko bilietai. 

Pikti buvo visi. Daugumas keleivių skubinosi, jiems rei- 
kėjo laiku atvykti į vietą, o čia dabar jie ne tik turėjo 
nusivėlinti, bet dar pėsti bristi sniegu kokią penkiolika 
mylių. 

Triukšmas pakilo didžiausias. Riksmas, barimasis ir 
keiksmai būtų tikrai atkreipę į save Fogo akis, kad tas 
džentelmenas nebūtų taip įsitraukęs į savo vistą. “ 

Tačiau Paspartu reikėjo pranešti apie tai savo ponui. 
Nuleidęs galvą, jis jau grįžo į vagoną. Tuo tarpu maši- 
nistas, pakėlęs balsą, tarė: 

— Vyrai, gal dar pervažiuosim! 

— Per tiltą? — paklausė vienas keleivis, 

— Per tiltą. 

— Mūsų traukiniu? — tarė pulkininkas. 

— Mūsų traukiniu. 

Išgirdęs mašinisto žodžius, Paspartu sustojo. 

— Bet tiltas baigia griūti! — atsiliepė konduktorius. 

— Niekis, — atsakė mašinistas.— Paleidus traukinį visu 
smarkumu, galima turėti kiek šansų pervažiuoti. Ž 

— Kad tave velniai! — tarė Paspartu. 

Atsirado nemaža keleivių, kuriems mašinisto sumany- 
mas labai patiko. Bet labiausiai jis patiko pulkininkui 
Proktorui. Tą sumanymą jis ėmė ginti ir abejojantiems 
sakė, kad kažkokie garsūs inžinieriai išrodinėję, jog tiltų 
per upes visai nereikią, kad, paleidus traukinį visu grei- 
tumu, galima esą pervažiuoti kiekvieną upę ir kiaurumą. 
Galų gale prie mašinisto nuomonės prisidėjo beveik visi. 

— Mes turim penkiasdešimt šansų pervažiuoti, — tarė 
vienas. 

— Šešiasdešimt,— tarė antras. 

— Aštuoniasdešimt... aštuoniasdešimt iš šimto! 

Paspartu ėmė suktis galva. Nors jis būtų kažką davęs, 
kad galėtų pervažiuoti per tą upę, bet tas sumanymas jam 
rodėsi labai „„amerikietiškas“. ,,„Be to,— galvojo jis,— yra 
dar vienas lengvas būdas, kuris tiems žmonėms neatėjo 
į galvąl.." | 

Ir, priėjęs prie vieno keleivio, tarė Jis jam: 

— Mašinisto sumanymas, mano nuomone, yra per drą- 
sus. Galima būtų daug geriau... 

— Aštuoniasdešimt šansų, kad pervažiuosim! — atsakė 
Jam tas keleivis ir nusisuko nuo jo. 

— Aš tai labai gerai žinau, — tarė Paspartu kitam ke- 
leiviui,— bet reikia pagalvoti... 

— r D begalvosi? — atsakė amerikietis traukydamas 
pečius.-8Juk mašinistas sako, kad peršoksime! 

— Peršokti gal peršoksime,— atsiliepė Paspartu — bet 
būtų 'daug išmintingiau... 

— Ką? Išmintingiau? — sušuko pulkininkas Proktoras, 
kuris, išgirdęs tą žodį, net nuo žemės pašoko.— Tamstai 
juk sako: visu greitumu! Supranti tamsta? Visu greitumu! 

— Aš žinau... suprantu...— kartojo Paspartu, kuriam vis 
nedavė baigti sakyti — bet būtų, jei ne išmintingiau, tai 
bent daug patogiau... 

— -Ką? Kaip patogiau? Ką jis ten murma? — ėmė šaukti 
iš visų pusių. 

Berniokas nebežinojo, kuriam atsakyti. 

— Tai tamstai kinkos dreba? — klausė pulkininkas 
Proktoras. 

— Man kinkos! — sušuko Paspartu.— Gerai, tegu bus 
taip! Aš jums parodysiu, kad prancūzas gali būti toks pat 
amerikietis, kaip ir jūs! | 

— Į vagonus! Į vagonus! — ėmė raginti konduktorius. 

— Taip! Į vagonus,— kartojo Paspartu,— į vagonus! Ir 
ko greičiausiai! Bet niekas man neužgins manyti, kad būtų 
daug geriau pirma pereiti tiltą mums pėstiems, o paskui 
pervaryti traukinį!.. 

Bet niekas negirdėjo jo išmintingo patarimo ir niekas 
nebūtų norėjęs jo priimti. 

Keleiviai visi sulipo į vagonus. Paspartu taip pat atėjo 
Į savo vietą, bet nieko nesakė, kas atsitiko. Fogas su savo 
partneriais tebelošė. 

Garvežys smarkiai sušvilpė. Mašinistas pavarė atatupstą 
traukinį atgal kokią mylią, kad jis geriau įsibėgėtų ir per- 
šoktų upę. 

Paskui, antrą kartą sušvilpus, traukinys ėmė bėgti vėl 
į tiltą. Kuo tolyn, tuo jis bėgo greityn. Pagaliau pasileido 
taip smarkiai, jog rodėsi, kad jis skriste skrenda. Ausys 
tegirdėjo kažkokį kaukimą. Nors nuolatos tepė alyva, ašys 
pradėjo rūkti. Traukinys ėjo greitumu daugiau negu po 
šimtą mylių per valandą. Vagonų ratai, rodos, nebesiekė 
bėgių. | 

Ir pervažiavo! Tai buvo panašu į žaibą. Tilt keleiviai 
nė matyti nematė. Traukinys, galima sakyti, šokte peršo- 
ko upę. Mašinistas tik už penkių mylių tegalėjo suturėti 
įsibėgėjusį traukinį. 

Vos tik traukinys perlėkė per upę, tiltas tuojau suiro ir 
nudardėjo į vandenį. 

| XXIX 

APIE VIŠOKIUS ATSITIKIMUS, KURIŲ GALI 

"MATYTI TIKTAI VAŽIUODAMAS JUNGTINIŲ 
VALSTIJŲ GELEŽINKELIAIS 


Tą patį vakarą traukinys važiavo toliau. be kliūčių. Lai- 
mingai pravažiavo Sanderso fortą, praūžė Čijeno terpokš- 
nį ir pasiekė Evenso tarpukalnį. Čia geležinkelis eina 
aukštumo daugiau negu trys kilometrai nuo jūros pavir- 
šiaus. Lig Atlanto vandenyno keleiviams bebuvo likę va- 
žiuoti viena be galo didelė lyguma. 

Čia nuo geležinkelio ėjo šaka į Denverą, didžiausią Ko- 
lorado miestą. Kolorado žemėje yra daug aukso ir sidabro, 
is ten buvo apsigyvenę jau daugiau AEZŲ penkios dešim- 
tys tūkstančių žmonių. 

Per tris dienas ir per tris naktis Lino nuvažiuota nuo 
San Francisko tūkstantis trys šimtai aštuoniasdešimt my- 
lių. Aišku buvo, kad pasiekti Niujorko ganės keturių die- 
nų. Tokiu būdu Fogas keliavo nepasivėlinęs ir nepasi- 
ankstinęs., 

Vakaro vienuoliktą valandą traukinys įėjo į Nebraskos 
valstiją. 

Ryto aštuntą valandą keleiviai pravažiavo Makfersono 
miestą. Nuo tos vietos lig Omahos bebuvo likę trys šimtai 
penkiasdešimt septynios mylios. Geležinkelis rangėsi Pla- 
tos upės pietinės šakos kairiuoju krantu. Devintą valandą 
atvyko į nemažą Šiaurinės Platos miestą, pastatytą tarp 
dviejų didelės upės šakų, kurios už Omahos susilieja vėl 
į vieną vietą ir įbėga į Misurį. 

Traukinys perėjo jau šimtas pirmąjį dienovidinį. 

Fogas ir jo partneriai vėl ėmė lošti vistą. Lošiant kelio- 
nė niekam nebuvo nuobodi. Fiksas iš pradžios laimėjo ke- 
lias ginėjas, bet toliau jam pradėjo nebesisekti. Geriausiai 
tą visą tą ėjo korta Fogui. Vieną sykį, jam norint lošti 
lapais, užpakalyje atsiliepė kažkieno storas balsas:. 

— O aš loščiau gilėmis... 

Fogas, Auda ir Fiksas pakėlė galvą. Prie jų stovėjo pul- 
kininkas Proktoras, 

Stėmpas Proktoras ir Filijas Fogas tuojau vienas antrą 
pažino. 

— Ą,— sušuko pulkininkas, —tai tamsta nori lošti 
lapais! | 

— Žinoma,— atsakė šaltai Fogas, dėdamas ant stalo la- 
pų dešimtakę. 

— Bet man labiau tinka, kad tamsta eitum gilėmis,— 
tarė šiurkščiu balsu Proktoras. į 

Ir jis pakėlė ranką atimti nuo stalo išvarytą kortą, sa- 
kydamas: 

— Tamsta visai nemoki! to lošimo, 

— Bet gal aš mokėsiu geriau kitą, — atsakė keldamasis 
Fogas. 

— Galima pamėginti, — atkirto, drąsiai Proktoras, 

Auda visa nubalo. Ji pagriebė už rankos Fogą, norėda- 
ma gelbėti, bet negalėjo suturėti. Paspartu norėjo tuojau 
šokti ant amerikiečio, kuris su paniekinimu žiūrėjo į savo 
priešininką. Fiksas atsikėlė nuo stalo, priėjo prie Prokto- 
ro ir tarė: 

— Prašom nepamiršti, kad tamsta teturi reikalo su ma- 
nim, nes tamsta mane ne tik žodžiais, bet ir kumščiu 
užgavai!l 

— Atsiprašau,— tarė Fogas Fiksul,— čia mano vieno 
reikalas. Versdamas, kad aš neičiau lapais, pulkininkas 
dar kartą mane įžeidė, ir jis turės man dėl to pasiteisinti. 

„— Kada ir kur tik tamsta nori,— atsakė Proktcras.— 
Ginklus taip pat gali pats pasirinkti. , 

Auda dar mėgino Fogą atkalbėti, bet jis jos neklausė. 
Fikso išrodinėjimai, kad jis esąs labiausiai įžeistas ir kad 
jis pirmas turįs kautis su įžeidėju, lygia dalia nieko nepa- 
dėjo. Paspartu labai niežtėjo nagai paimti tam pulkinin- 
kui už sprando ir išmesti pro duris, bet pabijojo savo po- 
no, liepusio jam nieko nedaryti. Fogas išėjo iš Vėgeno, ir 
amerikietis išsekė paskui jį. 

— Aš labai skubinu į Europą,— tarė Fogas Proktorui,— 
nes Mažiausias pasivėlinimas man labai pakenktų. 

— O kas man darbo? — atsakė pulkininkas, 

— Po mūsų susitikimo San Franciske,— vėl tarė labai 
mandagiai Fogas,— aš buvau nusprendęs, pabaigęs savo 

reikalus, kurie dabar mane verčia skubintis į Europą, vėl 
grįžti į Ameriką ir pareikalauti iš tamstos pasiteisinimo, 

— Tikrai? 

— Ar negalėtum tamsta paskirti „susitikimo vietą po 
šešių mėnesių? 

— Dėl ko ne po šešerių metų? 

— Aš tesakau po šešių mėnesių, — atsakė Fogas,— ir su- 
kalbėtu laiku tikrai būsiu paskirtoje vietoje. 

— Tik nori išsisukti! — sušuko Stempas Proktoras.— 
Tuojau arba niekados! 

— Sutinku, — atsakė Fogas.— Tamsta važiuoji į Niu- 
Jorką? 

— Ne, 

— Į Čikagą? 

— Ne, 

— Į Omahą? 

— Kokia tamstai bėda, kur aš važiuoju! Ar tamsta žinai 
Plam Kriko stotį? 

— Ne,— atsakė Fogas. 

— Tai pirmutinė stotis. Traukinys ten bus už valandos, 
Jis toje vietoje stovės dešimt minučių. Per dešimt minu- 
Čių galima iššauti iš revolverio kelis kartus. 

— Gerai,— atsakė Fogas.— Aš sustosiu Plam Kriko sto- 
tyje. 

— Ir aš manau, kad tamsta ten sustosil — atsiliepė pa- 
Juokdamas amerikietis. 

— Visaip gali būti! — atsakė Fogas ir įėjo į vagoną. 

Vagone jis pirmiausia nuramino Audą, sakydamas, kad 
tokių pagyrų niekados nereikią bijoti. Liudininku būti jis 
paprašė Fikso. Fiksas negalėjo atsisakyti, Ir Fogas vėl sė- 
do prie pertraukto visto. Kaip pirma: buvo norėjęs, dabar 
išvarė lapų dešimtakę. 

Vienuoliktą valandą traukinys, artindamasis prie sto- 
ties, sušvilpė. Fogas atsikėlė ir su Fiksu išėjo iš vagono. 
Paspartu su dviem revolveriais rankoje išsekė paskui, 
Auda atliko vagone. Ji buvo balta kaip drobė. 

Tuo metu atsidarė kitas vagonas, ir išėjo pro duris pul>» 
kininkas Proktoras, taip pat su liudininku. Bet, jiems išli- 
pus, konduktorius pribėgo prie jų ir tarė; 

-— Prašom lipti atgal. 

— Kas atsitiko? — paklausė pulkininkas. 

— Esam nusivėlinę dvidešimt minučių, todėl traukinys 
stovėti negali. 

— Bet aš turiu kautis su tuo ponu. 

— Gaila,— atsakė valdininkas,— bet tuojau važiuojam. 
Aure jau skambina! 

Suskambino, ir traukinys tikrai ėmė eiti. 

— Labai man nesmagu,— tarė tuomet konduktorius,— 
kad negalėjau laukti. Kad nereikėtų skubintis, su mielu 
noru būčiau tamstoms patarnavęs. Pagaliau, jei tamstos 
neturėjote kada čia, tai kodėl negalite šaudytis važiuo- 
dami? | 

— Toks šaudymasis gal nepatiks mano priešininkui! — 
tarė, rodydamas dantis, pulkininkas Proktoras, 

— Man vis tiek, — atsakė Fogas. 

— Čia, kaip sau norite, jau tikra Amerika! — pagalvo- 
jo Paspartu.— Traukinio konduktorius džentelmenas, dau- 
giau nieko! | 

Ir, taip galvodamas, jis nuėjo paskui savo poną, 

Konduktorius nuvedė abudu priešininkus ir jų liudinin- 
kus per visus vagonus į patį traukinio galą. Galutiniame 
vagone tebuvo koks dešimt žmonių. Konduktorius jų gra- 
žiai paprašė truputį išeiti iš vagono, aiškindamas, kad du 
džentelmenai norį šaudytis. 

Visi keleiviai sutiko ir tuojau išėjo pro duris. 

Vagonas turėjo penkiasdešimt pėdų ilgumo ir buvo la- 
bai patogus tam tikslui. Fogas ir pulkininkas. Proktoras, 
pasiėmę šešių šovimų revolverius, suėjo į vagoną. Liudi- 
ninkai juos uždarė vienus, o patys atsistojo už durų, Su- 
švilpus traukiniui pirmą kartą, jie turėjo pradėti šaudy- 
tis... Paskui, po dviejų minučių, liudininkai turėjo įeiti 
į vagoną ir išnešti vieną arba antrą džentelmeną nebegyvą. 

Fiksas ir Paspartu buvo kaip numirę. Jų širdys plakė 
smarkiai. 

Tuo tarpu, belaukiant sutarto švilpimo, pakilo baisus 
riksmas ir šaudymas. Tačiau tas triukšmas ėjo ne iš to 
vagono, kuriame buvo uždaryti džentelmenai, kaip galima 
buvo laukti, bet per visą traukinį. 

Proktoras ir Fogas išbėgo su revolveriais pro duris Ir 
šoko į pirmuosius vagonus, kur buvo girdėti didžiausias 
riksmas ir šaudymas. 

Jie buvo supratę, kad traukinį užpuolė gauja sijų. 

Šie drąsūs indėnai užpuldinėdavo traukinius dažnai. 
Dar nesustojus traukiniui, jų koks šimtas sušokdavo ant 
vagonų laiptų, kaip klounai ant arklio, ir imdavo plėšti 
keleivius. 

Visi sijai buvo apsiginklavę šautuvais. Jiems paleidus 
pirmuosius šūvius, tuojau ėmė šaudyti ir kėleiviai, kurie 
beveik visi turėjo revolverius. Iš pradžių indėnai šoko 
į garvežį. Pagaliais jie tuojau paguldė mašinistą ir kūriką, 
Sijų vadas, norėdamas sustabdyti traukinį, pasuko regu- 
liatoriaus rankele, bet ne į tą pusę, kur reikėjo, ir garve- 
žys ėmė bėgti su neapsakomu greitumu. 

Tuo tarpu kiti sijai sulindo į vagonus ir pradėjo šeimi- 
ninkauti po vidų: kaip pasiutę šokinėjo suolais, laužė len- 
tynas, daužė stiklus ir ėmėsi su keleiviais. Įsilaužę į ba- 
gažo vagoną, laukiniai išvartė visus daiktus ir išmėtė ant 
kelio. Šaukimas ir šaudymas nesiliovė. 

Keleiviai gynėsi narsiai. Kai kuriuose vagonuose jie įsi- 
taisė greitųjų barikadas ir kovėsi su užpuolikais kaip ko- 
kiose tvirtovėse, kurios lėkė greitumo po šimtą mylių 
per valandą. | 

Auda parodė nepaprasto narsumo. Su revolveriu ranko- 
Je, ji gynėsi nuo užpuolikų ne menkiau, kaip drąsiausias 
vyras ir, vos indėnas prisiartindavo, tuojau šaudavo pro 
išmuštą langą. Koks dvidešimt užmuštų sijų nukrito ant 
kelio. Tuos, kurie virto nuo vagono laiptų arba tiltelių, 
ratai traiškė kaip kirmėles. 

Nemaža keleivių, sužeistų kulkomis ir apsvaigintų pa- 
galiais, gulėjo ant suolų ir vaitojo. 

Tačiau reikėjo gelbėtis. Ta kova jau traukėsi dešimtį 
minučių ir, nesustabdžius, traukinio, turėjo pasibaigti sijų 
laimėjimu. Lig artimiausios Kirnio stoties bebuvo dvi my- 
lios. Prabėgęs tą stotį, traukinys turėjo su visu kuo patekti 
į laukinių rankas. 

Konduktorius, kartu stovėdamas su Fogu, gynėsi, kol 
vieno indėno kulka pataikė į jį; jis ėmė griūti. Griūdamas 
sušuko; 

— Mes žūsime visi, jei traukinys nesustos per- penkias 
minutes. 

— Jis gustos! — tarė Fogas ir buvo jau bebėgąs iš va- 
gono. 

— Prašom likti čia, — sušuko jam Hasparių, — tai mano 
dalykas! 

Fogas nebeturėjo kada sulaikyti vikraus bernioko, kuris 
atsidarė dureles ir, nematant indėnams, palindo po vago- 
nu. Besiimant su sijais, bešvilpiant kulkoms viršum gal- 
vos, Paspartu kaip koks miklus klounas, kabinėdamasis 
ašimis ir grandinėmis, ėmė šliaužti vagonų apačiomis per 
visą traukinį ir galų gale prišliaužė garvežį. Jo niekas ne- 
pastebėjo ir negalėjo pastebėti.. 

Prišliaužęs atkabino grandinę, kuria vagonai buvo pri- 
jungti prie garvežio. Atkabinti vagonai ėmė po truputį 
stoti, o garvežys šoko dar smarkiau bėgti. 

Įsibėgėjęs traukinys pariedėjo dar kelias minutes ir su- 
stojo nuo Kirnio stoties per kokį šimtą žingsnių. | 

Išgirdę šaudant, tuojau atbėgo iš stoties kareiviai. Sijai 
išsigando ir išbėgiojo į visas puses. 

Keleiviai išlipo iš vagonų ir ėmė skaitytis. Trūko trijų 
keleivių. Trūkstančiųjų skaičiuje buvo ir drąsuolis pran- 
cūzas, kuris savo neapsakomu miklumu išgelbėjo visus. 


XXX - 


FILIJAS FOGAS NESVYRUODAMAS PILDO 
SAVO PRIEDERMĘ 


Paspartu ir dar du keleiviai buvo kažkur dingę. Ar jie 
žuvo bekovodamit Ar jie buvo sijų paimti? To. pasakyti 
niekas negalėjo, 

Sužeistų buvo daug, bet mirštamųjų žaizdų neturėjo 
niekas. Sunkiausiai sužeistas buvo pulkininkas Proktoras, 
kuriam vienas indėnas, narsiai bekovojant, įvarė į šoną 
kulką. Kartu su kitais sunkiau pažeistais keleiviais ji nu- 
nešė į stotį. 

Auda išliko sveika, Fogas buvo taip pat neliestas. Fiksui 
pažeidė ranką, bet žaizda buvo visai menka, 

— Kur tas mūsų Paspartuė — dejavo Auda.— Kur jis 
būtų dingęs? 

Ir gailios ašaros jai riedėjo per veidus. 

Vagonų ratai buvo aptaškyti kraujais. Kur-ne-kur ant 
stipinų ar grandinių kabėjo mėsos gabalai. Apklotas snie- 
gu laukas buvo išmargintas raudonais lopiniais. Paskuti- 
niai indėnai nyko pietuose, bėgdami į Respublikos upės 
pusę. 

Fogas, sudėjęs rankas ant krūtinės, stovėdamas kažką 
galvojo. Jis sprendė vieną svarbų klausimą. Auda, kuri 
buvo šaly jo, žiūrėjo jam į akis tylėdama... Jis suprato jos 
mintį. Jei jo tarnas buvo nelaisvėje, tai reikėjo jį būtinai 
atimti iš indėnų rankų... 

— Aš jį atimsiu gyvą ar mirusį! — tarė jis Audai. 

— A! Kokia tamstos širdis! — sušuko jaunoji moteriš- 
kė, spausdamaą Fogo ranką ir vilgydama ją ašaromis. 

— Būtinai gyvą,— pridėjo Fogas,— jei mes negaišime 
nė minutės! | | 

Padaręs tokį nusprendimą, Fogas galėjo nustoti viso sa- 
vo turto. Nusivėlinęs viena diena, jis nebesuspėtų į gar- 
laivį, plaukiantį iš Niujorko, ir jo derybos būtų tikrai pra- 
laimėtos. Bet jis sau tarė: „Gelbėti Paspartu yra mano 
priedermė!" Ir džentelmenas daugiau nebeabejojo. 

Kapitonas, Kirnio forto viršininkas, buvo ten. Jo karei- 
viai — arti šimto žmonių — buvo apsiginklavę ir laukė 
užpuolant sijų. 

— Trūksta trijų keleivių. — tarė Fogas kapitonui. 

— Užmušti? — paklausė kapitonas. 

— Užmušti arba nelaisvėje,— atsakė Fogas.— Reikia 
tai išaiškinti. Ar tamsta neketini vyti sijų? 

— Vyti sijų? Tai labai svarbus klausimas,— atsiliepė 
kapitonas.— Juk indėnai gali bėgti lig Arkanzaso. Aš ne- 
galiu taip palikti man pavesto forto. | 

— Tačiau prapuolė trys žmonės, kuriuos mes galėtu- 
mėm išgelbėti! — tarė Fogas. 

— Tiesa... bet dėl tų trijų aš galiu pražudyti penkias- 
dešimt žmonių. 

— Aš nežinau, ar tamsta gali, bet tamsta turi taip daryti. 

— Atsiprašau,— tarė kapitonas, — čia niekas neturi tei- 
sės Mane mokyti, kaip aš turiu daryti. 

— Gerai, — atsakė Fogas.— Aš eisiu vienas! 

— Tamsta? — sušuko Fiksas.— Tamsta vienas nor! eiti 
kariauti su indėnais? 

— Ar tamsta nori, kad aš duočiau žūti žmogui, kuris 
čia visiems išgelbėjo gyvybę? Niekados! Aš eisiu vienas! 

— Ne, tamsta eisi ne vienas! — sušuko kapitonas.—4 
Ne! Tamsta turi drąsią ir prakilnią širdį!.. Vyrai, — tarė 
jis, paskui atsisukęs į kareivius,— leidžiu iš jūsų trisde- 
šimt žmonių jam padėti. Kurie norite, stokite čia! 

Visas būrys kaip vienas stojo. Kapitonas pats turėjo 
Išrinkti iš jų trisdešimt drąsuolių. Jiems vadovu viršinin- 
kas pastatė seną seržantą. 

— Dėkui tamstai, — tarė Fogas kapitonui. 

— Ir aš noriu eiti kartu su tamsta! —-pasiprašė Fiksas 
džentelmeno. 

— Aš tamstai neginu,— atsakė Fiksui Fogas,— bet jei 
tamsta norėtum padaryti man didelę malonę, tai prašyčiau 
likti prie Audos. Jei ištiktų mane kokia nelaimė... 

Fiksas išblyško kaip popierius. Jis turėjo skirtis su žmo- 
gum, kurį sekė tiek kelio nesitraukdamas nuo kulnų! Jis 
turėjo išleisti jį į dykumą kovoti su baisiaisiais indėnais! 
Jis pažvelgė džentelmenui į akis, bet nebeteko jam drą- 
sybės atsisakyti. | 

— Aš liksiu, — tarė jis. 

Po kelių minučių Fogas, paspaudęs jaunajai moteriškei 
ranką ir atidavęs jai saugoti brangųjį maišelį, iškeliavo su 
seržantu ir mažu būreliu ieškoti sijų. 

Prieš išeinant Fogas tarė kareiviams: 

— Vyrai, jūs gausite tūkstantį svarų, jei mums pavyks 
išgelbėti belaisvius! 

Tuomet buvo kelios minutės po dvylikės. 

Auda nuėjo į stotį, atsisėdo viena kambarėlyje Ir lauk- 
dama ėmė mąstyti apie Fogą, apie nepaprastą jo širdies 
prakilnumą, apie jo nematytą drąsybę. 

— Koks jis geras, koks jis geras! — vis galvojo Auda.— 
Pirma paaukojo savo turtus, dabar aukoja savo gyvybę. 

Ir tai jis daro nesigirdamas, nesigarsindamas! Tai esanti 
jo priedermė! 

Fiksas galvojo apie tai visai kitaip. Jis buvo neramus 
lr nekantraudamas vaikščiojo po stotį. Išnykus Fogui iš 
akių, jis tuojau ėmė gailėtis padaręs didelę klaidą. 

— Kam aš jį išleidau? Kam aš jį išleidau ieškoti tų pra- 
keiktų indėnų? Aš sekiau tą žmogų aplink visą Žemę, o 
dabar jis bematant išspruko iš mano nagų! 

Policijos agentas ėmė baisiai graužtis, keiktis ir kram- 
tytis pirštus. 

— Koks aš kvailys! — galvojo jis.— Matyti, kas nors 
Jam pasakė, kas aš toks, ir jis daugiau nebegrįš! Kur dabar 
jį berasi?t Kaip aš, Fiksas, turėdamas kišenėje įgaliojimą 
areštuoti, galėjau duotis taip apsigauti? Ne, aš jau būsiu 
Išėjęs iš galvos! Aš amžinas avinas — daugiau nieko! 

Fiksui rodėsi, kad laikas slenka labai iš lengvo. Jis ne- 
žinojo, kur dingti, ką veikti. Kelis kartus jis norėjo viską 
pasakyti Audai, bet susiturėjo, matydamas, kad iš to nie- 
ko neišeis. Ką jis dabar turėjo daryti? Ne kartą jam buvo 
atėjus mintis vyti laukais Fogą! Juk nesunku būtų pėdo- 
mis susekti! Bet jam besvarstant sniegas užsnigo ir tas 
pėdas. 

Tuomet Fiksas nusiminė visai. Jis jau buvo benorįs vis- 
ką mesti, atsisakyti nuo savo uždarbio ir išvažiuoti iš tos 
stoties, kad nebereikėtų daugiau svyruoti ir kankintis. 

Išvažiuoti iš stoties ir pabaigti vienu sykiu tą pilną ne- 
pasisekimų ir visokių kliūčių kelionę pasitaikė tuojau ge- 
ra proga. Apie antrą valandą po pietų, verčiant sniegui 
dideliais kąsniais, nuo rytų pusės baisiai sušvilpė. Netru- 
kus ėmė matytis pro rūką didelis, juodas, blizgančiomis 
akimis garvežys. : 

Tai buvo traukinys, bet niekas tuomet iš tos pusės jo 
nelaukė. Pagalba, kurios prašė telegrafu, negalėjo taip 
greitai ateiti, o traukinys iš Omahos į San Franciską tetu- 
rėjo atvažiuoti tiktai kitą dieną. 

Bet tuojau viskas paaiškėjo. p 

Garvežys, kuris iš lengvo riedėjo švilpdamas, buvo tas 
pats, kurį Paspartu atkabino nuo traukinio ir kuris kauk- 

damas nutrinkėjo su apsvaigintais mašinistu ir kūriku. Jis 
lėkė bėgiais, kol krosnyje buvo kuro, paskui, užgesus 
ugniai, ėmė stoti ir pagaliau visai sustojo per dvidešimt 
mylių nuo Kirnio stoties. 

Mašinistas ir kūrikas sunkiai apsvaiginti tebuvo ir po 
truputį atsigavo. Pamatęs vieną garvežį, mašinistas tuojau 
suprato, kas nutikę. 

Jis negalėjo žinoti, kas atkabino garvežį, bet nebuvo 
jokio abejojimo, kad visas traukinys likęs užpakaly. 

Mašinistas ilgai negalvojo, ką turėjo daryti. Važiuoti 
tolyn tuo pačiu keliu į Omahą buvo išmintingiausia; grįžti 
į traukinį, kurį plėšė indėnai, buvo baisu ir pavojinga... 
Bet jis pasirinko antrąjį kelią. 

— Kas bus, tegu būna, — nusprendė mašinistas, — mano 
priedermė padėti mano vežamiems keleiviams! 

Negaišdamas tuojau užkūrė krosnį ir apie antrą valandą 
atvyko į Kirnio stotį. 

Visi keleiviai labai nudžiugo, pamatę garvežį vėl prika- 
bintą prie traukinio. Galima buvo toliau vėl laimingai 
važiuoti. 

Atvažiavus garvežiui, Auda išėjo iš stoties ir, prisiarti- 
nusi prie konduktoriaus, tarė: 

„— Artamsta greitai nori važiuoti? 

— Tuojau. 

— O tie belaisviai... mūsų nelaimingieji kelionės drau- 
gai... Gal kiek lukterėti? 

— Aš negaliu gaišti — atsakė konduktorius— nes Ir 
taip esame pasivėlavę trimis valandomis. 

— Kada kitas traukinys eina nuo San Francisko? 

— Rytoj vakare. 

— Ryžtoj vakare! Bet tai jau bus per vėlu! Tamstai reikia 
palaukti... | 

— Negalima,— atsakė konduktorius.— Jei tamsta nori 
važiuoti, tai prašom lipt į vagoną. 

— Aš nevažiuosiu,— atsakė Auda. 

Fiksas girdėjo visą tą kalbą. Pirma policijos agentas 
buvo nusprendęs visko išsižadėti ir išvažiuoti iš Kirnio 
stoties, bet dabar, atėjus valandai, kurią jis galėjo įvyk- 

dyti savo nusprendimą, tartum kokia nematoma jėga prl- 
kalė jį prie žemės ir neleido sėsti į tuojau išeinantį trau- 
kinį. Žemė, kur jis stovėjo, degino jam padus, bet jis ne- 
galėjo pakelti kojų. Jis vėl ėmė svyruoti. Tas svyravimas 
važiuoti ar nevažiuoti jį baisiai kankino. Nepasisekimas 
dar labiau jį vargino. Galų gale seklys nutarė dar kęsti 
lr laukti iki galo. 

Tuo tarpu keleiviai — kartu ir pulkininkas Proktoras, 
kuris buvo sunkiausiai sužeistas, — susėdo į vagonus. Vis- 
kas jau buvo sutaisyta važiuoti. Garvežys šniokšdamas 
leido garus. Pagaliau mašinistas sušvilpė, ir traukinys nu- 
dundėjo. 

Policijos agentas Fiksas paliko, | 

Praėjo kelios valandos. Oras buvo šaltas, ir vis pustė, 
Fiksas atsisėdęs klurksojo ant suolo stotyje. Galėjai pasa- 
kyti, kad jis miega. Auda nuolat vaikščiojo iš kambario, 
kuris buvo jai paskirtas, ir, paėjėjusi toliau, klausėsi, ar 
neišgirs ko. Bet vis nieko nebuvo girdėti: aplinkui vienas 
vėjas tekaukė, Apsnigta ir sušalusi, ji grįždavo į kambarį, 
apsišildydavo Ir vėl eidavo klausytis. 

Atėjo vakaras. Kareivių būrio, išėjusio Ieškoti indėnų, 
vis nebuvo. Kur jis tuomet galėjo būti? Ar jis rado indė- 
nus? Gal dabar kareiviai prakaituodami mušėsi su sijais, 
o gal kur klaidžiojo be kelio po prisnigtus laukus? Kirnio 
forto kapitonas buvo neramus, nors savo baimės niekam 
nenorėjo, rodyti. 

Atėjo naktis, sniegas snigo mažiau, bet šaltis dar labiau 
padidėjo. Drąsiausiam žmogui būtų baugu pažvelgti į pla- 
čią dyką lygumą, Kuz-buvo tylu kaip kapuose. Joks paukš- 
telis, joks Žvėrelis nedrįso paliesti amžinos tylos. 

Visą tą naktį Auda vaikščiojo po stotį drebėdama. Ji 
bijojo visų nelaimių, kurios galėjo ištikti Fogą. Sunku 
būtų apsakyti, kiek ji iškentėjo tomis sunkiomis valan- 
domis., 

Fiksas visą laiką sėdėjo toje pačioje vietoje, bet taip pat 
nemiegojo. 

Kartą priėjo prie jo kažkoks žmogus ir kažką jam pa- 
sakė, Fiksas pakratė galvą, šis ir nuėjo sau. 

Taip praėjo visa naktis, Patekėjo saulė, bet ji buvo ne- 
skaisti, aptraukta rūku. Išaušus galėjai matyti per dvi 
mylias aplinkui. 

Fogas su kareiviais buvo iškeliavęs į pietų pusę... Bet 
pietuose buvo tuščia kaip ir visur. Tuomet buvo ryto sep- 
tinta valanda. 

Kapitonas buvo labai nusigandęs ir nežinojo, ką daryti. 
„Gal reikia siųsti, — galvojo jis,— kitą būrį gelbėti anų? 
Bet ar beverta aukoti kitus žmones, jei anie tikriausiai 
žuvę?" . 

Bet jis svyravo neilgai: pašaukė leitenantą ir įsakė jam 
tuojau keliauti į pietus ieškoti prapuolusiųjų kareivių. 

Tuo tarpu lauke kažkas kelis kartus iššovė. Kareiviai 
tuojau šoko iš forto ir per pusę mylios pamatė grįžtant 
visą kareivių būrį. 

Priešaky ėjo Fogas, šaly jo Paspartu ir dar du keleiviai, 
kurie buvo atimti iš sijų nagų. 

Kova su indėnais ištiko už dešimties mylių į pietus nuo 
Kirnio. Lig ateinant pagalbai, Paspartu gynėsi nuo plėšikų 
vienas su savo draugais. Prancūzas besigindamas jau buvo 
tris priešininkus nudžiovęs kumščiu, kada juos privijo 
Fogas su kareivių būriu. 

Išvaduotojus ir išvaduotuosius visi patiko su didžiausiu 
džiaugsmu. Fogas tuojau išdalino kareiviams prižadėtąjį 
tūkstantį svarų dovanų. Paspartu ne visai be priežasties 
kelis kartus sau tarė: 

— Tikrai aš brangiai atseinu savo ponui! 

Fiksas tylėdamas žiūrėjo į Fogą. Sunku būtų pasakyti, 
kokie jausmai ėmė tuomet viršų jo širdyje. Auda pagavo 
Fogo ranką ir ją kietai suspaudė, negalėdama iš džiaugs- 
mo ištarti nė žodžio! 

Atėjus į stotį, Paspartu greičiausiai nubėgo pažiūrėti 
traukinio, kuris, jo nuomone, turėjo tuojau išeiti į Omahą. 

— Kur traukinys? — sušuko jis. 

— Jau nuvažiavo,— atsakė Fiksas. 

— Kada ateina kitas? — paklausė Fogas, 

— Šiandien vakare. : 

— Al —atsiliepė nesujaudinamas džentelmenas, 

XXXI 


POLICIJOS AGENTAS LABAI RIMTAI RŪPINASI 
FOGO REIKALAIS 


Fogas nusivėlino dvidešimtim valandų. Paspartu labai 
graužėsi, kad to nusivėlinimo priežastis buvęs jis. 

— Aš jį pražudžiau! Aš jį pražudžiau!l — kaltino save 
berniokas. 

Tuo metu policijos agentas prisiartino prie Fogo ir, žiū- 
rėdamas jam į akis, paklausė: 

— Tamsta tikrai skubiniesi? 

— Net labai,— atsakė Fogas, 

— Tamstai būtinai reikia būti Niujorke gruodžio 11 die- 
ną, vakaro devintą valandą, prieš išplaukiant garlaiviui 
į Liverpulį? 

— Būtinai. 

— Kad būtų indėnai mūsų neužpuolę, tai tamsta tikrai 
būtum atvykęs tos pačios gruodžio 11 dienos rytą į Niu- 
jorką? 

— Taip, dvylika valandų anksčiau prieš važiavimą. 

— Gerai. Tamsta pasivėlinai dvidešimtim valandų, bet 
tamsta turėjai atvykti į Niujorką dvylika valandų anks- 
čiau, todėl tamstos tėra nusivėlinta iš viso aštuoniomis 
valandomis; ir, aš manau, dar galima suspėti. Nori tamsta 
pamėginti? 

— Pėsčias? — paklausė Fogas. 

— Ne, rogėmis,— atsakė Fiksas,— rogėmis su bure, 
Man čia vienas žmogus buvo davęs tokį patarimą. 

Fogas nieko neatsakė Fiksui, bet tuojau priėjo prie to 
paties žmogaus, kuris vaikščiojo pa stotį. Pašnekėjus tru- 
putį, Fogas ir tas amerikietis, vardu džas, įėjo į trobelę, 
pastatytą prie Kirnio forto. 

Fogas apžiūrėjo tą keistą kelionės prietaisą; jis buvo 
panašus į dideles roges, kuriose galėjo susėsti kokie penki 
šeši žmonės. Priešaky rogių stovėjo aukštas stiebas, prie 
kurio buvo pririštos dvi didelės burės. Užpakaly buvo 
pritaisytas tam tikras irklas, kuriuo galėjai pakreipti ro- 
ges į vieną arba į antrą šoną. 

Tuo prietaisu naudojasi keleiviai žiemos laiku, kai trau- 
kiniai negali prasimušti pro pusnių kalnus. Pučiant vėjui 
iš užpakalio, tomis rogėmis galima taip pat smarkiai va- 
žiuoti, kaip ir greituoju traukiniu. 

Per vieną valandėlę Fogas susiderėjo su sausumos laivo 
savininku. Vėjas buvo geras. Jis smarkiai pūtė nuo vaka- 
rų. Sniegas jau buvo kietas, ir Madžas žadėjo nuvežti Fogą 
į Omahą per kelias valandas. Iš Omahos traukiniai nuolat 
eina į Čikagą ir Niujorką, todėl galima buvo drąsiai tikė- 
tis suspėti į garlaivį. 

Fogas, nenorėdamas vežti Audos dideliame šaltyje, ku- 
ris, smarkiai važiuojant, dar labiau yra jaučiamas, patarė 
jai likti stotyje su Paspartu, kad jis ją paskui parvežtų 
į Europą geresniais keliais ir patogesniu laiku. 

Auda griežtai atsisakė skirtis nuo Fogo. Paspartu buvo 
labai patenkintas tuo jos pasiryžimu, nes jis bijojo pa- 
leisti Fogą vieną su Fiksu, kuris jam buvo pridaręs tiek 
eibių ir galėjo dar daugiau pridaryti. 

Ką tada galvojo policijos agentas, sunku būtų pasakyti, 
Ar Fogo sugrįžimas jį įtikino, kad tas džentelmenas nekal- 
tas? Ar jis vis tebelaikė jį gudriausiu vagim, manančiu, 
apvažiavus visą Žemę ir apdūmus akis policijai, vėl ramiai 
apsigyventi Anglijoje? Labai galimas daiktas, kad Fikso 
nuomonė apie Fogo kaltybę kiek atsimainė, Bet jis neno- 
rėjo mainyti savo IMusprendimo ir nutarė sąžiningai atlikti 
seklio priedermes iki galo. 

Aštuntą valandą rogės buvo jau visai sutaisytos važiuo- 
ti. Keleiviai susėdo, gerai apsisuko ir apsikamšė apklotais. 
Vėjas išpūtė bures, ir rogės ėmė lėkti pašalusiu sniegu 
greitumu po keturiasdešimt mylių per valandą. 

Nuo Kirnio stoties lig Omahos tiesiu keliu yra daugiau- 
sia du šimtai mylių. Pučiant visą laiką geram vėjui, gali- 
ma nuvažiuoti tą kelią per penkias valandas. Jie turėjo 
būti Omahos stotyje dienos pirmą valandą. | 

Kokia kelionė! Keleiviai, ankštai susispaude prie vie- 
nas kito, dėl didelio šalčio negalėjo kalbėtis. Rogės taip 
greitai lėkė sniegu, kaip laivas plaukia vandeniu, tik čia 
nesupo. Papūtus vėjui iš apačios, burės pakeldavo roges 
nuo žemės ir, kaip kokie didžiausio paukščio sparnai, neš- 
davo oru. Madžas buvo prie vairo ir saugojo, kad rogės 


152 


neišsisuktų iš tiesiojo kelio. Sunku buvo tikrai apskaityti, 
kokiu greitumu rogės lėkė, bet galėjai numanyti, kad ne 
mažiau kaip po keturiasdešimt mylių per valandą. 

— Jei mums niekas nepages,— tarė Madžas,— būsime 
vietoj laiku. 

Madžui buvo naudinga atvykti laiku, nes Fogas savo 
papratimu jam buvo prižadėjęs didelę dovaną. 

Platūs laukai, kuriais čiaužė rogės, buvo lygūs kaip 
Jūros paviršius. Galėjai sakyti, kad Čia užšalęs ežeras. 

To krašto geležinkelio linija eina nuo pietvakarų į 
žiemvakarius pro Didžiąją Salą, Kolumbą, nemažą Nebras- 
kos miestą, pro Skulerį, Frimontą 1r Omahą. Visą tą tarpą 
Jis rangosi Platos upės dešiniuoju krantu. O rogės čiaužė 
tiesiai, nedarydamos jokio linkio, Ties Frimontu kelei- 
viams reikėjo pervažiuoti Platą, bet Madžas to nebijojo, 
nes tokiu šalčiu upė turėjo būti gerai užšalus. Vadinas, 
kelias buvo be jokių kliūčių, ir Fogas tegalėjo bijoti dvie- 
jų dalykų: kad kas nesulūžtų ir vėjas neatsimainytų arba 
visai nenustotų pūtęs. 

Bet vėjas nemažėjo. Priešingai, jis taip pūtė, jog net 
stiebas linko. Rogės lėkė švilpdamos. 

— Tame švilpime girdėt kvinta ir oktava,— tarė Fogas. 

Daugiau visą kelią jis neištarė nė vieno žodžio. 

Auda buvo taip gerai apsukta ir apkamšyta kailiniais ir 
apklotais, jog šaltis visai negalėjo prieiti prie jos. 

Paspartu buvo raudonas kaip tekanti pro rūką saulė, 
bet jis gėrėdamasis traukė į save šaltą orą. Jam vėl sugrį- 
žo viltis. Vietoj atvažiuoti į Niujorką rytą, dabar galima 
buvo tikėtis atvažiuoti vakare, bet dar teberasti garlaivį, 
plaukiantį į Liverpulį. 

Paspartu atėjo didelis noras paspausti Fiksui ranką. Juk 
jis, policijos agentas, davęs sumanymą važiuoti rogėmis. 
Be jo patarimo jokiu būdu negalima būtų buvę ss at- 
vykti į Niujorką. Bet jis, tartum ką nujausdamas, nhepa- 
spaudė sekliui rankos. Pasku!l jis ėmė vienas galvoti: 
„Niekados aš nepamiršiu, ką man padarė Fogas! Nieka- 
dos! Juk jis, eidamas manęs gelbėti iš tų prakeiktų indė- 
nų, aukojo ne tik savo turtus, bet ir savo gyvybęl.. Ne, 
tokio. darbo niekados negalėsiu pamiršti!“ 

Taip keleiviams kiekvienam savaip galvojant, rogės vis 
lėkė plačiausiais sniego laukais. Jeigu jiems kartais tek- 
davo važiuoti per upę arba upelį, to jie visai nė nepaste- 
bėdavo, nes sniego buvo visur lygiai priversta. Toli aplin- 
kui niekur nematyti buvo nei miestų, nei sodžių, nei troO- 
bų. Keleivių akys teregėjo tuščius laukus ir kur-ne-kur po 
vieną siūbuojantį medelį. Kartais tekdavo pakelti lauki- 
nių paukščių pulką arba užvažiuoti peralkusių vilkų gau- 
ją, kurie tuojau šokdavo vyti važiuojančių žmonių. Pas- 
partu tuojau išsitraukdavo revolverį ir šaudavo. Jei tada 
būtų kas pagedę, tai keleivių vilkai būtų palikę vienus 
kaulus. Bet niekas negedo, ir vilkų visa gauja greitai lik- 
davo toli užpakaly. į 

Apie dvylikę iš vieno kito ženklo Madžas pastebėjo, 
kad jie jau važiuoja Platos upės ledu. Jis nieko nesakė, 
bet tikriausiai žinojo, kad lig Omahos belikę koks dvide- 
šimt mylių. 

Iš tikrųjų po pusvalandžio jis nuėmė bures. Įsibėgusios 
rogės, nušliaužusios dar pusę mylios, sustojo, ir Madžas, 
rodydamas eilę stogų, apklotų sniegu, tarė: 

— Jau atvažiavome. 

Jie tikrai buvo atvažiavę į stotį, kurioje sueina daugy- 
bė Jungtinių Valstijų geležinkelių ir iš kurios nuolatos 
važiuoja traukiniai į visas puses. 

Paspartu šoko iš rogių ir padėjo išlipti Fogui su Auda. 
Fogas gausiai atsilygino Madžui, kuriam, lyg didžiau- 
siam savo bičiuliui, prancūzas atsisveikindamas karštai 
paspaudė ranką. Paskui visi nusiskubino į Omahos stotį. 

Didžiojo vandenyno geležinkelis teina lig to nemažo 
Nebraskos miesto. Nuo Omahos iki Čikagos eina kitas 
geležinkelis, kuris vadinasi „Čikago Roks Ailend Roudas“. 
Mūsų keleiviams ir reikėjo dabar važiuoti tuo geležin- 
keliu, L 

Traukinys, kuris turėjo tiesiai važiuoti į Čikagą, jau 
stovėjo. Fogas su savo draugais vos suspėjo įšokti į va- 
goną. Omahoje keleiviai nieko nematė, bet Paspartu ne- 
sigailėjo džiaugdamasis išsisukęs iš bėdos. 

Traukinys su neapsakomu greitumu prašvilpė visą Ajo- 
vos valstiją. Naktį peršoko Misisipės upę ties Devenpor- 
tu Ir pro Rok Ailendą įvažiavo į Ilinojaus valstiją. Gruo- 

džio 10 dieną, vakaro ketvirtą valandą, traukinys jau 
buvo Čikagoje. Čikagos miestas tada buvo tik po gaisro, 
ir mūsų keleiviai tikėjosi rasią vienus griuvėsius. Bet jie 
labai apsiriko: miestas buvo vėl atstatytas ir dar puikiau 
atrodė, negu pirma. Čikaga stovi ant gražių Mičigano eže- 
ro krantų. 

Nuo Čikagos į Niujorką — devyni šimtai mylių. Trau- 
kinių Čikagoje nestigo. Fogas iš vieno vagono tuojau įsi“ 
sėdo į kitą. Traukinys, kuris vežė Fogą, taip smarkiai ėjo, 
tartum numanė, kad mūsų džentelmenui nėra kada gaišti. 
Kaip žaibas jis peršvilpė Indijaną, Ohają, Pensilvaniją, 
Niudžersį. Kai kurie tų valstijų miestai vadinosi sencbi- 
niais vardais, turėjo jau išvestas gatves ir tramvajų bė- 
gius, bet dar neturėjo jokių namų. Pagaliau, gruodžio 11 
dieną, vakare dvylikės penkiolika minučių, traukinys su- 
stojo prie Niujorko iš dešinės Hudzono upės pusės. Kelei- 
viai tuojau sušoko į vežimą ir akimirksniu pervažiavo į 
antrąją upės pusę, kur buvo plaukiančių į Europą garlai- 
vių uostas. 

Bet garlaivis „Kinija“ jau prieš keturiasdešimt penkias 
minutes buvo išplaukęs į Liverpulį! 


XXXII 
FILIJAS FOGAS KOVOJA SU SAVO KLIŪTIMIS 


- „Kinija“, palikusi Fogą, rodos, nusivežė jo paskutinę 
viltį. 

Joks kitas garlaivis, galėjęs plaukti iš Amerikos tiesiai 
į Europą, netiko Fogo reikalui. 

Prancūzų Atlanto draugijos garlaivis „„Pereiras“ buvo 
greitas ir labai patogus, bet teplaukė gruodžio 14 dieną, 
tai yra už dviejų dienų. Jis būtų vis tiek netikęs, jei ir 
tuojau būtų plaukęs, nes jis, kaip ir Olandijos garlaiviai, 
ėjo ne stačiai į Liverpulį arba Londoną, bet į Havrą; at- 
vykti iš Havro į Londoną Fogas būtų nebesuspėjęs laiku, 

Apie Imeno garlaivius, kurių vienas „Siti ov Peris“ 
plaukė kitą dieną, nebųvo ko ir svajoti, Tie garlaiviai te- 

vežiojo emigrantus; menkas jų stiprumas ir greitumas, 
Važiuodami iš Niujorko į Angliją, jie padėdavo daug dau- 
giau laiko, negu buvo likę Fogul. | 

Visa tai džentelmenas sužinojo iš Bredšo, keleivių va- 

dovo, kur buvo plačiai surašyta, kada išplaukia ir atplau- 
kia visi Atlanto vandenyno garlaiviai. 
„ Paspartu vėl balsiai graužėsi, kad dėl jo kaltybės Fogas 
pasivėlinęs keturiasdešimt penkiomis minutėmis. Jis turė- 
jęs savo ponui padėti, o tuo tarpu tik visokias kliūtis jam 
darąs. Atsiminęs visas savo padarytąsias kliūtis, visus pi- 
nįgus, išmestus dėl jo, pagalvojęs, kad Fogas dabar pra- 
laimėsiąs derybas Ir nustosiąs visų savo turtų, prancūzas 
nežinojo, kaip savęs bekaltinti. 

Bet Fogas jo visai nekaltino ir nemanė kaltinti. Grįžda- 
mas nuo prieplaukos, jis teištarė šiuos žodžius: 

— Apie tai pagalvosime rytoj. Dabar eikime ilsėtis. 

Fogas, Auda, Fiksas ir Paspartu perplaukė Hudzoną Ir 
susėdo į vežimą, kuris visus keturis nuvežė į puikų Šv. Mi- 
kalojaus viešbutį. Nakvoti jie pasisamdė kelis kambarius. 
Fogas miegojo gerai, todėl naktis jam buvo trumpa. Bet 
Audai, Fiksui ir Paspartu, kuriems rūpestis nedavė sudėti 
nė akių, pasirodė begal ilga. 

Kitą dieną buvo jau gruodžio 12. Nuo šios dienos ryto 
septintos valandos ikį gruodžio 21 dienos vakaro keturias- 
dešimt penkių minučių po aštuntos bebuvo likę devynios 
dienos, trylika valandų ir keturiasdešimt penkios minutės. 
Vadinas, jeigu Fogas būtų galėjęs išvažiuoti „Kinija“, tai 
jis būtų atvykęs į Londoną tik pačiu laiku! 

Ryto septintą valandą Fogas Išėjo Iš viešbučio, įsakęs 
Paspartu jo laukti ir pranešti Audai, kad j1 apsivilktų ir 
viską susitaisytų kelionei. 

Jis nuėjo į uostą ir ėmė ieškoti laivų, kurie galėtų tuo- 
jau plaukti. 

Tuojau plaukiančių laivų buvo keli, nes Iš Niujorko 
kasdien išeina jų arti šimto, bet daugumas buvo burių va- 
romi ir Fogui važiuoti visai netiko. 

Nieko nerasdamas, ilgai jis klaidžiojo upės krantais. 

Pagaliau pastebėjo 'vieną dailų prekybos garlaivį, Iš 
kurio kamino rūko tiršti dūmai; iš to galėjai spręsti, kad 
jis netrukus išvažiuoja, 

Fogas tuojau pasišaukė eldiją, įsisėdo į ją ir per ke- 
lias minutes priplaukė tą laivą. Jis vadinosi „Henrieta“, 

Kapitonas buvo laive. Fogas paprašė jį pakviesti, ir tas 
tuojau atėjo. 

Tai buvo penkių dešimčių metų žmogus, iš pažiūros pa- 
niuręs ir piktas, su kuriuo, rodės, sunku buvo turėti kokį 
reikalą. Jo akys buvo iššokusios ant kaktos, veidas rau- 
donas, plaukai rudi, visas nedidelis, drūtas, — jokio a 
šumo į džentelmeną. 

— Tamsta kapitonas? — paklausė Fogas. 

— Aš. 

— Aš Filijas Fogas, iš Londono. 

— O aš Endrius Spidis, iš Kardifo. 

— Tamsta tuojau važiuoji?.. 

— Už valandos, 

— Kur?.. 

— Į Bordo. 

— Ką tamsta veži? 

— Angelis. 

— Ar tamsta žmones vežioji? 

— Ne, niekados. Tai keblios prekės: vis bamba, pyks- 
ta, barasil 

— Tamstos garlaivis gerai eina? 

— Nuo aštuoniolikos ligi dvidešimties mazgų per va- 
landą. ,Henrieta“— žinomas laivas. 

— Ar tamsta negalėtum nuvežti mane ir dar tris žŽmo- 
nes į Liverpulį? 

— Į Liverpulį? Dėl ko ne į Kiniją? 

— Man reikia į Liverpulį. 

— Nel 

— Net 

— Ne. Man reikia važiuoti į Bordo, ir aš tevažiuoju 
į Bordo. | 

— Už jokius pinigus? 

— Už jokius pinigus! 

Kapitonas atsakė griežtai. Derėtis su tokiu žmogum ne- 
lengvas buvo daiktas. 

— Kieno tas laivas? — paklausė Fogas. 

— Tas laivas mano, — atsakė kapitonas. 

= Aš jį samdau, 

— Ne, 

— Aš jį iš tamstos perku, 

— Ne. 

Fogas nutilo, nežinodamas, ką daugiau besakyti. Jo 
padėjimas buvo sunkus. Niujorkas buvo ne tas pats, kas 
Honkongas; ir „Henrietos“ kapitonas buvo visai kas kita, 
negu „Tankaderės" savininkas. Lig šiol džentelmenas ga- 
lėjo pinigais apgalėti visas kliūtis, bet čia ir pinigai nieko 
nemokėjo padaryti. 

Tačiau, šiaip ar taip, reikėjo rasti priemonę perplaukti 
Atlanto vandenyną. 

Pagalvojęs kelias minutes, Fogas vėl prabilo: 

+ — Tai prašom mane vežti į Bordo. 

— Ne, kad tamsta man mokėtum ir po du šimtus dole- 
rių nuo Žmogaus! 

— Aš duosiu du tūkstančius, 

— Nuo kiekvieno? 

— Nuo kiekvieno. 

— Tamstos keturieset 

— Keturiese. 

Kapitonas Spidis ėmė taip stipriai kasyti kaktą, tartum 
būtų norėjęs numaukti nuo jos odą. Dėl aštuonių tūks- 
tančių dolerių, kuriuos galėjo uždirbti net nesisukant iš 
kelio, ne didelis daiktas buvo atsisakyti nuo savo keleivių 
neapykantos. Tokie keleiviai, tiesą sakant, jau nebe kelei- 
viai, bet tiesiog auksas, 

— Aš išvažiuoju devintą valandą,— tarė kapitonas,— 
todėl prašau tamstos su savo draugais tuo metu būti vie- 
toje... 

— Devintą valandą mes būsime čial — atsakė Fogas. 

Jau buvo pusė devintos. 

Fogas vėl sėdo į eldiją, priplaukė krantą, nusisamdė ve- 
žimą ir nuvažiavo į Šv. Mikalojaus viešbutį pasiimti Audos 
su Paspartu. Fiksą jis taip pat pakvietė važiuoti dykai. 

Paskirtu laiku visi keturi jau lipo į laivą. 

Kai Paspartu sužinojo, kiek atseis Fogui kelionė per At- 
lanto vandenyną, jam nenorom iš burnos ištrūko žodis 
„Oil“ 

O Fiksas galvojo, kad Anglijos Bankui nebedaug liks 
„pinigų. 

— Jei Eogas;— sakė sau policijos agentas, — išmes dar 
kelias saujas pinigų į jūrą, tai jo maišelis bus beveik 
tuščias, kai pagrįš į Angliją. Ką begaus Iš jo bankas? 

FILIJAS FOGAS MOKA IŠSIPAINIOTI IŠ 
DIDŽIAUSIOS BĖDOS 


Po valandos „Henrieta“ buvo išėjusi iš Niujorko uosto 
Ir jau plaukė jūra. Tą pačią dieną laivas praėjo pro Ilgąją 
ir Ugnies salas. Vėjas pūtė vis iš vakarų, ir jis skriste 
skrido. 

Gruodžio 13 dieną, apie vidudienį, vienas žmogus išėjo 
ant tiltelio pažiūrėti, kurioje vietoje buvo garlaivis. Žino- 
ma, kiekvienas spėtų, kad tai buvęs kapitonas Spidis, Bet 
anaip toli ne! Tai buvo Filijas Fogas. 

Tuo tarpu kapitonas Spidis buvo tiesiog užrakintas savo 
kajutėje, ten jis baislai keikėsi ir perkūnavo. 

Jo piktumo priežastis buvo štai kokia. Fogas panorėjo 
važiuoti į Liverpulį, o kapitonas nenorėjo vežti. Tuomet 
Fogas paėmė valdyti laivą pats. Per trisdešimt valandų, 
kai tas džentelmenas buvo laive, banko bilietais patrau- 
kė į savo pusę visus matrosus, kurie, tiesą sakant, nelabai 
mėgo savo kapitono. Štai dėl ko dabar ne kapitonas Spi- 
dis valdė laivą, bet Fogas, štai dėl ko kapitonas buvo užra- 
kintas savo kajutėje ir štai dėl ko „Henrieta“ plaukė į Li- 
verpulį. Kaip pasirodė, Fogo mokėta puikiausiai valdyti 
laivą. Tiesiog puikus jis buvo jūreivis! 

Kaip pasibaigs tas Fogo nepaprastas svetimos valdžios 
paėmimas, pamatysime paskui. Tuo tarpu tik tiek galim 
pasakyti, kad dėl to atsitikimo Auda visai nesirūpino ir 
nieko nebijojo. Fiksas iš pradžių buvo begal nustebęs. O 
Paspartu tuo dalyku stačiai gėrėjosi. 

„Nuo vienuolikos iki dvylikos mazgų „Henrieta“ daro", 
buvo sakęs kapitonas Spidis, ir tikrai ji dabar po tiek va- 
žiavo, 

Vadinas, jei — kiek dar buvo tų „jeil“— jei jūroje ne- 
ištiktų audros, jei vėjas nepradėtų pūsti nuo rytų ir jei 
laivo niekas nepagestų, tai per devynias dienas, nuo gruo- 
džio 12 iki 21, „Henrieta“ nuplauktų tuos tris INEsiabcius 
mylių tarp Niujorko ir Liverpulio, bė 

Pirmomis dienomis kelionė sekėsi gerai. Vilnys buvo 
mažos, ir vėjas pūtė nuo pietvakarių. Burės buvo visos iš- 
tiestos, ir laivas lėkė ne prasčiau, kaip didžiausias van- 
denyno garlaivis. 

Paspartu džiaugėsi neapsakomai. Paskutinis pono dar- 
bas, apie kurio vaisius dabar nenorėjo jis galvoti, jį visai 
sužavėjo. Laivo ekipažas dar niekados nebuvo matęs tokio 
smagaus ir žvitraus bernioko. Kiekvienam matrosui jis 
mokėjo pasakyti-meilų žodį, visus stebino savo nepapras- 
tu vikrumu. Pasak jo žodžių, laivą valdę ne paprasti žmo- 
nės, bet tikri džentelmenai ir galvočiai. Jo linksmumas už- 
krėtė visus. Žiūrėdami į jį, juokėsi visi. Jis pamiršo visus 
pavojus, nelaimes ir kitas dideles kliūtis, kurios buvo pir- 
ma. Jam rodėsi, kad tikslas jau pasiektas, ir, belaukda- 
mas kelionės galo, baisiai nckantravo. Dažnai berniokas 
tyčia pasisukdavo pro Fiksą, pažvelgdavo į jį Žvairomis, 
bet įagšakydavo nieko, nes tarp jų seniai jau nebebuvo 
draugiškų santykių. 

Antra vertus, reikia pasakyti, kad Fiksas visai nebe- 
suprato, kas čia darėsi! Užkariavimas „Henrietos“, papir- 
kimas matrosų, Fogo mokėjimas puikiausiai valdyti lai- 
vą,— visa tai sekliui atėmė galvą. Jis nebežinojo, ką dau- 
giau begalvoti. Pagaliau jam dingterėjo tokia mintis. „Jei 
Fogas galėjo pavogti iš banko svetimus pinigus, dėl ko 
jis negali pavogti svetimo laivo? Tokiu būdu jis dabar ne- 
bevažiuos į Liverpulį, bet nusuks kur į kitą šoną, sustos 
prie kokios negyvenamos salos, kur niekas jo negalėtų 
pasiekti, pasidarys piratu ir ims plėšti laivus.“ 

Ta mintis sekliui pasirodė visai galima, ir Jis ėmė labai 
gailėtis susidėjęs su tuo nelemtu Fogu. 

Tuo tarpu uždarytasis kapitonas Spidis vis tebesikeikė 
įr tebešaukė. Paspartu buvo pristatytas jo penėti, ir jis 
savo priedermę atlikinėjo labai sąžiningai. O Fogas šei- 
mininkavo laive ne prasčiau, kaip geriausias kapitonas, 

Gruodžio 13 dieną „Henrieta“ praplaukė nuo tolo Nau- 
Josios Žemės salą. Apie tas vietas žiemos laiku esti labai 
smarkių vėjų ir didelių rūkų. Jau iš vakaro barometras 
buvo nukritęs ir rodė oro atmainą. Naktį šaltis žymiai pa- 
kilo, vėjas padidėjo ir pradėjo pūsti nuo pietryčių. 

Tai buvo labai nemalonus dalykas. Kad nepaklystų iš 
kelio, Fogas liepė nuimti bures ir duoti daugiau garo. Bet 
jūra siūbavo, didelės bangos mušė laivą atgal, ir nebe- 
galima buvo taip greitai plaukti. Vėjas vis didėjo, darėsi 
panašus į uraganą, ir keleiviai galėjo bijoti, kad vėtra 
neapgalėtų „Henrietos“ visai ir nenuneštų kur tolyn. 

Apsiniaukus dangui, apsiniaukė lr Paspartu veidas: 
'per dvi dienas bermniokas buvo nuliūdęs ir labai neramus. 
Bet Fogas buvo drąsus jūreivis ir nebijojo jūros bangų. 
Jis vis varė laivą, nemažindamas garo. Negalėdama per- 
šokti per vilnis, ,, Henrieta“ perkirsdavo jas; tuomet van- 
duo užliedavo visą dangtį. Kartais vandens kalnas pasta- 
tydavo laivą stačią, ir ratas imdavo pasiutusiai suktis ore, 
bet „Henrieta“ vis dėlto nesiliaudama ėjo. 

Tačiau vėtra pasirodė ne tokia baisi, kaip galima buvo 
laukti. Ji toli gražu nebuvo panaši į tuos uraganus, kurie 
lekia greitumo po devynis šimtus mylių per valandą. Tik 
viena nelaimė, kad vėjas vis pūtė iš pietryčių ir nedavė 
užtiesti burių, kurios būtų galėjusios daug padėti garui. 

Gruodžio 16 buvo septyniasdešimt penktoji diena nuo 
Fogo išvažiavimo iš Londono. „Henrietos“ pavėlavimas 
visai nebuvo baisus. Nuo Niujorko į Liverpulį buvo nu- 
plaukta beveik jau pusė kelio ir pravažiuotos pavojingiau- 
sios vietos. Važiuojant vasaros metu, galėtum drąsiai tvir- 
tinti, kad kelionė pavyks. Bet šiuo kartu buvo žiema, todėl 
galėjo dar visaip atsitikti. Paspartu tylėjo. Nors jis buvo 
nesmagus, bet dar turėjo truputį vilties nepavėluoti. 

Tą pačią dieną mašinistas išėjo ant dangčio ir ėmė kažką 
karštai kalbėtis su Fogu. 

Pamatęs juos kalbant, Paspartu nusigando: jam dingte- 
rėjo, kad atsitikus! kokia bėda. Jis stovėjo atokiai ir ne- 
galėjo girdėti jų kalbos. 

— Su mielu noru,—tarė jis sau,— duočiau nupiauti 
vieną ausį, kad antra galėčiau išgirsti jų kalbos priežastį! 

Jis paslinko arčiau ir išgirdo kelis žodžius: 

— Tikrai taip yra, kaip tamsta sakai? 

— Tikrai — atsakė  mašinistas.— Prašom nepamiršti, 
kad mes nesigailėdami kūriname visas krosnis; jei mums 
būtų ganėję anglių nesiskubinant iš Niujorko į Bordo, tai 
varant visu garu iš Niujorko į Liverpulį, niekuomet negali 
ganėti! 

— Aš pagalvosiu, — atsiliepė Fogas. 

Paspartu suprato. Jis nustojo paskutinės vilties. 

Pristigo anglių! 

„Jeigu ir dabar, — pagalvojo jis vienas sau,— mano po- 
nas išsisuktų iš bėdos, tai jis, tikrai būtų nepaprastas 
vyras!" 

Patikęs Fiksą, jis tuojau jam viską papasakojo. 

— Vadinas,— tarė jam sukandęs dantis seklys, — tamsta 
tiki, kad mes važiuojame į Liverpulį. 

.— Žinoma! 

— Apuokas esi! — atsakė jam policijos agentas ir, trau- 
kydamas pečius, nuėjo nuo jo. 

Paspartu nusprendė, kad Fiksas dėl to toks piktas pasi- 
darė, jog supratęs savo apsirikimą, jog be jokio reikalo 
važiavęs aplink visą Žemę. 

Ką gi ketino dabar daryti Fogas? Tai buvo sunku spėti. 
Tačiau jis buvo kažką sugalvojęs, nes, pasišaukęs maši- 
nistą tą patį vakarą, tarė jam: 

— Anglių nesigailėk. Dėk, kiek reikia, kol pristigsime. 

Po kelių minučių iš „Henrietos“ kamino ėmė virsti tirš- 
tų dūmų kamuoliai. | 

Laivas -pradėjo plaukti vėl visu garu. Bet gruodžio 18 
dieną atėjo mašinistas ir pranešė Fogui, kad anglių belikę 
tik vienai dienai! 

— Vis tiek nesigailėkite jų. — atsakė Fogas.— Briešin- 
gai, kūrinkite dar daugiau! 

Tą pačią dieną apie dvylikę valandą Fogas pasišaukė 
Paspartu ir liepė jam atvesti kapitoną Spidį. 

Tas paliepimas buvo lygus įsakymui paleisti nuo gran- 
dinės tigrą. Eidamas į kambarėlį, kur buvo uždarytas Spi- 
dis, prancūzas pagalvojo: 

— Jis bus piktas kaip pasiutęs vilkas, 

Ir tikrai po kokios valandėlės laive pakilo neapsako+ 
mas šaukšmas ir keikimas. Tas šauksmas ir keikimas ėjo 
iš paleistojo kapitono burnos. 

— Kur dabar mes esame? — buvo jo pirmieji žodžiai, 
kuriuos jis ištarė, paraudonavęs iš piktumo kaip vėžys. 

— Per tris šimtus mylių nuo Liverpulio,— atsakė ramiai 
Fogas. 

— Piratas! — sušuko Spidis. 

— Aš tamstos prašiau ateiti... 

— Jūros plėšikas! 

— „„kad man tamsta parduotum savo laivą. 

— Ne, už jokius pinigus nel 

— Kad aš galėčiau jį sukūrinti. 

— Sukūrinti mano laivą! 

— Bent jo viršutines dalis, jei pristigtumėm anglių. 

— Sukūrinti mano laivą! — vėl sušuko kapitonas Spi- 
dis.— Deginti laivą, kuris vertas penkiasdešimt tūkstančių 
dolerių! Ar girdėjote tokią naujieną? 

— Štai šešiasdešimt tūkstančių! — atsakė Fogas, duoda- 
mas didžiausią saują banko bilietų. 

Tai padarė nepaprastą įspūdį kapitonui, Jis būtų buvęs 
menkas amerikietis, kad nebūtų pasidavęs, matydamas 
prieš save šešiasdešimt tūkstančių dolerių. Spidis, žiūrė- 
damas į tokią krūvą pinigų, pamiršo ir savo rūstybę. Juk 
tai buvo lobis! 

— O apačios geležinė dalis man liksė — prabilo švel- 
niu balsu kapitonas. 

— Visa geležinė dalis tamstos, — atsakė Fogas.— Pa- 
baigta? | 

— Pabaigta, 

Spidis paėmė visą krūvą banko bilietų, paskaitė ir susi- 
dėjo į kišenę. 

Paspartu visas nubalo. 

— Tai dėl manęs,— tarė jis sau,— Fogas turėjo tiek pi- 
nigų įkišti į gerklę tam velniui! 

O Fiksas kad kiek neapalpo. 

— Jau beveik dvidešimt tūkstančių svarų išeikvota! 
Tai baisiai daug! Bet iš banko yra pavogta penkiasdešimt 
penki tūkstančiai, todėl vis dar šiek tiek liks! — nusira- 
mino seklys. 

Susikišo kapitonas pinigus Į kišenę, Ir Fogas jam tarė: 

— Prašom nesistebėti mano pasielgimu. Aš pralaimė- 
čiau dvidešimt tūkstančių svarų, kad nesugrįžčiau | Lon- 
doną gruodžio 21 dieną, vakaro keturiasdešimt penkios 
minutės po aštuntos. Kaip tamsta jau žinai, aš nusivėlinau 
į garlaivį, kuris tiesiai plaukė iš Niujorko, ir kadangi tams- 
ta atsisakei mane vežti į Liverpulį... 

— Bet, po šimts pypkių, aš gerai padariau,— sušuko 
Spidis,— aš dabar laimėjau mažiausia keturiasdešimt tūks- 
tančių dolerių! 

Paskui jis, truputį juokdamasis, tarė Foguli 

— Tamsta esi tikras jankis! 

Pasakęs tą, kaip jis manė, komplimentą, jau buvo be- 
einąs, bet Fogas jį suturėjo ir tarė: 

— Vadinas, laivas dabar mano? 

— Žinoma, tamstos. Nuo stiebo lig dugno. Suprantamas 
daiktas, tik tos dalys, kurios medžio. 

— Gerai, Tai laužkite kajutes ir kūrinkite medžiais. 

Lengva numanyti, kiek turėjo pareiti tokių malkų, va- 
rant laivą visu greitumu. Tą pačią dieną ugnis prarijo 
visas kajutes ir Žemutinį dangtį. 

Gruodžio 19 dieną sudegino visus stiebus lr kartis. Per 
visą dieną matrosai sukaitę kirto, kapojo ir metė į ugnį. 
Labiausiai prakaitavo Paspartu: jis dirbo už dešimtį 
Žmonių. 

Gruodžio 20 dieną Fogas liepė sudeginti dangtį tr kitas 
likusias medines dalis. „Henrieta“ pasidarė panaši į nu- 
pešiotą žąsiuką. 

Bet tą pačią dieną keleiviai Išvydo jau Airijos krantą. 

Tačiau vakaro dešimtą valandą jie tebuvo ties Kvins- 
tauno miestu. Kelionei į Londoną Fogui bebuvo likę tik 
dvidešimt keturios valandos! Tiek pat laiko „Henrieta“ 
turėjo plaukti į Liverpulį, lėkdama net visu greitumu. O 
kuro drąsiajam džentelmenui bebuvo visai maža jau likę! 

— Man tikrai tamstos gaila,— tarė Fogui kapitonas 
Spidis, kuris pagaliau ėmė rūpintis jo reikalais.— Viskas 
prieš tamstą! Mes dabar teesame tik ties Kvinstaunu. 

— Al —atsiliepė Fogas.— Tai to miesto ten matyti ži- 
buriai? 

— Taip. 

— Ar mes negalėtumėm įplaukti į jo uostą? 

— Ne anksčiau kaip per tris valandas. 

— Plaukime,— atsakė ramiai Fogas, kurio veide visai 
negalėjai matyti, kad jis dar kartą rengėsi stoti į kovą su 
savo likimu! 

Laivai, kurie važiuodavo iš Jungtinių Valstijų, plauk- 
dami pro šalį, palikdavo maišelius su laiškais Kvinstaune. 
Ten to pašto visuomet laukdavo ekspresas, kuris jį tuojau 
nudulkindavo į Dubliną. Iš Dublino paštas vežiojamas gar- 
laiviais, kurie taip smarkiai plauko, jog atvyksta į vietą 
dvylika valandų anksčiau už visų draugijų greičiausius 
laivus. 

Tą dvylika valandų panorėjo laimėti ir Fogas. ,,Henrie- 
ta" tegalėjo būti Liverpuly kitos dienos vakare. O važiuo- 
jant ekspresu, galima buvo ten būti jau apie vidudienį — 
„vadinas, ištekti laiko nuvykti Įį Londoną prieš vakaro de- 
vintos valandos keturiasdešimt penkias minutes. 

Rytą apie pirmą valandą „Henrieta“ įplaukė į Kvins- 
tauno miestą. 

Kapitonas Spidis, atsisveikindamas su Fogu, kietai jam 
paspaudė ranką. Fogas jam atidavė laivą, kuris buvo ver- 
tas mažiausiai pusę tiek, už kiek jam buvo pardavęs! 

Keleiviai tuojau išlipo. Kvinstaunas buvo Anglijos mies- 
tas, ir Fiksas labai norėjo tuojau areštuoti Fogą. Bet jis to 
nepadarė. Kodėl? Gal jis ėmė svyruoti? Gal jis pamatė 
Fogo nekaltybę? Gal jis pagaliau suprato savo klaidą? 
Sunku pasakyti. Šiaip ar taip, policijos agentas nemanė 
paleisti Fogo iš savo akių ir tuo pačiu traukiniu išvažiavo 
kartu su savo senaisiais keleiviais. Auštant jie buvo jau 
Dubline. Atvažiavę tuojau sėdo į garlaivį ir tą pačią va- 
landą išplaukė į Liverpulį. 

Gruodžio 21 dieną, prieš dienos pirmą valandą, garlaivis 
priplaukė prie Liverpulio, ir Fogas išlipo į krantą. Lig Lon- 
dono šešios valandos bebuvo likę važiuoti. 

Bet tuo tarpu prisiartino prie jo Fiksas, padėjo ia ran- 
ką ant peties ir, išsiėmęs savo įgaliojimą, paklausė; 

— Tamsta tikrai Filijas Fogas? 

— Tikrai. 

— Karalienės vardu aš tamstą areštuoju! 

XXXIV, 


PASPARTU PASITAIKO PROGA 
SĄMOJINGAI ATŽERTI 


„Filijas Fogas sėdėjo kalėjime. Jį pasodino Liverpulio 
muitinės šaltojoje, kur jis, laukdamas teismo, turėjo išbūti 
visą naktį. 

Areštuojant Paspartu norėjo pulti ir sudraskyti policijos 
agentą. Tik polismenai jį sulaikė, Auda labai nusigando, 
bet, nežinodama, kas čia darosi, nieko negalėjo suprasti. 
Paspartu jai išaiškino visą dalyką. Fogas, tas teisingasis 
ir drąsusis vyras, kuris jai Išgelbėjo gyvybę, buvo palai- 
kytas vagim ir suareštuotas! Jaunoji moteriškė labai pa- 
sipiktino tokiu valdžios pasielgimu, mėgino protestuoti, 
bet, pamačiusi nieko negalinti padėti savo išgelbėtojui, 
ėmė gailiai verkti. 

Areštuodamas Fogą, Fiksas tik atliko savo priedermą. 
Ar jis kaltas, ar nekaltas, turėjo nuspręsti teismas. 

Tuomet Paspartu atėjo mintis, baisi mintis, kad visos 
tos nelaimės kaltininkas esąs jis vienas! 

— Iš tikrųjų, — ėmė baisiai graužtis berniokas,— kam 
aš slėpiau nuo Fogo, kas per paukštis Fiksas! Dėl ko aš, 
sužinojęs jo tikslą, tuojau nepranešiau savo ponui, ko jis 
kaip piktoji dvasia seka paskui mus? Sužinojęs tai, jis 
būtų mokėjęs išrodyti Fiksui savo nekaltybę ir jo apsiri- 
kimą. Bent jis nebūtų .-valkiojęs savo pinigais tokio žmo- 
gaus, kurio pirmutinis rūpestis, įvažiavus į Anglijos žemę, 
buvo areštuoti savo geradarį! Tai tikras žaltys! 

. Paspartu neapsakomai ėmė gailėtis visų savo paklydimų 
ir neišmintingų pasielgimų. Jis verkė, raudojo, kramtė 
pirštus. Vargšas norėjo net sau galą pasidaryti! 

Nors šalo labai, bet jis su Auda paliko gatvėje prie mui- 
tinės durų. Nei vienas, nei antras nenorėjo eiti nuo tos 
vietos. Jie norėjo dar kartą pamatyti Fogą. 

Fogas dabar buvo nustojęs visų savo turtų, ir ta nelaimė 
jam atsitiko tada, kada jis jau buvo prie pat savo tikslo 
galo. Areštavimas pražudė jį amžinai. Atvažiavęs gruo- 
džio 21 dieną į Liverpulį prieš dvylikę, lig vakaro devintos 
keturiasdešimt penkių minučių, tai yra lig sutartojo laiko 

Ybūti „Reformų klube“, jis turėjo dar arti devynių valandų 
o nuvažiuoti į Londoną tereikėjo šešįų valandų. 
Jei tuo metu būtų kas įėjęs į kambarį, kur sėdėjo Fogas, 
būtų jį radęs ramiausiai besėdint ant medinio suolo, Iš pa- 
žiūros sunku būtų buvę pasakyti, ar jis jau pasidavęs ne- 
aimei, ar dar tebėra pasiryžęs kovoti su likimų, Bet jis 
buvo ramus ir, rodos, kažko laukė. Ko jis galėjo belaukti? 
Gal jis dar turėjo truputį vilties? Gal jis dar tikėjo laimėti, 
užsidarius kalėjimo durims? 

Siaip ar taip, Fogas pasidėjo priešais ant stalo laikrodį 
ir, įsmeigęs akis, ėmė žiūrėti, kaip bėgo laikas. Sėdėdamas 
jis nepratarė nė vieno žodelio, tartum kas būtų surakinęs 
jam lūpas. : 

Tačiau jo padėjimas buvo baisus. Jis niekam negalėjo 
parodyti širdies, ir kiekvienas apie jį galėjo manyti dve- 
Jaip. 

Jei Fogas teisingas žmogus, tai jis nustojo visų savo 
turtų. 

Jei Fogas vagis, tai jis suimtas. | 

Ar buvo jam atėjusi mintis gelbėtis? Ar galvojo jis apie 
priemones ištrūkti iš tos bėdos? Gal jis kartais norėjo pa- 
bėgti? Tai gali būti, nes jis vieną kartą apėjo, dairyda- 
masis aplink visą kambarį. Bet durys buvo užrakintos ir 
langai išpinti geležiniais virbalais. Jis vėl atsisėdo ir atsi- 
sėdęs ištraukė iš portfelio savo kelionės sąrašą. Eilutėje, 
kur buvo parašyta: 

„Gruodžio 21 diena, šeštadienis, Liverpulis“, jis pridėjo: 

„80-oji diena, dvylikės 40 minučių“, ir vėl ėmė laukti. 

Muitinės laikrodis išmušė pirmą valandą. Fogas paste- 
bėjo, kad jo laikrodis skubinasi dviem minutėm. 

Išmušė antrą valandą! Jei dabar Fogas būtų galėjęs tuo- 
Jau sėsti į ekspresą, tai jis dar laiku būtų nuvykęs į Lon- 
doną ir nuėjęs į „Reformų klubą“ prieš devintos keturias- 
dešimt penkias minutes. Jo kakta truputį susiraukėl.. 

Po antros dvidešimt trys minutės subraškėjo smarkiai 
daromos durys. Džentelmenas išgirdo Paspartu ir Fikso 
balsus. 

Fogo akys nušvito, 

Pagaliau atidarė duris, ir jis pamatė Audą, Paspartu Ir 
Fiksą, kurie visi trys puolė į jį. 

Fiksas atrodė lyg pamišęs: visas buvo Išblyškęs, akys 
atsimainę, plaukai išsidraikę... Jis negalėjo kalbėtil.. 

— Dovanok man tamsta,— ėmė jis atsiprašinėti pinda- 
masis,— dovanok... tai nesusipratimas... baisus panašu- 
mas... Vagis suimtas jau trys dienos... tamsta laisvas! 

“ Filijas Fogas buvo laisvas! Jis priėjo prie seklio. Pa- 
žvelgė jam stačiai į akis, paskui — gal pirmutinį ir pas- 
kutinį kartą savo gyvenime — atsivėdėjęs abiem rankom 
smagiai suskėlė jam per ausis. 

— Puikiai teko! — sušuko Paspartu.— Šimts pypkių! 
Kaip lipte prilipo delnail.. 

Tai buvo menkas juokas, bet Paspartu, kaip skaitytojai 
matė, buvo karštas vyras ir ne visuomet mokėjo suvaldyti 
savo jausmų. 

Fiksas nepasakė nė vieno žodžio. Jis gavo, ką buvo už- 
sitarnavęs. 

Fogas, Auda ir Paspartu tuojau išėjo Iš muitinės, susėdo 
į vežimą ir per kelias minutes nuvažiavo į Liverpulio gele- 
žinkelio stotį. 

Fogas paklausė, ar nėra ekspreso į Londoną... 

Buvo po antros keturiasdešimt minučių... Ekspresas bu- 
vo išėjęs jau trisdešimt penkios minutės... 

Džentelmenas nusprendė samdytis visą traukinį. 

Garvežių buvo pakankamai, bet lig trečios valandos ne- 
galėjo leisti važiuoti nė vieno. 

Trečią valandą Fogas, pakalbėjęs kelis žodžius su maši- 
Listu ir prižadėjęs jam nemažą dovaną už greitą važiavi- 
mą, kaukė jau į Londoną kartu su Auda ir savo ištikimuoju 
tarnu. 

Per pusšeštos valandos reikėjo nuvažiuoti iš Liverpulio 
į Londoną. Tai galima padaryti, kada visas kelias esti dy- 
kas, Bet šiuo kartu pasitaikė visokių netikėtų kliūčių, Ir, 
kai Fogas atvyko į stotį, visi Londono laikrodžiai išmušė 
po aštuonių penkiasdešimt minučių. 

Vadinas, Fogas, apvažiavęs visą Žemę per aštuonias- 
dešimt dienų, pasivėlino penkiomis minutėmis!.. 

Jis pralaimėjo derybas! 

XXXV 


PASPARTU NELAUKIA SAVO PONO SAKANT 
TĄ PATĮ PALIEPIMĄ ANTRĄ KARTĄ 


Kitą dieną Sevilo gatvės gyventojai būtų didžiai nuste- 
bę, jei jiems būtų kas pasakęs, kad Fogas sugrįžęs namo. 
Durys ir langai — viskas buvo uždarinėta. Iš oro nema- 
tyti buvo jokios atmainos, 

Atvykęs į stotį, Fogas įsakė Paspartu pripirkti šiokių 
tokių valgomų daiktų, o pats nuvažiavo į savo namus. 

Paskutinis smūgis buvo tikrai sunkus, bet Fogas sutiko 
Jį ramiai. Jis liko be skatiko — ir vis dėl to nelaimingo 
policijos agento! Jis apgalėjo tiek kliūčių, matė tiek pa- 
vojų, keliaudamas padarė ne vieną gerą darbą ir dabar 
suklupo prie pat namų! Jo padėjimas buvo tikrai sunkus! 
Iš pasiimtų tų pinigų kelionei beliko visai maža. Visas jo 
turtas buvo tie dvidešimt tūkstančių svarų, kurie gulėjo 
padėti brolių Beringų banke; bet tuos visus pinigus jis 
dabar turėjo išmokėti „Reformų klubo“ nariams, Išleidęs 
tiek pinigų kelionei, jei būtų ir laimėjęs derybas, jis ne- 
būtų pralobęs—ir derybas jis dėjo greičiausiai ne pra- 
lobti, — o pralaimėjimas jį padarė elgeta, 

Ką gi dabar turėjo daryti Fogas? Bet jis jau buvo nu- 
sprendęs ir žinojo, ką jam reikėjo daryti. 

Vienas Fogo namų kambarys buvo paskirtas Audai, 
Moteriškė buvo begal susirūpinus. Iš kelių Fogo pasakytų 
žodžių ji suprato, kad jis sumanęs kažkokį baisų daiktą. 

Bijodamas kokios nelaimės, Paspartu ėmė saugoti savo 
poną. 

Bet pirmiausia berniokas nubėgo į savo kambarį Ir grei- 
Čiausiai užgesė dujų ragelį, degantį jau aštuoniasdešimt 
dienų. Jis pasiskubino tai padaryti pirmučiausia dėl to, kad 
už degimą turėjo pats Mokėti, Laiškų dėžutėje jis jau rado 
dujų draugijos sąskaitas, kurias tuojau perskaitė ir pakasė 
pakaušį, kad buvo susirinkusi jau nebemaža suma pinigų. 

Praėjo naktis. Fogas buvo atsigulęs, bet ar jis miegojo? 
Auda visą naktį negalėjo sudėti akių. Paspartu, kaip sar- 
gus šuva, išstovėjo negulęs lig pat ryto prie pono durų. 

Rytą Fogas pasišaukė jį ir trumpais žodžiais įsakė patai- 
syti gerą pusrytį Audai. Jis pats pasitenkino arbatos puo- 
deliu ir viena džiovintos duonos riekele. 

— Ir atsiprašyk ponios Audos,—tarė jis išeinančiam 
Paspartu,— kad aš negalėsiu jai padėti nei pusryčiauti, 
nei pietauti. Pasakyk jai, kad aš dabar visą laiką tvarkysiu 
savo reikalus ir tik vakare tegalėsiu su ja truputį pašne- 
kėti. 

Gavęs įsakymą, Paspartu beturėjo jį pildyti. Bet šiuo 
kartu jis nenorėjo eiti iš kambario ir palikti vieno pono. 
Jo širdį kažkas baisiai spaudė, jo sąžinė buvo labai nera- 
mi, jam vis aiškiau rodėsi, kad tos nelaimės didžiausias 
kaltininkas esąs jis. Jei jis būtų pasakęs Fogui, kam jį se- 
kąs Fiksas, juk Fogas tikrai nebūtų vežęs to gyvatės lig 
Liverpulio ir tuomet... 

Paspartu nebegalėjo toliau išturėti. 

— Mano geriausias pone,— sušuko jis,— keik mane! 
Tai mano didžiausia kaltybė, kad tamsta... 

— Aš nieko nekaltinu,— atsakė Fogas maloniu balsu.— 
Skubink nešti Audai pusrytį, kad neišalktų. 

Paspartu tuojau nuėjo pas Audą ir jai pranešė, ką sakęs 
Fogas. 

— Nieko aš,— pridėjo jis— negaliu padaryti! Ponas 
manęs visai neklauso, gal tamstos jis greičiau paklausytų? 

— Kur jis manęs klausys,— atsakė Auda.— Fogas nieko 
neklauso! Jis nė karto nedavė man išreikšti jam savo dė- 
kingumo! Jis nemato mano širdies!.. Šiaip ar taip, jo ne- 
galima vieno palikti. Tamsta sakai, kad jis norįs kalbėti 
su Manim šį vakarą? 

— Taip. Tur būt, jis norės kalbėti apie tamstos aprū- 
pinimą Anglijoje. 

— Palaukime vakaro,— atsiliepė jaunoji moteriškė ir 
labai susimąstė. 

"Visą tą sekmadienį, nuo ryto lig vakaro, vieni Sevilo 
gatvės namai rodėsi lyg negyvenami, ir Fogas pirmą kar- 
tą, kaip apsigyveno tuose namuose, Išmušus Parlamento 
bokštui pusę dvylikės, nenuėjo į „Reformų klubą“. 

Ir ko bebuvo Fogui eiti į klubą? Jo draugai jau nebe. 
laukė. Jis neatvyko šeštadienio vakare, gruodžio 21 die- 
ną, po aštuonių keturiasdešimt penkios minutės į „Refor- 

mų klubą“ tr buvo pralaimėjės derybas. Jam nebereikėjo 
eiti nė Į banką paimti tų dvidešimties tūkstančių svarų. 
Laimėtojai turėjo jo parašą ir patys galėjo atsiimti pinį- 
gus iš Beringų. 

Kaip matome, Fogui nebuvo jokio reikalo eiti, ir jis 
niekur nėjo. Jis paliko savo kambary ir dirbo darbą. Pas- 
paitu visą laiką lakstė laiptais tai žemyn, tai "aukštyn. 
Valandos berniokui slinko labai iš lengvo. Jis nuolat klau- 
sėsi prie Fogo durų ir nelaikė tai negražiu daiktu! Atsi- 
tūpęs jis žiūrėjo viena akim pro rakto skylutę ir manė, 
kad turi visą teisę taip daryti! 

Paspartu drebėdamas laukė kokios baisios nelaimės kas 
valandą. 

Kartais jis atsimindavo Fiksą, bet dabar jis jau kitaip 
galvojo apie jį. Dabar jis jau nebe taip pyko ant seklio. 
Palaikęs Fogą vagim, Fiksas tiktai apsirikęs; sekdamas ir 
areštuodamas jo poną, jis tik teatliko savo priedermes. 

— Bet aš, aš, — krimtosi prancūzas, — štai kas biauriau- 
sias Žmogus!.. | 

Ta mintis labai slėgė Paspartu, ir jis laikė save blogiau- 
siu žmogum pasaulyje. ) 

Apstojus Paspartu juodoms mintims, eidavo jis pri 
Audos durų, prašydavosi įsileisti, tada įeidavo, atsisėsda- 
vo kertelėje ir žiūrėdavo į susimąsčiusią moteriškę. 

Apie vakaro septintą valandą Fogas pasiklausė Audos, 
ar negalėtų dabar su ja pašnekėti. Po kelių minučių jis 
jau buvo jos kambary. Auda ir Fogas kambary tebuvo 
vieni. 

Fogas pasiėmė krėslą Ir atsisėdo priešais Audą. Jo vei- 
das buvo ramus. Fogas, apkeliavęs visą Žemę, buvo toks 
pat, koks buvo prieš kelionę, tas pats šaltumas, tas pats 
rimtumas. 

Atsisėdęs Fogas -patylėjo kokias penkias minutes. Pas- 
kui, pakėlęs akis į Audą, tarė: 

— Ar tamsta man dovanosi, kad aš tamstą -atvežiau 
į Angliją? | 

— Ar aš dovanosiu? Tamstai? — atsakė Auda, kurios 
širdis ėmė smarkiai mušti. 

— Prašau duoti man pabaigti — atsiliepė Fogas.— Nu- 
sprendęs išvežti tamstą iš pavojingo tamstai krašto, aš 

buvau turtingas Ir buvau žadėjęs dalį savo turtų paskirti 
tamstai. Tuomet tamsta būtum galėjusi gyventi laisvai ir 
laimingai. Bet dabar aš jau niėko nebeturiu. 

— Aš tai žinau, — atsakė Auda.— Aš prašau tamstos do- 
vanoti, kad važiavau kartu su tamsta. Kas žino, gal aš 
buvau didžiausia tamstos nelaimės priežastis? 

— Tamsta negalėjai likti Indijoj. Kad tamsta būtum pa- 
likusi tam krašte, fanatikai būtų vėl tamstą pagavę ir 
sudegine. 

— Tamsta ne tik išgelbėjai man gyvybę, bet dar norėjai 
mane aprūpinti svetimam krašte? 

— Taip, — atsakė Fogas,—tik aplinkybės man nebe- 
davė įvykdyti to noro. Todėl bent Iš to trupučio, kuris 
man liko, .prašau tamstos šiek tiek priimti nuo manęs, 

— Bet tamsta, ką veiksi tamsta? — paklausė Auda. 

— Man,—atsakė šaltai džentelmenas, — man nieko 
nereikia. 

— Kaipgi tamsta žiūri Į savo likimą? 

— Taip, kaip reikia žiūrėti į jį, — atsakė Fogas. 

— Šiaip ar taip, tokiam žmogui, kaip tamsta, nereiks 
elgetauti,— atsiliepė Auda.— Tamstos draugai... 

— A5 neturiu jokių draugų. 

— Tamstos giminės... 

— Giminių taip pat neturiu. 

— Man tamstos gaila, — tarė tuomet Auda, — vienam 
labai sunku gyventi. Sunku, jei nėra kam tarti žodelio, 
nėra su kuo pasidejuoti, nėra kam parodyti širdies... Sako, 
dviem ir varge gyventi geriau! 

— Sako, geriau! 

Auda atsistojo ir, ištiesus ranką, tarė Fogui: 

— Nori tamsta turėti kartu ir giminę, ir draugą? Nori 
tamsta mane vesti? 

Fogas taip pat atsistojo. Jam akyse blykstelėjo kažko- 
kia nepaprasta šviesa, jo lūpos suvirpėjo. Auda žiūrėjo 
tiesiai į jį. Jaunos moteriškės atvirumas, tiesumas, jos 
akių malonumas ir pasiryžimas paaukoti viską tam, kam 
ji buvo tiek kalta, iš pradžių jį nustebino, paskui giliai 
jo širdį pasiekė. Jis užmerkė kiek akis, lyg nedrįsdamas 
pažvelgti į jos veidą... Paskui, jas atmerkęs, tarė: 

— Aš tamstą myliu! Aš tamstą myliu 1š tikros širdies! 
Aš tamstos visas! 

— A...— sušuko Auda, dėdama ranką prie širdies, 

Paskambino Paspartu. Jis tuojau atėjo. Fogas dar tebe- 
laikė Audos ranką savo rankoje. Mitrus prancūzas supra- 
to, kas atsitiko, ir jo veidas nušvito kaip atogrąžų saulė. 

Fogas jo paklausė, ar dar nebūtų vėlu pranešti apie 
jungtuvių dieną parapijos klebonui Samueliui Vilsonui. 

Paspartu šyptelėjęs atsakė: 

— Niekados ne vėlu. 

Buvo po aštuntos penkios minutės. 

— Jungtuvės bus rytoj, pirmadienį! — tarė Jis, 

— Rytoj? — paklausė Fogas Audos. 

— Rytoj! — atsakė Auda. 

„Ir Paspartu kaip vėjas išdūmė, 


XXXVI 
FILIJO FOGO POPIERIAI VĖL PAKILSTA 


Metas jau pasakyti, kokia didelė pasidarė nuomonių 
atmaina visoje Anglijoje, kai sužinojo, kad tikrasis banko 
vagis — kažkoks Džemsas Strendas — areštuotas Edinbur- 
ge gruodžio 17 dieną. 

Prieš tris dienas Fogas tebuvo laikomas nusikaltėliu, 
kurio policija atsidėjusi ieškojo. Areštavus tikrąjį vagį, 
Fogas vėl buvo teisingiausias džentelmenas: ir drąsus vy- 
ras, sumanęs nepaprastą kelionę aplink Žemę. 

Kokį triukšmą pakėlė laikraščiai! Visi, kurie buvo dėję 
lažybas už ar prieš Fogą ir kurie buvo apie tas lažybas 
jau seniai pamiršę, dabar, vėl atgijo. Vieni tas lažybas 
naujino, kiti dėjo kitas. Fogo vardas vėl pakilo. 

Penki džentelmeno draugai, „Refofmų klubo“ nariai, 
praleido tas tris dienas neramiai. Apie Filiją Fogą, kurį 
jie buvo pamiršę, vėl ėmė visi kalbėti! Kur jis buvo tuo 
laiku? Gruodžio 17 dieną, kurią areštavo Džemsą Strendą 
Edinburge, buvo septyniasdešimt šešta diena, kai buvo 
Fogas išvažiavęs, Ir niekas jokios žinios apie jį neturėjo! 
Gal jis buvo kur žuvęs? Gal buvo atsisakęs nuo savo be- 

ptotiško sumanymo, o gal dar tebevažiavo nustatytu ke- 
liu? Ir gruodžio 21 dieną, šeštadienio vakarą, po aštuonių 
keturiasdešimt penkios minutės ar jis pasirodys kaip kokia 
dvasia ant „Reformų klubo“ slenksčio? 

Sunku aprašyti tą neramumą, kurį išgyveno .anglų vl- 
suomenė per tas tris dienas. Mušė telegramas į Ameriką, 
į Aziją, bet Fogo niekur nebuvo! Rytą ir vakarą siuntinėjo 
žiūrėti Sevilo gatvės namų... Nieko. Pati policija nebe- 
žinojo, kur dingo Fiksas, nusekęs netikromis pėdomis. Ta- 
čiau anglai dėjo dar didesnes lažybas. Fogas pasidarė tar- 
tum koks lenktynių arklys, kuris baigė sukti paskutinį 
ratą. 

Šeštadienio vakarą didžiausios žmonių minios užkimšo 
Pel Melio ir gretimąsias gatves. Maklerių būriai nustojo 
prie „Reformų klubo“ durų. Tomis gatvėmis jokiu būdu 
nebegalėjai pravažiuoti. Priešais klubą spaudė kaip baž- 
nyčioje. Susirinkusieji šaukė, ginčijosi, barėsi — vis dėl 
Filijo Fogo. Artinantis valandai, kurią turėjo atvykti Fo- 
gas, pakilo neapsakomas riksmas ir stumdymasis. Baisus 
daiktas, kas ten darėsi, polismenai jokios tvarkos nebe- 
galėjo padaryti. 

Tą vakarą visi penki Fogo draugai jau nuo aštuntos 
valandos buvo susirinkę didžiojoj „Reformų klubo“ salė- 
je. Abudu bankininkai Džonas Selivanas ir Samuelis Fa- 
lentinas, inžinierius Endrius Stiuartas, Anglijos Banko 
direktorius Gotjeras Ralfas ir alaus fabriko savininkas To- 
mas Flanaganas,— visi laukė nekantraudami. 

Didžiosios salės laikrodžiui išmušus po aštuonių dvide- 
šimt penkias minutes, Endrius Stiuartas atsistojo ir tazė: 

— Už dvidešimt minučių pasibaigs Filijo Fogo kelio- 
nės laikas. 

— Kurią valandą atėjo paskutinis traukinys iš Liver- 
pulio? — paklausė Tomas Flanaganas. 

— Pusę aštuntos,— atsakė Gotjeras Ralfas— o kitas 
traukinys teateina po dvylikės dvidešimt minučių.. 

— Vadinas, — atsiliepė Endrius Stiuartas, — jeigu Fogas 
būtų atvažiavęs tuo traukiniu pusiau aštuntos, jis jau būtų 
buvęs čia. Mes, jau galima sakyti, laimėjome derybas. 

— Palaukime dar, nešidžiaukime taip, greitai! — atsakė 
Falentinas.— Kam nežinomas jo tikslumas! Jis niekados 

nenusivėlina, bet ir niekados neateina anksčiau, kaip rei- 
kia! Aš nė kiek nenustebčiau, jei jis atvyktų paskutinę 
minutę. 

— O aš, — tarė Endrius Stiuartas, kuris buvo, kaip visa- 
dos, labai nekantrus, — nepatikėčiau savom akim, kad įį 
pamatyčiau. 

— Iš tikrųjų. — tarė Tomas Flanaganas,— Fogo suma- 
nymas buvo beprotiškas. Tegu jis būtų Ir kažkaip tikslus, 
bet negalėjo Išsisaugoti kur nors nesugaišęs, o sugaišus 
kur dvi arba tris dienas, jokiu būdu nebegalima grįžti 
laiku, | 

— Atminkite dar ir tai, — pastebėjo Džonas SeHvanas,— 
kad mes lig šiol jokios iš jo žinelės nesame gavę, nors tuo. 
keliu, kur jis važiuoja, telegrafų nestinga. 

— Jis pralaimėjo, vyrai,— atsakė Endrius Stiuartas— 
tikriausiai pralaimėjo! Juk patys puikiai žinote, kad „Ki- 
nija“, vienintelis Niujorko garlaivis, kuriuo Fogas galėjo 
laiku atvykti, atplaukė į Liverpulį vakar. Štai visų ,„Kini- 
jos“ keleivių sąrašas, išspausdintas laikrašty „Šiping 
Gezet", ir tarp jų Fogo vardo nėra. Geriausiai klojantis, 
Jis dabar tegalėjo atvažiuoti į Ameriką! Mano apskaity- 
mu, jis turi pavėluoti mažiausiai dvidešimt dienų, ir sena- 
sis lordas Albermalis taip pat pralaimės savo penkis tūks- 
tančius svarų! | 

— Tai visai aišku! — atsiliepė Gotjeras Ralfas.— Rytoj 
mums beliks broliams Beringams įteikti Fogo čekį. 

Tuo laiku salės laikrodis išmušė aštuonias valandas ir 
keturiasdešimt minučių. 

— Dar penkios minutės,— tarė Endrius Stiuartas. 

“Visi penki draugai pažvelgė vienas į kitą. Nors jie visi 
buvo puikūs lošėjai, bet jų širdys tvaksėjo, nes derybos 
buvo perdaug didelės. Tačiau to jie nerodė ir, pakviesti 
Falentino, visi susėdo prie kortų staliuko. 

„— Aš savo derybų dalies nedovanočiau,— tarė sėsda- 
mas Endrius Stiuartas,— kad man duotų vietoj tų keturių 
tūkstančių svarų tris tūkstančius devynis šimtus devynias- 
dešimt devynis! 

Laikrodis tuo metu jau rodė po aštuonių keturiasdešimt 
dvi minutes, 

Lošėjai paėmė kortas, bet jų akys vis buvo atsuktos 
į laikrodį. Galima drąsiai tvirtinti, kad niekuomet jiems 
minutės nebuvo tokios ilgos, nors jie buvo visai įsitikinę, 
kad laimės! 

— Po aštuntos keturiasdešimt trys minutės, — tarė Fla- 
naganas, keldamas kortas, kurias jam padėjo Gotjeras 
Ralfas. 

Paskui vieną valandėlę visi nutilo. Plačioje klubo salėje 
niekas nedrįso net sušlamėti. Bet nuo gatvės girdėti buvo 
didelis ūžimas. 

Salės laikrodis mušė sekundes vieną po kitos. 

— Po aštuntos keturiasdešimt keturios minutės,— tarė 
Džonas Selivanas. 

“ Dar viena minutė, ir derybos laimėtos! Endrius Stiuartas 
su savo draugais pametė kortas. Jie ėmė skaityti sekundes. 

Praėjo keturiasdešimt sekundžių — Fogo nėra. Praėjo 
penkiasdešimt — irgi nėra. 

Išmušus penkiasdešimt penktą sekundę, gatvėje pakilo 
neapsakomas triukšmas, rankų plojimas ir kartu keiksmas. 

Lošėjai sustojo. iš 

Kai buvo penkiasdešimt septynios sekundės, atsidarė 
klubo durys, ir, prieš pat numušant laikrodžio švytuoklei 
šešiasdešimtąjį kartą, įėjo Fogas, lydimas šūkaujančios 
minios, įsilaužusios kartu pro duris, ir savo paprastu bal- 
su tarė: 

— Štai, vyrai, Ir ašl 

IŠĖJO, KAD FILIJAS FOGAS, APVAŽIAVĘS 
- APLINK ŽEMĘ, NESKAITANT LAIMĖS, 
DAUGIAU NIEKO NEPELNĖ 


Taip! Tai buvo pats Filijas Fogas, 

Skaitytojas atsimena, kad vakaro po aštuonių penkios 
minutės, — praėjus beveik dvidešimt trims valandoms nuo 
parvažiavimo keleivių į Londoną,— Paspartu buvo išsiųs- 
tas pranešti klebonui Samueliui Vilsonui apie jungtuves, 
kurios turėjo būti kitą dieną. 

Paspartu išbėgo labai smagus. Nuėjęs į kleboniją, kuni- 
go nerado namie, bet jis turėjo netrukus pareiti. Lig par- 
einant Paspartu dar laukė mažiausiai dvidešimt minučių. 

Sugrįžus jam namo iš klebono, buvo po aštuorių lygiai 
trisdešimt penkios minutės. Bet kaip tuomet prancūzas at- 
rodė! Plaukai sutaršyti, be kepurės, visas uždusęs. 

Jis bėgo namo taip greitai, kaip dar nėra bėges joks 
žmogus nuo pat pasaulio pradžios. Bebėgdamas parstūmė 
arti dešimties žmonių, pasitaikiusių jam ant tako. į 

Per tris minutes jis jau buvo Sevilo gatvės namuose ir, 
kaip akis išdegęs, įpuolė į Fogo kambarį. 

Iš pradžios jis negalėjo ištarti žodžio, 

— Kas atsitiko? — klausė Fogas. 

— Pone...— tarė Paspartu dusdamas,— jungtuvių... ne- 
gali būti. 

— Negali? 

— Negali... rytoj. 

— Kodėl? 

— Rytoj... sekmadienis! 

— Pirmadienis,— atsakė Fogas. 

— Ne... šiandien... šeštadienis. | 

— Šeštadienis? Negali būti!“ 

— Taip, taip, šeštadienis! — sušuko Paspartu— Mūsų 
apsiskaityta visa diena! Mes atvažiavomė dvidešimt ketu- 
riomis valandomis prieš sutartąjį laiką... bet dabar beliko 
tik dešimt minučių!.. 

Paspartu pagriebė savo poną per pusiau ir nešte išnešė 
iš namų. 

Fogas, dar gerai nesupratęs viso dalyko, šoko tuojau 
Į ratus Ir vežėjui liepė ko smarkiausiai lėkti, žadėdamas 
už greitą atvažiavimą šimtą svarų dovanų. Suvažinėjęs du 
šunis Ir išvertęs penkis vežimus, jis atvyko į „Reformų 
klubą“. | 

Jam įėjus į didžiąją salę, laikrodis rodė aštuonias valan- 
das ir keturiasdešimt penkias minutes... | 

Filijas Fogas apvažavo Žemę per aštuoniasdešimt 
dienų! Ė 

Filijas Fogas laimėjo dvidešimt tūkstančių svarų! 

Bet kaip žmogus, toks atsargus ir tikslus, galėjo pada- 
ryti tokią klaidą? Kokiu būdu jam pasirodė, kad jis atvy- 

kęs į Londoną šeštadienį, gruodžio 21 dieną, kada iš tikrų- 
jų dar tebuvo penktadienis, gruodžio 20 diena,— septy- 
niasdešimt devinta diena nuo jo išvažiavimo? 

Štai tos klaidos priežastis. Ji labai lengva suprasti. 
 Fogas, pats nejusdamas, laimėjo vieną dieną dėl to, kad 
jis važiavo aplink Žemę nuo vakarų į rytus. Jeigu jis 
būtų važiavęs nuo rytų į vakarus, tail jis būtų lygia 
dalia vieną dieną pralaimėjęs. 

Keliaudamas į rytus, Fogas vis ėjo priešais saulę, todėl 
kiekvieną saulės tekėjimą jis matė anksčiau, negu esant 
vienoje vietoje. Jam dienos buvo trumpesnės tiek kartų 
po keturias minutes, kiek jis per dieną nuvažiuodavo 
geografijos laipsnių Į rytus. O tokių geografijos laipsnių 
aplink visą Žemę yra trys šimtai šešiasdešimt. Paimkim 
dabar tas keturias minutes 360 kartų, gausime 1440 minu- 
čių, arba dvidešimt keturias valandas, tai yra visą dieną. 
Kitaip sakant, Fogas, keliaudamas į rytus, matė saulą 
tekant aštuoniasdešimt kartų, o jo draugai, pa- 
likę Londone, tematė ją tekant septyniasdešimt 
devynis kartus. Štai dėl ko ta diena, kurią jie laukė 
grįžtant Fogo, buvo jiems šeštadienis, o ne BE macienis, 
kaip manė Fogas, | 

Tai būtų buvę aiškiai matyti Iš Paspartu laikrodžio, 
kuris visą kelią ėjo Londono laiku, jeigu jis būtų rodęs, be 
minučių ir valandų, dar dienas! 

Vadinas, Fogas laimėjo dvidešimt tūkstančių svarų. Ke- 
lionei jis buvo išleides arti devyniolikos tūkstančių, todėl 
pelnas jam buvo menkas. Antra vertus, jis keliavo aplink 
Žemę, kaip matėme, ne dėl pelno. Likusįjį tūkstantį svarų 
padalino jis Paspartu ir Fiksui, ant kurio jis visai nepyko. 
Tačiau savo tarnui dėl teisingumo jis atskaitė tiek, kiek 
reikėjo užmokėti už dujų deginimą per tūkstantį devynis 
šimtus dvidešimt valandų. 

Tą patį vakarą Fogas tarė Audal: 

— Ar tamsta dabar taip pat. norėtum tekėti už manęs? 

— To klausti tamstos turiu aš,— atsakė Auda,— tamsta 
tada buvai likęs be skatiko, o dabar esi vėl turtingas... 

— Atsiprašau, tas turtas yra tamstos. Kad tamsta nebū- 
tum man pasipiršus, Paspartu nebūtų ėjęs pas kleboną Sa- 

muelį Vilsoną, aš nebūčiau sužinojęs savo apsirikimo, if... 

— Brangusis mano!..— sušuko Auda. 

— Brangioji manol..— atsakė Fogas. 

Ir po dviejų dienų Fogas vedė Audą. Paspartu buvo 
Jaunosios broliu. Jis, kaip galėtum laukti, tuo džiaugėsi 
neapsakomai. 

Kitą dieną, ryto metą, Paspartu pabarškino į savo pono 
duris. 

„Fogas atidarė, 

— Ką pasakysi? — paklausė jis Paspartu. 

:— Štai ką! Aš sugalvojau... 

— Ką? 

— Kad galima apkeliauti Žemę per septyniasdešimt 
aštuonias dienas, 

— Žinoma,— atsakė Fogas,— jei nevažiuotum per Indi- 
ją. Bet kad aš nebūčiau važiavęs per Indiją, nebūčiau iš- 
gelbėjęs Audos, ji nebūtų buvus mano žmona, ir... 

Ir Fogas uždarė duris... | 

Vadinas Filijas Fogas laimėjo derybas. Jis tikrai apva- 
žiavo Žemę per aštuoniasdešimt dienų! Ir jam teko va- 
žiuoti visokiais keliais ir visokiais būdais: plaukti dideliais 
garlaiviais ir mažais prekybos laivais, dundėti geležin- 
keliais, joti raitam drambliu, šliaužti sniego laukais rogė- 
mis. Toje kelionėje jis parodė daug uolumo, neregėto va- 
lios tvirtumo, didelio kraujo šaltumo, nepaprasto apsukru- 
mo ir tikslumo, žodžiu, — brangiausių žmogaus ypatybių. 
Bet galų gale ką gi jis laimėjo? Ką gi jis parsivežė iš tos 
kelionės? 

Nieko, gal pasakys kiti? Taip, nieko, jeigu neskaitytu- 
mėm žmonos, kuri — nors tai labai nuostabu gali pasiro- 
dyti — padarė jį laimingiausią Žmogų pasaulyje! 

Dėl tokios laimės, net dėl mažesnės laimės, visados verta 
keliauti aplink Žeme! 


PRAEITY LIKUSI ATEITIS 


Nuo amžių žmonės svajojo apie šviesesnį gyvenimą, kovojo dėl jo su 
ginklu ar su plunksna rankoje, puoselėjo mintį, kaip sukurti žemėje 
tobulą visuomenę. Vieni jų buvo utopistai, kaip Kampanela, Tomas Mo- 
ras, Sen-Simonas, vaizdavo savo kūriniuose idealią visuomeninę tvarką, 
tiesiogiai nenurodydami, kaip ją pasiekti, kiti, rašytojai fantastai, gal- 
vojo, kad įmanoma pakeisti visuomenės gyvenimą techninės pažangos 
būdu. Vienas pirmųjų tokią iliuzinę svajonę iškėlė prancūzų rašytojas 
Žiulis Vernas (1828—1905). 

Gimęs Bretanės mieste Nante, seniausiame ir didžiausiame Prancūzijos 
uoste, Žiulis Gabrielis Vernas iš mažens svajojo apie keliones į tolimus 
nežinomus kraštus, kartą netgi, būdamas vienuolikos metų, parsisamdė 
junga į „Korali“ laivą, plaukiantį Indijon, bet, deja, po kelių valandų 
buvo grąžintas namo, Baigęs licėjų gimtajame mieste, Ž. Vernas išvyksta 
į Paryžių Ir išlaiko teisės mokslų licenciato egzaminus, bet namo nebe- 
giįžta: jis svajoja tapti rašytoju. Audringi įvykiai Europoje — 1848 m. 
revoliucija, 1851 m. valstybinis perversmas, 1870—1871 m. karas, kuriame 
dalyvavo tarnaudamas jūrų laivyne, Paryžiaus komuna — buvo idėjinė 
mokykla jaunajam rašytojui, pažadino jo patriotinį išdidumą, kad Pran- 
cūzija žengia pirmoji žmonijos pažangos keliu. 

1872 m. Ž. Vernas persikelia į Amjeną ir gyvena ten iki pat mirties, 
retkarčiais išplaukdamas su savo mažyte škuna „Sen-Mišelis“ į nedideles 
jūrų keliones. Visas jo gyvenimas — tai darbas, atkaklus darbas nuo 
ryto penkių iki vakaro aštuonių. Ir nenuostabu, juk tokiems kūriniams 
parašyti reikėjo ne tik enciklopedinių žinių, bet ir laiko — jo literatūrinį 
palikimą sudaro daugiau kaip šimtas tomų romanų, apysakų Ir apsakymų, 

Ne iš karto surado savo kūrybinį kelią jaunasis Ž. Vernas. Ilgai jis 
brandino mintį sukurti naujo tipo romaną, „mokslo romaną“, kaip jis 
sakė Aleksandrui Diuma-tėvul, aptardamas su juo savo kūrybinius pla- 
nus. Kaip A. Diuma panaudojo savo kūryboje beveik visą Prancūzijos 
istoriją, taip Ir Ž. Vernas ketino aprėpti visus mokslo pasiekimus — tiek 
praeities, tiek dabarties, tiek ateities. Jis svajojo savo romanuose sulieti 
daiktan mokslą ir meną, techniką ir literatūrą, surasti fantastikoje tik- 
rovę Ir svarbiausia — naują žanrą įdvasinti negirdėtais Ir neregėtais he- 
rojais, Ar pavyko šis sumanymas, rodo laikas: praslinko daugiau kaip 
šimtas metų, kai išėjo pirmieji serijos „Nepaprastos kelionės“ roma- 

nai —,Penkios savaitės oro balionu" (1863), „Kelionė į Žemės centrą“ 
(1864), „Kapitono Hatero „kelionė ir nuotykiai" (1866) bei įžymioji trilo- 
gija „Kapitono Granto vaikai“, ,,20 000 mylių po vandeniu“ ir „Paslap- 
tingoji sala“, — Ir besikeičiančios skaitytojų kartos vis dar neapsieina be 
narsiojo kapitono Nemo, pirmojo astronauto Mišelio Ardano, Arkties 
tyrinėtojo kapitono Hatero ir daugelio kitų neužmirštamų Ž. Verno he- 
rojų. Mokslo Ir technikos pažanga pralenkė drąsiausias rašytojo svajo- 
nes, liko praeity pramanyta ateitis, tačiau svajotojo Iš Amjeno, kadaise 
savo tėvynainių literatūros kritikų vadinamo ne rašytoju, o mokslo po- 
puliarintoju, kūriniai nesensta, kasmet iš naujo Išeina dideliausiais 
tiražais visame pasaulyje. Kodėl? Matyt, dėl to, kad tikro kovingo huma- 
nisto idėjos randa atbalsį dorų žmonių širdyse. 

Lietuvių kalba Ž. Vernas pirmąsyk pasirodė 1921 m. Tai buvo kaip 
tik „Aplink Žemę per 80 dienų“, kritikos nuomone, vienas iš pačių nuo- 
taikingiausių Ž. Verno romanų. Iš viso buržuazijos valdomoje Lietuvoje 
įšėjo septynios Ž. Verno knygos, daugiausia ne tiek verstos, kiek „atpa- 
sakotos Ir jaunimui pritaikytos“, kaip „Penkiolikos metų kapitonas“ (iš- 
leistas antrašte „Mažasis kapitonas"), kurio pilnas vertimas išėjo 1955 m, 
Diduma Ž. Verno romanų, pasirodžiusių buržuaziniais metais, po karo 
buvo išversti iš naujo pagal meninio-vertimo reikalavimus, „Aplink Žemę 
per 80 dienų“ Išeina ketvirtą sykį (ankstesni leidimai 1921, 1937, 
1947 m.), versta Ir keliskart taisyta profesoriaus Juozo Balčikonio (1885— 
1969), didelio literatūrinės lietuvių kalbos norminimo ir tobulinimo entu- 
ziasto, daug jėgų atidavusio didžiojo lietuvių kalbos žodyno sudarymui 
ir supažindinusio mūsų skaitytojus su daugelio tautų pasakomis. Šis ver- 
timas, leidžiamas Ir šiandien kaip mūsų kalbininko literatūrinis paliki- 
mas, galimas daiktas, ir nėra visiškai adekvatus, tačiau literatūrinė, kal- 
binė jo vertė yra neginčijama. 

Vertimo požiūriu Ž. Vernas nėra lengvas autorius, ne veltui jam Edvš 
prikišama, kad jo stilius nelygus, sakiniai kartais perdaug painūs, neap- 
doroti, o kai kurios knygos labiau panašios | mokslo populiarinimo veika- 
lus, negu į meninius kūrinius, Ir tai savaime suprantama: juk Ž. Vernas 
buvo sudaręs su leidėju sutartį kasmet pristatyti po du tomus savo 
„mokslo romanų“ ir ištikimai jos laikėsi, todėl ne visada pakakdavo lai- 
ko apgludinti stiliui, kartais tekdavo siųsti spaustuvėn netalsytus rank- 
raščius. Štai kodėl kiekvienas vertėjas, Imdamasis 2, Verno knygos, tai- 
ko, jo nuomone, vienintelį teisingą vertimo metodą. 

Praeity liko Ž. Verno Išsvajota ateitis, tačiau mūsų skaitytojas žavisi 
lr žavėsis visa tuo, kas vertinga Ir nekintama jo kūryboje: optimistine 
dvasia, humanistinės minties drąsumu, o svarbiausia — gyvu žmogum, 
narsiu, pavojų nepaisančiu kovotoju už kilnius idealus, 

Šia knyga pradedama Ž. Verno kūrinių serija, kurioje pasirodys ge- 
riausi prancūzų fantasto romanal, 

Valdas Petrauskas 

